
Predgovor 


Dajući u tisak ovu monografiju Župe Letnica, želim reći nekoliko riječi povo- 
dom toga za mene radosnog događaja. 


Dok promatram ovaj naš kraj i rijeku Letnicu, kao da vidim i čujem hodoča- 
sničku procesiju koja već stoljećima moli i pjeva Crna Gore kemi nji nane..., O 
onoj Ljubavi koja nam je stvorila i darovala tako lijep kraj u kojem živimo i iz 
kojega ćemo se preseliti u Božji kraj, koji je nama jedini ljepši od ovoga. 


Dok promatram ovaj naš kraj, kao da vidim kolonu mučenika Karadaka koji u 
okovima idu svjedočiti svoju vjeru i ljubav za Krista, za domovinu i za Crkvu 
poput Krista koji je došao svjedočiti Očevu ljubav prema nama. 


Dok promatram Letničku Gospu, kao da je vidim kako raširenih ruku čeka 
hodočasnike iz Albanije, Makedonije, Crne Gore, Srbije i s Kosova. Vidim kako 
zajedno hodočaste katolici, pravoslavci i muslimani; Albanci katolici iz Prizre- 
na, Đakovice, Peći, Prištine, Uroševca, cijeloga Kosova, Skoplja (Makedonije ) 
i Skadra (Albanije); Janjevci, pravoslavni Srbi, muslimani, potomci ljaramana 
(muslimana koji su prešli na kršćanstvo) i Romi (Cigani) — svi oni s pjesmom i 
molitvom na usnama dolaze Gospi Letničkoj. 


I vi ste, dragi vjernici Letnice, Binča, Stuble, Vrnaokola!, Vrneza, Šašare ta 
hodočasnička povorka koja ide utrtim stopama svojih prethodnika, a iza se- 
be ostavlja trag budućim naraštajima. Stvoritelj je vašim precima dodijelio ovu 
postojbinu, a oni na njoj izgradiše svoje crkve, škole, obiteljske domove, ceste i 
mostove, sve što ste baštinili. Zbog svega toga znatiželjno se pitamo o našoj po- 
vijesti. Vjerujemo da i vas zanima kako su vaši preci za vjeru i domovinu trpjeli, 
kako su vjeru sačuvali i nama ju prenijeli. 


Držim potrebnim naglasiti da ova monografija nije povijest vaših sela, nego po- 
vijest naše vjere, naših crkava i naših svećeničkih i redovničkih zvanja, kao i po- 
vijest naših vjerskih mučenika. Zato smo monografiji i dali naslov Zupa Letnica. 





! Naziv ovoga mjesta u povijesnim se dokumentima piše kao Vrnavokolo i Vrnaokolo. U tekstu smo se, 
želeći biti dosljedni i izbjeći zabune, odlučili za oblik Vrnaokolo koji je danas u službenoj uporabi. 

Iz ljubavi prema svom rodnom kraju nekoliko sam godina skupljao povijesne 
podatke o župama Letnica i Binač kako bih ih i prikazao u jednoj cjelini. 


Budući da je Župa Letnica bila pod jurisdikcijom Kongregacije za evangeli- 
zaciju naroda ili za širenje vjere, podatke sam pronašao u Povijesnom arhivu 
Kongregacije za evangelizaciju naroda, u kronikama časnih sestara Kćeri Božje 
Ljubavi samostana Sv. Pavla u Binču, kartotekama samostana naših sestara te 
u podacima o duhovnim zvanjima. Pronađenim dokumentima služio sam se u 
rekonstrukciji prošlosti Župe Letnica. 


Zbog mnoštva dokumenata iz Povijesnog arhiva Kongregacije za evangelizaciju 
naroda u Rimu, odlučio sam prikazati skupljenu građu u dvama cjelinama: onoj 
koja se odnosi na Župu Binač i onoj koja se odnosi na Župu Letnica. 


Naime, Župa Letnica obilježena je i kao hodočasničko područje; ona prelazi 
svoje granice i postaje internacionalno hodočasničko mjesto za Kosovo, Albani- 
ju, Makedoniju, Crnu Goru i Srbiju. 


Cudotvorni kip Majke Božje pobuđuje osjećaje divljenja te zaslužuje da se priča 
o njemu ispriča u zasebnoj cjelini, kako je to i učinjeno u izvješćima msgr. Da- 
rija Bucciarellija i isusovaca iz “Leteće misije" u Zupi Letnica. 


Ono što je Lurdes za Francusku, Fatima za Portugal, Marija Bistrica za Hrvats- 
ku, to je Letnica za Kosove i susjedne zemlje. 


Župi Letnica uz istoimeno mjesto pripadaju i sela Šašare, Zagrađe, Vrnez i Vr- 
naokolo. Nekada su joj pripadala i sela koja su sada samostalne župe — Stubla i 
Binač. Potaknut upravo monografijom o Župi Stubla koja je 2005. godine izišla 
u ediciji Fatmira Koliqija, odlučio sam prikupljenu građu oblikovati u dvije za- 
sebne cjeline te su tako nastale monografije Župa Letnica i Župa Binač. 


Domovinski rat u Republici Hrvatskoj te rat na Kosovu 1999. godine bio je 
uzrokom preseljenja župljana iz Letnice, Vrnaokola i Šašara u Voćin, Đulovac 
i druga mjesta u Hrvatskoj. Egzodus Letničana s Kosova u Hrvatsku dogodio 
se napose nakon Kosovskoga rata. Prije Domovinskoga rata u Župi je Letnica 
živjelo više od 6 000 vjernika, a danas je u njoj ostalo samo 50 starosjedilaca 
kojima se pridružilo 150 novodoseljenih katolika iz Stuble, Kabaša i Peštera. 


Godine 2001. letničkim je župnikom imenovan don Krist Gjergji. U sastavu 
je župe i Vrnaokolo s prekrasnom crkvom Sv. Franje Asiškoga, u kojemu živi 
samo pet vjernika. Župa Letnica skrbi i o kapeli Sv. Roka u Šašarima, gdje ima 
petnaest vjernika. U Letnici, Vrnaokolu i Šašarima čak je 900 kuća napušteno. 

PREDGOVOR 


Osim župnika don Krista Gjergjija u župi živi i svećenik u miru dr. Gjergj 
Gjergji, kao i sestre Sv. Vinka Paulskoga koje vode ambulantu i skrbe o bole- 
snim, starim i nemoćnim župljanima te svim stanovnicima okolnih mjesta. 


Ovaj moj rad izraz je želje i molitve Blaženoj Djevici Mariji — Gospi Letničkoj 
da se župa obnovi i selo oživi. 

Zahvaljujem svima koji su mi pomogli pri oblikovanju ove monografije, 
svim župnicima na Kosovu koji su se odazvali mojoj molbi za pomoć, svim 
svećenicima koji djeluju izvan Kosova u svojim redovničkim zajednicama, vlč. 


Antunu Deviću, župniku u miru, dr. sc. Milici Lukić, urednici ove monografije, 
i gospodinu Mirku Mihaljeviću, tehničkom uredniku. 


Frok Zefi 

Zupa Letnica 


Ime 


Župa Crna Gora ili Letnica dobila je ime po planini Skopskoj Crnoj gori i ri- 
jeci Letnici uz koju je smješteno naselje. U postojećim dokumentima ime župe 
nekada se piše u oblicima Crna Gora, Crnagora, (Monte Negro, Montenegro, 
Monte nero), a nekada Letnica. Apostolski vizitator Petar Mazareki 1623. go- 
dine piše »da se iz Kratova dolazi u (župu) Crnu Goru, u selo Letnicu, i da tu 
stanuje biskupijski svećenik«.* Kao barski nadbiskup i vizitator Mazareki 1633. 
godine piše da je sjedište župe u selu Letnici.? Godine 1638. ime je župe zabilje- 
ženo pod nazivom Crna Gora (Monte Negro).* Nazivi: Cerna Gora, Cernagora, 
Crnagora, Crna Gora javaljaju se u novije vrijeme. Tako je npr. 1929. godine 
mjesto bilo označeno kao Cerna Gora.? 


Smještaj 

Letnica — kao selo i kao župa, nalazi se na jugoistočnom dijelu Kosova, na sje- 
vernim padinama Skopske Crne gore, između Uroševca i Gnjilana, nedaleko od 
Vitine, uz rijeku Letnicu koja utječe u Binačku Moravu. Od željezničke postaje 
Uroševac udaljena je oko 30 kilometara. Skopski nadbiskup Dario Bucciareli 
1865. godine piše da je Župa Crna Gora udaljena od Janjeva 9 sati hoda prema 
jugu te da je smještena u uvali između brda uz jednu malu rijeku.“ 





? Krunoslav DRAGANOVIĆ, Izvješće apostolskog vizitatora Petra Masarechija o prilikama katol. naroda 
u Bugarskoj, Srbiji, Srijemu, Slavoniji i Bosni g. 1623. i 1624, Starine JAZU, knjiga XXXIX, Zagreb, 
1938, str. 30. 

? Marko JAČOV, Spisi Kongregacije za propagandu vere u Rimu o Srbima 1622-1644, I, Beograd, 1986, 
str. 215. 

“ Marko JAČOV, o. c., str. 361. 

* Atanasije UROŠEVIĆ, Gornja Morava i Izmornik, Beograd, 1935, str. 9. 

$ Povijesni arhiv Kongregacije za evangelizaciju naroda ili »za širenje vjere« — Archivio storico della 
Congregazione per | Evangelizzazione dei popoli o »De Oropaganda Fide« (dalje: ASCPF), Scritture 
riferite nei Congressi (dalje: SC — Spisi tjednih sjednica), SC SERVIA, vol. 5. f. 256. 

nA 


wW 
upa Letnica, kao i cijela Skopska nadbiskupija, bila je pod jurisdikcijom 
Kongregacije za širenje vjere. Nakon više pokušaja da se u Rimu utemelji 
centar za misije, napokon je na Bogojavljenje (6. siječnja) 1622. papa 
Grgur XV. u sastavu Rimske kurije utemeljio Kongregaciju za širenje vjere, koja 
se danas zove Kongregacija za evangelizaciju naroda ili za »širenje vjere«, da 
bude središnje i vrhovno tijelo zaduženo za širenje katoličke vjere, ili kako neki 
suvremeni dokumenti kažu, rimokatoličke vjere. 


Osnutak Kongregacije za širenje vjere ili, kako je stari bosanski spisi zovu — Vje- 
roplodnice, bio je za razvoj katolicizma u našim krajevima značajan događaj. 
Od strane je Rimske kurije uveden stalan dodir, nadzor i pomaganje katolika u 
Turskom Carstvu, posebno u Bosni, gdje je uz Albaniju živjela glavna skupina 
sultanovih podanika »latinske vjere«. Spašeno je mnogo toga što bi inače vjero- 
jatno posve ili djelomično propalo. S druge strane, zaslugom Kongregacije saču- 
vano je u njezinu Povijesnom arhivu mnoštvo dragocjenih dokumenata koji se 
odnose na Crkvu u Albaniji, na Kosovu, u Bosni, Slavoniji i Srijemu. 


Kongregacija za širenje vjere je vrlo brzo uočila teško stanje katolika u našim 
krajevima. Narod je stenjao pod teškim jarmom. Nesnosni porezi i vrlo skuče- 
na vjerska sloboda pritiskali su dušu naroda. Zub vremena i nasilje obarali su 
jednu crkvu za drugom. Samostani su se privremeno, pa i definitivno zatvarali, 
a malo se novoga podizalo. U nekim su krajevima, kao npr. na Kosovu, izbi- 
jali i otvoreni progoni. Ponegdje je manjkalo svećenika, primjerice u Skopskoj 
nadbiskupiji. Otpad katolika na pravoslavlje, kalvinizam i islam nije bio rijetka 
pojava. Zato Sveta Stolica želi znati pravu istinu o prilikama u našim krajevima. 
Šalje vizitatore koji pišu svoja izvješća. Iz njih doznajemo mnogo podataka o 
katoličkim vjernicima, svećenicima, župama i biskupijama od sedamnaestoga 
stoljeća nadalje. 


Skopski nadbiskupi i svećenici tijekom XVII, XVIII. i XIX. stoljeća šalju redo- 
vita izvješća Kongregaciji za širenje vjere. Danas bi se bez tih izvješća, sačuvanih 
u spomenutom arhivu Kongregacije za širenje vjere, malo toga znalo o župama 


Skopske nadbiskupije. 


Vrijeme postanka župe 


O postanku Župe Letnica nema jasnih podataka. Letničko stanovništvo po pre- 
daji znade da je doseljeno davno, »u tursko vrijeme«. Pod imenima Letnica i 
Crna Gora spominje se u dokumentima od XVI. do XX. stoljeća. Kako se među 
rudarskim naseljima u dokumentima srednjovjekovne Srbije ta župa nikako ne 
spominje, a oslanjajući se na predaju da su preci sadašnjeg stanovništva Letnice 

doseljeni u tursko vrijeme, zbog oskudice u drugim činjenicama, zasad se pret- 
postavlja da je ta župa nastala u drugoj polovici XV. stoljeća, poslije pada toga 
prostora pod Turke.“ 


Župa u XVI. stoljeću 


Apostolski vizitator Aleksandar Komulović 1584. godine piše da Župa Skopska 
Crna Gora (Montenegro di Scopia) ima četiri zaselka s 500 duša i da je pod du- 
hovnom upravom jednoga kapelana. Nadalje se u izvještaju kaže da bi Skopska 
Crna Gora bila prikladno mjesto za školu u obliku kolegija (sjemeništa) »koji 
bi koristio svemu kršćanstvu Srbije«, jer je u »sredini pokrajine«. » Turci tu ne 
stanuju, niti tamo dolaze, a sela su slobodna od davanja dječaka za janjičare.«? 
To ide u prilog mišljenja o rudarskom zanimanju osnivača župe, budući da je 
po turskim zakonima raja u rudarskim naseljima bila oslobođena navedenoga 
danka, ako je radila u rudnicima.? 


Župa u XVII. stoljeću 


Čim je 1622. papa Grgur XV. ustanovio Kongregaciju za širenje vjere, ona se 
odmah pobrinula da dobije jasnu sliku katolicizma na Balkanu. Stanje je katoli- 
ka bilo izrazito bijedno, a otpadi od katoličke vjere gotovo svakodnevni. 


Provincijal Franjevačke provincije Bosne Srebrene fra Marijan Pavlović šalje 
1623. iscrpan izvještaj iz Bosne.'" Uza sve to Kongregacija hoće da se o svemu 
sama osvjedoči po posebno izabranom vizitatoru. Trebalo je proći gotovo svim 
krajevima od Crnoga do Jadranskoga mora i do hrvatske granice. U izboru je 
vizitatora Kongregacija bila neobično sretna, pa izabire svećenika Petra Maza- 
rekija, Albanca rodom iz Prizrena, kapelana kapelice dubrovačkih trgovaca u 
Sofiji u Bugarskoj. Mazareki je bio već stariji svećenik koji je služio po različitim 
mjestima u Srbiji i Bugarskoj. Jedno je vrijeme obnašao čast generalnog vikara 
prizrenskoga biskupa Petra Katića. Uživao je velik ugled u kleru i narodu. Po- 
znavao je zemlju i njezine običaje, a bio je vrlo spretan u odnosima s Turcima 
pa je s njima živio u miru. Uz albanski i hrvatski, odnosno bugarski, lijepo je 
govorio još talijanski, latinski i turski jezik. Nije mu nedostajala ni stanovita 





7 Atanasije UROŠEVIĆ, Katolička župa Crna Gora u južnoj Srbiji, Glasnik Skopskog naučnog društva, 
XIII, Skoplje, 1933, str. 163. 

Šš Miroslav VANINO, Zsusovci i hrvatski narod, I, Zagreb, 1969, str. 50, 53. 

* Fehim SPAHO, Tiyski rudarski zakoni (priopćenje), Glasnik Zemaljskog muzeja, broj XXV, Sarajevo 
1913. 

19 Bazilije PANDŽIĆ, Relatio de Provincia Bosnae Argentinae O.EM. an. 1623. S. Congregationi de 
Propaganda fide exhibita, Mandićev zbornik, Hrvatski povijesni institut, Rim, 1965, str. 211-234. 

doza lukavosti, bez koje na Balkanu pod Turcima nije bilo života. Sve u svemu, 
Mazareki je kao čovjek bio pronicava pogleda i jake inteligencije, okretan i pro- 
mućuran, samostalan u sudu i bogat iskustvom, upravo kao stvoren za službu 
vizitatora. 


Svoju je dužnost ispunio vrlo savjesno na više od godinu dana dugom putova- 
nju (1623. i 1624. godine). Obišao je više od stotinu mjesta »u četiri kraljev- 
stva« od Plovdiva i Loveča do Požege i Olova. Sabravši svoja brojna opažanja, 
bilješke i prijedloge u jednu cjelinu, predao ih je Kongregaciji za širenje vjere 
u jednom vrlo stvarnom i temeljitom izvješću, s kojim se koje drugo iz naših 
strana u XVII. stoljeću teško može mjeriti. Međutim, Mazareki ne ostaje na 
pukom nizanju činjenica. On o njima izriče svoj sud, daje sintezu cijeloga mate- 
rijala i donosi konkretne prijedloge, koje je Sveta Stolica redovito usvajala. Tako 
primjerice Urban VIII. obnavlja znameniti Ilirski kolegij u Loretu, a sve se pro- 
tivno nastojanje mletačkoga poslanika Contarinija razbija o tvrdoj odluci pape. 
Jednako je tako usvojen fra Albert Renđić kao vizitatorov kandidat za biskupsku 
stolicu u Smederevu. Stvar nas ne čudi kada se u Rimu onako lijepo predstavio 
svojom dragocjenom relacijom. Uostalom, tko pažljivo pročita njegov izvještaj, 
jasno će osjetiti kako se Mazareki spretno i neprimjetno i sam preporučuje za 
službu prizrenskoga biskupa. Ta mu je služba na sjednici Kongregacije za širenje 
vjere 31. svibnja 1624. i dodijeljena. Malo zatim postao je barskim nadbisku- 
pom i administratorom ispražnjenih biskupija u Srbiji (16. rujna 1624. godi- 
ne). Poslije Renđićeve smrti Sveta ga je 


Stolica imenovala administratorom Ugarske, Slavonije i Srbije (31. ožujka 
1631. godine). Iz toga razdoblja potječe drugo veliko izvješće Petra Mazarekija 


(1692)." 


Tako apostolski vizitator Petar Mazareki 1623. godine izvješćuje Kongregaciju 
za širenje vjere da se iz Kratova dolazi u (župu) Crnu Goru, gdje u selu Letnici 
stanuje biskupijski svećenik koji se brine za 4 000 (!) vjernika. Stanovnici Letni- 
ce su zlatari, ali su sada siromašni, a ostali se župljani bave zemljoradnjom. Žu- 
pna crkva posjeduje jedan mlin i nekoliko livada. I jedno i drugo uživa župnik. 
Budući da te livade nemaju velikog značenja za uzdržavanje župnika, služe samo 
za uzdržavanje jednoga konja na kojemu je dušobrižnik mogao obilaziti vjerni- 
ke u drugim selima. Župa ima još tri sela s druge strane rijeke Morave, udaljena 
20 milja. U ta je sela opasno putovati zbog razbojnika. Kada je u prošlim vre- 
menima jedan dušobrižnik trebao služiti misu u tim selima, morao je sa sobom 
iz Letnice nositi kalež i ostale potrebne stvari. Upavši među razbojnike, bio je 





1 Krunoslav DRAGANOVIĆ, o. c., str. 1-2. 

opljačkan i ranjen u bedro. Vjerujući da su ga ubili, ostavili su ga kao mrtvaca. 
Zato treba promisliti o ovim selima u kojima ima 200 katoličkih duša, da se za 
njih postavi još jedan svećenik, jer se zbog velike udaljenosti tih sela ranije više 
puta događalo da su zvali svećenika bolesniku i dok bi svećenik iz Letnice došao, 
zatekao bi bolesnika već umrlog bez sakramenata umirućih.!? 


U tom istom izvještaju Mazareki piše da su se u Kratovu, Letnici, Novom Brdu, 
Janjevu, Prištini i Trepči okupljali katolici iz Albanije, Bosne i drugih krajeva 
koji su radili u bogatim rudnicima zlata, srebra i drugih metala. Mogli su u to 
doba graditi crkve i opskrbljivati ih svim stvarima potrebnim za bogoslužje. A 
sada su crkve u tim mjestima vrlo siromašne jer su osiromašili tamošnji katolici 
zbog iscrpljenosti rudnog bogatstva. Neki su od tih katolika gotovo pali na pro- 
sjački štap, a porezi i nameti rasli su iz dana u dan, tako da su Turci podjarmlje- 
nima gotovo »sisali krv«. Svjesni svoje prošlosti i ugleda, mnogi se nisu mogli 
preorijentirati na poljodjelstvo u kojem se ljudi nekako lakše snalaze. A ako se i 
pronađe koja »srebrna žila«, Turci ju odmah prisvajaju. !? 


Prije polaska na svoju drugu vizitaciju Mazareki se pobrinuo da posredovanjem 
Dubrovačke Republike dobije »zaštitnu sultansku zapovijest«: 


Veziru Musa-paši koji jeu muhafazi Budima, temišvarskom beglerbegu, 
begovima sandžaka Srijem, Pečuh, Požega, Skadar i Vučitrn i kadijama 
koji su u spomenutim sandžacima, zapovijest: 


Nositelj (ove zapovijesti), jedan od latinskih biskupa, biskup po imenu 
PETAR MAZAREKI (Petro Masareko) došao je na moju uzvišenu Portu. 
Spomenuti se sa svojim ljudima stalno kreće na području vaših uprava, 
čita evanđelje kršćanima koji su latinske vjere i vrši njihove obrede. Pošto 
je zamolio za moju časnu zapovijest da nitko od činovnika i od pripadni- 
ka vojnog staleža ne napada i nasrće, suprotno časnom Šerijatu, na njega, 
njegove ljude, na njihovu robu i stvari, na njihovo oružje koje nose da bi 
se zaštitili na putovima i na njihovu stoku, a ako tako neke osobe radi 
grabeži i dobiti, a bez razloga, budu nasrtale, da budu spriječene i odbi- 
jene — naredio sam da na taj način ne budu ugnjetavani i izvolio sljedeće: 


Kada spomenuti s mojom časnom zapoviješću uđe na područje uprave bilo 
koga od vas, i kada bude po kasabama i selima i mjestima kuda se kreće 
kršćanima koji su latinske vjere čitao evanđelje i vršio njihove obrede, sve 
dok prema Šerijatu nitko ne bude oštećen nemojte dozvoliti bilo kome da 





12 Krunoslav DRAGANOVIĆ, o. c., str. 30. 
13 Krunoslav DRAGANOVIĆ, o. c., str. 31-32. 

napada i nasrće, suprotno časnom šerijatu na njega, na njegove ljude, robu 
istoku, i na oružje koje oni nose po putovima da bi sebe zaštitili. Ako tako 
neke osobe od pripadnika staleža činovnika i vojnika i ostalih, isključivo 
radi grabeži i dobiti budu sprječavali čitanje evanđelja i vršenje njihovih 
obreda, ili pak ako budu napadale i nasrtale na njihove ljude, robu i stoku 
ina njihovo oružje, spriječite i odstranite ih, a one koji ne poslušaju popi- 
šite s imenima i opisima i priopćite, da se za one koji ne budu (poslušni) 
izvrši ono što je potrebno prema šerijatu. 


On je izložio da mitropoliti, vladike srpske vjere i drugih pravaca zlostav- 
ljaju njegove ljude i da se miješaju u njihove običaje, obrede i prinadlež- 
nosti od poreza, kao i da spomenutog stalno ponižavaju i vrijeđaju. I takve 
također spriječite i odstranite, i nemojte dozvoliti miješanje mitropolita i 
vladika srpske vjere i drugih vjera, na izloženi način, u obrede, običaje i 
prinadležnosti spomenutoga. Nemojte nikome dozvoliti da postupa suprot- 
no mojoj časnoj zapovijesti. A ova zapovijest neka ostane u njegovoj ruci. 


U srednjoj dekadi ševala godine 1041 (1. do 10. V. 1632.). 


Ovu časnu zapovijest molio je dubrovački poslanik, a pošto je dragoman (tumač, 
prevoditelj, op. a.) dao da je zapišu, ubilježena je na ovom mjestu.“ 


Mazareki je u Rimu bio vrlo cijenjen, gdje su ga mnogo puta pitali za savjet i 
informacije. Umro je u Skoplju 27. studenoga 1634. godine. Pokopan je »uz 
veliku žalost svećenstva i vjernika«.! 


U izvještaju iz 1633. godine Petar Mazareki, sada barski nadbiskup, kaže za Let- 
nicu da se sastoji od deset zaselaka. U samoj Letnici ima deset siromašnih kuća, 
a cijela župa ima oko 800 duša. Stanovnici Letnice su zanatlije, a stanovnici 
drugih sela su zemljoradnici. Župna je crkva posvećena Sv. Jurju. Dušobrižnik 
je jedan svećenik po imenu Giec, a po narodnosti Albanac, koji dobro govori 
slavenski jezik.1“ 


Poslije Mazarekija župe Prizrenske biskupije i Skopske nadbiskupije vizitirali 
su barski nadbiskup Gjergj Bardhi te skopski nadbiskupi. Zupa Skopska Crna 
Gora imala je 1639. godine 80 katoličkih kuća i ukupno 560 vjernika. U Let- 





“4 Dušanka BOJANIĆ, Sultanska akta izdata na zahtev Dubrovačke republike od 1627. do 1647. godine 
(Dubrovački defter br. 3), Miscellanea, Mešovita građa, knjiga X, 1982, Historijski institut — Beograd, 
Beograd, 1982, str. 74-75. 

15 Krunoslav DRAGANOVIĆ, o. c., str. 2-3. 

16 Marko JAČOV, o. c., str. 215. 

nici, koja ima 35 katoličkih kuća, nalazi se crkva Sv. Jurja i kuća za svećenika. 
Dušobrižnik te župe je don Matej Matić, »dobro naobražen i dobrog vladanja«, 


kako piše barski nadbiskup Gjergj Bardhi.!“ 


Nadbiskup Bardhi izvješćuje 1642. godine da na području Župe Crna Gora ima 
šest katoličkih sela, a sjedište župe, gdje je sagrađena crkva Sv. Jurja, nalazi se u 
selu zvanom Letnica u kojem su svi katolici izuzev dvije kuće pravoslavaca. U 
župi ima 80 katoličkih kuća i 540 duša. U okolici iznad spomenutih sela ima 
mnogo pravoslavnih sela. !> 


Skopski je biskup Andrija Bogdani uz pomoć svog sinovca don Petra Bogdanija 
1655. godine sastavio popis svećenika za pojedine misije. Tada je Kongregaciji 
za širenje vjere za misionara u Crnoj Gori predložio don Gjergja Mazarekija 
»koji je dobro naobražen, dobra vladanja i koji znade jezike koji su potrebni u 
toj misiji«.!? 

Prema izvještaju koji je napisao skadarski biskup Petar Bogdani umjesto svoga 
strica skopskog nadbiskupa Andrije Bogdanija 9. svibnja 1661. godine, Župa 
Crna Gora ima oko 50 katoličkih kuća. Budući da se nalazi u brdima, župlja- 
nima su »jako dodijavali razbojnici«. U njoj su ubijeni mnogi župnici. Župom 
sada upravlja fra Bernardin koji je rođen u tome mjestu. Fra Bernardin je franje- 
vac opservant kojega uzdržava Kongregacija za širenje vjere. U župi je crkva Sv. 
Jurja, a uz nju je kuća za svećenika. Nadbiskup bi želio da u toj župi budu dva 
reformirana franjevca. Budući da u cijelom kraju nema nikakvih redovnika, fra 
Bernardin nema redovničkog sudruga te putuje preodjeven u tursko odijelo.“ 


Skadarski je biskup Petar Bogdani s odobrenjem skopskoga nadbiskupa Andrije 
Bogdanija sastavio raspored misionara 1663. godine. Prema tom rasporedu mi- 
sionar u Crnoj Gori bit će don Jeronim Kokumarić, koji je od 1661. do 1663. 
godine bio misionarom u Kratovu i Skoplju. Fra Bernardin je raspoređen za 
misionara u Novom Brdu.?' Međutim, taj se nadbiskupov raspored misionara 
nije ostvario jer je don Jeronim otputovao u Rim te nadbiskup 12. rujna 1664. 
godine moli Kongregaciju da ga »pod prisegom« pošalje natrag u nadbiskupi- 
ju.“ U Crnoj Gori je i nadalje ostao fra Bernardin. Nadbiskup 10. prosinca 





17 Marko JAČOV, o. c., str. 399. 

18 Marko JAČOV, O. C., str. 590. 

! ASCPE, Scritture Originali referite nelle Congregazioni Generali — Spisi generalnih sjednica (dalje: 
SOCG), vol. 220, £. 717. 

20 ASCPE, SOCG, vol. 309, f£. 57r-64 i ff. 53r-56. 

*! ASCPE SOCG, vol. 309, f. 8. 

*2 ASCPE SOCG, vol. 309, f. 98. 

1664. godine piše Kongregaciji da fra Benardin bez prekida služi kao dušo- 
brižnik u Crnoj Gori.?* Kustos Franjevačke kustodije u Bugarskoj želio je da 
se fra Bernardin vrati u Bugarsku, ali je nadbiskup 1662. godine zamolio da ga 
još ostave u Crnoj Gori jer »dobro udovoljava duhovnim potrebama ovdašnjih 
katolika«.?* Sofijski nadbiskup Petar Bakšić, izvješćujući 2. siječnja 1666. godi- 
ne Kongeregaciju o materijalnim prilikama svećenika u Skopskoj nadbiskupiji, 
kaže da bi trebalo poslati pomoć i župniku u Crnoj Gori, ali da je drugim 
župnicima ta pomoć još potrebnija kako bi mogli nastaviti svoje djelovanje i 
sačuvati ono malo katolika »koji bi se bez svećenika i župnika lako izgubili«.?? 
Na sjednici Kongregacije održanoj 1. travnja 1666. godine ustanovljeno je da 
fra Bernardin, franjevac opservant i župnik u Crnoj Gori, već duži niz godina 
dobiva 20 škuda godišnje za svoju uzdržavanje.“ Na sjednici Kongregacije odr- 
žanoj 12. travnja 1666. godine oduzete su potpore župama u Skoplju i Crnoj 
Gori »kao župama kojima te potpore nisu potrebne« i predane don Jurju Toliću, 
misionaru u Župi Jassi.?7 


Zato fra Bernardin piše 20. lipnja 1666. godine Kongregaciji da je po njezinu 
naređenju poslan za misionara u Crnu Goru i da mu je tada određena godišnja 
potpora od 25 škuda, kako stoji u dekretu 1656. godine kojim je poslan u tu 
župu. »Sam Bog i skopski nadbiskup znaju i mogu posvjedočiti kako se pati u 
ovim brdima radi spasenja duša. Župa se sastoji od rasutih zaselaka, turski su 
porezi veliki, a podvrgnuti su i pljačkama onih koji dolaze sa strane.« Nadalje 
fra Bernardin kaže da živi kao pustinjak, kako najbolje može. Sve je to podnosio 
zato što je bio jak i zdrav, ali sada je već odmakao u godinama i već mu je sve 
to nepodnošljivo. Budući da je izvršio svoju službu prema Bogu i Kongregaciji, 
moli da mu se isplate dospjele potpore jer smatra da je potreban »ovom narodu 
koji sve više trpi od turskih guljenja«.?* Nadbiskup Andrija Bogdani 25. lipnja 
1666. godine izvješćuje Kongregaciju o velikim potrebama Skopske nadbisku- 
pije. Narod je sve siromašniji i ne može davati svećenicima uobičajene milosti- 
nje. Zato je svima potrebno dati misionarske potpore. Fra Bernardin služi kao 
misionar u Crnoj Gori s godišnjom potporom od 25 škuda, kako stoji u dekretu 
iz 1656. godine. Te su potpore bile obustavljene, a dekretom Kongregacije iz 
1662. godine ponovno određene. Zato nadbiskup moli da se od navedene godi- 





23 ASCPE SOCG, vol. 309, f. 94. 
"A ASCPE SOCG, vol. 309, f£. 96v. 
25 ASCPE, SOCG, vol. 309, f. 121. 
6 ASCPE SOCG, vol. 309, f. 122v. 
2! ASCPE SOCG, vol. 434, f. 9v. 
*8 ASCPE, SOCG, vol. 309, f. 127. 


25 


FROK ZEFI | ŽUPA LETNICA 


ne do tada fra Bernardinu isplate zaostale potpore kako bi i nadalje »mogao biti 
na pomoć onom narodu u brdima«.?? 


Budući da misionarske potpore nisu stizale, nadbiskup Andrija Bogdani 29. 
rujna 1667. godine moli kardinala predstojnika Kongregacije da se već jedan- 
put pošalju obećane potpore misionarima »koji žive u takvim prilikama da bi 
zbog siromaštva mogli napustiti svoje misije kao što su dvojica to već i učinili«. 
Kratovo je zbog toga ostalo bez dušobrižnika pa onamo za sada odlazi fra Ber- 
nardin, misionar u Crnoj Gori.?“ 


Kongregacija je napokon poslala novac za uzdržavanje misionara i za nadbisku- 
povo uzdržavanje, no nadbiskup Andrija Bogdani izvješćuje 2. listopada 1667. 
godine da je 300 škuda, koje je Kongregacija poslala po dubrovačkim posla- 
nicima koji su morali putovati u Carigrad, nestalo u Dubrovniku za vrijeme 
potresa. Zato nadbiskup moli da mu se pošalje bar kakva milostinja.?! Na sjed- 
nici održanoj 7. svibnja 1668. godine Kongregacija je odlučila da se »o tome 
zagubljivanju poslanog novca« zatraži obavijest od dubrovačkog nadbiskupa.?? 
Dubrovački nadbiskup Petar de Torres tek 11. veljače 1669. godine izvješćuje 
Kongregaciju o novcu koji pripada Skopskoj nadbiskupiji, a ukraden je za vrije- 
me potresa u Dubrovniku. Oko 200 ungara nalazilo se tada kod Blaža i Mihaela 
Božidarevića. Ta je svota »bila stavljena u jednu blagajnu u kojoj se nalazilo naj- 
više njihovog novca, koji je također pokraden«. Dubrovačkom je nadbiskupu 
rečeno da će 100 ungara biti podmireno.?? 


Postoji jedna bilješka od 1. kolovoza 1666. godine s imenima misionara Skop- 
ske nadbiskupije kojima je potrebno podijeliti novac. Načinio ga je don Simon 
Radovčić, arhiprezbiter crkve Sv. Jeronima u Rimu, zastupnik skopskog nad- 
biskupa. Prema toj bilješci Skopska je nadbiskupija morala dobiti 190 ungara 
i jedan cekin. Fra Bernardin je kao misionar u Crnoj Gori trebao dobiti 82 
ungara i jedan cekin.?* Na sjednici Kongregacije održanoj 2. travnja 1669. go- 
dine konstatira se da je Kongregacija preko zastupnika skopskog nadbiskupa 
poslala 192 ungara koje je jedan dubrovački trgovac trebao uručiti skopskom 
nadbiskupu. Za vrijeme potresa u Dubrovniku taj je novac ukraden. 'Iom je 
trgovcu vraćeno 200 ungara. Od navedene je svote 100 ungara trebalo predati 





2 ASCPE SOCG, vol. 309, f. 134rv. 
30 ASCPE SOCG, vol. 309, £. 157rv. 

dubrovačkom nadbiskupu. Na sjednici je postavljeno pitanje o tomu mora li se 
navedeni novac dostaviti skopskom nadbiskupu te kako ga je on dužan razdije- 
liti. Zaključeno je da novac treba razdijeliti te da je potrebno prikupiti potvrde 
o primljenom novcu. 


Međutim, potpore još nisu bile stizale. Nadbiskup Andrija Bogdani izvješćuje 
28. rujna 1669. godine Kongregaciju o velikom porezu koji katolici moraju 
dati odjedanput za protekle tri godine. Nakana je vlasti bila da zbog tog poreza 
»katolici otpadnu od svoje vjere«. No, oni su bili spremniji otići u strane zemlje, 
nego otpasti od vjere. Neki su već otišli u Vlašku, Moldaviju i na obalu Du- 
nava. Oni koji su ostali moraju platiti porez i za one koji su otišli. Svećeničke 
potpore ne stižu redovito, pa oni žive u teškim materijalnim prilikama. Budući 
da ih vjernici ne mogu uzdržavati, mogli bi i sami otići iz Skopske nadbisku- 
pije.“ Misionarske su potpore napokon stigle pa nadbiskup Andrija izvješćuje 
10. kolovoza 1670. godine Kongregaciju o podjeli novca i pita smije li potporu 
pokojnoga misionara don Prima Kole upotrijebiti za popravak crkve i župnog 
stana u Janjevu.?/ 


Za sjednicu Kongregacije održanu 23. studenoga 1671. godine napisan je opši- 
ran sažetak izvještaja nadbiskupa Andrije Bogdanija o Skopskoj nadbiskupiji. U 
njemu se kaže da je u toj nadbiskupiji misija Crna Gora koja na svom području 
ima velik broj sela. U sjedišu župe nalazi se više od 30 katoličkih kuća. Mnoge 
su obitelji 1670. godine pobjegle s područja te misije jer nisu mogle podno- 
siti porezna opterećenja. U misiji postoje dvije crkve: jedna Sv. Jurja, a druga 
Uznesenja Marijina. Obje opslužuje fra Bernardin, franjevac opservant, koji je 
rođen u toj misiji. On je dobar i revan u službi, a uzdržava ga Kongregacija uo- 
bičajenom potporom. Crkva u svom vlasništvu ima jedan mlin, ali budući da se 
smanjio broj stanovnika, od toga mlina nema nikakve koristi. Crkva posjeduje 
i »komad vinograda« od čijeg se prihoda misionar može uzdržavati samo pola 
godine.* Na spomenutoj je sjednici odlučeno da fra Bernardin i nadalje ostaje 
misionar u Crnoj Gori.?? 


Iz Kanonske vizitacije Skopske nadbiskupije od 1672. godine saznaje se da je 
nadbiskup Andrija Bogadni 30. srpnja te godine bio u Crnoj Gori gdje je po- 
slije mise propovijedao i krizmao 47 osoba. Toj misiji pripada osam zaselaka od 





35 ASCPE SOCG, vol. 419, f. 43v. 

36 ASCPE SOCG, vol. 439, ff. 272rv, 273rv, 276, 277. 
37 ASCPE, SOCG, vol. 428, fF. 449, 450, 451v. 

38 ASCPE SOCG, vol. 431, £. 144r-148. 

kojih je šest u blizini. U Letnici je župna crkva Sv. Jurja mučenika »sagrađena 
od kamena s malterom i pokrivena pločicama«. Oko crkve je groblje, a uz crkvu 
kuća u kojoj stanuje župnik. Nedjeljama i blagdanima narod dolazi na misu 
jer ni jedno od pet područnih sela nije udaljenije više od jednog sata od crkve 
u Letnici. Prije mise se daje znak za okolna sela tako što se udara u neku ploču 
umjesto zvona. Taj znak svi župljani dobro čuju. Župa posjeduje jedan mlin »od 
kojega župnik može dobiti toliko da za godinu dana može priskrbiti kruh sebi 
i kleriku«. Župa je imala dio vinograda za koji je platila samo polovicu pogo- 
đene cijene. Budući da nije mogla isplatiti drugu polovicu, vinograd je vraćen 
onomu od koga je kupljen. Osim toga župa posjeduje nekoliko livada od kojih 
župnik dobiva sijeno za svog konja, koji mu je potreban za odlaske u sela Gadise 
i Slavkovce, koja su od sjedišta župe udaljena šest sati hoda. Polovica puta do tih 
sela je u ravnici, a druga polovica je u brdovitom, surovom i opasnom predjelu. 
Kod crkve Sv. Jurja, tj. u Šašarama, nalazi se druga crkva Majke Božje, također 
građena kamenom i malterom te pokrivena pločicama. Obje crkve posjeduju 
pet misnica, od kojih su dvije u dobrom stanju, a tri u lošem, dva križa te dva 
kaleža s patenama. Jedan je kalež sav od srebra, a drugi ima samo srebrnu čašu. 
Osim toga crkve posjeduju još dva srebrna križića unutar kojih je drvo. U svim 
spomenutim selima ima 70 katoličkih kuća i oko 400 katoličkih duša, djece 
i odraslih. Nekih od onih koji su otišli iz svojih kuća zbog prevelikog poreza 
polako se vraćaju u svoja sela. Sada je u Crnoj Gori misionar don Natale Bačić, 
star 33 godine, točan u službi, a studirao je »u svojoj zemlji«.“ 


Bila je to posljednja kanonska vizitacija nadbiskupa Andrije Bogdanija, koji 16. 
lipnja 1676. godine moli Kongregaciju da dopusti jednom od susjednih bisku- 
pa, kojega bi on izabrao, da umjesto njega pohodi neke udaljenije i opasnije di- 
jelove Skopske nadbiskupije, jer on ima 76 godina, a osjeća i bolove u nogama. 
Takvo je dopuštenje Kongregacija izdala bivšem sapskom biskupu fra Simonu 
Summi 1671. godine. Nadbiskup Andrija 2. rujna 1676. godine moli papu da 
ga oslobodi službe skopskog nadbiskupa i da njegovim nasljednikom imenuje 
njegova sinovca, tadašnjeg skadarskog biskupa Petra Bogdanija.“! Istoga dana 
nadbiskup se Andrija zahvaljuje na službi skopskoga nadbiskupa i za nasljedni- 
ka predlaže svog sinovca — skadarskog biskupa Petra Bogdanija.“? 





40 ASCPE, SC SERVIA, vol. 1, ff. 27r-32v. 

Petar Bogdani moli 1676. godine papu da ga nakon svih poteškoća i neugod- 
nosti koje je doživio kao skadarski biskup imenuje skopskim nadbiskupom. 
Pismom iz Skadra pisanim u rujnu 1676. godine Petar Bogdani izvješćuje Kon- 
gregaciju o pokušaju njegova ubojstva, kada je ubijen don Luka Kabashi, misio- 
nar u Đakovici, koji je toga dana bio u njegovoj pratnji.“* Sapski biskup Stjepan 
Gaspari izvješćuje 28. rujna Kongregaciju da skadarski biskup Petar Bogdani 
ne može ostati u svojoj biskupiji zbog velikih progona od strane muslimana#, 
a 1. listopada 1676. godine Petar Bogdani moli Kongregaciju za širenje vjere 
da ga nakon svih pretrpljenih poteškoća i neugodnosti koje je doživio imenuje 
skopskim nadbiskupom.“* Barski nadbiskup Andrija Zmajević piše 2. studeno- 
ga 1676. godine Kongregaciji da mu je skadarski biskup Petar Bogdani priopćio 
kako je zamolio papu i Kongregaciju da prihvate njegovu zahvalu na Skadarskoj 
biskupiji te ga zamolio da podupre njegovu molbu.“ Andrija Zmajević 16. 
ožujka 1677. godine, odgovarajući na naredbu Kongregacije za širenje vjere, 
izvješćuje o osobi skadarskoga biskupa Petra Bogdanija prije njegova imenova- 
nja skopskim nadbiskupom.“ Izabrani skopski nadbiskup izvješćuje 24. rujna 
1678. godine Kongregaciju o prilikama u Skopskoj nadbiskupiji te piše što sve 
doživljava od srpskog patrijarha, njegovih vladika i popova te od turskih vlasti, 
pa predlaže traženje zaštite kod središnje turske vlasti uz pomoć kršćanskih vele- 
poslanika u Carigradu.“? Svećenici Juraj Tolić, Vinko Matević, Tomo Raspasa- 
nović i Petar Karagić svjedoče 10. prosinca 1678. godine da je novi nadbiskup 
Petar Bogdani 2. veljače 1678. službeno stupio u posjed svoje nadbiskupije.?“ 


Barski nadbiskup Andrija Zmajević izvješćuje 27. rujna 1678. godine Kongre- 
gaciju o prilikama u Skopskoj nadbiskupiji, osobito o prihodima svećenika za 
njihovo osobno uzdržavanje. O Župi Crnoj Gori nadbiskup kaže da je ondje 
jedan franjevac opservant. On može živjeti od prihoda koje dobiva od jednog 
mlina i nekih nesigurnih milostinja koje mu vjernici običavaju davati posebeno 
prigodom ukopa.*! Nadbiskup Zmajević nije znao da fra Bernardin više nije 
župnik u Letnici, pa ga zato navodi kao misionara u toj župi. 





43 ASCPE SOCG, vol. 462, ff. 175r-176. 

Za vrijeme kanonske vizitacije nadbiskup Petar Bogdani bio je u Letnici 15. 
studenoga 1680. godine. Tu je misionar don Natale Bačić. U Letnici je crkva Sv. 
Jurja, a blizu crkve je kuća za župnika. Crkva ima sve potrebne liturgijske stvari. 
Letnica ima 30 katoličkih kuća. Nadbiskup je za vrijeme te vizitacije krizmao 
52 osobe. U Letnici živi 250 katoličkih duša. Nadbiskup je 16. studenoga bio 
u selu Ljubižda, koje ima 8 katoličkih kuća. Tu je krizmao 12 osoba, a 17. stu- 
denoga pohodio je Vrnez i Šašare, sela u kojima ima 20 katoličkih kuća. U tim 
dvama selima krizmao je 48 osoba.?? 


Don Natale Bačić izvijestio je 26. srpnja 1681. godine Kongregaciju da je od 
1672. godine na službi u Crnoj Gori. Ta se misija sastoji od šest sela. Vjernici 
su raspršeni po brdima i vrlo su siromašni. Nastojao je savjesno obavljati svoje 
dužnosti. Ni jednog dana nije bio izvan župe. I nadbiskup znade da mu ni je- 
dan župljanin nije umro bez sakramenata umirućih. Bolesnicima je išao pješice, 
ne obazirući se na udaljenost mjesta. Božjom providnošću ostao je živ kada su 
pravoslavci, u grupi i pod zastavom, došli sa strane i nasrnuli na taj kraj pljač- 
kajući ga. Uza sve to on je služio vjernicima u velikom strahu i opasnosti i od 
pravoslavaca i od muslimana, misleći kako bi mu mogli, prema svom običaju, 
nametnuti kakvu novčanu tlaku. Uza svu svoju muku nije propuštao narodu 
služiti misu, osobito nedjeljama i blagdanima, propovijedajući im i pozivajući 
ih na vjeronauk koji im je sam držao. Moli Kongregaciju da mu nastavi slati 
misionarsku potporu.?? 


Don Petar Karagić, dušobrižnik u Irepči i Vučitrnu, doputovavši u Rim, izvije- 
stio je 1692. godine Kongregaciju o teškim prilikama u Skopskoj nadbiskupiji 
nastalim zbog rata između Austrije i Turske. U Prokuplju je umro don Ivan 
Fisković, a tamošnjih 200 katolika ostalo je bez župnika. U Novom Pazaru, u 
kojem je bilo 30 katolika, bila su dva kapelana kod dubrovačkih trgovaca. Don 
Jurja Tolića ubili su Austrijanci, a don Petar Tolić umro je prirodnom smrću. U 
Skoplju je bilo 180 katolika, a njihova su dušobrižnika don Ivana Jovkovića ubi- 
li Turci. U Kratovu je bilo 80 katolika, čiji je misionar don Vinko Vlašić umro. 
U Letnici, koja ima 500 katolika, Turci su zarobili don Antuna Pavlovića. U 
Novom Brdu, gdje je bilo 500 katolika, zarobljen je don Pavao Joščić. Tatari su 
ubili don Ivana Bogdanija, misionara u Janjevu, gdje je bilo 600 katolika. Don 
Natale Bačić umro je u Prištini gdje je bilo oko 150 katolika. Iz Trepče, odakle 
je upravljao i Vučitrnom, pobjegao je don Petar Karagić zbog navale Turaka i 
Tatara. U Kruševcu, Nišu, Leskovcu i Medveđi bilo je otprilike po 30 katolika, 

ali oni nisu imali ni crkve ni svećenika. Don Tomo Raspasanović, župnik u 
Prizrenu, nalazi se kod generala Veteranija, a tamošnjih otprilike 500 katolika 
ostalo je bez župnika. Don Marko Mazareki umro je u Hasu gdje je bilo oko 
400 katolika. U Đakovici, koja ima oko 400 katolika, bio je don Andrija Ka- 
lemashi, kojega su ubili Turci, a sada je misionar don Petar Zoganji (Zogu). U 
Peći koja je imala oko 400 katolika je don Nikola Gjini o kojem se ne zna je li 


živ ili mrtav.“ 


Karagić je kao generalni vikar Pultske biskupije 20. kolovoza 1697. godine na- 
pisao još jedan izvještaj o stanju katolika u Skopskoj nadbiskupiji. Katolici su na 
području nadbiskupije sasvim propali od vremana u kojem su pristajali uz au- 
strijskog cara. Svećenici su poubijani tako da je u nadbiskupiji ostao samo jedan 
župnik — don Petar Zoganji. Don Pavao Joščić, koji je ranije bio dušobrižnik 
Janjeva i Prištine, napustio je te misije zbog siromaštva te služi sad u Sofiji, sad u 
Beogradu, a sad opet u Temišvaru. On bi se u jesen vratio iz Beograda i zadržao 
u Skoplju, odakle bi opsluživao Kratovo i Skopsku Crnu Goru, ako bi mu se 
dala potpora koju je primao ranije kao misionar u Kratovu. Tamošnji vjernici 
nisu vidjeli svećenika pune tri godine. Karagić nadalje moli da se za crkve u 
Skopskoj nadbiskupiji pošalju misna odijela i ostale liturgijske stvari, kojih ima 
toliko malo da don Petar Zoganji uvijek nosi sa sobom stvari potrebne za misu 
iz dalekog Hasa. Kad bi mu Turci ili razbojnici te stvari oduzeli na putu, ostao 
bi on i cijela nadbiskupija bez sakramenata, jer si sami ne bi mogli pribaviti 
navedene stvari.? 


Župa u XVIII. stoljeću 


Nadbiskup Petar Karagić u Kanonskoj vizitaciji 1706. godine kaže da je u gra- 
dovima Kratovu i Skoplju, koji je prvostolni grad, te u Crnoj Gori župnik i 
apostolski misionar don Pavao Joščić s godišnjom potporom od 30 škuda, koju 
dobiva od Kongregacije za širenje vjere. U sva tri mjesta ima 170 katolika. U 
Skoplju nema crkve. Misa se slavi samo u kapeli, jer je crkva u Skoplju zapaljena 
u vrijeme boravka austrijske carske vojske u Srbiji. U Kratovu, a slično je i u 
Crnoj Gori, crkve su u ruševinama, a Turci ne dopuštaju da ih se popravlja. 
Karagić ponavlja podatke iz vizitacije koju je obavio godinu dana ranije te kaže 
da je u Kratovu crkva Uznesenja Marijina manje oštećena od crkve u Skoplju, 
a slično je i s crkvom Sv. Jurja u Crnoj Gori. Turci ne dopuštaju popravak 

tih crkava.“ Poslije navedene vizitacije don Pavao Joščić imenovan je sofijskim 
nadbiskupom na prijedlog barskoga nadbiskupa Vinka Zmajevića. 


Nadbiskup Karagić 1710. godine piše da je u Kratovu, Skoplju i Crnoj Gori 
župnik don Nikola Viščić čija godišnja potpora iznosi 30 škuda. U Crnoj Gori 
je crkva Sv. Jurja, ali je srušena. U navedenim mjestima ima 190 katoličkih du- 
ša.?š Nikola Viščić zabilježen je kao župnik i misionar na tomu području i 1713. 
godine, a godišnja potpora koju dobiva od Kongregacije za svoje uzdržavanje i 
dalje iznosi 30 škuda. Sada se u Crnoj Gori spominju dvije crkve — Uznesenja 
Marijina i Sv. Jurja, obje ruševne i oštećene. Broj katolika istao je isti kao i 1710. 
godine.? U Skoplju ima 10 katoličkih kuća i 55 duša, u Kratovu je 6 katolič- 
kih kuća i 25 duša, a u Crnoj se Gori nalazi 21 kuća u kojoj živi 110 katolič- 
kih duša. Od crkve Marijina Uznesenja ostali su samo zidovi, a crkva Sv. Jurja 
je u potpunosti srušena.“ Nadbiskup Karagić i 1716. bilježi da je u Kratovu, 
Skoplju i Crnoj Gori župnikom don Nikola Viščić, da su u Crnoj Gori dvije 
crkve — Marijina Uznesenja i Svetog Jurja mučenika, da su obje »upropaštene i 
srušene«, te da se broj katolika povećao na 200.%! Navedene podatke nadbiskup 
Karagić ponavlja i 1719. godine te dodaje one o 40 krštenja podijeljenih nakon 
posljednje vizitacije i broju katolika koji se povećao na 256.% I 1722. godine 
u Kratovu, Skoplju i Crnoj Gori župnik je i misionar don Nikola Viščić, u to 
vrijeme već 18 godina. U Crnoj se Gori unutar zidova porušenih crkava slavi 
misa. 


Nadbiskup Karagić 1725. godine u svome izvješću kaže da je u listopadu te 
godine preminuo don Nikola Viščić te da je na njegovo mjesto postavio don 
Andriju Bracianija koji je dotada bio misionar u Peći. Taj misionar »znade jezike 
kojima se govori u Skoplju, Kratovu i Crnoj Gori, tj. hrvatski, turski i albanski«. 
U Crnoj se Gori misa slavi »pod vedrim nebom i u kućama«.** Ovo izvješće o 
vizitaciji nadbiskupa Karagića ima i prilog pisan prije smrti don Nikole Viščića. 
U njemu se kaže da je u Skoplju apostolski misionar don Nikola Viščić te da u 
»samom gradu Skoplju ima 8 kuća, a 60 katoličkih duša, odraslih i djece; u Kra- 





%7 ASV, S. Congr. Concilii, Scopiens, vol. 728, Kanonska vizitacija 1707. 
25 ASV, S. Congr. Concilii, Scopiens, vol. 728, Kanonska vizitacija 1710. 
2% ASV, S. Congr. Concilii, Scopiens, vol. 728, Kanonska vizitacija 1713. 
60 ASCPE SOCG, vol. 593, £. 521. 

$IASV, S. Congr. Concilii, Scopiens, vol. 728, Kanonska vizitacija 1716. 
$2 ASV, S. Congr. Concilii, Scopiens, vol. 728, Kanonska vizitacija 1719. 
6 ASV, S. Congr. Concilii, Scopiens, vol. 728, Kanonska vizitacija 1722. 
“4ASV, S. Congr. Concilii, Scopiens, vol. 728, Kanonska vizitacija 1725. 

tovu su 3 kuće i 22 katoličke duše, a u Crnoj Gori je 10 kuća i 180 katoličkih 
duša«. Spomenuti je misionar od prošle vizitacije krstio 30 djece. 


Crna Gora je pod upravom misionara don Andrije Bracianija i 1729. godine. 
Nadbiskup Mihael Summa te godine izvješćuje da Crna Gora ima 23 katoličke 
kuće i 198 duša te da je tu krizmao 20 muških osoba i 21 žensku osobu. Nad- 
biskup Summa 1731. godine izvješćuje da su »misionari jednako pritisnuti od 
Turaka kao i vjernici«. Kako bi mogli slobodno obavljati vjerske obrede, moraju 
davati darove različitim zapovjednicima, a ako to ne bi učinili, kažnjavalo ih se 
batinama, sprječavalo u obavljanju službe i protjerivalo iz zemlje. Biskup i misi- 
onari ništa ne posjeduju jer su sva crkvena dobra oteli Turci. 


Vinko Zmajević, sada zadarski nadbiskup i povjerenik Kongregacije za širenje 
vjere, izvješćuje 8. siječnja 1731. godine Kongregaciju da bi zbog blizine granice 
s Austrijskim Carstvom i zbog neprilika koje bi mogle nastati, bilo najbolje cr- 
kve u Janjevu i Letnici popraviti samo koliko je najpotrebnije, za što bi trebalo 
samo 50 škuda. Druge crkve koje su malo skrivenije i podalje od putova mogle 
bi se temeljito popraviti jer ima dovoljno materijala za njihov popravak.$ 


U izvještaju upućenom Kongregaciji za širenje vjere 1735. godine nadbiskup 
Summa kaže da misiji u Skoplju pripada i Crna Gora, gdje je u to vrijeme mi- 
sionar don Andrija Lambeshi. Crna Gora udaljena je od Skoplja dva dana hoda 
te ima 25 katoličkih kuća i 250 duša.“ U izvještaju Kongregaciji Koncila nadbi- 
skup Summa iste godine kaže da na području nadbiskupije ima samo dvije po- 
krivene crkve i to u Janjevu i Zjumu, a da su ostale ruševne. Kapele biskupijskih 
svećenika i redovnika pokrivene su slamom. Katolici na području nadbiskupije 
su siromašni ljudi koji se uzdržavaju zanatstvom i ratarstvom. Neki su kolari, a 
neki služe Turcima i od svoje zarade daju »za održanje katoličke vjere«. Porezi, 
prisilni radovi i druge novolje koje u Turskoj svakodnevno podnose neobjašnjivi 
su, ali ih oni podnose. Zavladala je kuga, pa zbog nedostatka svećenika »nadbi- 
skup dijeli sakramente okuženima«./? 


Nadbiskup Mihael Summa izvješćuje 6. travnja 1739. godine Kongregaciju da 
se za vrijeme rata zajedno s Pešterskom misijom povukao pod austrijsku vlast. 





65 ASV, S. Congr. Concilii, Scopiens, vol. 728, Prilog kanonskoj vizitaciji 1725. 

6 Frok ZEFIQ, Mihael Summa, nadbiskup Skopski (1695-1777), Osijek, 1994, str. 44. 

67 ASAV, S, Congr. Concilii, Relationes, Vititaciones ad limina, Sopien, vol. 1728, Izvještaj iz 1731. 
godine. 

$ ASCOE SOCG, vol. 670, f. 43rv. 

7% ASV, S. Congr. Concilii, Relationes, Scopiens, vol. 728, Izvještaj iz 1735. godine. 

To su isto učinili i vjernici kapelanije u Novom Pazaru i mnogi drugi katolici 
koji su mogli pobjeći. Preostali vjernici ostali su pod turskom vlašću i moraju 
podnositi velike muke. Neki su od njih ostali bez imanja, drugi su prognani, 
neki su zarobljeni, a mnogi su poubijani. Nadbiskup se sada nalazi u Beogradu s 
ostatkom svojih katolika, nadajući se, što mu je i dužnost, da će se vratiti u svoju 
nadbiskupiju i nastaviti službu onako kako ju je kroz deset godina stalno vršio./! 


Ivan Nikolović Kazazi, generalni vikar nadbiskupa Summe, preporučuje 5. ožuj- 
ka 1741. godine tajniku Kongregacije Skopsku nadbiskupiju koja je u »dubo- 
kom ponoru bijede zbog poubijanih svećenika i raznešenih liturgijskih stvari«./? 


Nadbiskup Summa je iz Beograda otišao u Petrovaradin, a potom u Osijek, oda- 
kle se 26. kolovoza 1742. godine zahvaljuje na Skopskoj nadbiskupiji i za na- 
sljednika predlaže don Ivana Nikolovića Kazazija, svoga generalnog vikara »koji 
je to zaslužio, a i više od toga, kako zbog svojih zasluga tako zbog patnji koje je 
podnio«. Upućuje Kongregaciju da ako mu ne vjeruje glede rečenoga, istinitost 
njegovih tvrdnja provjeri kod zadarskoga nadbiskupa.“* Zadarski nadbiskup 
Vinko Zmajević izvješćuje 20. rujna 1742. godine Kongregaciju da se skopski 
nadbiskup Summa priloženim pismom zahvaljuje na Skopskoj nadbiskupiji te 
da su razlozi takvu postupku opravdani. Za Summina nasljednika predlaže don 
Ivana Nikolovića Kazazija, njegova generalnog vikara i apostolskog vizitatora 
Bugarske. Prema riječima nadbiskupa Zmajevića, nema boljeg kandidata od 
Nikolovića. »Njegovo će imenovanje biti spasenje Skopskoj nadbiskupiji koja 
je usprkos preokrutnih pustošenja prošloga rata još opstala čudesnom Božjom 
providnošću te revnošćui i ljubavlju vikara Nikolovića.?“« 


Nadbiskup Ivan Nikolović-Kazazi 1747. godine izvješćuje da neke župe u nad- 
biskupiji posjeduju nešto vinograda, a da Skopska Crna Gora ima zapušten 
mlin koji su oduzeli Turci te jednu zapuštenu livadu. 


Nadbiskup Tomo Tomičić izvješćuje 1755. godine da u Skopskoj Crnoj Gori 
ima 13 katoličkih kuća koje opslužuje don Petar Berisha, bivši pitomac Ilirskog 
kolegija u Loretu.7 





7! ASV, S. Congr. Concilii, Relationes, Scopiens, vol. 728, Izvještaj iz 1739. godine. 

7? ASCPE SC SERVIA, vol. 1, £. 288. 

78 ASCPE SOCG, vol. 715, ff. 243r-244. 

"4 ASCPF, SOCG, vol. 715, f. 240. 

75 ASCPE SOCG, vol. 741, f. 421, Kanonska vizitacija 1747. godine. 

76 Jovan RADONIĆ, Rimska kurija i južno slovenske zemlje od XVI. do XIX. veka, Beograd, 1950, str. 

Nadbiskup Matej Mazareki izvješćuje 1760. godine Kongregaciju za širenje 
vjere da su katolici u Skopskoj Crnoj Gori, kojih ima 277, sasvim siromašni. 
Budući da ne mogu platiti harač i podmirivati druge obveze, Turci ih batinaju, 
okivaju i zatvaraju. Osim toga njihovim krajem često prolaze poturčeni Albanci 
te im otimaju jaganjce, kokoši, med, maslac i sijeno za konje, tako da ti jadnici 
ostaju bez ičega. Nadbiskup se boji da će tamošnji katolici zbog tih patnji i 
muka napokon prijeći na islam. »U čitavoj Skopskoj Crnog Gori nema župnog 
stana, niti ga može biti, jer bi poturčeni Albanci pojeli i župnikovu kožu, te jad- 
ni župnik mora noćivati sad ovdje, sad ondje, ili bježi u druge župe.« Nadbiskup 
Mazareki nije smio nastaviti put iz Skopske Crne Gore u Kratovo jer su šume 
bile pune razbojnika. Pričekao je jesen pa je onda s pratnjom i jednim naoru- 
žanim janjičarem krenuo u Kratovo. Na tom ih je putu napalo 15 albanskih 
kesedžija, ali su se zahvaljujući seljacima iz okolnih sela obranili bez gubitaka, 
iako su bili u neprestanom strahu./7 


U izvješću o kanonskoj vizitaciji 1764. godine nadbiskup Mazarek kaže da je u 
pratnji dvojice svećenika i jednoga Turčina brzo otišao iz Skoplja »gdje su bile 
4 katoličke kuće, jer se u gradu očekivao neki turski zapovjednik s 3 000 ljudi«. 
Na putu u Skopsku Crnu Goru htjeli su prenoćiti u nekom pravoslavnom selu, 
ali ih ti »nemilosrdni Morlaci nisu htjeli primiti na konak«. Putujući prema 
Skopskoj Crnoj Gori jako su se namučili, krećući se oprezno i polako kroz šu- 
mu. Ponekad su morali sjahati s konja i gaziti po gustom blatu dovikujući jedan 
drugoga da se ne bi izgubili. »O užasna noći, o neizreciva noći!«, kaže nadbi- 
skup. Kad su zalutali i izgubili se u nekoj šikari, s velikom su mukom pripalili 
svijeću, ali ju je vjetar odmah ugasio. Morali su stati i u blatu sačekati zoru. Go- 
voreći o Skopskoj Crnoj Gori, nadbiskup piše da se župa sastoji od 4 sela i ne- 
koliko razbacanih zaselaka s 23 kuće i 300 katoličkih duša. U toj su župi ostali 
pet dana. Za vrijeme njihova boravka stigao je turski haračlija s pratnjom od 12 
ljudi i s mnogo lovačkih pasa. Naredili su stanovnicima da im pripreme kruha, 
ovnovskog mesa, maslaca i meda. One koji nisu mogli ništa dati htjeli su vezati, 
ali im je nadbiskup Matej priskočio u pomoć, davši nekom dva, a nekom tri rea- 
la, te ih tako spasio od još veće bijede. »Crkva treba pomagati ove jadnike«, kaže 
nadbiskup, »a treba im pomoći i da sagrade župni stan, jer župnog stana nema 
ni u Skoplju, ni u Kratovu, ni u Skopskoj Crnoj Gori.« Zato je svećenik tih triju 
mjesta stalno na putu u pratnji Turčina. U Skopskoj Crnoj Gori postoji loša 
navika da pravoslavci i katolici jedni drugima kumuju na vjenčanju. Za vrijeme 
svog boravka u toj župi nadbiskup je pokušao raskinuti jedno takvo kumstvo od 
davnine, ali pravoslavni kum nikako nije htio pristati da ga u kumstvu zamijeni 

katolik. Prijetio je da će novom katoličkom kumu dvostruko vratiti nanesenu 
uvredu. Razjareni pravoslavni kum smirio se i pristao na raskidanje kumstva tek 
kada je nadbiskup rekao da će on osobno biti kum katoličkim zaručnicima koje 
će vjenčati njegov generalni vikar Gjon Logoreci.? 


Kongregacija 12. srpnja 1766. godine piše nadbiskupu Mateju da je na svojoj 
posljednjoj generalnoj sjednici raspravljala o njegovoj drugoj kanonskoj vizita- 
ciji Skopske nadbiskupije. Kardinali pohvaljuju nadbiskupovu revnost i brigu 
oko upravljanja nadbiskupijom. Nadalje određuju da nadbiskup svojom redo- 
vitom vlašću uredi pitanje upravljanja župama Crna Gora (Letnica), Kratovo i 
Skoplje. Mišljenje je Kongregacije da za sada ne može načiniti nikakvu izmjenu 
glede župe u Letnici koja se već dugo nalazi pod upravom župnika u Skoplju i 
Kratovu./? 


Iz kancelarijske se bilješke o misijama Skopske nadbiskupije 1771. godine, a 
povodom uređenja svećeničkih potpora, doznaje da je Letnica još uvijek pod 
upravom župnika u Skoplju ili Kratovu, ovisno o tomu u kojem mjestu župnik 
stanuje, te da godišnja potpora za župnikovo uzdržavanje iznosi 30 škuda.š“ 


Župa u XIX. stoljeću 


Apostolski administrator, naslovni biskup europski fra Urban Bogdanović, u 
vizitaciji iz 1846. godine kaže da je selo Crna Gora smješteno između dvaju 
brda u velikoj dolini kroz koju protječe rijeka Letnica. Od Prizrena, u kojemu 
je biskupijsko središte, udaljeno je 16 sati hoda. Župa obuhvaća četiri sela na 
području od dva sata hoda, a zovu se »Varneskollo, Varnavakollo, Letniza i Sa- 
ssare«. U župi ima 130 katoličkih obitelji i 760 duša. Fra Urban Bogdanović 
krizmao je 72 osobe — 46 muških i 26 ženskih osoba. Na području župe postoje 
dvije muslimanske kuće. Župi pripada još šest sela: »Stubla, Binci, Loscobar, 
Karradacu, Dunavo i Stanci«, u kojima živi 250 obitelji potajnih katolika »koje 
su isključene iz svake duhovne pomoći«. Iz župe je »okovano i barbarski od- 
vedeno u Brusu« 158 osoba zajedno sa župnikom o. Antunom Marojevićem, 
Dalmatincem. Župnički se prihodi sastoje od desetine u žitu i siru, što čini 18 
škuda, a od dviju njiva i četiriju livada te od darova vjernika za Veliku Gospu 
dobiva se 100 pjastri ili 5 škuda, što je ukupno 23 škude. Župna crkva Uznese- 
nja Bl. Dj. Marije je ruševna. U njoj se svake godine okupljaju vjernici kada im 
to političke prilike dopuštaju. U župnom stanu, koji nije tako davno sagrađen, 

? ASCPE Lettere e Decreti, vol. 208, 12. Luglio 1766. 
%0 ASCPE, SC SERVIA, vol. 2. £. 137. 


36 


1. ŽUPA I ŽUPNA CRKVA 


služi se misa pred jednim malim križem »jer ondje nema ni svete slike, ni svijeć- 
njaka, ni svetih ukrasa«. U Šašarama se nalaze ostaci srušene crkve Sv. Nikole, 
ali se na tomu mjestu ne služi misa. Župnik je o. Pasquale da Nizza, 28-godišnji 
reformirani franjevac, koji je u to vrijeme u misiji već godinu dana. U poglavlju 
»O liturgijskim stvarima« nadbiskup kaže da Župa Crna Gora ima tri trošne 
misnice s manipulima i jednu štolu, jedan amikt (naplećak), jednu albu, jedan 
cingulum (pojas), jedan kalež s patenom, posudicu za nošenje pričesti bole- 
snicima, tri korporala, tri pale i tri purifikatorija, tri misala, jedan antipendij i 
oltarnik u lošem stanju, te mali križ i kalup za pečenje hostija.! 


Biskup Bogdanović 1853. godine bilježi da je Župa Crna Gora selo smješteno 
između brda u dolini kroz koju teče rijeka Letnica. Prema njegovu opisu, sje- 
dište župe udaljeno je od Prizrena 16 sati jahanja na konju. Na području župe 
su sela Varnesokolo, Varnavokolo. Letnica, Šašare, Stubla i Karadak te Binač. U 
dvama od spomenutih sela žive katolici koji su 1846. godine prognani »jer su 
se priznali javnim katolicima«. U župi ima 107 katoličkih obitelji i 1 060 duša, 
nekoliko muslimanskih i pravoslavnih kuća; u župi živi još 30 obitelji potajnih 
katolika »koji se žele očitovati javnima i koji će to učiniti kada se to Bogu svidi 
i kada za to otvori put«. Prihodi župe sastoje se od desetine žita, sira, maslaca i 
vune. Župa posjeduje dvije oranice, nešto zemljišta u selu te nešto livada od ko- 
jih se dobiva sijeno za uzdržavanje konja. Na Veliku Gospu daju se dragovoljni 
darovi vjernika od kojih se prikupi prilično dobra milostinja. Zupna je crkva 
dovoljno velika za župljane, a titular joj je Marijino Uznesenje na nebo. Crkva 
posjeduje sve stvari potrebne za služenje mise. Na području župe je jedna rušev- 
na kapela u kojoj postoji oltar te kip Bl. Dj. Marije oko kojega se okupljaju ka- 
tolici, pravoslavci i muslimani »u svojim nevoljama, kako bi se ondje pomolili«. 
U Šašarama je crkva Sv. Nikole u kojoj je zabranjeno slaviti misu. Župnik je o. 
Antun Marović, franjevac opservant, a njegov je pomoćnik don Josip Bogdan, 
nekadašnji pitomac Kongregacije za širenje vjere. Otac Antun ima 58 godina, a 
kao misonar djeluje 26 godina. Don Josip ima 52 godine, a kao misionar djeluje 
20 godina.** Crkva je 1853. godine posjedovala dvije višebojne misnice, jednu 
novu bijelo-crvenu misnicu i novu albu, novu misnicu ljubičaste boje, dvije 
rabljene i oštećene rokete, pet albi, amikta i cinguluma, deset korporala, 30 
purifikatorija, 8 rupčića za brisanje ruku pod misom, 6 oltarnika, 3 antipendija, 
2 kaleža s patenama, jedan ciborij, dvije kutijice za nošenje pričesti bolesnicima, 
dva križa, kotlić za blagoslovljenu vodu, nekoliko drvenih svijećnjaka i nekoli- 
ko od mjedi, 6 malih novih i starih svijećnjaka, bakreni kotlić za krsnu vodu, 

pliticu za pričešćivanje, kalup za pravljenje hostija, dva stara misala i jedan mali 
misal koji se nosi po selima te dva stara obrednika.š> 


Nadbiskup Dario Bucciarelli 1865. godine piše da je Župa Crna Gora (Letnica) 
udaljena od Janjeva 9 sati hoda prema jugu, smještena u uvali između brda, 
uz jednu malu rijeku. Titular župe je Uznesenje Marijino, a tu je i Marijino 
svetište. Župa ima 1 138 katoličkih duša. Nadbiskup kaže »da se ne može izreći 
na što liči župni stan u toj župi«. U sjedištu župe nema crkve, samo se vide 
ruševine dviju malih crkava. U župi se jako štuje kip Majke Božje, a štuju ga 
i ljudi iz udaljenijih krajeva, pa i muslimani. Narod se utječe Majci Božjoj u 
svojim potrebama. U župi koja se prostire na području od oko 3 sata hoda sa- 
mo je jedna svećenik — župnik. On prema potrebi odlazi i u Kumanovo koje je 
udaljeno 6 sati hoda, te u Skoplje koje je udaljeno 10 sati jer u tim gradovima 
borave strani trgovci koji su katolici. Župi su potrebne liturgijske stvari. Stanje 
župnoga stana, crkve i crkvenog namještaja je »tri puta bijedno«.%* Liturgijske 
su stvari u župama u takvu stanju da bi trebalo zabraniti njihovu upotrebu u 
bogoslužju, ali kada bi se to učinilo, svećenici ne bi mogli služiti misu. Stvari 
si upropaštene zato što se nemaju gdje čuvati, ali i zato što ih svećenici moraju 
nositi u bisagama na konju. Zbog toga bi na svim mjestima na kojima se služi 
misa trebale postojati liturgijske stvari potrebne za taj obred, koje bi se čuvale u 
za to napravljenim kutijama. Nadbiskup moli Kongregaciju da pošalje liturgij- 
ske stvari koje je on popisao za svaku pojedinu župu. 


Župa Crna Gora ima 178 katoličkih obitelji, 1 125 katoličkih duša, 7 zaselaka, 
nema crkve, ali ima dvije kapele. U župi nema nikakvih bratovština. Župnik 
je don Petar Dodić. Na području župe nema ni škole ni učitelja. Župi su po- 
trebne dvije misnice za svaki dan te jedna za pokojničke mise, dvije albe, dva 
amikta, dva cinguluma, jedan oltarnik za svetkovine i dva za obične dane, jedan 
prijenosni oltarni kamen sa svetačkim relikvijama, jedan kalež, jedna bočica za 
sveto ulje, jedna kutijica za nošenje pričesti bolesnicima, jedna misnica i dvije 
dalmatike za svečane mise, jedan veliki misal te tri korporala.* 


Nadbiskup Bucciarelli izvješćuje 14. listopada 1866. godine kardinala predstoj- 
nika Kongregacije da je 8. rujna 1865. godine poslao pregled liturgijskih stvari 
potrebnih Skopskoj nadbiskupiji. Kongregacija je 30. prosinca 1865. odgovori- 

la da će zamoljene stvari poslati, ali do tada još ništa nije stiglo. Zato nadbiskup 
ponovno moli da se razmotri njegova molba. 


Drži kako je njegova dužnost izvijestiti Kongregaciju o započetim i dovršenim 
radovima u nadbiskupiji u protekle dvije godine — o radovima u Janjevu i do- 
gradnji rezidencije u Prizrenu. U svomu izvješću dodaje i kako se »slavno sveti- 
šte Majke Božje u Crnoj Gori, koje su Turci porušili, počelo obnavljati prošloga 
mjeseca travnja«. Izražava nadu da će biti pokriveno tijekom listopada »kako bi 
se sačuvala građevina s tri lađe« te da će na proljeće biti nastavljeni radovi u unu- 
trašnjosti crkve. Vjeruje da bi s 3.000 pjastri bilo moguće završiti crkvu. Nad- 
biskup je svjestan da je ušao u rizik s obzirom na svoje financijske mogućnosti, 
ali se uzda u Božju providnost »koja neće dopustiti da Skopska nadbiskupija to 
bude samo po imenu«. U Prizrenu i drugdje pravoslavci imaju crkve, muslimani 
džamije, a on mora služiti pontifikalne službe na otvorenom.?7 


Godine 1872. nadbiskup Bucciarelli piše da ga je u Crnoj Gori dočekao velik 
broj vjernika. Svi su se zajedno uspeli na brijeg i ušli u crkvu. Izmolili su tri 
Zdravo Marije pred čudotvornim likom Majke Božje. Tada je nadbiskup prema 
rimskom pontifikalu okupljenima podijelio blagoslov i otišao u župni stan u 
kojem su stanovali 40-godišnji don Petar Dodić, koji je u to vrijeme 17 godina 
bio svećenik i misionar, te 80-godišnji don Josip Bogdan, koji je svećenikom i 
misionarom bio 57 godina. Nadbiskup je 23. i 24. srpnja raspravljao o nekim 
»malim pitanjima koja su postojala između nekih vjernika«, a 25. srpnja poho- 
dio je katolike u Stubli, jedan i pol sat hoda udaljenoj od sjedišta župe. Tu je 
najprije obavljena ispovijed vjernika, nakon čega je nadbiskup služio misu »pod 
vedrim nebom«, propovijedao, pričestio narod i pomolio se za njihove pokojne. 
Budući da je bila velika vrućina, nadbiskup se zajedno sa svećenicima malo 
odmorio u hladovini okružen odraslim vjernicima i djecom iz sela. Tu je kroz 
razgovor provjerio znaju li propisane molitve i podijelio devocionalije, najprije 
onima koji su dobro znali molitve, a tada i onima koji su bili slabijeg znanja, 
ali koji su se trudili. Na to su mjesto »bile pozvane i dvije osobe koje su bile u 
zavadi, pa su se pomirile, i bilo je ganutljivo vidjeti kako si daju zagrljaj mira«. 
Stubla je jedno od četiriju sela koja su 1846. godine pretrpjela progonstvo u 
Malu Aziju zbog katoličke vjere. Dvanaest obitelji, postojanih u vjeri, u oko- 
vima i zlostavljane, odvedene su u »Moalić«. Te su obitelji imale 78 članova, a 
među njima je bilo i odraslih i djece, muškaraca i žena; vratilo ih se samo 37, a 
41 osoba je umrla »ili u okovima, ili od hladnoće, ili u močvarskom blatu, ili na 
moru«. »Andrija Luri, još uvijek živ, nema više ni jednog prsta na nogama zbog 

smrzavanja, a jedna je cijela obitelj potpuno zbrisana s lica zemlje kako bi se 
rodila za vječnu slavu. Ali Bog je velik! Progonitelja više nema. Njegova palača, 
u čijim je podrumima bio zatvor za prognane katolike, prodavana je dio po dio, 
a na koncu su joj i temelji sravnjeni sa zemljom, a od onih 37 katolika, koje su 
na sve moguće načine željeli iskorijeniti, a koji su se ipak vratili, sada ima 126 
osoba, staraca, djece i udovica. (Iz Stuble, Binča, Vrnakola i Karadaka odvedene 
su u progonstvo 24 obitelji sa 167 članova, bez onih koji su rođeni za vrijeme 
putovanja. Vratilo se 79 osoba, a 88 ih je u progonstvu umrlo. Sada se u ta če- 
tiri sela povećao broj stanovnika.) Krv mučenika sjeme je kršćana.« Nakon tog 
susreta s vjernicima u Stubli nadbiskup se navečer vratio u župni stan u Letnicu. 


Dana 28. srpnja nadbiskup je s don Petrom Dodićem krenuo u Skoplje. Pre- 
šavši veliko brdo »Šašari« pokriveno sjenovitim bukvama te prešavši druge raz- 
daljine, nije susreo ni jednog čovjeka. Nakon šest sati hoda napokon su stigli u 
jedno pravoslavno selo u kojem su se morali odmarati od tri sata poslije podne 
do Gospina pozdravljenja jer je bila velika vrućina, a tada su nastavili put i na- 
kon dva sata hoda stigli u Skoplje. Odsjeli su u »Bošnjak hanu« koji je 1846. 
godine poslužio kao zatvor za prognane katolike iz Župe Crne Gore. Dana 29. 
srpnja ujutro okupili su se u tom hanu malobrojni katolici koji u Skoplju bora- 
ve privremeno. Nadbiskup je u jednoj sobi služio misu, a poslije mise je poveo 
sa sobom dvojicu vjernika i otišao pohoditi upravitelja, predstavnika vlasti. No, 
upravitelj je bio odsutan pa je nadbiskupa primio vjerski poglavar — muftija. On 
je 31. srpnja došao u han i nadbiskupu uzvratio posjet. Istoga je dana nadbiskup 
otišao na katoličko groblje koje se nalazilo na brijegu blizu srušene tvrđave, ne- 
daleko od lijeve obale Vardara, a desno od puta koji vodi do vodovoda, jedine 
građevine koja se održala i za koju se govorilo da su je sagradili Rimljani. Na 
groblju se nadbiskup pomolio za pokojne. Vrućina kakvu stanovnici Skoplja 
nisu zapamtili bivala je sve jača. Zato su klimatske prilike bile loše, osobito za 
one koji se na njih nisu privikli; osim toga i komarci su ih jako uznemirivali, pa 


je nadbiskup odlučio napustiti Skoplje. 


Zajedno sa svojom pratnjom nadbiskup se 1. kolovoza ujutro, prije izlaska sun- 
ca, istim putem vratio u Crnu Goru. Budući da je narod na vrijeme bio obavi- 
ješten, okupio se 4. kolovoza iz više sela te je počelo ispovijedanje. Nakon toga 
nadbiskup je služio pjevanu misu, poslije evanđelja je propovijedao, a pod mi- 
som pričestio vjernike te napokon krizmao 47 muških osoba i 44 ženske osobe, 
uz uobičajenu pouku i darivanje devocionalija. 


Dana 6. kolovoza kupljena je jedna šuma od Prenka Raića iz Šašara za 625 
turskih pjastri, a koja se zvala »Fush Raiqit (Raićevo polje). Tako se djelomično 
brzo došlo do drveta za gradnju župnog stana, koja bi počela sljedećeg proljeća, 

jer sadašnji stan nije ništa drugo do jedna najbijednija drvena koliba, koja je ta- 
ko jadna da soba u prizemlju u kojoj, kao najboljoj, obično odsjeda nadbiskup, 
nije šira ni duža od 2 i pol klaftera, i toliko visoka, tako da nadbiskup svojim 
tjemenom dodiruje njezin strop. Ta soba nadbiskupu služi i kao blagovaonica 
i kao spavaonica i kao primaća soba. Iz spomenute šume moglo se posjeći ne- 
koliko stabala za obnovu oštećene crkve Sv. Roka u Šašarama, ako vlast dopusti 
njezin popravak. Dopuštenje je već ranije traženo, ali do danas nije izdano zbog 
uobičajenog protivljenja i zavisti pravoslavaca. 


Dana 10. kolovoza nadbiskup je blagoslovio novu crkvu u Letnici. Ta je crkva 
sagrađena od kamena i maltera. Ima dva mala zvonika i jedno zvono. Istoga 
dana nadbiskup je posvetio glavni oltar, koji je sav od masivnog mramora, a u 
taj oltar položio je relikvije svetih mučenika Aurelija, Abdona, Celza, Viktora 
i Kristine djevice i mučenice. Svjedodžba o polaganju relikvija nalazi se u žu- 
pnom arhivu. 


Dana 11. kolovoza nadbiskup je otišao u selo Vrnakolo i pohodio tamošnje 
malobrojne katolike. Tu se njih nekoliko ispovjedilo, a tada je nadbiskup služio 
misu, propovijedao, pričestio ispovijeđene i krizmao 5 osoba, ranije poučenih 
u katekizmu, koji su na taj dan »unišli u Kristov ovčinjak« (to su vjerojatno bili 
bivši potajni katolici, op. a.). Dana 12. kolovoza nadbiskup je otišao u Karadak 
gdje je pohodio dvije katoličke obitelji, koje su od župnog stana u Letnici uda- 
ljene 3 sata hoda, tj. jedan sat uspinjanja na brdo, drugi sat spuštanja s brda, a 
treći sat ponovnog uspinjanja. Nadbiskup je tu služio misu i održao nagovor s 
oltara koji je bio namješten između dva stabla. Hrabrio ih je da ostanu postojani 
u vjeri. Kada se nađu usred čopora bezbrojnih vukova, rekao im je nadbiskup, 
ne će ih oni ujedati ako se pouzdaju u Boga i ako ostanu postojani u vjeri koja 
je nepomični stup od kojega ih ne će odijeliti nikakva oluja ako s tim stupom 
budu čvrsto povezani, kao što su to dokazali u vrijeme progona 1846. godine. 
Poslije mise nadbiskup je otišao na groblje i pomolio se za pokojne seljane, a 
tada se istim putom vratio u Letnicu u župni stan. Dana 13. kolovoza bile su 
pregledane službene knjige i ustanovljeno je da su uredno vođene. Poslije toga 
nadbiskup je pregledao tabernakul i krstionicu te dao odrješenje za pokojne. I 
tako je ta vizitacija završena. Dana 14. kolovoza ujutro nadbiskup je krizmao 
pet osoba koje su odlučile javno ispovjediti katoličku vjeru. Te su osobe ranije 
bile ljaramani (potajni katolici).?? 


Godine 1872. Župa Crna Gora posjeduje zemlju, livade i jednu šumu, župnik 
ima pravo na desetinu i još neke nesigurne prihode, pa dvojica svećenika mogu 

jako dobro živjeti." Na kraju izvještaja o toj vizitaciji nadbiskup Bucciarelli 
dodaje statistički pregled Skopske nadbiskupije. O Župi Crnoj Gori piše da 
je 1818. godine imala 549 katoličkih duša, 1842. godine 676 katoličkih duša, 
1846. godine 766 katoličkih duša, 1865. godine 1 138 katoličkih duša, a 1872. 
ima 1 250 katoličkih duša. Iste godine na području župe bilo je 9 sela. Te je go- 
dine krizmano 47 muških osoba i 52 ženske, ukupno 99 osoba. Od posljednje 
kanonske vizitacije bilo je 290 krštenja, 90 vjenčanja i 95 ukopa. Župu su op- 
služivala dva biskupijska svećenika. Na području župe postoji samo jedna crkva 
građena od kamena. U župi ne postoji škola.?“ 


Iz sjedišta župe duhovno se opslužuje 1 250 duša raspršenih u 7 sela. Osim toga 
svećenici se odazivaju na pozive katolika koji zbog trgovine borave u Skoplju 
i Kumanovu. Izvršivši što se moralo izvršiti 14. i 15. kolovoza (slavlje Velike 
Gospe, op. a.), nadbiskup je 16. kolovoza krenuo u Prizren. 


Župa u XX. stoljeću 


Osnivanjem župa u Stubli 1906. godine, u Binču 1945. te u Vrnaokolu 5. ko- 
lovoza 1980. godine Župa Letnica smanjila se i prostorno i brojem vjernika. 
Budući da je Župi Binač posvećena posebna monografija, ovdje ćemo samo 
ponešto reći o župama Stubla i Vrnaokolo. 


Župa Gornja Stubla 


Kad je u vrijeme turske vladavine 1905. godine osnovana župa, prvi župnik, 
Albanac Mikel Tarabuluzi, kupio je jednu kuću i u njoj uredio kapelicu u kojoj 
je kriomice održavao i nastavu. Turci naime nisu dopuštali otvaranje škole na 
materinskom jeziku, niti albanske knjige, a prekršitelje te zabrane strogo su ka- 
žnjavali. Nekako u to vrijeme razvio se albanski preporod pa su se tajno otvarale 
škole, pisale su se knjige i tiskale u Beču — bile su to prve školske knjige na al- 
banskom jeziku. Neke od, kao i dokumenti o toj školi, pohranjeni su u muzeju 
uređenom u dijelu kuće u kojemu je bila prva kapelica. Spomenuti muzej čuva 
i uspomenu na mučenike i ljaramane. 


Župa Gornja Stubla bila je bez župne crkve sve do 1970. godine, kada je župnik 
don Luka Cirimotić zajedno s vjernicima uspio pod krov staviti novu crkvu, 
župni dvor, ambulantu i vjeronaučnu dvoranu. Župnik Jakov Prenku nastavio 
je uređivati župnu crkvu: nabavio je klupe, uredio pod i strop, a 1980. godine 

završio zvonik. Obnovljena je stara kapela iznad koje se nalaze spomenuti muzej 
i stan sestara bazilijanki koje pomažu u katehiziranju i odgoju mladih. Iz Župe 
Gornja Stubla poniklo je više svećenika te više od 26 redovnica raspoređenih u 
četiri različite redovničke zajednice. 


Župa je 1980. godine imala nešto više od 1 800 vjernika. Iste je godine proslavi- 
la 75. obljetnicu postojanja. Osnivanje župe u Gornjoj Stubli bio je vrlo značaj 
događaj za mještane, jer s katoličkom župom počinje i školstvo pa se obljetnica 
toga događaja slavi prilikom svakog većeg crkvenog blagdana. Potaknuti značaj- 
nom obljetnicom, tu su albansku župu u različitim prigodama pohodili skop- 
sko-prizrenski biskup dr. Joakim Herbut i njegov pomoćni biskup monsinjor 
Nikola Prela.?! 


Župa Vrnaokolo 


Župa Letnica je bila veoma prostrana pa se ukazala potreba njezine diobe kako 
bi se poboljšao pastoralni rad. Godine 1979. zamoljen je Biskupski ordinarijat u 
Skoplju da u Vrnaokolu osnuje novu župu. Biskup dr. Joakim Herbut osnovao 
je Župu Vrnaokolo 5. kolovoza 1980. godine. Njoj pripadaju sela Vrnaokolo, 
Vrnez i Jasen. Od Letnice je udaljena oko 5 km i broji približno 1 200 vjernika 
— katolika Hrvata. Prvim upraviteljem župe imenovan je don Franjo Đurić. U 
godini osnivanja župa još nije imala crkve i župnoga dvora. Kupljeno je zemlji- 
šte, a uz njega i izvor što će biti veoma pogodno za gradnju.?? 


Na blagdan Sv. Franje Asiškoga, 4. listopada 1981. godine, skopsko-prizrenski 
biskup monsinjor Joakim Herbut blagoslovio je temeljni kamen nove crve Sv. 
Franje Asiškoga u Vrnaokolu. U euharastijskom slavlju i obredu blagoslova su- 
djelovalo je mnoštvo hodočasnika iz Stuble, Binča, Skoplja, Janjeva, a velik je 
broj vjernika stigao iz matične Župe Letnice. Zelena livada, mjesto gradilišta, 
bila je gotovo premalena da primi toliko mnoštvo vjernika, radosnih i ponosnih 
što se konačno na njihovu terenu, nakon toliko stoljeća izolacije i napuštenosti, 
nešto značajno događa. Prije početka samog slavlja mjesni župnik Franjo Đurić 
pozdravio je biskupa, svećenike i okupljene vjernike te izrazio veliku zahvalnost 
Bogu i zaštitniku župe Sv. Franji Asiškom za taj dan. »Gradnjom ove crkve«, 
istaknuo je Đurić, »mi ćemo izgrađivati sebe na moralnom i duhovnom polju i 
približiti se u ljubavi jedan drugome.« 





*I ANONYMUS, Župa u Stubli — vršnjakinja albanskog narodnog preporoda, Glas Koncila, broj 
18/1980, Zagreb, 1980, str. 15. 
? ANONYMUS, Nova hrvatska župa na Kosovu, Glas Koncila, broj 20/1980, Zagreb, 1980, str. 15. 

Nova je župa 1981. godine imala oko 200 obitelji s približno 1 500 katolika 
koji su gotovo u potpunosti praktični vjernici. Obitelji su bogate djecom pa se 
u posljednje vrijeme naziru i mnoga duhovna zvanja.?? 


Godine 1982. zabilježeno je da je gradnja nove crkve »započela pomalo roman- 
tičarski, vjerujući da Božja providnost neće vjernike ostaviti na cjedilu i da će 
vjernici izvan Kosova pomoći svojim novčanim prilozima«. Župnik se nadao da 
će »barem jedna cigla crkve biti dar pojedinog dobročinitelja«.?“ 


U Vrnaokolu se gradnja župne crkve Sv. Franje Asiškoga odvijala tijekom 1984. 
i 1985. godine te sljedećih godina. Gradnju su svojim novčanim darovima po- 
magali i vjernici iz Slavonije (neke osobe iz Širokog Polja u Župi Vuka, op. a.). 


Kućna kronika Samostana Sv. Pavla u Binču pod nadnevkom 4. listopada 2005. 
godine bilježi: »Danas je blagdan sv. Franje Asiškoga koji se slavi u Vrnavokolu. 
To je bila velika župa, a sada je posve prazna, osim što ima nekih dvoje troje 
staraca. Vjernici su se svi odselili u Hrvatsku od 1991 do 2001. godine. Tijekom 
tih 10 godina župa se potpuno ispraznila. Danas je gore u 11 sati bila misa. Išli 
su vjernici iz Stuble i Binča i nešto iz Letnice odakle su se Hrvati također iselili 
u Hrvatsku. Išao je naš župnik don Lush. Župnik kaže da se dosta svijeta sabra- 
lo. Samo je do gore teško doći, jer su put pokvario od kiša, a nema nikog da to 
malo izravna.«? 


Župna crkva u Letnici 


O povijesti crkava na području letničke župe nadbiskup Dario Bucciarelli piše 
u vizitaciji 1782. godine: »Razorni ratni pohodi i Turaka i Tatara u ove krajeve 
urodili su ne samo uništenjem katoličkih vjernika nego i svega što se odnosi na 
bogoštovlje. Nije ostalo pošteđene crkve, ni župnog stana, ni arhiva. Sve je bilo 
podvrgnuto naletima muslimanskih hordi sa zadaćom: otmi, poruši, iskorijeni, 
a to pokazuju činjenice koje o tome sve do sada govore. Svi spomenici i arhivi 
iz kojih bi se mogli doznati prošli događaji uništeni su i ni jedan nije bio izuzet 
od opće katastrofe. Zato sam se morao poslužiti usmenom predajom. Naroči- 
to kod kopanja temelja za novu crkvu u Letnici. Smatram svojom dužnošću 
zabilježiti što sam tom prilikom čuo i vidio. Zato je izvan svake sumnje, osim 
onoga što je već rečeno, ovo: Da su temelji srušene crkve, od koje se ljudi stari 





* ANONYMUS, Temeljac nove crkve, Vrnaokolo na Kosovu, Glas Koncila, broj 25/1981, Zagreb, 1981, 
str. 7. 

% Franjo ĐURIĆ, Crkva se gradi ali nedostaje sredstava, Glas Koncila, broj 9/1982, Zagreb, 1982, str. 
12. 


% Kućna kronika Samostana Sv. Pavla u Binču 2005. godine, str. 58. 

90 i više godina sjećaju ruševina maloga kora, morali biti građeni poslije ranijih 
temelja koji su bili pronađeni u spomenutom iskapanju. Ti su temelji bili puno 
veći, viši, građeni solidnije, a osim toga vidi se da ih je gradila druga ruka jer se 
i po načinu gradnje razlikuju od temelja male crkve. Da se temelji male crkve 
na nekoliko mjesta naslanjaju na temelje koji su veći, pa je izvan svake sumnje 
da su ti veći temelji stariji. Poznato je da su malu crkvu srušili Turci, ali kada se 
to dogodilo ne može se sigurno reći. Iz natpisa na jednom grobnom kamenu, 
pronađenog u razvalinama crkve, može se zaključiti da je ta mala crkva postojala 
u 16. stoljeću. A to je sljedeći natpis: HIS — HAC IN FOSSA SUNT VENE- 
RABILIS HIOHANIS LOLE OSA 1511. — (HIS — HAC IN FOSSA SUNT 
VENERABILIS JOANNIS LOLE OSSA — 1511. — U OVOM GROBU SU 
KOSTI ČASNOG IVANA LOLE - 1511.). Napomena: Na mjestima se primi- 
jete neki tragovi slova, ali nije bilo moguće pročitati što je ondje bilo uklesano. 
Nakon VENE kao i nakon HIOH moraju se podrazumjeti crtice povezivanja. 
U riječi OSA jasno je da tu nedostaje još jedno slovo S. Ovaj je kamen ugrađen 
na pročelje novosagrađene crkve jer može poslužiti kao dokaz da crkva nije pra- 
voslavna nego katolička. 


Iz sljedećeg natpisa čini se najvjerojatnijim, ako ne i sigurnim da je spomenuta 
mala crkva postojala bar do početka 17. stoljeća. Taj natpis glasi: S. DE MARE 
VICOVA D CATE 1600. MORSE ADDI X. MARZO (Sepulchurm de Mare 
Vizcova figliola de Cate 1600. morse addi X. Marzo — Grob Mare Vinkove, 
kćerke Katine. Umrije 1600 dne X. ožujka.) Budući da je 1600. godine postav- 
ljen ovaj grobni kamen, to je očiti dokaz da je tu morala biti crkva. A budući da 
su oba spomenuta kamena bila ostavljena na hrpi u ruševinama male crkve, čini 
se da su grobovi oskvrnuti, te da je uslijedilo i rušenje crkve. 


Da su grobovi bili oskvrnuti vidi se iz ovoga: 1. Jer ispod ovoga kamenja nisu 
pronađeni ostaci ljudskog tijela. 2. Jer spomenuto kamenje nije pronađeno u 
takvom položaju da bi imalo vezu s kakvim drugim kamenom kao što se obično 
vidi kod drugih grobova takve vrste. Budući da je spomenuti kamen postavljen 
u malu crkvu 1600. godine, znači da je ta crkva tada već morala postojati. Ali 
iz usmene predaje se znade da je ona srušena. Sada treba utvrditi kada se to do- 
godilo. Čini se da je mala crkva bila srušena u vrijeme rata Austrije s Turskom 
1689. godine, jer je Kačanik udaljen od župe Crne Gore oko pet sati hoda. U 
isto je vrijeme morala biti srušena i crkva u selu Šašari, udaljenom od Letnice 
20 minuta hoda. A to se moralo dogoditi kada su Turci prisilili Austrijance na 
bijeg u naprijed spomenutom mjestu Kačaniku. 


Rušenje male crkve dogodilo se oko 1689. godine. Naime, od tada do Beo- 
gradskog mira, sklopljenog između cara Karla VI. i sultana Mehmeda 1. 1739. 

godine, bilo je više ratova za vrijeme kojih se dogodilo glasovito zauzimanje Be- 
ograda po princu Eugenu Savojskom dne 16. kolovoza 1717. u vrijeme sultana 
Ahmeda III. Spomenuta mala crkva najverojatnije je srušena između 1689. i 
1717. godine. 


Možemo se zapitati i kada je bila srušena ona prva crkva. O tome ne postoji 
usmena predaja. U usmenoj se predaji sačuvalo samo to da je tu bila jedna velika 
crkva koju su porušili Turci i ništa drugo. Može se smatrati sigurnim da je ta 
crkva tu postojala. Vjerojatno je morala biti srušena u prvoj invaziji Turaka tj. u 
14. stoljeću, a nikako poslije. A to se može zaključiti iz sljedećeg: 


»Prigodom izgradnje sadašnje crkve morao se posjeći jedan stari hrast, debeo 
metar i pol, a nalazio se ispred vrata stare građevine. Nije vjerojatno da su taj 
hrast ostavili da naraste tako blizu vratiju, nego je vjerojatnije da je taj hrast po- 
nikao i narastao nakon rušenja crkve i ostavljen da i nadalje slobodno raste jer je 
nikao na “vakufu* (svetom mjestu). Narod ovih krajeva ne samo da ne uklanja 
drvo koje nikne i raste na nekom mjestu za koje oni misle da je “vakuf", nego na 
tome mjestu ne napasuju ni svoje životinje i ne skupljaju suhe grane toga drveta 
koje padaju na zemlju. Dakle, ako je spomenuti hrast, kao i drugo manje drveće 
sačuvan, to se dogodilo zato što su ponikli na “vakufu*. 


Drveni kip Majke Božje koja drži Dijete Isusa na svojoj lijevoj ruci i koja sjedi 
na jednom sjedištu načinjenom prema obliku katedre sv. Petra koja se nalazi u 
Vatikanu kod desnog stupa koji nosi kupolu u licu je crnkast, a gleda u narod i 
kao da mu govori: Učinite sve što god vam kaže! 


Stariji katolici iz ovih mjesta govore kako su čuli od svojih starih da se ovaj kip 
više puta prenosio s jednog na drugo mjesto kako bi se sačuvao od nevremena, 
ali da se već sljedećeg dana opet našao nad ruševinama na spomenutom brežulj- 


ku. 


Već je izvanredna stvar što se kip sačuvao od nevremena, a to što se spasio od 
turske sablje, već je pravo čudo. Sigurno je, a i činjenice to dokazuju, da i neka- 
tolici imaju veliko poštovanje prema ovom kipu, i to ne samo okolni muslimani 
i pravoslavci, nego i nekatolici iz dalekih krajeva, koji ovamo dolaze na kolima 
ili na konjima dovozeći svoje bolesnike. Iz toga se dade zaključiti da prema 
Majci Božjoj gaje veliku nadu, pouzdanje i poštovanje. Ovaj kip ne poštuju 
samo katolici skopske nadbiskupije, nego se to poštovanje proteže do Skadra, 
a obuhvaća i Srbiju odakle dolaze na hodočašće puni pouzdanja u Mariju, pa 
ovdje pred njezinim kipom to pokazuju i izvršavaju zavjete za primljene milosti 
ili se žarko mole iznoseći joj svoje potrebe. Tako veliko neprestano štovanje ka- 

ko od katolika tako i od nekatolika ima svoj početak i trajanje u uslišanjima po 
zagovoru Majke Božje. 


Sadašnja se crkva počela graditi 1865. godine. Svodovi crkve nisi zidani nego 
samo fingirani. Veliki je oltar od bijelog masivnog mramora. U srednjoj je lađi 
šest stupova. Pod u svetištu i srednjoj lađi je od mramornih ploča, doveženih iz 
Skoplja gdje se mramor vadi. U druge dvije lađe za sada je pod od zemlje. Kip 
Majke Božje postavljen je u sredinu svetišta u za to određenu nišu. Osim velikih 
vrata na pročelju, crkva ima još dvoja pokrajna vrata.«* 


U župnoj je crkvi 1883. godine podignut križni put. Nadbiskup Carev je po- 
hodio župu u Letnici i tu se spomenute godine zadržao četiri tjedna. Tom su se 
prilikom mnogi potajni katolici očitovali javnima. Donesen je i takozvani misij- 
ski križ srednje veličine jer župljani do tada »nisu vidjeli većega križa od onoga 
što ga oci misonari prema svom običaju nose na prsima«. Tom su prilikom u 
župi održane i pučke misije. Donošenje križa urodilo je istim učinkom kao i 
nagovori otaca misionara.?7 





% ASCPE, SC SERVIA, vol. 5, ff. 602r-609r. 
97 ASCPE, SC SERVIA, vol. 5, £ 881r. 

udući da je Skopska nadbiskupija bila misijsko područje pod jurisdikci- 

jom Kongregacije za širenje vjere, svećenici na službi u Letnici u doku- 

mentima se nekada nazivaju misionarima, nekada župnicima, dušobriž- 
nicima te ponekad kapelanima. U kakvim su uvjetima živjeli župnici u prošlosti 
te župe jednim smo dijelom već vidjeli u izvještajima o kanonskim vizitacijama 
skopskih nadbiskupa. Letničke je dušobrižnike teško navesti prema redoslijedu 
njihova boravka u župi jer su se često premještali. Nisu naime bili župnicima 
koji ulaze u posjed župe takozvanom župničkom instalacijom, nego su premje- 
štani onako kako su zahtijevale potrebe Skopske nadbiskupije, prema odlukama 
skopskih nadbiskupa. Zato smo podatke o njima donijeli redosljedom kojim su 
zabilježeni u postojećim dokumentima. 


1. KAPELAN 


Ovaj se svećenik kao kapelan, koji je dušobrižnik u Letnici, spominje 1584. 
godine u izvještaju vizitatora Aleksanda Komulovića. U tom se izvještaju kaže 
da je Skopska Crna Gora pod upravom jednog kapelana. 


2. SVEĆENIK 


Apostolski vizitator don Petar Mazareki u vizitaciji iz 1623. godine kaže da je u 
selu Letnici jedan svećenik kojemu ne spominje ime, a pod čijom je duhovnom 
upravom 4 000 (!) katolika.? 


3. Don GIEC, ALBANAC 


Deset godine poslije te vizitacije Petar Mazareki, sada kao barski nadbiskup, u 
vizitaciji iz 1633. godine kaže da je u Letnici »dušobrižnik jedan svećenik koji se 
zove Giec, po narodnosti Albanac, koji dobro zna slavenski jezik«.?? 


4. Don MATEJ MATIĆ 


Rođen je u Janjevu. Školovao se u Ilirskom kolegiju u Loretu kamo ga je poslao 
barski nadbiskup. Zato je zabilježeno da je iz Bara došao u kolegij 26. siječnja 
1630. godine. Četiri niža reda podijelio mu je Amico Panico, biskup Recanatija 
i Loreta u Recanatiju 22. prosinca 1635. godine. Isti mu je biskup 27. prosinca 





% Krunoslav DRAGANOVIĆ, Izvješće apostolskog vizitatora Petra Masarechija o prilikama katol. na- 
roda u Bugarskoj, Srbiji, Srijemu, Slavoniji i Bosni g. 1623. i 1624, Starine JAZU, knjiga XXXIX, 
Zagreb, 1938. str. 30. 

% Marko JAČOV, Spisi Kongregacije za propagandu vere u Rimu o Srbima 1622-1644, Beograd, 1986, 
str. 215. 

1635. godine u Recanatiju podijelio red subđakonata. Za svećenika ga je 20. 
siječnja 1636. godine zaredio isti biskup u Macerati.!%% Matić se u nadbiskupiju 
vratio 1637. godine. Najprije je bio dušobrižnikom u Irepči, a 1638. godine 
imenovan je dušobrižnikom u Letnici. Barski nadbiskup Bardhi izvješćuje 1. 
kolovoza 1641. godine da je don Matej napustio svoju misiju u Crnoj Gori u 
kojoj živi nešto više od 500 katolika. Sada nadbiskup ne može naći dušobrižni- 
ka za Skopsku Crnu Goru.!"! Don Matej je iz Letnice otišao za dušobrižnika u 
Janjevo. Tu ga je zatekla vizitacija barskog nadbiskupa Bardhija 1642. godine. 
Iz zapisnika te vizitacije doznaje se da se u Janjevu kao dušobrižnik nalazi don 
Matej Matić, bivši pitomac kolegija u Loretu!" te da ondje drži školu u kojoj 
je pet sjemeništaraca.!"% Također se saznaje da su ga Janjevčani potjerali iz Janje- 
va!%*, nakon čega je otišao u Veronu u Italiji. 


5. Don JURAJ MAZAREKI 


U popisu svećenika, koji je 1655. za misije u Skopskoj nadbiskupiji predložio 
ohridski nadbiskup Andrija Bogdani uz pomoć svoga sinovca Petra Bogdanija, 
nalazi se i ime don Jurja Mazarekija kojega nadbiskup predlaže za misionara 
u Crnoj Gori koja je tada bila bez svećenika.!% Don Juraj Mazareki, svećenik 
Skopske nadbiskupije, 1650. godine imao je 35 godina. Opisan je kao sposoban 
svećenik koji je duže vrijeme služio kao župnik u Sapi u Albaniji.!% 


6. Fra BERNARDIN iz Crne Gore (Letnice) 


Za dušobrižnika je 1656. godine!“ u Crnu Goru došao fra Bernardin. Rođen je 
1617. godine u Župi Crna Gora ili Letnica. Budući da je bio redovnik franjevac 
opservant, uz njegovo se ime, prema tadašnjem običaju, ne piše obiteljsko pre- 
zime nego rodno mjesto. Tako se on u svim dokumentima zove »Fra Bernardino 
di Monte Nero« ili »Monte Negro« (fra Bernardin iz Crne Gore). U Franjevački 
je red stupio u Čiprovcu u Bugarskoj te tamo obukao redovničko odijelo. U 
Bariju je studirao »nešto malo kazuistike«, dobro je znao talijanski jezik te ima 





1% Josip JURIĆ — Mijo KORADE, /z arhivske građe o Ilirskom kolegiju u Loretu, Vrela i prinosi, br. 13. 
str. 75, 78, 95; Vrela i prinosi, br. 14, str. 171. 

101 Marko JAČOV, o. c., str. 518. 

192 Marko JAČOV, o. c. 

103 Jovan RADONIĆ, o. c., str. 108. 

104 Jovan RADONIĆ, o. c., str. 263. 

105 ASCPE SOCG, vol. 220, f. 717. 

!" ASCPE SOCG, vol. 220, f. 20r-21r 

19 ASCPE, SOCG, vol. 309, f. 127. 

lijep rukopis. Godine 1650. o njemu je zabilježeno da je franjevac opservant, da 
ima 35 godina, da je studirao u Bariju i da je vrlo sposoban.!'" Kao misionar u 
Trepči zabilježen je 1655. godine, a sljedeće je godine došao za dušobrižnika u 
svoju rodnu župu. Godine 1661. imao je oko 40 godina. Njegovi su ga pogla- 
vari htjeli vratiti u Čiprovac gdje je i obukao franjevački habit!“ U sažetku iz- 
vještaja nadbiskupa Andrije Bogdanija iz 1661. godine kaže se da fra Bernardin 
zbog nedostatka svećenika ostaje i dalje u Letnici, premda mu je Kongregacija 
naredila da se vrati u svoj samostan u Čiprovcu. Poslije, kada prilike dopuste, 
fra Bernardina bi u službi u Letnici zamijenili reformirani franjevci koje Kon- 
gregacija želi namjestiti u toj misiji.!!% Fra Bernardin bi ostao u Letnici i mogao 
bi tim novim franjevcima poslužiti kao prevoditelj dok ne nauče jezik. Poslije bi 
se u Letnicu moglo dovesti i još nekoliko reformiranih franjevaca.!!! 


Kongregaciji se ta želja nije ostvarila. U vrijeme vizitacije nadbiskupa Andrije 
Bogdanija 1672. godine fra Bernardin je bio župnik u Kratovu u kojemu je tada 
bilo 9 katoličkih kuća i 50 duša. Tada je fra Bernardin imao 55 godina.!!* Barski 
nadbiskup Andrija Zmajević 1678. godine izvješćuje o prilikama u Skopskoj bi- 
skupiji i piše da je u Crnoj Gori župnik jedan franjevac opservant.!'* U ožujku 
1679. godine ponovno se kaže da je u Crnoj Gori župnik jedan franjevac opser- 
vant, koji može živjeti od prihoda što mu donose jedan mlin i druge nesigurne 
milostinje koje dobiva naročito prigodom ukopa.!!“ 


7. Don NATALE (BOŽIDAR) BAČIĆ 


Rođen je u Janjevu 1639. godine.!!? Kao misionar i učitelj na janjevačkoj školi 
zabilježen je 1667. godine!!* U toj je službi, za koju je od Kongregacije dobivao 
godišnju potporu od 33 škude i jedne četvrtine reala,!!Z bio i 1669. i 1670. 
godine.!'!š Na generalnoj sjednici Kongregacije raspravljalo se 23. studenoga 
1671. godine među ostalim i o tome da je don Natale ranije bio imenovan 





"5 ASCPE SOCG, vol. 220, f. 20r-21r. 

19% ASCPE, SOCG, vol. 309, ff. 58v, 59v. 

1 ASCPE SOCG, vol. 309, £. 53r-56. 

NIASCPE SOCG, vol. 309, ff. 77r-78v. 

12 ASCPE, SC SERVIA, vol. 1, ff. 29v-30r. 

1 ASCPE SOCG, vol. 472, f. 231v. 

"4 ASCPE SOCG, vol. 472, f. 237v. 

15 ASCPE SOCG, vol. 508, f. 291r. 

116 Nikola ČOLAK — IVE MAŽURAN, Janjevo. Sedam stoljeća opstojnosti Hrvata na Kosovu, Zagreb, 
2000, str. 59. 

1 ASCPE SOCG, vol. 419, f. 43r. 

HŠASCPE SOCG, vol. 439, f. 275. 

misionarom i učiteljem u Janjevu. Budući da je teško obolio, po liječnikovu 
je savjetu premješten na župu u Novom Brdu iz koje više nije želio otići jer ga 
je narod zavolio.!!? Zato je nadbiskup za učitelja u Janjevo poslao don Vinka 
Matevića.!*" Nadbiskup Andrija Bogdani spominje 1672. godine don Natalea 
Bačića kao misionara u Crnoj Gori te kaže da sada ima 33 godine, da »točno« 
obavlja svoje dužnosti i da je »studirao u svojoj zemlji«.!*! Godine 1679. don 
Natale je bio misionar i župnik u Irepči i dobivao je 30 škuda godišnje potpo- 
re.!?* On se spominje i 15. studenoga 1680. godine kao misionar u Letnici.!2 
O prilikama i o svom radu u Crnoj Gori (Letnici) izvješćuje 26. srpnja 1681. 
godine Kongregaciju za širenje vjere te kaže da ga je nadbiskup Andrija Bogdani 
1672. godine imenovao misionarom u toj župi!““, ali je, kako smo vidjeli, bar 
jedno vrijeme tijekom 1679. godine bio župnikom u Trepči. Godine 1683. žali 
se nadbiskupu Petru Bogdaniju da nema od čega živjeti u župi te moli nadbi- 
skupa da ga razriješi te službe. Nadbiskup ga se nije usudio zadržavati jer mu 
nije mogao pomoći.!?* Nadbiskup Petar Bogdani 20. veljače 1683. godine piše 
Kongregaciji da je iz Skoplja došao u Crnu Goru gdje je misionar don Natale 
Bačić, kojemu su za protekle tri godine obustavljene novčane potpore te nema 
od čega živjeti jer mu je godinu dana ranije od kuge umrlo 70 župljana. !?* Nad- 
biskup Bogdani 15. kolovoza 1683. godine moli tajnika Kongregacije za širenje 
vjere da don Natalea Bačića i don Marka Mazarekija, kojima su obustavljene 
misionarske potpore, preporuči kardinalima u Kongregaciji da bi im se vratile 
navedene potpore.!*“ Uz to pismo nadbiskup je napisao i preporuku za don 
Natalea svjedočeći da je zaslužio da mu se dade potpora jer je kao misionar 
djelovao na posebno zadovoljstvo i nadbiskupa i naroda.!* I svećenici Skop- 
ske nadbiskupije 15. kolovoza 1683. godine svjedoče da se don Natale Bačić 
ne može uzdržavati prihodima svoje župe, da se nalazi u velikom siromaštvu 
i teškim dugovima koje će moći podmiriti ako mu se dodijeli potpora koju je 
ranije dobivao. U selima na području župe nalazi se velik broj mlinova pa don 
Natale od crkvenoga mlina dobiva mali prihod, a budući da nema čime kupiti 





1! ASCPE SOCG, vol. 431, f. 144v. 

120 ASCPE, SOCG, vol. 431, f. 145r. 

12! ASCPE SC, SERVIA, vol. 1, f. 29v. 
122 ASCPE SOCG, vol. 472, f. 239r. 

123 ASCPE SC SERVIA, vol. 482, f. 292r. 
124 ASCPE SC SERVIA, vol. 1, f. 101rv. 
125 Jovan RADONIĆ, o. c., str. 388. 

126 ASCPE, SOCG, vol. 487, f. 146.r. 

127 ASCPE, SOCG, vol. 490, f. 4. 

128 ASCPE, SOCG, vol. 490, f. 6. 

kamen, mlin ne može pokriti, pa je beskoristan, a i župni stan je u ruševnom 
stanju. To su svjedočenje potpisali don Marko Mazareki, don Vinko Vlašić, don 
Ivan Jovković i opat don Ivan Bogdani. Istoga dana, na Veliku Gospu 1683. 
godine, i don Natale je napisao molbu tajniku Kongregacije da ga preporuči u 
Kongregaciji kako bi mu bila dodijeljena potpora.!'? Barski nadbiskup Andrija 
Zmajević također piše 17. studenoga 1683. godine tajniku Kongregacije da se 
don Nataleu dade potpora, premda ga misionarom nije imenovala Kongrega- 
cija, nego skopski nadbiskup.!*“ Na sjednici Kongregacije održanoj 21. veljače 
1684. raspravljalo se o potpori don Nataleu Bačiću te je kratko zaključeno: »Ne- 
ka se (Kongregaciju) bolje obavijesti.«!*! Na takav zaključak nadbiskup Andrija 
Zmajević iste godine »bolje obavještava« Kongregaciju da je don Nataleu Bači- 
ću, župniku u Crnoj Gori, potrebna potpora i zato što se on nalazi na popisima 
misionara koje mu je 6. ožujka 1679. i 18. ožujka 1680. poslao skopski nadbi- 
skup.!** U popisu svećenika Skopske nadbiskupije iz 1690. godine zabilježeno 
je da je don Natale župnik crkve Sv. Ane u Prištini, da je dekan, da ima oko 
50 godina i da je u svećeničkoj službi 26 godina, da je podrijetlom iz Janjeva 
te da je završio studij gramatike i moralke.'** Iz obavijesti don Petra Karagića 
Kongregaciji za širenje vjere 1692. godine saznaje se da je preminuo u Prištini, 
gdje je bio dušobrižnik.!“ 


8. Don ANTUN PAVLOVIĆ 


Prema popisu svećenika iz 1690. godine rođen je u Vučitrnu. 3? Školovao se u 
Ilirskom kolegiju u Loretu, kamo je došao 11. listopada 1680. godine kao mla- 
dić od 15 godina. U polog je donio novac i krsni list. Propisanu kolegijsku pri- 
segu položio je 1. svibnja 1681. godine. Bio je nagle naravi pa je dopuštenjem 
kardinala pokrovitelja kolegija otpušten te je 30. studenoga 1683. godine otišao 
iz kolegija.!* Antun je poslije ipak zaređen za svećenika pa ga don Tomo Ras- 
pasanović 1690. spominje u svom memorijalu ili podsjetniku upućenom Kon- 
gregaciji za širenje vjere. U tom dokumentu don Tomo kaže da su don Pavao 
Joščić i don Antun Pavlović, obojica pitomci kolegija u Fermu (don Antun je 





129 ASCPE, SOCG, vol. 490, £. 8. 

180 ASCPE, SOCG, vol. 490. £. 5r. 

bio pitomac u Loretu, op. a.), ostali u nadbiskupiji kao »neprijateljski plijen«. 15“ 


Pavlović je bio župnikom u Letnici gdje su ga, prema izvještaju don Petra Kara- 
gića iz 1692. godine, zarobili Turci. Uzdržavalo ga je 500 letničkih vjernika!?, 
a ne Kongregacija za širenje vjere. U istom izvještaju don Petar Karagić kaže da 
su u »bijedu zarobljeništva« dospjeli don Antun Pavlović, pitomac kolegija u 
Loretu, i don Pavao Joščić, pitomac kolegija u Fermu te da bi se »učinilo veliko 
djelo milosrđa kada bi se oni otkupili iz zarobljeništva, jer su kao dobri službe- 
nici Božji izložili svoje živote i sve što su imali u služenju katoličkoj vjeri«.!?? 


9. Don PAVAO JOŠČIĆ (JOSKIĆ) 


Prema popisu svećenika Skopske nadbiskupije iz 1690. godine, don Pavao 
Joščić rođen je u Skopskoj Crnoj Gori (Letnici).!“ Bio je pitomac Ilirskoga 
kolegija Sv. Petra i Pavla u Fermu, u koji je stupio 1. ožujka 1681. godine, a 
zabilježeno je da je došao iz Posova u Sofijskoj nadbiskupiji. Iz kolegija je otišao 
po završetku studija, 27. listopada 1686. godine.!“! Prema izvješću don Petra 
Karagića iz 1692. godine, don Pavla Joščića su dok je bio župnik u Novom Brdu 
zarobili Turci.!“* Don Tomo Raspasanović izvješćuje iz Sibinja u Vlaškoj 26. 
ožujka 1693. godine Kongregaciju da je don Pavao Joščić prešao Dunav te ga 
preporučuje za izvanrednu novčanu pomoć.!#* U posebnom pismu od 23. trav- 
nja 1693. godine, pisanom također u Sibinju, preporučuje don Pavla tajniku 
Kongregacije.!** U izvještaju od 20. kolovoza 1696. godine don Petar Karagić 
kaže da je don Pavao Joščić, koji je ranije bio dušobrižnik u Janjevu i Prištini, 
napustio te župe zbog velikog siromaštva i da naizmjence služi u Beogradu, 
Sofiji i Temišvaru. On bi se te jeseni vratio iz Beograda i zadržao se u Skoplju, 
odakle bi upravljao Kratovom i Letnicom, kada bi mu se dala potpora koju je 
kao misionar ranije primao u Kratovu, Kumanovu, Skoplju, Letnici, Janjevu i 
Vučitrnu. U misionarskoj je službi od 1692. godine. Mahmud paša iz Peći dao 
ga je zatvoriti, te je za svoje izbavljenje iz zatvora morao platiti 380 dukata. Je- 
danput godišnje odlazio je u Sofiju, Beograd i Temišvar, jer tamošnji katolici još 
od 1692. godine nisu imali svog dušobrižnika. Dok bi on bio kod tih katolika, 

MI Vittorio BARTOCCETTI, // Collegio Ilirico di San Pietro e Paolo di Fermo (1663-1746), Studia 
Picena, vol. XI, Fano, 1935, str. 162. 

142 Jovan RADONIĆ, o. c., str. 422. 

145 ASCPE SOCG, vol. 515, ff. 340rv, 3411-343. 

!44ASCPE SOCG, vol. 515, £. 344rv. 


60 


2. LETNIČKI MISIONARI, DUŠOBRIŽNICI, ŽUPNICI I KAPELANI 


zamjenjivao ga je don Petar iz Hasa. Plaća od 20 talira godišnje nije mu dostat- 
na jer mora uzdržavati jednog klerika te hraniti konja koji mu je neophodan za 
misionarska putovanja. Moli da mu se poveća potpora na bar 40 talira godišnje. 
Ako mu Kongregacija ne povisi potporu, bit će prisiljen prositi po Austriji ili 
Carigradu da bi se oslobodio duga u koji je zapao otkupljujući se iz zatvora. 
U tom bi slučaju mjesta u kojima sada djeluje ostala bez dušobrižnika jer mu 
pultski biskup (Petar Karagić), koji administrira Skopskom nadbiskupijom, ne 


v je .. 145 
moze naci zamijenu. 


Don Pavao Joščić izvješćuje iz Kratova 20. rujna 1698. godine o svome misio- 
narskom djelovanju. Kaže da mu je poznato da su o njemu i njegovu djelovanju 
Kongregaciju izvijestili generalni vikar Pultski (Tomo Raspasanović) i admini- 
strator Skopske nadbiskupije (Petar Karagić, biskup pultski). Tada, 1692. godi- 
ne, opsluživao je cijelu nadbiskupiju dijeleći sakramente u Kratovu, Kumanovu, 
Skoplju, Crnoj Gori (Letnici), Prizrenu, Prištini, Vučitrnu i mnogim selima oko 
tih gradova od kojih su neka bila udaljena i do osam dana hoda. Zarobio ga je 
Mahmut paša 1692. godine te se morao otkupiti iz zarobljeništva s 380 reala. 
Jedno je vrijeme poslije toga posjećivao katolike tamo gdje ih je bilo, i to jed- 
naput godišnje u Sofiji, Beogradu i Temišvaru, mjestima udaljenim i deset dana 
hoda. Sve je to činio iz ljubavi prema Bogu i tamošnjim katolicima da ne izgube 
vjeru. U Temišvaru je 70 katolika, slična je situacija i u Beogradu, a u Sofiji ih 
je 30. Tijekom šest godina u Skopskoj nadbiskupiji i u spomenutim gradovima 
krstio je 700 djece. Kada je odlazio u Sofiju, Beograd i Temišvar, zamjenjivao 
ga je don Petar Sogagni (Zogu), misionar u Hasu. Tijekom šest godina službe u 
Kratovu, Crnoj Gori i Janjevu trebao je dobivati potporu od 68 škuda, a sada 
mu piše vikar Pultske biskupije da je za njega Kongregacija dala samo 20 škuda. 
S tih 20 škuda mora uzdržavati konja, klerika i sebe. Zato moli Kongregaciju da 
mu pomogne jer ima dugova i da mu dade bar 40 škuda kako bi mogao služiti 
katolicima u navedenim mjestima. Kada je jedanput išao u Beograd, uhvatili su 
ga janjičari i odveli ga velikom veziru optužujući ga da je špijun te ga natjerali da 
klekne kako bi mu odsjekli glavu. Iz tog je zarobljeništva uspio poslati pismo te 
si je tako spasio život. Kada bi htio ispripovijedati sve »dobro« koje mu se dogo- 
dilo u tih šest godina, ne bi mu bilo dostatno jedno pismo. A da je ove gradove 
opsluživao netko drugi, kakvu bi dobivao plaću? A ja u to vrijeme nisam imao 
ni bajoka (sitni rimski novac u to vrijeme, op. a.)«, kaže don Pavao. Ako mu 
Kongregacija ne povisi potporu, moli dopuštenje da ode u Austrijsko carstvo ili 
u Carigrad te da ondje prosi kako bi isplatio dug za posuđeni novac kojim si 
je spasio život, i to nakon 18 godina službe koju je obavljao prema kolegijskoj 

prisezi. U post scriptumu don Pavao kaže da je sve to napisao kako bi rasteretio 
svoju savjest, jer je »došao u Kratovo, Kumanovo, Skoplje i Crnu Goru da se 
ne izgube ovdašnji vjernici«. Dok pultski biskup (Karagić) nema koga poslati 
u spomenute krajeve u kojima je potrebno znati više jezika, koje don Pavao 
znade, on mora moliti da mu se dopusti otići po svijetu prositi kako bi nakupio 
80 forinti. Još dodaje da je u Crnoj Gori fra Bernardin dobivao 20 škuda, don 
Vinko Vlašić, misionar u Kratovu, također 20 škuda, a on koji opslužuje obje 
misije nema nikakve potpore. 1“ 


U pismu od 7. siječnja 1701. godine pisanom u Skoplju don Pavao zahvaljuje 
Kongregaciji za primljenu potporu za prošlih osam godina. Biskup će se Karagić 
u dogovoru s Kongregacijom pobrinuti da on više ne mora odlaziti u Sofiju, 


Beograd i Temišvar, pa će se više moći posvetiti radu u svojoj misiji.!47 


Don Pavao je bio papinski vizitator u Bugarskoj. Nakon obavljene vizitacije 
otišao je u Perast k nadbiskupu Vinku Zmajeviću te je odatle 5. srpnja 1705. 
godine obavijestio Kongregaciju da je završio vizitaciju katolika u Bugarskoj. !# 
Vinko Zmajević, barski nadbiskup i povjerenik Kongregacije za širenje vjere, 
moli 16. rujna 1705. godine tajnika Kongregacije da se don Pavlu Joščiću dade 
još 11 škuda, koliko je zadužio pri povratku s te apostolske vizitacije. Tada bi 
don Pavao dobio ukupno 200 škuda za podmirenje troškova te vizitacije. !? 


U dokumentu u kojem se govori o Skopskoj nadbiskupiji i Skadarskoj biskupiji 
koje su ostale bez biskupa spominje se i don Pavao Joščić kao misionar Skopske 
nadbiskupije i kao mogući kandidat za skopskog nadbiskupa.!?" No, tom je 
prilikom za skopskog nadbiskupa izabran Petar Karagić. 


Godine 1706. i 1707. Joščić se spominje kao župnik i misionar u Kratovu, 
Skoplju i Crnoj Gori.!?! U svibnju 1708. don Pavao je još župnik i misionar 
u Kratovu, Skoplju i u selu Crna Gora, kako izvješćuje nadbiskup Karagić. !?? 
Poslije tog izvještaja iz 1708. godine don Pavao Joščić je na prijedlog barskog 
nadbiskupa Vinka Zmajevića imenovan sofijskim nadbiskupom. Kao nadbi- 
skup Pavao je bio miroljubiv te diskretan čovjek i crkveni poglavar, kako o 


njemu svjedoči don Ivan Nikolović Kazazi, apostolski vizitator Bugarske. Go- 

voreći o tome kako treba izbjegavati nesporazume s pravoslavcima i njihova 
zlostavljanja, Nikolović savjetuje da bi između katolika i pravoslavaca trebao 
vladati onakav sklad kakav je vladao u vrijeme nadbiskupa Pavla Joščića koji je 
»Sofijskom nadbiskupijom upravljao s velikom razboritošću i u takvu lijepom 
skladu s pravoslavcima, da su pravoslavci, kad bi nadbiskup Joščić išao trgom, 
svi ustajali na noge, izražavajući mu veliko poštovanje«. A nije »sustezao ruku« 
ni prema Turcima kako bi zadobio njihovu naklonost, već je »ublažavajući nji- 
hovu bahatost mnogim darovima bio darežljiv prema svima« sve do smrti u 
svojoj nadbiskupiji.!5? Umro je 3. srpnja 1719. godine od kuge, a u posljednjim 
ga je danima života njegovao svećenik don Petar Miloščević. 15% 


10. Don NIKOLA VIŠČIĆ 


Skopski nadbiskup Petar Karagić izvješćuje 8. srpnja 1708. godine Kongregaci- 
ju da će don Nikola Viščić, koji govori jezike potrebne misionarima u Kratovu i 
Skoplju, naslijediti don Pavla Joščića koji je imenovan sofijskim nadbiskupom. 
Nadalje moli da se don Nikola uvrsti u popis misionara kako bi od Kongregacije 
mogao dobivati godišnju potporu za osobno uzdržavanje.!* Don Nikola Viščić 
spominje se kao župnik i misionar u Skoplju, Kratovu i Crnoj Gori 1710, 1713, 
1716, 1719, 1722. i 1725. godine. Preminuo je u listopadu 1725. godine, a na 


njegovo je mjesto došao don Andrija Braciani. 12% 


11. Don ANDRIJA BRACIANI 


Don Andrija Braciani rođen je u Prizrenu.!?“ Studirao je u Rimu kao pitomac 
Urbanova kolegija iz kojeg se oko 1706. godine vratio u zavičajnu Skopsku 
nadbiskupiju.!** Odmah po povratku iz Rima nadbiskup Karagić ga je imeno- 
vao misionarom u Prizrenu!?, gdje je bio pomoćnik don Antunu Lindiju, koji 
je u to vrijeme bio prizrenski župnik.!“ Zanimljivo je da nadbiskup Karagić 
u svojim izvještajima iz 1706. i 1707. godine don Andriju ne spominje kao 
župnikova pomoćnika u Prizrenu, nego samo don Antuna Lindija kao župnika 

i misionara. Taj podatak, da je bio određen za misionarsku službu u Prizrenu, 
don Andrija Braciani dao je Kongregaciji za širenje vjere kada je bio u Rimu 
1736. godine. Tek 1710. godine nadbiskup Karagić spominje don Andriju kao 
kapelana dubrovačkih trgovaca u Novom Pazaru kojega materijalno uzdržava 
Dubrovačka Republika.!*! Don Andrija je kapelan dubrovačkih trgovaca u No- 
vom Pazaru i 1713. i 1716. godine kada njegova godišnja potpora, koju je do- 
bivao od Dubrovačke Republike, iznosi 50 reala.!$2 


Poslije progona franjevaca iz Peći, Zoganja i Rugova paša iz Peći dao je don An- 
driji pismeno dopuštenje da iz Novog Pazar opslužuje katolike u Peći i Rugovu, 
ali mu je zabranio da stanuje među vjernicima na tom području.!%#% Budući da 
je već bio upućen u prilike katoličkih vjernika u Peći, nadbiskup Karagić je don 
Andriju imenovao župnikom u Peći. U izvještaju iz 1722. godine Karagić kaže 
da je u gradu Peći i u velikom broju okolnih sela, od kojih su neka i po tri dana 
hoda udaljena od Peći, župnik i misionar don Andrija Braciani s potporom 
»svete Kongregacije, ali se ne zna kada je on tu potporu primio«.1** 


Čini se da imenovanje don Andrije Bracianija župnikom u Peći nije bilo javnog 
karaktera, jer on u svome osobnom očitovanju u Rimu 1736. godine kaže da je 
po nadbiskupovu naređenju »incognito i potajno« opsluživao katolike, posebice 
one po okolnim selima, i to »uz velike muke i životne pogibelji«. Kada su Turci 
to otkrili, don Andriju su uhvatili i zatvorili, a oslobođenje iz turskog zatvora u 
kojem su ga dugo zadržali morao je platiti 150 pjastri.! Zbog neugodnosti koje 
je doživio u Peći, nadbiskup Karagić je don Andriju premjestio u Kratovo poslije 
smrti don Nikole Viščića u listopadu 1725. godine. Prema Karagićevu izvještaju 
iz 1725. godine, don Andrija zna jezike koji se govore u Skoplju i u drugim mje- 
stima, Kratovu i Crnoj Gori, tj. hrvatski, turski i albanski.!** Don Andrija se kao 
misionar u Kratovu, Skoplju i Crnoj Gori spominje još 1729. godine.!% 


Za vrijeme zauzeća Beograda od austrijske vojske, zato što je potaknut revnošću 
sačuvao u katoličkoj vjeri 22 katoličke obitelji koje su turske vlasti prisiljavale 
na otpad od vjere, Turci su don Andriju okrutno napali i izranjavali ga tako da 

su mu ostali tragovi rana na glavi i po drugim dijelovima tijela.!$8 Osim toga, 
na don Andrijinu su se licu za vrijeme njegova boravka u Rimu još uvijek vidjele 
posljedice tog ranjavaja. 19 


Kao misionar u Kratovu don Andrija je često bio zlostavljan te je pretrpio 
»mnoge muke od kojih se nije mogao izbaviti jer nije mogao platiti dug od 250 
pjastri, zbog čega su ga potpuno opljačkali tako da više nije imao od čega živje- 
ti, niti je mogao plaćati poreze i neprestane novčane namete«. “Io je bio razlog 
njegova napuštanja misije i vlastite kuću te odlaska u Austrijsko Carstvo, gdje je 
milostinjom vjernika nastojao osigurati svoje uzdržavanje.!“* Međutim, budući 
da je ondje dobio vrlo skromnu pomoć, don Andrija je otputovao u Beč gdje 
ga je kardinal nadbiskup Kolonić vrlo srdačno primio i napisao mu preporuku s 
kojom je doputovao u Rim da svoje potrebe prikaže Kongregaciji za širenje vje- 
re.!! Kardinal Sigmund Kolonić je svoju preporuku pisanu 8. listopada 1735. 
naslovio na kardinala Vinka Petra, tadašnjeg predstojnika Kongregacije za šire- 
nje vjere. U njoj kaže da je don Andrija osoba dostojna pokroviteljstva i pomoći 
kardinala predstojnika »budući da je kao apostolski misionar u Turskoj svojom 
revnošću u apostolskoj službi izvršio evanđeosku službu te da je mnogim zlo- 
stavljanjima koja je pretrpio, stekao velike zasluge pred Bogom i posebno po- 
štovanje kod vjernika«.!7? 


Uz tu se kardinalovu preporuku u Povijesnom arhivu Kongregacije za širenje 
vjere nalaze i dvije kancelarijske bilješke. Jedna je pregled uplata godišnjih pot- 
pora za misiju Kratovo, a druga je odobrenje izvanredne ili počasne pomoći don 
Andriji i odobrenje za putne troškove potrebne za povratak u Kratovo. U prvoj 
bilješci stoji da don Andrija Braciani, misionar u Kratovu, ima godišnju potpo- 
ru od 20 škuda. Ta je potpora posebno isplaćivana od 1. ožujka 1732. godine, a 
poslije je dostavljana zajedničkom doznakom za sve misonare u Skopskoj nad- 
biskupiji nadbiskupu Summi, ukupno 170 škuda godišnje. U toj je svoti i don 
Andrijina potpora kojom je isplaćivana misija u Kratovu od 1. travnja 1732. do 
1. prosinca 1734. godine.!'7* U drugoj bilješci, koja je označena datumom 28. 

veljače 1736. godine, piše da se don Andriji dade potpora za zasluge te putni 
troškovi.!7“ 


Za vrijeme svog boravka u Rimu don Andrija je Kongregaciji za širenje vjere na- 
pisao dvije molbe. U prvoj od 16. travnja 1736. godine don Andrija o sebi kaže 
da je biskupijski svećenik, da je iz Prizrena, da je bio pitomac Urbanova kolegija 
te da je sada apostolski misionar u Kratovu u Skopskoj nadbiskupiji. Prigodom 
dolaska u taj sveti grad, opskrbljen ovlastima svog ordinarija Mihaela Summe za 
pohod svetištima (bazilikama, op. a.), obavio je uobičajene pobožnosti. Božjom 
pomoći i s blagoslovom poglavara te pod zaštitom Dubrovačkog senata on bi se 
uskoro vratio kako bi sačuvao »ono predragocjeno stado u ovčinjaku«. Kada se 
vrati, želio bi urediti jednu kapelu koja je ostala sačuvana »pod muslimanskom 
vlašću« (nel Dominio Muslimanico), a kojoj su sada najpotrebniji kalup za ho- 
stije, posudica za nošenje sv. pričesti, križ, evanđelje, lekcionar na hrvatskom 
jeziku, obrednik i zvono. Za vjernike bi bilo potrebno malo više krunica, me- 
daljica i križića, a don Andrija se obvezuje da će zajedno sa svojim vjernicima 
moliti Boga za uzvišenje svete Crkve.!75 


U drugoj molbi koja je pisana 18. svibnja 1736. godine don Andrija kaže da 
su već četiri godine »kako nije sa svojim stadom, jer je uostalom dopuštenjem 
svog ordinarija otputovao i zbog vlastitih interesa bio u različitim mjestima, 
te napokon stigao u Rim«. Moli da mu se isplate godišnje potpore za vrijeme 
otkad se nalazi izvan svoje misije te da mu se jedna godišnja potpora dade una- 
prijed kako bi tim novcem mogao podmiriti dugove. A da bi nekako mogao 
srediti i svoje »domaće potrebe«, moli da mu Kongregacija izda dekret koji će 
mu jamčiti da ga nitko neće moći premjestiti iz misije u Kratovu gdje je do tada 
bio misionar. Taj dekret moli zato što više nije sposoban obilaziti vjernike po 
drugim misijama.!7$ 


U spomenutom osobnom očitovanju pred Kongregacijom don Andrija kaže da 
joj se obratio s nadom da će ga ona razumjeti, »jer on već 30 godina živi teškim 
misionarskim životom radeći s pomoću Božjom na učvršćenju katoličke vjere 
u službi Bogu i onim nesretnim katolicima«. Kako bi se mogao vratiti, moli da 
mu Kongregacija daruje novac za putne troškove.!““ Osim toga za podmirenje 
je svojih dugova od Kongregacije tražio 150 škuda.!? 





14 ASCPE SOCG, vol. 685, f. 214. 
15 ASCPE, SOCG, vol. 686, f. 20rv. 
16 ASCPE SOCG, vol. 686, f. 20rv. 
17 ASCPE SOCG, vol. 685, f. 196. 
178 ASCPE, Acta, vol. 106, Rescriptum ad S. Oficium 28. Februarii 1736. 

Osim preporuke kardinala Kolonića don Andrija je u Rim donio i pismo skop- 
skog nadbiskupa Mihalea Summe u kojemu se potvrđuje istinitost don Andri- 
jinih izlaganja i opravdanost njegovih molbi.!7? 


O rješavanju don Andrijinih molbi odlučivao je osobno kardinal predstojnik 
Kongregacije za širenje vjere. Postoji otpis Kongregacije o odluci kardinala pred- 
stojnika kojom se prva don Andrijina molba rješava pozitivno. U otpisu se kaže 
da se o njegovoj molbi raspravljalo 28. veljače i da je odobreno da mu se dodijeli 
izvanredna pomoć od 50 škuda, i to samo jedanput, kako bi se mogao vratiti 
u zavičaj. Od liturgijskih stvari odobrene su mu sljedeće: jedan kalež i patena, 
jedna nova misnica, jedan misal, jedan kalup za hostije, dva kartona s otisnutim 
nepromjenjivim dijelovima mise i obrednik na hrvatskom jeziku te određen 
broj devocionalija. 13% 


U rješenju druge molbe kaže se da je don Andrija, osobno nazočan u Kuriji, 
zamolio da mu se odredi posebna potpora »na naslov zlostavljanja i šteta koje je 
pretrpio«. Tada se pojedinačno nabrajaju don Andrijine molbe: 


1. Da mu se dadu sve potpore koje pripadaju misiji Kratovo, a koje on za vrije- 
me izbivanja iz misije nije primio, kako bi mogao podmiriti dugove. 


2. Da mu se izda dekret po kojemu ne bi mogao biti premješten iz Kratova 
»budući da je već ostario i nije više sposoban obilaziti vjernike u drugim 
misijama, što je ranije veoma rado činio«. 


3. Da dobije jednu godišnju potporu unaprijed. 


Na prvu molbu odgovoreno je samo: »službeno izviješteno«, na drugu »neka se 
preporuči nadbiskupu«, a na treću: »odobreno«.!5! 


Ne znamo zbog čega se don Andrija nije vratio u Kratovo. Skopski nadbiskup 
Ivan Nikolović Kazazi u izvještaju o kanonskoj vizitaciji Skopske nadbiskupije 
od 3. prosinca 1747. godine kaže: »Dvojica su drugih svećenika, koji su (bili) 
pitomci, izvan Srbije, a to su don Andrija Braciani, puno stariji od svih nas osta- 
lih, nalazi se kod monsinjora Summe u krajevima Austrije (u Osijeku, op. a.), i 
Petar Rossa, već poznat svetoj Kongregaciji, o kojem sam izvijestio kad sam bio 
u Rimu, a kojega sveta Kongregacija nije prisilila da se vrati u našu nadbiskupi- 
ju, kamo ga zove obveza iz prisege. Zbog takve popustljivosti svete Kongregacije 





19 ASCPE, Acta, vol. 106, Rescriptum ad S. Officium 28. Februarii 1736. 
180 ASCPE, Acta, vol. 106, Rescriptum. Arbitrio Eminentissimi Praefecti qui die 30. annuit. 
!51 ASCPE, Acta, vol. 106, Rescriptum. Annuerunt. 28. Maii 1736. 

prema ovoj dvojici spomenutih tako će postupiti i drugi, te napustiti ove nesret- 
ne krajeve pritisnute tolikom gorčinom.«!# 


12. Don ANDRIJA LUMBESHI 


Rođen je u Zjumu 1711. godine. Za svećenički poziv pripremao se u Ilirskom 
kolegiju u Loretu kamo je došao 1728. godine. Godine 1730. imao je 19 godi- 
na, učio je gramatiku i zauzimao je mjesto predviđeno za Smederevsku bisku- 
piju.!% Gramatiku je učio i 1732. godine, a 1733. uči retoriku.!** Na popisu 
pitomaca iz 1734. godine već nema njegova imena, što znači da je otišao iz 
kolegija. Zaređen je za svećenika te ga 1735. godine nalazimo kao misionara u 
Skoplju odakle upravlja i Skopskom Crnom Gorom koja je od Skoplja udalje- 
na dva dana hoda.'*% Don Andrija je 1736. godine dobivao 30 škoda godišnje 
potpore za osobno uzdržavanje. 1! 


13. Don PETAR BERISHA 


Rođen je u Đakovici 1721. godine. U brizi da Skopska nadbiskupija ne ostane 
zbog ratnih neprilika bez svećenika, don Ivan Nikolović Kazazi, kao generalni 
vikar nadbiskupa Mihaela Summe, poslao je Petra u Zadar k nadbiskupu Vinku 
Zmajeviću s molbom da ga preporuči za pitomca i pošalje na studij u Italiju. 
Nadbiskup Zmajević je 8. srpnja 1738. godine pisao Kongregaciji za širenje 
vjere, pozivajući se na Nikolovićevo pismo, da Skopska nadbiskupija već duže 
vrijeme nije nikoga poslala u kolegij ni u Loreto ni u Fermo. Zbog toga je nad- 
biskup Zmajević poslao u Italiju Petra Berishu, koji je već »jako napredovao u 
gramatici« i koji je posebno nadaren i prikladan za svećenički poziv. Zmajević 
moli da Petar bude primljen u Ilirski kolegij u Loretu kao pitomac Skopske nad- 
biskupije, premda je mjesto u kolegiju predviđeno za Skopsku nadbiskupiju već 
više od godinu dana zauzeto. Zmajević piše da vikar Nikolović naglašava kako 
su Skopskoj nadbiskupiji jako potrebni svećenici i boji se da joj se ne dogodi 
ono što se dogodilo u Bugarskoj, u kojoj su ubijena dvojica svećenika, a sada ne- 
ma nade da će ih tko zamijeniti, jer u kolegijima nema pitomaca iz Bugarske. !%7 





182 ASCPE SOCG, vol. 741, f. 42r, Kanonska vizitacija 1747. godine. 

153 ASCPE, Collegi vari, vol. 35, f. 716rv. 

184 ASCPE, Collegi vari, vol. 35, ff. 758rv, 759, 788rv. 

!55 ASAV, S. Congr. Concilii, Relationes, Scopiens, vol. 728, Izvještaj nadbiskupa Summe iz 1735. godi- 
ne. 

186 ASCPE, SC SERVIA, vol. 1, f. 264. 

157 ASCPE, Acta, vol. 108. Raspravljano na sjednici Kongregacije 15. rujna 1738. godine. 

Prema Zmajevićevoj preporuci, Petar je primljen za pitomca Kongregacije i 
1738. godine započeo studij u Ilirskom kolegiju u Loretu. Rektor toga kolegija 
o. Franjo Marija Cunulli izvijestio je 4. kolovoza 1738. godine tajnika Kongre- 
gacije da je skopski nadbiskup Mihael Summa poslao u kolegij jednog mladi- 
ća. '** U popisu pitomaca toga kolegija 1739. godine zabilježeno je da je Petar u 
kolegiju godinu dana, da je iz Đakovice, da ima 18 godina, da uči gramatiku i 
da u kolegiju zauzima mjesto predviđeno za Ninsku biskupiju.!* Petar je u ko- 
legiju ostao četiri godine i stalno je zauzimao mjesto Ninske biskupije. Sve četiri 
godine studirao je gramatiku.!?" U popisu pitomaca iz 1742. godine kaže se da 
Petar još uvijek studira gramatiku, da ima 21 godinu, da zauzima mjesto Ninske 
biskupije i da je u kolegiju četiri godine.!?! Budući da nemamo popise pitomaca 
od 1742. do 1745. godine, ne znamo kada je Petar otišao iz kolegija. U popisu 
iz 1745. godine Petar se više ne spominje. Vjerojatno je otišao u zavičaj 1744. 
godine, budući da je 1745. zaređen za svećenika. 


Nadbiskup Ivan Nikolović Kazazi nabrajajući svoje svećenike u Kanonskoj vizi- 
taciji 1747. godine, na posljednjem mjestu, kao najmlađega, spominje don Petra 
Berishu, bivšeg pitomca u Loretu'?, a u vizitaciji 1750. godine isti nadbiskup 
kaže da je svoga gojenca Petra Berishu, pitomca kolegija u Loretu, zaredio za 
svećenika 1745. godine.1%* 


Nadbiskup Tomo Tomičić u izvještaju o Skopskoj nadbiskupiji 1755. godine 
kaže da je don Petar Berisha dušobrižnik u Skoplju i Crnoj Gori.“ Isti nad- 
biskup u izvještaju iz 1756. godine kaže da je don Petar Berisha dušobrižnik u 
Kratovu. On se brine i za vjernike u Crnoj Gori, gdje ima 15 katoličkih kuća. 
Don Petar je sposoban svećenik, ali je »malo posebne naravi«.!?> 


Nadbiskup Matej Mazarek u Kanonskoj vizitaciji 1760. godine piše da je u Cr- 
noj Gori (Kratovu i Skoplju) župnik don Petar Berisha, loretski pitomac, te o 
njemu daje, po našem mišljenju, prestrog i pristran sud.!% Iz pijeteta prema po- 
kojnom svećeniku i njegovoj rodbini ne uvrštavamo taj nadbiskupov sud u ovu 





188 ASCPE SOCG, vol. 697, f. 67. 

18 ASCPE, Collegi vari, vol. 35, f. 866. 

190 ASCPE, Collegi vari, vol. 36, £. 2, 8. 

19! ASCPE, Collegi vari, vol. 36, f. 35. 

2 ASCPE SOCG, vol. 741, f. 43v, Kanonska vizitacija 1747. godine. 
195 ASCPE SOCG, vol. 743, f. 315r, Kanonska vizitacija 1747. godine. 


1%4 Jovan RADONIĆ, Rimska kurija i južno slovenske zemlje od XVI. do XIX. veka, Beograd, 1950, str. 
638-640. 


15 ASCPE SOCG, vol. 770, f. 26r, Kanonska vizitacija 1756. godine. 
6 ASCPE SOCG, vol. 792, f. 154v, Kanonska vizitacija 1760. godine. 

monografiju. S don Petrom je mladi svećenik don Ambrozije Bosco o kojem 
nadbiskup kaže: »Mladi svećenik je don Ambrozije Bosco iz Kratova, naredbom 
svete Kongregacije napokon zaređen za svećenika od monsinjora Jurja Vladanji- 
ja, biskupa sapskog, kojega sam poslao u Kratovo za župnika sudruga don Petru 
Berishi, inače vrlo dobar i poslušan svećenik, ali jako siromašan i pun velikih 
dugova, koji u apostolskoj službi radi s velikom revnošću i koji je, budući da 
nema župnog stana, u neprestanom pokretu iz jednoga u drugo selo kako ne bi 
dosađivao uvijek istim katolicima i kako bi izbjegao zlostavljanje.«!?7 


14. O. ANTUN MAROJEVIĆ 


Rodio se 28. prosinca 1803. godine u Starom Gradu na otoku Hvaru. U Alba- 
niju je otišao kao svjetovnjak u pratnji nekog misionara odnosno biskupa još 
1829. godine i ondje stupio u Franjevački red, te nakon završenog novicijata 
položio zavjete 29. travnja 1830. godine, a drački ga je nadbiskup Borzi zaredio 
za svećenika. Četiri je godine služio u samostanu u Lješu, a 1844. godine, pošto 
su Turci pobili nekoliko vjernika iz obližnje župe i opljačkali samostan, preselio 
se u Prizren kod biskupa Petra Shale. Od 1838. godine bio je župnik u Letnici, 
gdje je i umro 5. siječnja 1856. godine. 


»Ohrabreni od svog župnika, gorljivog misionara o. Antuna Marojevića, fra- 
njevca, člana Albanske provincije, potajni katolici iz sela Binča, Stubla, Vrnako- 
la i Karadaka (Letnice) oko 1844.-45. godine javno nastupaju i izjašnjavaju se 
katolicima. Ali u zao čas, jer se na njih spušta sav gnjev lokalnih vlasti, naročito 
Gnjilanskog Maliq bega i Prištinskog Hafiz paše, koji se očituje kroz užasne 
barbarske postupke i nosi teške posljedice. Oko 25 obitelji iz gore spomenutih 
sela početkom 1846. godine odvedeno je u zatvor najprije u Gnjilane, a potom 
u Prištinu i Skoplje, mučeno različitim torturama i napokon 1846. deportirano 
u ropstvo u Anatoliju, najprije u močvaru u Muhaliću, potom u sela Bursa i 
Filedare. Iste je godine uhićen i o. Antun Marojević, te je okovan i vezan ispod 
konjskog trbuha odveden u Solun. Teškom ga je mukom oslobodio austrijski 
konzul, no odmah ide u Carigrad intervenirati za svoje stado i posjetiti ga i tje- 
šiti u Muhalić i Filedare. Od oko 150 osoba — nešto je pomrlo na putovanju, a 
nešto od starosti, nemoći i epidemija u progonstvu — uspjelo ih se tek 79 vratiti 
svojim kućama u studenome 1848. godine na intervenciju zapadnih sila, naro- 
čito francuskog, austrijskog i engleskog konzulata na Porti. Ali poslije povratka 
ne prestaju za njih poteškoće i šikaniranja. Imanja su im konfiscirana, a kuće 
oplijenjene i spaljene. Apostolski administrator skopske nadbiskupije biskup 





197 ASCPE SOCG, vol. 792, f. 155rv, Kanonska vizitacija 1760. godine. 

Urban Bogdanović posvećuje im posebnu brigu, intervenira na sve strane, šalje 
u Carigrad 1846. godine don Pavla Berishu da se zauzme za njih preko austrij- 
skog i francuskog poslanika na Porti, ali bez uspjeha. Takođe ga šalje i 1862. 


radi vraćanja njihove imovine i uređenja statusa.«1?% 


15. Don JOSIP BOGDANI 


Poslije smrti nadbiskupa Matije Krasniqija 1828. godine kapitularnim vikarom 
Skopske nadbiskupije imenovan je Petar Shalli, župnik u Prizrenu. Njemu je 
u studenome 1829. godine stiglo pismo Kongregacije za širenje vjere u kojem 
mu se javlja da se Josip Bogdani vratio iz Rima sa školovanja. Josip se od 30. 
listopada 1829. godine nalazi u Skadru i treba se zarediti za svećenika. Primivši 
spomenutu obavijest, Shalli je zamolio lješkog biskupa Gabrijela Barišića da ga 
što prije zaredi. !?? Josip Bogdani je 1834. godine bio župnik u Janjevu i tada je 
imao 29 godina.?" I 1842. godine još uvijek je župnik u Janjevu. Godine 1846. 
premješten je za župnika u Letnicu“"!, a 1851. vraćen je za župnika u Janjevo.?"“ 
Don Josip je 1862. godine bio duhovni pomoćnik u Letnici.? 


16. Don GAŠPAR KRASNIQI 


Da je don Gašpar Krasnigi bio župnik u Crnoj Gori (Letnici), doznajemo iz pi- 
sma don Marka Sopija koji 5. svibnja 1863. godine piše kako je otomanska vlast 
zamrzila potajne katolike i zbog opata don Gašpara Krasniqija jer je »taj opat 
prije više godina, dok je bio njihov župnik u Crnoj Gori, dao slobodu potajnim 
katolicima, da se oni, koji to žele, proglase javnima«.2%* 


Don Gašpar Krasniqi rođen je u Đakovici. Studirao je u Urbanovu kolegiju u 
Rimu, gdje je i doktorirao. Završivši studij, vratio se 1836. godine u zavičaj. 
Na prijedlog Kongregacije papa je don Gašpara imenovao apostolskim vikarom 
Skopske nadbiskupije, a nadbiskupu Petru dopušteno je samo obavljati funkcije 
biskupskog reda.?0 





1% Vinko MALAJ, Djelovanje franjevaca Dubrovačke provincije među albanskim katolicima, Samostan 
Male braće u Dubrovniku, Zagreb, 1985, str. 246-247. 

19% Nikola ČOLAK — Ive MAŽURAN, /anjevo, Zagreb, 2000, str. 134-135. 

200 Nikola ČOLAK — Ive MAŽURAN, o. c., str. 135. 

20! ASCPE SC SERVIA, vol. 4. f. 228. 

202 Nikola ČOLAK — Ive MAŽURAN, o. c., str. 135, 142, 147, 148, 151, 171. 

205 ASCPE, SC SERVIA, vol. 5, ff. 40r-41v. 

24 ASCPE SC SERVIA, vol. 5, f. 89v. 

25 ASCPE SC SERVIA, vol. 5, f. 25. 

Preuzevši dužnost apostolskog vikara, don Gašpar je želio, na svoju ruku, uvesti 
više reda i odlučnosti u pastoralnom djelovanju, ali njegove namjere i odluke 
nisu naišle na odobravanje, niti ih je nadbiskup Shalli podržavao. Dapače, vje- 
rojatno Shallijevim nagovorom uputili su 21. listopada 1839. godine katolički 
prvaci iz Đakovice, Prizrena, Zjuma i Janjeva pismo Kongregaciji ističući da je 
izborom don Gašpara Krasniqija za vikara učinjena kobna greška. Samovoljnim 
postupkom on je udaljio svećenike iz tih župa i na njihovo mjesto postavio fra 
Dominika Despotija. Na taj su način četiri župe ostale bez svojih župnika s 
kojima su stanovnici živjeli u miru i dobro se razumjeli. Samo s jednim svećeni- 
kom bit će prepušteni dugom razdoblju bez duhovne okrepe. Vikarov postupak 
odrazit će se na stanovništvo u tim mjestima, od kojega su tri dijela potajni 
katolici, a samo jedan dio javno ispovijeda katoličku vjeru. Sa župa prognani 
svećenici nisu bili neznalice, kako to zaključuje vikar Krasniq, već posjeduju od- 
govarajuće dokumente da su osposobljeni za obavljanje svećeničke službe. Zato 
prvaci mole da Kongregacija pošalje apostolskog vizitatora koji će utvrditi stvar- 
no stanje i procijeniti postupke vikara Krasniqija, za kojega ne žele više ni čuti. 


Neposredan povod slanju toga pisma bilo je obećanje vikara Kraniqija prvacima 
i glavarima okupljenim u Đakovici da svećenike što ih je postavio nadbiskup 
neće mijenjati prije Uskrsa iduće godine. To je obećanje pismenom izjavom od 
22. kolovoza 1839. godine posvjedočio apostolski vizitator Skopske nadbisku- 
pije Ferdinando di Santa Fiore. Vikar svoje obećanje nije održao te je postupio 
prema vlastitoj odluci. 


Stvarni uzrok sukoba bio je mnogo dublji, a svojim neodmjerenim ponašanjem 
vikar Krasniqi ga je još više produbljivao. Da to stanje zaista nije bilo kako je 
trebalo biti i da je Kongregacija sumnjala u nadbiskupovu sposobnost, posredno 
potvrđuje slanje apostolskog vizitatora Ferdinanda di Santa Fiorea. Da je Kon- 
gregacija bila zadovoljna stanjem i upravljanjem nadbiskupijom, ne bi ni slala 
svoga vizitatora.2%* 


Proglašenje Rešid-pašinih reformi činilo se vikaru dobrim znakom da bi odla- 
skom u Carigrad mogao ishoditi povoljniji položaj katolika, svećenika i bisku- 
pa ne samo u Skopskoj nadbiskupiji nego uopće u Osmanskom Carstvu. Po 
dolasku u Carigrad i nakon obavljenih razgovora s austrijskim internuncijem, 
za kojega je dobio preporuke u Rimu, te s austrijskim i francuskim veleposlani- 
kom, obavijestio je don Gašpar 27. travnja 1840. godine kardinala predstojnika 





2% Nikola ČOLAK — Ive MAŽURAN, o. c., str. 138-139. 

Kongregacije da je o tome još preuranjeno razgovarati jer postoje »dosta velike 
zapreke, ali ima dobrih izgleda za povoljan ishod budućih razgovora«.*07 


Vjerojatno dok se Gašpar Krasniqi još nalazio u Rimu, Kongregaciji je 19. srp- 
nja 1840. stiglo pismo od izvanrednog austrijskog poslanika u Carigradu Stiir- 
mera u kojemu stoji da je podnesak vikara Krasniqija prihvaćen i predan veli- 
kom veziru te će biti izdan ferman (zapovijest) da svi katolički biskupi u Turskoj 
mogu slobodno obavljati svoju službu.?* Bio je to zapažen uspjeh Krasniqijeva 
odlaska u Carigrad, kao i prvi znak provođenja Rešid-pašinih reformi. 


Odlukom Kongregacije morao je nadbiskup Petar Shalli napustiti Skopsku nad- 
biskupiju i otići u Skadar, a upravu nadbiskupije preuzeo je vikar Gašpar Kra- 
sniqi. Ražalošćen spomenutom odlukom, nadbiskup je Shalli 7. rujna 1840. iz 
Skadra uputio pismo Kongregaciji da je uklonjen sa svoga položaja. ?“? 


Prema pisanju administratora Skopske nadbiskupije biskupa fra Urbana Bog- 
danovića, don Gašpar je bio častohlepan čovjek te je pisao Kongregaciji protiv 
tadašnjega skopskog nadbiskupa Petra. Jedni su bili za biskupa Petra, a drugi za 
vikara Krasniqija. Kongregacija je naredila nadbiskupu Petru da ode u Skadar i 
on se pokorio njezinoj naredbi. Potom je 1842. godine u Prizren došao fra Ivan 
Topić, lješki biskup, koji je u međuvremenu imenovan apostolskim administra- 
torom Skopske nadbiskupije. Osim toga, Kongregacija ga je imenovala svojim 
delegatom za uspostavu mira u Skopskoj nadbiskupiji. 


Prema dobivenim ovlastima proveo je istražni proces kojim je dokazano da je 
za nemire u nadbiskupiji odgovoran don Gašpar Krasniqi. Zato je administra- 
tor i delegat Topić don Gašpara uklonio sa službe vikara, lišio ga svake druge 
svećeničke službe i poslao kući u Đakovicu. Biskup Topić je o svemu izvijestio 
Kongregaciju, a ona je njegov postupak odobrila i izvršila njegove odluke.?!“ 


Godine 1846. o don Gašparu se kao generalnom vikaru Skopske nadbiskupije 
saznaje kada moli kardinala predstojnika Kongregacije da mu se pošalju slike 
Uznesenja Marijina za crkve u Prizrenu, Zjumu i Crnoj Gori (Letnici) jer ni 
u jednoj od tih crkava nema takve slike. Za crkvu u Đakovici bila bi potrebna 
oltarna slika Svetih apostola Petra i Pavla, za crkvu u Peći oltarna slika Sv. Kata- 
rine djevice i mučenice, a za crkvu u Janjevu oltarna slika Sv. Nikole biskupa.“!! 





207 ASCPE, SC SERVIA, vol. 4, ff. 20r-21v. 

208 ASCPE, SC SERVIA, vol. 4, £. 35. 

209 ASCPE, SC SERVIA, vol. 4, ff. 40rv, 41v; 42rv, 43v. 
ŽIV ASCPE SC SERVIA, vol. 5, f. 25v. 

Kao župnik u Prizrenu don Gašpar 10. kolovoza 1852. godine izvješćuje kar- 
dinala predstojnika Kongregacije o prilikama u kojima živi i radi te o potajnim 
katolicima.?'* Godine 1854. bio je u Skadru, odakle je izvijestio Kongregaciju 
o svom djelovanju. Zauzima se za katolike uz pomoć francuskog i austrijskog 
konzula u Skadru“? 


Godine 1859. don Gašpar Krasniqi je imenovan opatom u Oroshiju u Mirdi- 
tima. Don Pavao Berisha, župnik u Janjevu, izvješćuje 2. veljače 1859. godine 
»o svemu dobrome što je don Gašpar Krasnigqi učinio u Crnoj Gori (Letnici) u 


Skopskoj nadbiskupiji«.2!“ 


Don Gašpar piše 19. lipnja 1895. Kongregaciji »o zahvali na opatskoj stolici u 
Mirditima«. To je pismo napisao u Letnici.!? O istoj temi ponovno piše 20. 
prosinca 1859. godine, također iz Letnice.?!$ 


Don Gašpar se još neko vrijeme zadržao u Letnici, odakle 20. listopada 1860. 
godine piše Kongregaciji o svojoj zahvali na »mitri« i o opatiji u Oroshiju u 
Mirditima.?!7 


Iz Oroshija je 5. siječnja 1862. godine otišao u Albaniju te ponovno izvijestio 
Kongregaciju o prilikama u opatiji u Mirditima.?!? 


Don Marko Sopi piše iz Đakovice 7. rujna 1863. godine kardinalu predstojni- 
ku Kongregacije da bi u kritičnim prilikama u kojima se, s obzirom na tursku 
vlast, nakon smrti fra Urbana Bogdanovića nalazi Skopska nadbiskupija Kon- 
gregacija trebala imenovati novog nadbiskupa. Taj bi novi nadbiskup morao biti 
apostolskog duha, hrabar, najprikladniji i najsposobniji svećenik. U Skopskoj 
nadbiskupiji nema drugih s takvim osobinama osim opata don Gašpara Kra- 
sniqija, bivšeg pitomca Urbanova kolegija. Krasniqi zna albanski jezik. U cijeloj 
Albaniji nema ni jednog svećenika koji bi ga nadmašio »ni kada je riječ o mu- 
drosti, ponašanju i naravi«. Don Gašparu su poznate potrebe nadbiskupije. Svi 
ga poznaju jer je više od 25 godina služio po svim župama nadbiskupije, i to s 
velikim uspjehom, što svjedoče i vjernici koji ga svakodnevno hvale. 





2/2 ASCPE, SC SERVIA, vol. 4, ff. 4311-432v. 

215 ASCPE SC SERVIA, vol. 4, ff. 517rv, 518v. 

4 ASCPE SC SERVIA, vol. 4, f. 669r.ss. Vidi: Gjergj GJERGJI-GASHI, Acta Albaniae Vaticana, 
Compendio, str. 8. 

215 ASCPE, SC SERVIA, vol. 4, f. 683r.ss. Vidi: Gjergj GJERGI-GASHI, o. c., str. 9. 

216 ASCPE, SC ALBANIA, vol. 36, f. 967r.ss. Vidi: Gjergj GJERGJI-GASHI, o. c., str. 9. 

217 ASCPE, SC ALBANIA, vol. 37, f. 580r.ss. Vidi: Gjergj GJERGJI-GASHI, o. c., str. 9. 

"IS ASCPE SC ALBANIA, vol. 37, ff. 911-912. Vidi: Gjergj GJERGJI- GASHI, o. c., str. 10. 

»Don Gašpar Krasniqi odbojan je turskim vlastima. Tu odbojnost prema njemu 
nema samo turski upravitelj nego je sada pokazuje i kapetan Bib Doda, glavar 
Mirdita, jer je Krasniqi uvijek pomagao svojim vjernicima u slučaju tlačenja 
i otvorene nepravde i jer se uvijek zauzimao za dobro naroda. Ali nepoučen, 
neotesan i nezahvalan narod, koji nije shvatio ta dobročinstva, žalio se na njega 
a da ni sam nije shvatio kako je dobro sve do sada činio u korist svoga stada. 
Željeli bi da se Krasniqi imenuje skopskim nadbiskupom jer znaju da će on za 
nadbiskupiju učinit puno dobra te da može prosvijetliti jadni priprosti narod 
zakopan u najdublju tamu neznanja, jer je Bog don Gašpara obdario mnogim 
darovima. Krasniqi prema mišljenju i svećenika i vjernika može obavljati tu 
uzvišenu i svetu službu.«?!? 


Don Marko Sopi 11. lipnja 1864. godine piše kardinalu predstojniku Kon- 
gregacije da se prilike potajnih katolika u Crnoj Gori nisu popravile ni nakon 
intervencije carigradskog primasa, nadbiskupa A. Hassuna. Nadalje don Marko 
kaže da opat don Gašpar Krasniqi, koji je sada u Rimu, a jedno je vrijeme bio 
župnik potajnih katolika u Crnoj Gori, najbolje zna uzrok poteškoćama zbog 
kojih do tada nije bilo moguće riješiti problem potajnih katolika.*?? 


Fra Emanuel da Carpeneto, župnik u Prizrenu, moli 14. lipnja 1864. godine 
kardinala predstojnika Kongregacije da se don Gašpar Krasniqi, kao najpriklad- 
niji za tu službu, imenuje skopskim nadbiskupom.“?! 


Don Gašpar Kraniqi piše iz Carigrada 20. rujna 1865. godine Kongregaciji o 
osnivanju jedne župe za Zajednicu Albanaca u Carigradu.?“? 


Apostolski vikarijat u Carigradu traži 20. prosinca 1865. godine od Kongrega- 
cije dopuštenje da se u crkvi Svetoga Jurja u Carigradu osnuje župa za vjernike 
albanskog jezika.?? 


Dana 6. lipnja 1864. godine pultski biskup fra Dario Bucciarelli imenovan je 
skopskim nadbiskupom, a pultskim je biskupom imenovan don Pavao Berisha_.??* 


Don Gašpar je ostao u Carigradu. Nekoliko se puta pokušavao vrati u Mirdite 
i u svoju zavičajnu Skopsku nadbiskupiju, ali nije uspio.“ Glavari »Pet zasta- 





1 ASCPE SC SERVIA, vol. 5, ff. 125v-126v. 

220 ASCPE SC SERVIA, vol. 5, f. 153r. 

22! ASCPE SC SERVIA, vol. 5, f. 155. 

222 ASCPE SC ALBANIA, vol. 38, ff. 886-867v. 

223 ASCPE SC ALBANIA, vol. 38, f. 943r.ss. 

224 Frok ZEFI, Skopsko-prizrenska nadbiskupija u XIX. stoljeću, 1. svezak, Zagreb, 2008, str. 20 
25 ASCPE, SC ALBANIA, vol. 39, £. 10241. Vidi: Gjergj GJERGI-GASHI, 0. c., str. 22. 

va« iz Mirdita na čelu s kapetanom Gjoni tražili su 30. srpnja 1869. godine 
od Kongregacije da se zauzme za povratak don Gašpara Krasniqija u njegovu 
opatiju u Mirditima.?* Skopski nadbiskup Dario Bucciarelli piše 16. studenoga 
1875. godine Kongregaciji o »revolucionaru don Gašparu Krasniqiju«.??/ I 18. 
veljače 1876. godine nadbiskup Bucciarelli piše Kongregaciji da nije suglasan s 
mogućnošću da se don Gašpar nastani u Zjumu.??? 


Opat monsinjor Gašpar Krasniqi nije se vratio u svoj zavičaj. Umro je u pro- 
gonstvu 1877. godine. Skopski nadbiskup Dario Bucciarelli piše 20. kolovoza 
1877. godine Kongregaciji za širenje vjere o tome kome pripadaju stvari koje su 
ostale poslije smrti monsinjora Gašpara Krasniqija, opata iz Mirdita.?? U jed- 
noj bilješci iz 1917. godine stoji da Juraj Koletzi, biskup Sape, piše 20. svibnja 
1917. godine iz mjesta Nenshati »o nekom mosinjoru Gašparu Krasniqiju koji 
je umro u progonstvu zbog zlostavljanja Bib Dode, poglavara Mirdita«.?% 


17. O. PASKVAL iz Nizze (Pasquale da Nizza) 


Franjevac o. Paskval iz Nizze piše 20. kolovoza 1846. godine Kongregaciji da se 
više ne nalazi u Đakovici, nego u Crnoj Gori, kamo ga je poslao njegov prefekt, 
jer je župa ostala bez župnika fra Antuna Marojevića koji je u zatvoru. Sada je 
fra Pasquale došobrižnik »vjernika koji su pogođeni progonom svog svećenika 
i svojih sužupljana«. »Crna Gora je hrvatska riječ, a talijanski bi se to reklo 
“Monte Nero". Zaista je to Crna Gora jer je opkoljena psima, ili još više demo- 
nima koji nisu više mogli gledati misionarevo djelovanje pa su učinili to što se 
dogodilo. Beg iz Gnjilana dao im je do znanja da su ovdašnji katolici raja i ništa 
drugo. Sada se nalazi u magli i ne zna kojim bi putom krenuo. Nije važno što se 
boji turskog upravitelja, on uza sve to mora dijeliti sakramente potajnim kato- 
licima kao što čine i biskupijski svećenici. Na području ove župe ima 700 kuća 
takvih katolika koji znaju da su raja, ali izvana ih prepoznaju kao muslimane. Ti 
potajni katolici žarko žele slijediti Krista, ali zbog straha od kazni i smrti ostaju 
pokopani, očekujući blaži režim kako bi se očitovali javnim katolicima. Oni mu 
često plačući dolaze ne želeći ga napustiti i vode ga k sebi da im služi misu i da 
im dijeli sakramente. Ožalošćen je zbog njihovih prilika. Zato je rekao samome 
sebi da mora pisati u Rim i razgovarati s novim administratorom (Bogdanovi- 





226 ASCPE, SC ALBANIA, vol. 39, f. 10961.ss. Vidi: Gjergj GJERGJI-GASHI, o. c., str. 23. 

221 ASCPE, SC SERVIA, vol. 5, f. 666r.ss. Vidi: Gjergj GJERGJI-GASHI, o. c., str. 24. 

228 ASCPE SC SERVIA, vol. 5, f. 673r.ss. 

229 ASCPE, SC SERVIA, vol. 5, f. 698r.ss. 

230 ASCPE, NS. Rub. 109 (1917) Numero Prot. 1138/1917. Vidi: Gjergj GJERGI-GASHI, o. 
C., str. 24. 

ćem) da mu dopusti služiti tim potajnim katolicima. Zato zbog toga moli uputu 
od Kongregacije. Bez obzira na Turčina i njegovo divljaštvo ne će žaliti truda, 
znoja i muka u onome što spada na njegovu službu i dovesti do kraja posao koji 
mu je Bog povjerio. Odjeću, koju mu je Kongregacija dodijelila prošle godine, 
neka mu pošalju, jer je dosadašnje odijelo posve izlizano budući da je morao 
spavati izvan kuće. I da u takvoj odjeći mora odlaziti pred predstavnike turske 
vlasti, bilo bi ga stid. Zato moli Kongregaciju da mu se pošalje druga odjeća 
kako bi se, prema okolnostima, mogao presvući u novu odjeću.«?*! 


O fra Paskvaleu administrator Urban Bogdanović kaže da je uzorna života, po- 
božan, da se čedno odijeva, nema »veličanstvenog krzna«, nego se slabim narod- 
nim kaputima zaštićuje od nevremena. 'Irezven je, marljiv i dostatno sposoban. 
Plaća koju dobiva za osobno uzdržavanje je vrlo skromna te ju je potrebno 
povisiti.??* Fra Paskvale je 1846. godine imao 28 godina.?? 


18. Fra ANTUN MAROJEVIĆ 


Poslije povratka iz Turske, gdje je pohodio svoje prognane župljane, o. Antun 
Marojević se vratio u Letnicu. U vrijeme vizitacije 1853. godine imao je 58 
godina. Tada je zabilježeno da kao misionar djeluje 26 godina. Navedene mu je 
godine pomoćnik u duhovnim poslovima bio don Josip Bogdan, star 52 godi- 
ne, koji je u to vrijeme bio misionarom 20 godina.“ 


Fra Antun Marojević zalagao se za gradnju crkve u Letnici, što je predlagao 
don Pavao Berisha za boravka u Carigradu. U tim ga je nastojanjima početkom 
1856. godine pretekla smrt. 


19. Don PAVAO BERISHA 


20. Don PETAR DODIĆ 


Rođen je u Janjevu. Kao župnik u Letnici spominje se u Kanonskoj vizitaciji Župe 
Letnica iz 1865. godine. Te godine župnik Dodić nije imao duhovnog pomoć- 
nika.2%* U vrijeme vizitacije 1872. don Petar je župnik u Letnici, ima 40 godina 
te 17 godina djeluje kao misionar. Duhovni pomoćnik mu je 80-godišnji don 





231 ASCPE, SC SERVIA, vol. 4, ff. 2191-220. 

232 ASCPE, SC SERVIA, vol. 4, £. 238r. 

233 ASCPE, SC SERVIA, vol. 4, £. 239r. 

24 ASCPE SC SERVIA, vol. 4, ff. 1031v-1032r. 

285 Nikola ČOLAK — Ive MAŽURAN, Janjevo, Zagreb, 2000, str. 151. 

Josip Bogdan, koji je misionar 57 godina.“*“ Don Josip je ranije bio župnikom 
u Janjevu, a »pod stare dane« došao je pomagati župniku Dodiću. Nadbiskup 
Fulgecije Carev izvješćuje 24. lipnja 1880. godine Kongregaciju da je u ožujku 
iste godine umro don Petar Dodić, jedan od boljih misionara i župnika.?** Don 
Marko Sopi piše 11. srpnja 1880. godine Kongregaciji da je u prosincu 1879. 
godine k njemu u Letnicu poslan don Petar Dodić, stariji svećenik, koji se zbog 
bolesti »osjetio nesposobnim upravljati bilo kojom župom« pa ga je nadbiskup 
Carev poslao u Letnicu na oporavak i odmor. »Don Petar je za to sam zamolio 
nadbiskupa jer je predosjećao da će umrijeti. Zato je zamolio nadbiskupa za 
dopuštenje da njegove posmrtne ostatke pokopaju u svetištu Uznesenja Mariji- 
na u kojoj je kao svećenik služio 15 godina. Don Petar je svojom marljivošću i 
neumornim trudom prije 14 godina sagradio to svetište i župni dvor. Deset je 
godina bio župnik u preteškoj župi Đakovici. Shrvan je radom i bolešću. Nakon 
teškog probadanja u plućima primio je sakramente umirućih i umro svetačkom 
smrću na don Markovim rukama na Veliku subotu 1880. godine.« Don Marko 
nadalje kaže da su izgubili dobrog misionara koji je ostavio velik trag u nadbi- 
skupiji. Nije bio vrlo obrazovan, ali je bio najrazboritiji od svih svećenika koje 
je don Marko poznavao, pa je bio i nadbiskupov savjetnik.?*? 


21. Don MARKO SOPI 


Rođen je 1838. godine u Binču. Kao dječak odveden je u progonstvo zajedno 
s potajnim katolicima koji su se 1845. godine proglasili javnim. Bio je pitomac 
Urbanova kolegija u Rimu. Po završetku studija vratio se u Skopsku nadbisku- 
piju. Koncem srpnja 1861. godine stigao je iz Rima u Prizren i predstavio se 
biskupu Urbanu Bogdanoviću koji mu je dopustio da na kraće vrijeme ode kući 
u Binač, jedan dan hoda udaljen od Prizrena. U Binču je ostao do Velike Gospe 
pa je don Pavlu Berishi i don Josipu Bogdanu pomagao u ispovijedanju vjerni- 
ka. Don Marko je služio svečanu misu. Poslije Velike Gospe vratio se u Prizren. 
Tada ga je biskup poslao u Đakovicu gdje je radio s još dvojicom svećenika. 
Premješten je u Peć 3. studenoga 1865. godine. Za privremenog pomoćnika 
mu je poslan fra Gaudencije Barbić, franjevac iz Dubrovnika?! Godine 1868. 
piše Kongregaciji da stalno pobolijeva otkako je u Peći, ali da iz poslušnosti 
prema poglavarima ne može odande otići. U Đakovicu je premješten 1869. 





237 ASCPE, SC SERVIA, vol. 5, ff. 602r-69r 
2388 ASCPE, SS SERVIA, vol. 5, £ 771r. 

2% ASCPE, SC SERVIA, vol. 5, ff. 777v-778r. 

godine?#3, odakle se opet vratio u Peć. Don Marko je bio župnikom i u Letnici. 
Dana 20. veljače 1879. godine izvješćuje Kongregaciju da je iz Peći premješten 
u Janjevo, a iz Janjeva, gdje je boravio tri mjeseca, u Letnicu gdje je sada za- 
jedno s franjevcem o. Serafinom Cuzarijem, Sicilijancem. Dobro se osjeća jer 
je Letnica blizu njegova rodnog sela.“* Spomenuti je franjevac 1880. godine 
otišao na odmor u Italiju, gdje će ostati tri mjeseca, a želio bi doći i u Rim, piše 
župnik don Marko Kongregaciji za širenje vjere. U rujnu 1881. nadbiskup 
Carev piše Kongregaciji da se nalazi u Letnici zbog predaha u vrijeme vizitaci- 
je, a poslije će nastaviti kanonsku vizitaciju u Peći, Đakovici i Zjumu.?“* Don 
Marko je iz Letnice premješten najprije u Prizren, a poslije u Janjevo, odakle 3. 
kolovoza 1885. godine piše Kongregaciji da u Letnici nije mogao živjeti u miru 
s ocem Serafinom Cuzarijem. Zato je nadbiskup Carev obojicu premjestio iz 
Letnice te don Marka poslao u Prizren. Narod je govorio da je don Marko nešto 
skrivio i da je zato premješten, ali se on nije osvrtao na ta govorkanja. Osjećao 
se počašćenim što je premješten na službu u prizrensku katedralu. Ondje je 
djelovao dvije godine zajedno s don Simonom Lumesijem, uzornim svećeni- 
kom. U Prizrenu se razbolio pa ga je nadbiskup Carev premjestio u Janjevo 
gdje živi u slozi i razumijevanju s o. Franjom Brkićem, Hercegovcem.?*7 Nakon 
dvije godine službe u Janjevu don Marko je premješten u Letnicu na službu 
zamjenika župnika. Kaže da mu je to deseti premještaj u 25 godina svećeničke 
službe. Naglašava da nije premještan po kazni, nego za dobro vjernika Skopske 
nadbiskupije. Godinu je dana bio na službi u Zjumu. U Letnici je sada treći 
put, a poslan je da napravi reda u toj župi. U istom pismu pisanom u Letnici 11. 
listopada 1866. godine moli Kongregaciju da mu pošalje 50 napoleona jer bi 
želio sagraditi kapelicu u svom rodnom selu (Binču). Nadbiskup je Carev zauzet 
prijenosom nadbiskupske rezidencije iz Prizrena u Skoplje, premda u toj želji 
neće uspjeti, i nema vremena baviti se pitanjem gradnje kapelice. Zato se don 
Marko obraća Kongregaciji za pomoć.“#* Don Marko Sopi umro je 3. travnja 
1888. godine, na treći dan Uskrsa, te je pokopan uz grob don Petra Dodića, s 
desne strane kod ulaza u letničku crkvu.“ Iste je godine i nadbiskup Fulgencije 
Carev prestao biti skopskim nadbiskupom te je imenovan hvarskim biskupom. 





243 ASCPE, SC SERVIA, vol. 5, £. 571rv. 

24 ASCPE, SC, SERVIA, vol. 5, £. 719rv. 

245 ASCPE, SC SERVIA, vol. 5, £. 779r. 

246 ASCPE, SC SERVIA, vol. 5, £. 820r. 

247 ASCPE, SC SERVIA, vol. 5, ff. 951r-952r. 

248 ASCPF SC SERVIA, vol. 5, fF£. 1080r-1081v. 

249 Gjergj GJERGJI-GASHI, A/banski mučenici u razdoblju 1846. — 1848, Zagreb, 1988, str. 65, 140- 
141. 


79 


FROK ZEFI | ŽUPA LETNICA 


22. O. SERAFINO CUZZARI 


Fra Serafin Cuzzari 24. listopada 1881. godine izvješćuje Kongregaciju da je u 
»ovoj misiji« već devet godina. Posudio je novac kako bi mogao otići u Italiju. 
Nadbiskup nema 200 franaka, koliko je fra Serafino posudio. Njegov rođeni 
otac mu je također odgovorio da nema novca. Zato moli Kongregaciju da mu 
pomogne kako bi podmirio spomenuti dug.?% Poglavar Franjevačke misije po- 
zvao je 1882. godine oca Serafina i oca Franju Brkića, župnika u Janjevu, na 
službu u Albaniju. Nadbiskup Carev žali se Kongregaciji što mu oduzimaju dvo- 
jicu svećenika, to više što mu je 1880. godine umro jedan biskupijski svećenik 
(don Petar Dodić) i što su dvojica franjevaca već otišla u Albaniju. K tome mu je 
još jedan svećenik teško obolio, a prognoze za njegovo ozdravljenje vrlo su loše. 
Ostaje mu dakle samo pet svećenika od ukupno šestorice, u nadbiskupiji koja je 
u tako teškim prilikama. Bila bi velika šteta da se o. Brkića premiješta iz Janje- 
va.! Na intervenciju Kongregacije ta su dvojica franjevaca ostala u Skopskoj 
nadbiskupiji i nadbiskup Carev se 9. listopada 1882. godine zahvaljuje za takvu 
odluku. Neke su župe toliko prostrane, kao npr. Peć, tako da bi mu bilo po- 
trebno 12 svećenika.?>* Otac Serafino Cuzari piše iz Đakovice 22. veljače 1884. 
godine Kongregaciji da je već više godina misionar u skopskoj nadbiskupiji, da 
je bio i na albanskim i na hrvatskim župama. Kaže da je već ostario, i da više ne 
može raditi kao ranije. Želio se vratiti u domovinu, ali mu je njegov general dva 
puta pisao da »on ovisi o Kongregaciji i neka se zato njoj obrati s tom molbom«. 
Zato sada moli da mu se dopusti povratak u domovinu.?** Otac Serafino 25. 
travnja 1884. godine ponavlja tu molbu i u pismu Kongregaciji kaže da je po- 
stao »ruglo ove nadbiskupije jer je umoran od silnih putovanja i misionarskog 
posla«. A nadbiskup, umjesto da ga je poslao na koju lakšu župu, premjestio ga 
jeu Đakovicu, jednu od najtežih župa, u kojoj mu ni klima ne odgovara. Rekao 
je nadbiskupu da ne može poći u Đakovicu, ali nije koristilo, morao se pokoriti. 
Sada se ne bavi samo mišlju kako da ode iz Đakovice ili pak iz nadbiskupije »i 
kako bi mirno živio u svojoj domovini«.%* Nadbiskup Carev piše 19. srpnja 
1884. godine da bi o. Serafino zapravo htio biti župnikom u Janjevu, ali mu on 
ne može dati tu župu jer nije sposoban kao o. Franjo Brkić »koji je sposoban, 
revan, strpljiv, koji ima svoj način postupanja s vjernicima koji su pod njegovim 
vodstvom za kratko vrijeme jako uznapredovali«. Fra Serafino je zdrav i za cijelo 





250 ASCPE, SC SERVIA, vol. 5, f. 823. 
251 ASCPE, SC SERVIA, vol. 5, f. 846r. 
252 ASCPE, SC SERVIA, vol. 5, f. 856rv. 
258 ASCPE, SC SERVIA, vol. 5, £. 895. 
254 ASCPE, SC SERVIA, vol. 5, £. 899. 

vrijeme boravka u nadbiskupiji samo je jedanput imao groznicu koju je svojom 
krivnjom dobio prije osam godina na jednoj šetnji. Nagao je u prosuđivanju i 
izvještavanju. Nadbiskup očekuje odgovor od Kongregacije.?? Otac Serafin je 
iz Đakovice premješten u Prizren odakle 9. veljače 1886. godine piše Kongre- 
gaciji da je nadbiskupa Careva »velikim križem« odlikovao austrijski car Franjo 
Josip, ali da nadbiskup smatra da su to odlikovanje više zaslužili svećenici i 
narod nego on. Otac Serafino moli 12. svibnja 1886. godine dopuštenje da 
može doći u Italiju na tri mjeseca kako bi pohodio svog ostarjelog oca i kako bi 
mogao doći u Rim. I 1887. godine o. Serafino je još u Prizrenu odakle 15. 
lipnja izvješćuje Kongregaciju da je nadbiskup Carev u Skoplju i da mu turske 
vlasti ne dopuštaju povratak u Prizren. Ujedno prigovara nadbiskupu što se nije 
potrudio kako bi s vlastima bio »u bar donekle dobrim odnosima«.?% Sljedeće 
je godine nadbiskup Carev imenovan hvarskim biskupom i premješten u Hvar. 
Don Simon Lumesi, prizrenski župnik i generalni vikar, 29. lipnja 1889. godi- 
ne odgovara nadbiskupu Logorezziju na optužbe fra Serafina Cuzarija, župnog 
suradnika u Prizrenu, povodom slučaja francuskih sestara milosrdnica koje su 
u Prizrenu otvorile školu za djevojčice i koje se bave njegom bolesnika.?? Taj 
don Simonov odgovor nadbiskup Logorezzi je poslao Kongregaciji za širenje 
vjere kojoj je i bio namijenjen. Fra Serafino je 1889. godine otputovao u Rim 
kako bi se pred svojim poglavarima opravdao od optužbi don Simona Lumesija 
i 15. studenoga zamolio Kongregaciju da mu dade novac za putne troškove jer 
se mora vratiti u svoju misiju u kojoj djeluje već 18. godinu. Njegovu je molbu 
preporučio delegat generala Reda.ž%% Dana 7. ožujka 1890. godine fra Serafino 
izvješćuje iz Prizrena Kongregaciju o nekim neslaganjima s don Primom Doči, 
opatom u Mirditima, i traži dopuštenje za povratak u Italiju.2*! Fra Luigi da 
Parma, general franjevaca opservanata, 14. travnja 1890. godine moli Kongre- 
gaciju za dopuštenje da se fra Serafino, koji je bio 19 godina misionar, vrati u 
Italiju, a fra Serafino 16. travnja 1890. piše Kongregaciji da ga se don Simon 
Lumesi želi riješiti i poslati ga za učitelja u Janjevo, u školu koja ima 120 učeni- 
ka. Učiteljsku bi službu morao preuzeti 20. sljedećeg kolovoza, a dotle bi morao 
ostati nezaposlen. U Janjevu već postoji svećenik učitelj, a druga dva svećenika 





255 ASCPE, SC SERVIA, vol. 5, £. 95rv. 

256 ASCPE, SC SERVIA, vol. 5, f. 974. 

257 ASCPE, SC SERVIA, vol. 5, £. 984. 

258 ASCPE, SC SERVIA, vol. 5, £ 1108. 

2% ASCPE, SC SERVIA, vol. 5, £. 1232r-1233v. 
260 ASCPE, SC SERVIA, vol. 5, f. 1252rv. 

261 ASCPE, SC SERVIA, vol. 5, £. 1273. 

262 ASCPE, SC SERVIA, vol. 5, £. 1283. 

dostatna su za duhovne otrebe te župe. Budući da je ozlo lašen, neopozivo 
moli povratak u Italiju.?* 


23. Don BARTOLOMEJ FANTELLA 


Rođen je 1855. godine u Lastovu u Dubrovačkoj biskupiji. Bartolomej je 1872. 
imao 17 godina i studirao je retoriku u Sjemeništu u Prizrenu, koje je u vrijeme 
nadbiskupa Bucciarellija bilo smješteno u staroj nadbiskupskoj rezidenciji.2%* 


Nadbiskup Fulgencije Carev izvješćuje 10. listopada 1883. godine Kongregaci- 
ju da su don Bartolomeja, koji je obećao do smrti ostati u Skopskoj nadbisku- 
piji, kotarske vlasti iz Korčule pozvale da se pojavi pred vojnom komisijom radi 
odsluženja vojnog roka. »Don Bartolomej je sada župnik u Peći, a to je najteža 
župa u nadbiskupiji. Budući da ga nema tko zamijeniti na župi, nadbiskup je 
preko bečkog nuncija zamolio austrijske vlasti da don Bartolomeja oslobode 
vojničke službe. To međutim nije ništa koristilo te su ga kotarske vlasti u njego- 
vom zavičaju opet pozvale pred vojnu komisiju. Zbog teških prilika katoličkih 
vjernika u njegovoj župi nadbiskup ne može obvezati don Bartolomeja da na- 
pusti župu niti na najkraće vrijeme, tim više što je on svjestan svoje pastoralne 
službe i što je spreman dati život za vjernike koji su povjereni njegovoj brizi. On 
se ne želi udaljiti od njih u časovima tako fatalne pogibelji. Zato se nadbiskup 
obraća Kongregaciji s molbom da se zauzme kod austrijskog veleposlanika kod 
Svete Stolice da se on zauzme kako bi don Bartolomeja ostavili na miru zbog 
teških prilika u kojima žive katolici u njegovoj župi. Njegovim odlaskom, pa i 
na kraće vrijeme, nadbiskupija bi bila teško pogođena.«29 


Franjevac o. Giunifero da Giuliano moli 1884. godine od Kongregacije dopu- 
štenje da se tiska knjižica pod naslovom Kanunari ili Lunario autora Gjonija 
Agostinetija. Knjižicu su pregledali otac Giunifero i don Batolomej Fantella, 
župnici u Peći, koji znaju albanski jezik, i nisu pronašli ništa što bi bilo zapreka 
njezinu tiskanju. Prodajom te knjižice pomoglo bi se autoru knjižice i njegovim 
kćerima od 17 i 19 godina te njegovu malom sinu.“ Oca Giunifera htjeli su 
njegovi franjevački poglavari 1887. godine premjestiti iz Peći. Nadiskup Carev 





265 ASCPE, SC SERVIA, vol. 5, f. 1285rv. O. Vinko Malaj piše da je fra Serafino jedno vrjeme bio 
dubrovačkom Franjevačkom samostanu »kao lektor, a kasnije je više godina misionario na Kosovu 
a kod biskupa D. Bucciarellija i E Careva vršio službe sekretara«. Vidi: Samostan Male Braće u Du- 
brovniku, str. 230-231. 

moli Kongregaciju da ga ne premještaju jer je Župa Peć vrlo velika i teška te u 
njoj moraju biti najmanje dva svećenika.? 


Kao župnik u Letnici potpisao se don Bartolomej »u svoje ime i u ime svojih 
župljana« na zajedničkom pismu svećenika Skopske nadbiskupije od 9. lipnja 
1888. godine, kojim svećenici mole kardinala predstojnika Kongregacije za ši- 


renje vjere da njihov nadbiskup fra Fulgencije Carev ostane u nadbiskupiji. 


U vrijeme župnika Bartolomeja nadbiskup Logorezzi piše 21. veljače 1890. go- 
dine Kongregaciji da je zamoljena novčana potpora (učiteljska) za školu u Let- 
nici koja bi bila na razini već postojećih osnovnih škola u nadbiskupiji, a u kojoj 
bi djeca učila čitati i pisati i »bila podučavana u vjeronauku iz kojega ne znaju 
ni osnovne stvari«. Budući da je ovu molbu preporučio austrougarski konzul, 
nadbiskup se nada da će biti uvažena. 


Don Bartolomej je iz Letnice premješten za župnika u Prizren, odakle 14. ve- 
ljače 1892. godine izvješćuje kardinala predstojnika Kongregacije što je sve za- 
jedno s austrougarskim konzulom učinio glede ostavštine pokojnoga skopskog 
nadbiskupa Andrije Logorezzija te šalje prijepis nadbiskupove oporuke??", a 23. 
veljače 1892. i popis stvari zatečenih u nadbiskupskom dvoru u Skoplju nakon 
smrti nadbiskupa Logorezzija.“! 


Don Bartolomej Fantela uspio je u Letnici otvoriti Hrvatsku pučku školu. 
Prema bilješci koja se nalazi u Župnom uredu u Letnici, don Batolomeja je 
letničkim župnikom imenovao nadbiskup Carev 1888. godine. U toj je služ- 
bi ostao do 1891. Drugi je put bio župnikom u Letnici od 1893. do 1897. 
godine.?? 





257 ASCPE SC SERVIA, vol. 5, f. 1122r. 

2 ASCPE SC SERVIA, vol. 5, ff. 1161r-1163v. 

29 ASCPE SC SERVIA, vol. 5, f. 1269v. 

279 ASCPE, SC SERVIA, vol. 5, ff. 1362rv, Prijepis oporuke f. 1363rv. 

*"L ASCPE, SC SERVIA, vol. 5, £. 1379rv. 

27? Bilješka ispod fotografije don Bartolomeja Fantele u Župnom uredu u Letnici; Nikola Čolak i Ive 
Mažuran u monografiji Janjevo pišu da je nakon smrti nadbiskupa Logerecija, koji je umro 2. siječ- 
nja 1892. godine, »bez mnogo razmišljanja i traženja prikladne osobe koja će upravljati Skopskom 
nadbiskupijom, Kongregacija 29. siječnja 1892. požurila s odlukom da u svojstvu apostolskog upra- 
vitelja preuzme vođenje nadbiskupije župnik u Prizrenu Bartolomeo Fantella. O njegovu djelovanju 
malo je što poznato, osim da je (za vrijeme njegova vođenja nadbiskupije) 27. veljače 1892. zaređen 
za svećenika Tadija Ivanović, inače štićenik umrloga nadbiskupa Logorecija«. Vidi: Nikola ČOLAK 
— Ive MAŽURAN, Janjevo, Zagreb, 2000, str. 175-176. 

24. Don PETAR CAREV 
Rodio se u Podstrani u Splitskoj biskupiji 17. siječnja 1861. godine u obitelji 


Ivana i Ivanice rođene Karaman. Prezime ove obitelji piše se u župnim mati- 
cama Carav i Carević. Pučku školu Petar je pohađao u Podstrani. U četvrtom 
razredu je prešao u glagoljaško sjemenište u Priko kod Omiša, nakon čega na- 
stavlja školovanje u trogodišnjoj sjemenišnoj gimnaziji, a zatim u dvogodišnjoj 
pripravnici. U sjemeništu u Priku nije mogao završiti i drugu godinu priprav- 
nice, niti nastaviti bogoslovni studij, jer je dalmatinsko Namjesništvo u Zadru 
objavilo 10. veljače 1879. godine odluku bečkog ministra za bogoštovlje i na- 
uk o zatvaranju sjemenišne škole, osim pučke, i to od početka školske godine 
1879/80. Program sjemenišne škole nije bio usklađen s državnim austrijskim 
programom. Zato je sjemenište i zatvoreno, a kandidati nisu mogli nastaviti 
studij na zadarskoj bogosloviji koja je tada otvorena. 


Stoga splitski biskup ni uz najbolju volju nije mogao primiti sjemeništarce iz 
Prika i poslati ih na studij u Zadar. Tada su oni koji su željeli nastaviti školova- 
nje i postati svećenici bili prisiljeni zamoliti nekoga biskupa, čak izvan područja 
Austrije, da ih primi za svoje svećeničke kandidate. Među njima se nalazio i 
Petar koji je imao sreću da ga je za svoga klerika primio njegov prezimenjak fra 
Fulgencije Carev, skopski nadbiskup. Zato je Petar zatražio otpust iz Splitske 
biskupije, a u molbi je napisao: »Poslije petogodišnjeg boravljenja u sjemeništu 
Priko, a nemogući proslijediti redovne nauke za postići cilj, koga vidim još od 
malašnih godina, prosim od toga Prisvitloga Naredbeništva otpust iz ove bisku- 
pije k Nadbiskupiji Skopja u kojoj nadam se postati misnikom na slavu Božju.« 


Nadbiskup Carev piše u veljači 1881. godine splitskom biskupu Marku Ka- 
logjeri: »Petar Carev iz Podstrane poviše Omiša, moj rođak i pitomac sjemeništa 
u Priku, prije godinu dana izrazio je želju da se pribroji kao klerik ovoj nadbi- 
skupiji. U prošlom prosincu doputovao je ovamo u Prizren, a zatim početkom 
siječnja ove godine pošao je u papinski zavod u Skadru, gdje sada uči filozofiju 


ma 


Kada je Petar školske godine 1880/81. završio filozofiju u Skadru, nadbiskup 
Carev poslao ga je, vidjevši da je nadaren, na studij teologije u Urbanov kolegij 
u Rim. Nadbiskup Carev piše 10. ožujka 1881. godine kardinalu predstojniku 
Kongregacije za širenje vjere da se Petar Carev do tada školovao o svom trošku. 
Njegova se obitelj složila s time da on bude primljen u Skopsku nadbiskupiju. 
Petar Carev nije do tada položio misionarsku prisegu da će služiti u Skopskoj 
nadbiskupiji. Nadbiskup to želi ne zbog toga što je Petar njegov rođak, nego 
zato što je dobar, što voli studij i što je pobožan. Zato moli da Petar Carev bude 

primljen za pitomca u Urbanovu kolegiju u Rimu.??* U tom su se naime zavodu 
Kongregacije za širenje vjere školovali bogoslovi iz misijskih područja Katoličke 
crkve, u koje se ubrajala i Skopska nadbiskupija, jer se nalazila na području na 
kojem su prevladavali muslimani. Isusovac o. Legnani, zamjenik rektora Pa- 
pinskog kolegija u Skadru, piše 17. rujna 1881. godine kardinalu predstojniku 
Kongregacije da je nadbiskup Carev 15. rujna javio kako je kardinal predstojnik 
tražio da Petar Carev položi misionarsku prisegu da će trajno ostati u Skopskoj 
nadbiskupiji kako bi mogao biti ređen na titul Misije i kako bi mogao biti 
primljen u Urbanov kolegij u Rimu. Sada Petar Carev izjavljuje da želi stalno 
ostati u Skopskoj nadbiskupiji kao misionar i tu svoju izjavu potpisuje. Po želji 
nadbiskupa Careva, spomenuti isusovac izvješćuje o tome Kongregaciju za šire- 
nje vjere.?* 


Petar je u Rimu studirao teologiju samo tri godine, jer je nakon toga zbog bo- 
lesti bio prisiljen prekinuti studij i vratiti se kući. O tome je nadbiskup Carev, 
malo prije Petrova ređenja za svećenika, pisao splitskom biskupu Kalogjeri: »Pe- 
tar Carev iz župe Podstrane u toj biskupiji, prije pitomac sjemeništa u Priku, od 
svršetka 1880. došao je u ovu nadbiskupiju da se kao klerik pribroji i posveti 
službi ove Misije. S tim naslovom on je bio primljen jednu godinu kasnije me- 
đu pitomce Urbanova zavoda Kongregacije za širenje vjere u Rimu; a zatim se 
prošle godine zbog zdravlja, i s preporukom uzoritog kardinala prefekta spome- 
nutog zavoda, vratio u ovo mjesto.« 


Nakon povratka iz Rima Petar je početkom 1885. godine došao na oporavak k 
svojim roditeljima u Podstranu, gdje je boravio do početka lipnja iste godine. I 
tada se ponašao i odijevao onako kako su to običavali činiti svećenici u Skopskoj 
nadbiskupiji, što je izazvalo čuđenje ne samo domaćih seljaka nego i splitskih 
svećenika. Zato ga je splitski biskup opomenuo preko podstranskog župnika 
da nosi onakvo kleričko odijelo kakvo se nosi u Splitskoj biskupiji. Međutim, 
tu mu opomenu župnik nije mogao uručiti, jer je već »klerik Car otputovao 1. 
lipnja u Skadar i odatle u Prizren u Albaniji«, kako je to župnik javio biskupu. 


Petar je posljednju godinu teologije završio sredinom lipnja 1886. godine u 
skadarskoj Bogosloviji. Prije njegova svećeničkog ređenja nadbiskup je Carev, 
tražeći za njega otpusni dokument, napisao splitskom biskupu: »Sada na osnovi 
papinske ovlasti, budući da taj Carev treba da bude promaknut u svećeništvo, 
obraćam se Vašoj prečasnoj i presvjetloj Preuzvišenosti s vrućom molbom da 
mi pošalje u tu svrhu, sa što je moguće većom brzinom otpusno pismo.« Bi- 





273 ASCPE, SC SERVIA, vol. 5, ff. 807r-810v. 

skup ga je odmah poslao Petru s popratnim riječima: »Pošto se ti želiš pribrojiti 
Skopljanskoj nadbiskupiji u Albaniji i u njoj primti svete redove, ovim te otpu- 
štamo iz naše biskupije, kojoj pripadaš podrijetlom rođenja (...).« Nakon toga 
je fra Fulgencije Carev zaredio Petra u Prizrenu 24. kolovoza 1886. godine za 
svećenika svoje Skopske nadbiskupije.?7? 


Pišući o posljednjim popovima glagoljašima iz Podstrane, Danko Vlašić kaže 
da je don Petar odmah poslije ređenja imenovan župnikom u Prizrenu. To je 
moguće, ali se u Prizrenu nije dugo zadržao jer već 18. kolovoza 1888. godine 
izvješćuje kardinala predstojnika Kongregacije da je sada župnik u Đakovici i da 
je s njim jedan pomoćnik, bivši pitomac Papinskog kolegija u Skadru. Obojica 
nastoje »učiniti štogod dobra i obzirom na poziv koji su prihvatili i obzirom na 
mjesto na koje su postavljeni izvršavaju svoje dužnosti«. Kardinal je u pismu 
od 29. studenoga prošle godine obećao poslati u Đakovicu jednu pokaznicu, 
pa don Petar moli da se ta pokaznica pošalje. Kaže da će kardinal lako ispuniti 
svoje obećanje jer ga je papa opskrbio svetim stvarima posebno potrebnim za 
misijske krajeve.“ Don Petar piše 18. veljače 1889. godine kardinalu predstoj- 
niku i kaže da mu je prošle godine pisao te doslovce prepisuje to svoje pismo. 
Čini to zato kako bi kardinal vidio da mu je pisao, u slučaju da se njegovo pismo 
izgubilo. Sada samo kardinalu čestita Uskrs, a poslije blagdana će mu opet pi- 
sati.““* Zajedno sa svojim suradnicima don Tomom Ivanovićem i don Tomom 
Glasnovićem, don Petar piše 15. lipnja 1889. godine kardinalu predstojniku da 
je »ovo o čemu će sada izvijestiti poznato i svećenstvu Skopske nadbiskupije i 


nadbiskupu«. 


Otac fra Emilije da Cles, vršitelj dužnosti prefekta franjevačkih misija u Skop- 
skoj nadbiskupiji, koji je boravio u franjevačkom gostinjcu u Zjumu, za vrijeme 
nadbiskupa Careva sagradio je u Đakovici odmah pokraj župnog stana jednu 
zgradu koju je prozvao franjevačkim gostinjcem. Za tu gradnju ni od koga nije 
dobio dopuštenje. Od samog početka gradnje »fra Emilije je bio prekoravan ka- 
ko od cijelog svećenstva nadbiskupije tako i od nadbiskupa Careva, ali se on nije 
dao smesti, nego se još više zahuktao«. Dvije godine ranije zahvalio se na župi 
u Zjumu i svoje prebivalište premjestio u »imaginarni hospicij« u Đakovici. 
Don Petar je već jedanput o tome pisao nadbiskupu Carevu. Muke i uznemi- 
ravanja koje je tada proživljavao nadbiskup nisu mu dopustile da to i službeno 





275 Danko VLAŠIĆ, Posljednji popi glagoljaši iz Podstrane, Podstrana, 1997, str. 10, 14. 
276 Danko VLAŠIĆ, o. c., str. I4. 

277! ASCPE, SC SERVIA, vol. 5, f. 1175rv. 

278 ASCPE SC SERVIA, vol. 5, f. 1200rv. 

razmotri te da izda definitivnu i konačnu naredbu protiv fra Emilija. Nakon 
premještaja nadbiskupa Careva i dolaska nadbiskupa Logorezzija »fra Emilije 
je od ovoga posljednjeg bio izgrđen ad non plus ultra zbog svojih anomalija i 
ekstravagancija«. Zato se don Petar morao po drugi put obratiti nadbiskupskoj 
kuriji u Skoplju navodeći razloge nepodnosivosti boravka fra Emilija u njegovu 
imaginarnom hospiciju u Đakovici. A ti su razlozi sljedeći: »Veličina župe i 
mnoge obveze traže da u Đakovici budu tri svećenika, koliko ih sada i ima. Ovi 
svećenici se uzdržavaju samo desetinom od naroda, a ta je desetina jako slaba. 
Prihodima od te desetine ne bi se mogli podmiriti svakodnevni troškovi da 
nema nesigurnih prihoda kao što su darovi iz pobožnosti, a koje daju i katolici 
i muslimani. Te darove oni daju za blagoslove i za amulete, ili kako narod kaže, 
zapise. S ovim nesigurnim i onim sigurnim prihodima nekako se veže kraj s 
krajem. No, otkad je fra Emilije u Đakovici, narod se više ni ne okuplja kao 
župna zajednica nego odlaze k njemu i sve takozvane nesigurne prihode daju 
njemu jer se on bavi nečednom vještinom ljekarništva i kirurgije i to nedopu- 
šteno. Svojim visokim mišljenjem o toj svojoj arogantnoj vještini fra Emilije ide 
dotle da prisvaja ne samo nesigurne prihode, nego također i darove za mise. Sve 
to on uzima na uštrb svećenika koji su u dušobrižničkoj službi u toj župi izlo- 
ženi naporima i opasnostima i to danju i noću. Za pridobivanje mušterija služi 
se ponajviše zlim tursko-albanskim običajima, ponižavajući se vrlo nisko kako 
pred muslimanima tako i pred Ciganima na štetu katoličke vjere i svećeničkog 
staleža, a tako se samo ojačavaju mane i poništavaju svećenički napori. Nadalje 
ova trojica svećenika kažu da fra Emilije, na sablazan katolicima i nekatolicima, 
ima sluškinju koju kuje u zvijezde i odobrava sve njezine riječi i blesave brblja- 
rije i neotesanosti, a to čovjeka pobuđuje na podsmijeh i sažaljenje. Svećenici 
se nadaju da će ovo pismo potaknuti kardinala da svemu ovome stane na kraj, 
upotrijebivši željeno, neposredno i hitno sredstvo. Moglo bi se još dodati da 
je fra Emilije počinio i još neke druge nedopuštene stvari koje nisu izložene 
u ovom pismu. Zato bi bilo najbolje da se on udalji iz Đakovice i da se vrati 
u Zjum. Ovako su o svemu u svojoj drugoj žalbi izvijestili nadbiskupa, a sada 
izvješćuju i kardinala kako bi se izbjegle neželjene i strašne posljedice. Nadaju se 
da će kardinal ovo ozbiljno razmotriti.«? 

Don Petar 1. rujna 1889. godine izvješćuje kardinala predstojnika da je u službi 


župnika u Đakovici i da ima dva svećenika pomoćnika. Prošle godine u jesen 
bio je teško bolestan, a i nedavno ga je mučila groznica te druge tjelesne slabosti. 





29 ASCPE, SC SERVIA, vol. 5, ff. 1222 r-1224v. 


87 


FROK ZEFI | ŽUPA LETNICA 


Sada mu je malo bolje. Zahvaljuje za pokaznicu koju mu je Kongregacija poslala 
preko nadbiskupa Careva.“ 


Potpisujući se samo prezimenom »Carev«, don Petar 30. rujna 1889. godine 
moli kardinala predstojnika Kongregacije da mu se pošalju matematičke knjige 
koje bi volio imati, a to su Callandrellijeva Algebra i Geometrija te još dva djela 
Petra Antonaccija. Misli da te knjige može dobiti samo iz tiskare Kongregacije 
pa se zato obraća kardinalu. S obzirom na župu u kojoj boravi, još teže bi te 


knjige mogao nabaviti na kojem drugom mjestu. Zato i moli da mu ih poša- 
lju. 251 


Pismom od 30. listopada 1890. godine don Petar izvješćuje kardinala predstoj- 
nika da je zamolio nadbiskupa Logorezzija da ga zbog slabijeg zdravlja premjesti 
iz Đakovice u Prizren. Sada je u Prizrenu, gdje kao župnikov pomoćnik nastoji 
obavljati svoje dužnosti.??? 


Kako bi bolje upoznao svoje svećenike, novi skopski nadbiskup Pashk Trokshi 
zatražio je 15. ožujka 1893. godine od Kongregacije podatke tko su bili pitomci 
Papinskog kolegija u Rimu. Prema dobivenoj obavijesti od rektora kolegija Lo- 
dovica Mazze, u njemu su se školovali Petar Carev, župnik u Letnici, Tadija Iva- 
nović, kapelan u Prizrenu, Stjepan Krasniqi, kapelan u Peći i Nikola Glasnović, 
kapelan u Đakovici.“ Iz tog rektorova odgovora doznajemo da je don Petar 
Carev bio iz Prizrena premješten u Letnicu za župnika. 


Spomenuti Danko Vlašić piše da je don Petar Carev ostao u Skopskoj nadbi- 
skupiji do kraja lipnja 1894. godine »kada je napustio Prizren« i vratio se svojoj 
kući u Podstranu. Prema pisanju rektora Lodovica Mazze, don Petar je napustio 
Letnicu, a ne Prizren i vratio se u svoje rodno selo. Nije poznato zašto je otišao 
iz Skopske nadbiskupije. Više puta u kasnijim godinama života molio je austrij- 
ske vlasti da mu priznaju svećeničku službu i godine provedene u pastoralnom 
radu izvan Austrije. U tu svrhu je i 1905. godine molio Biskupski ordinarijat 
u Splitu »da ga preporuči kod rečene vlade, neka mu uvaži i ono osam godina 
župnikovanja u Albaniji, budući da ih je potrošio u vinogradu Gospodnjem, a 
u prilog Austrije, od koje je primio i novčanu pomoć, kako se može vidjeti kod 
carsko-kraljevskog Ministarstva vanjskih poslova u Beču, počam od 1890.«. Tu 
je njegovu molbu uvažilo Namjesništvo u Zadru tek 1913. godine, od kojega 
je dobio odgovor da je odlučilo »da iznimno dozvoli da dušobrižnička služba, 





280 ASCPE, SC SERVIA, vol. 5, £. 1243. 
281 ASCPE, SC SERVIA, vol. 5, £. 1250. 
282 ASCPE, SC SERVIA, vol. 5, £. 1356. 
285 ASCPE, SC SERVIA, vol. 6, £. 102-196. Vidi: Nikola ČOLAK — Ive MAŽURAN, o. c., str. 177. 

koju ste vi obavili u Albaniji od 1. srpnja 1886. do 30. lipnja 1894. (...) bude 


uračunata u cijeloj mjeri (...).« 


Don Petar je napustio službu u Letnici vjerojatno s namjerom da se više ne vrati 
u Skopsku nadbiskupiju. Stoga se nije odazvao pozivu novoga nadbiskupa Pas- 
hka Trokshija da se vrati, već je ostao kod kuće u Podstrani gotovo godinu dana. 


Poslije toga jednogodišnjeg odmora imenovan je župnikom u Zasioku u Split- 
skoj biskupiji. No nije preuzeo tu župu, pa odlazi k nadbiskupu Carevu u Hvar- 
sku biskupiju gdje je bio imenovan župnikom u Dračevici na otoku Braču i 
tamo ostao do početka ožujka 1896. godine, kada je napustio tu župu. Prešao 
je u Splitsku biskupiju i u njoj kao župnik služio u više župa. Napokon je kao 
župnik u svojoj rodnoj Podstrani umirovljen 1917. godine. Oporuku je napisao 
8. prosinca 1925. godine, a umro je u Podstrani 18. ožujka 1926. Pokopan je 
u priprostoj i staroj svećeničkoj grobnici na starom dijelu groblja kod crkve 
Svetoga Martina.2ši 


25. Don LUSH KURTI 


Spominje se kao župnik u Letnici 1906. godine, kada je došao u pomoć misio- 
naru isusovcu koji je te godine držao pučke misije u Vrnezu i Vrnavokolu, seli- 
ma na području Zupe Letnica. Zabilježeno je da je 1922. godine bio župnikom 


u Stubli. 


26. Don TADIJA IVANOVIĆ, duhovni pomoćnik 


Rođen je 20. kolovoza 1864. godine u Janjevu u 
obitelji Nikole Ivanovića i Mande r. Kocić. Pučku 
je školu završio u Janjevu te ga je otac upisao u tr- 
govačku školu u Prištini, htijući da postane trgovac. 
No 1879. godine u Janjevo dolazi don Marko Sopi, 
rodom iz Binča, bivši pitomac Kongregacije za ši- 
renje vjere. Pod njegovim utjecajem Tadija izabire 
svećenički poziv. Don Marko ubrzo odlazi na služ- 
bu u Letnicu i sa sobom vodi mladog Tadiju, koga 
je podučavao latinski jezik. Nadbiskup Fulgencije 
Carev na molbu don Marka Sopija prima Tadiju u 
sjemenište u Prizrenu i nakon godinu dana šalje ga 
u skadarsko sjemenište zajedno s Petrom Carevim, 








284 Danko VLAŠIĆ, o. c., str. 14-15, 47, 50. 

nadbiskupovim rođakom, i Sjepanom Krasnićijem iz Janjeva. Budući da je već 
bio podučen latinskoj gramatici, mogao je 1881. godine završiti prvi i drugi 
razred latinske gramatike i talijanskog jezika. Kasnije, kao svećenik, naučio je 
i turski jezik, koji mu je dobro došao u razgovorima s predstavnicima tadašnje 
turske vlast. U sjemeništu je postao kandidat za Družbu Isusovu. No, njegovi 
roditelji nisu željeli da postane svećenik, pogotovo ne isusovac. Na kraju, prema 
savjetima don Marka Sopija i tadašnjeg janjevačkog župnika o. Franje Brkića, 
Tadija se odlučuje za biskupijskog svećenika. Nakon deset godina studija, 13. 
prosinca 1891. godine prima niže redove, a 14. travnja 1892. godine suđakonat 
i đakonat. Red prezbiterata podijelio mu je 23. svibnja 1892. godine sofijski 
nadbiskup Robert Menini u Plovdivu. Duhovnim pomoćnikom u Prizrenu 
imenovan je 7. studenoga 1892. godine. Ondje je ostao godinu dana, a tada 
je premješten za duhovnog pomoćnika u Letnicu, gdje je ostao od 1893. do 
1895. godine. Od 1895. do 1898. upravljao je župom u Đakovici i pomagao 
župniku u Skoplju. Godine 1899. dolazi u Janjevo za duhovnog pomoćnika i tu 
ostaje do 1903. godine, kada je nakratko bio premješten u Đakovicu. Janjevački 
župnik don Nikola Mazarek je 24. studenoga 1903. godine u ime 21 Janjevca 
tražio da se don Tadija ukloni iz Janjeva. Pismo je osobno napisao na hrvatskom 
jeziku župnik Mazarek, a potpisali su ga Tuna Brkić, Joza Palić, Ivan Dokin Gla- 
snović, Ivan Tadin, Stefan Dokin i Joza Čolak. Razlog don Tadijina udaljavanja 
iz Janjeva bilo je njegovo žestoko suprotstavljanje nadbiskupu Irokshiju.?> Po- 
slije službe u Đakovici don Tadija je imenovan upraviteljem župe u Uroševcu, 
gdje je ostao do 1906. godine. Nakon toga je opet došao u Letnicu i ondje kao 
duhovni pomoćnik ostao dvije godine, da bi se potom iznova vratio na službu 
u Uroševac, Stublu i Prizren. Konačno je 1929. godine imenovan župnikom u 
Kosovskoj Mitrovici u kojoj je ostao do umirovljenja 1. siječnja 1938. godine. 
Kao umirovljenik pomaže svećenicima u župama u kojima je ranije djelovao. 
Umro je u Letnici 20. kolovoza 1950. godine navršivši 86 godina života i 58 
godina misništva. Pokopan je na letničkom groblju iznad crkve. 


27. Monsinjor NIKOLA GLASNOVIĆ (1913) 


Rođen je u Janjevu. Nadbiskup Pashk Irokshi zatražio je 15. ožujka 1893. go- 
dine od Kongregacije za širenje vjere podatke o tomu koji su svećenici Skopske 





25 Nikola ČOLAK — Ive MAŽURAN, Jamjevo, Zagreb, 2000, str. 178. 

26 Krizogon IVANOVIĆ, Don Tadija Ivanović (1864. — 1950.), Zvono, Janjevački godišnjak, god. 
1996, Zagreb, 1996, str. 75-78. Ivanovićevi su preci doselili iz Dalmacije u Kratovo te su tada nosili 
prezime Magarević. Kasije su uzeli prezime Ivanović po Sv. Ivanu Krstitelju kojega su posebno što- 


vali. 

nadbiskupije bili pitomci Papinskog kolegija u Rimu. Prema dobivenoj obavije- 
sti od rektora Lodovica Mazze, školovanje u Kolegiju završio je, među ostalima, 
i don Nikola Glasnović, kapelan u Đakovici.*“ Kao župnik u Janjevu imeno- 
van je poslije smrti nadbiskupa Irokshija administratorom Skopske nadbisku- 
pije. Primo Bianchi, nadbiskup u Draču, predložio je 21. rujna 1908. godine 
don Nikolu Glasnovića za skopskog nadbiskupa te dadao da je on vrlo učen i 
sposoban, ali i nepostojana značaja (carattere volubile).*? Tada je za skopskog 
nadbiskupa izabran don Lazar Mjeda. Monsinjor Nikola Glasnović borio se 
protiv upotrebe hrvatskog jezika u liturgijskim slavljima u Janjevu.?* Kao sve- 
ćenik koji djeluje u Letnici spominje se 1913. godine. Umro je 1. siječnja 1919. 
godine od španjolske groznice.?! 


28. Don MIKEL (MIHAEL) TARABULLUZI (1894) 


Rođen je 5. travnja 1868. godine u Prizrenu. Za 
svećenički se poziv pripremao u Papinskom kole- 
giju u Skadru. Godine 1889. još je studirao teo- 
logiju. Zbog nestašice svećenika u Skopskoj nad- 
biskupji nadbiskup Andrija Logorezzi moli Kon- 
gregaciju da od pape dobije dopuštenje kako bi 
klerika Mihaela zaredio za svećenika. Mihael se u 
to vrijeme nalazio u Letnici, kamo je poslan »na 
promjenu zraka«, kod župnika koji ga je uzdržava 
o svom trošku. Budući da Mihael nije navršio pro- 
pisanu dob za svećeničko ređenje, nadbiskup moli 
da mu se podijeli oprost od propisane dobi te da 
ga može zarediti na titul misije.?** Nadbiskup 5. 
rujna 1889. godine izvješćuje Kongregaciju da je 
do sljedećeg ljeta odgodio ređenje klerika Mihae- 
la Tarabulluzija jer nije dobio oprost od propisane 
dobi budući da mu nedostaje 18 mjeseci.?*? 








?87 Nikola ČOLAK — Ive MAŽURAN, 
?88 Nikola ČOLAK — Ive MAŽURAN, 
289 Nikola ČOLAK — Ive MAŽURAN, 
20 Nikola ČOLAK — Ive MAŽURAN, 
21 Nikola ČOLAK — Ive MAŽURAN, 
22 ASCPE, SC SERVIA, vol. 5, f. 1220. 
25 ASCPE, SC SERVIA, vol. 5, £. 1245r. 

Nakon odlaska don Petra Careva iz Letnice krajem lipnja 1894. godine žu- 
pnikom je imenovan don Mihael Tarabulluzi. Od početka župničke službe u 
Letnici nastojao je opismeniti svoje župljane, a poslije osnivanja Župe Sv. Josipa 
u Stubli 1905. godine otvorio je školu u kojoj je potajno podučavao djecu. 
»Kao letnički župnik u duhovnim se stvarima brinuo i za svoje filijale. Obučen 
u narodnu nošnju, kao lovac, obilazio je svoje vjernike na području cijele župe, 
krštavajući i poučavajući ih u kršćanskom nauku. Tridesetak godina radio je 
na vjerskom i školskom odgoju svojih župljana, a kad je bio spriječen bolešću 
i zatvorom, u školskom ga je podučavanju zamjenjivao njegov brat Jak (Jakov) 
Tarabulluzi. «2% 


Zaslijepljeni mržnjom, domaći Srbi i Crnogorci su tijekom 1918. i 1919. godi- 
ne nasrnuli na Albance muslimane i katolike, pljačkajući ih i ubijajući. Najteže 
stanje bilo je u Letnici, gdje su vjernici i župnik bili izloženi nevjerojatnim zlo- 
stavljanjima. Načelnik u Vitini dao je 20. prosinca 1918. uhititi letničkog žu- 
pnika Mihaela Tarabulluzija što se bez njegova odobrenja zaputio nekom bole- 
sniku da bi mu dao bolesničko pomazanje. »Po blatu i kiši don Mihael je tjeran 
od Vitine do Gnjilana pješačeći vezanih ruku na leđima, premda je sa sobom 
imao svoga konja. Po dolasku u Gnjilane ostao je u zatvoru pet sati, da bi zatim 
bio osuđen na 21 dan zatvora. Istom presudom pretvorena je zatvorska kazna 
u 202 tadašnja dinara globe koju 27. prosinca 1918. mora osobno donijeti u 
Gnjilane. Kad je spomenutog dana došao u Gnjilane radi predaje globe, rečeno 
mu je da se ta vrsta novca više ne prima, već da u tom pogledu treba čekati upu- 
te iz Prištine. Istodobno bio je i oštro ukoren, jer da potiče Albance na ustanak i 
ponovno se našao u zatvoru. Uzalud su bile sve molbe i dokazivanja kotarskom 
načelniku u Prištini i Gnjilanima, pa je župnik Tarabulluzi ostao i nadalje u 
zatvoru. Poslije petnaest dana promijenio se kotarski načelnik i stavio župnika 
u zatvorsku ćeliju s dva muslimana. Kako je 21. dana istjecala kazna župniku 
Tarabulluziju, pozvao ga je načelnik na razgovor radi suočenja s dva svjedoka, 
koji su navodno čuli da razgovara s muslimanima u ćeliji govoreći da srpska 
vlast neće dugo trajati i da će ovo biti Albanija. Jedan od svjedoka bio je obična 
ljudska ništica, koji je za turske vladavine bio musliman, srpske Srbin, bugarske 
Bugarin, a sada opet Srbin. Upitan kada je to čuo, svjedok je odgovorio prije 
deset dana, iako se župnik u to vrijeme nije nalazio u ćeliji s muslimanima. Na 
očitu laž nitko se nije osvrtao i uzaludna su bila pisma nadbiskupa Lazara Mjede 
ministru vjera i nadbiskupovo osobno zauzimanje kod kotarskih načelnika da 





24 Rrok GJONLLESHAJ, Famullia e Schen Jozefit, Stublla (monografi), Stublla, 2005, str. 57. 

se posve nedužan župnik pusti na slobodu. To se nakon 25 dana don Mihaelova 
boravka u zatvoru ipak dogodilo.«?> 


Politički pritisak na svećenike Albance nije popuštao, niti su progoni i sumnji- 
čenja prestajali. Krajem srpnja 1920. bili su uhićeni mons. Stjepan Krasniqi, 
župnik u Đakovici, fra Klement Miraj, župnik u Peći, i fra Serafin Koda, župnik 
u mjestu Raja-Merturi. Razlozi njihova zatvaranja nisu bili poznati nadbiskupu 
Mjedi ni Kongregaciji, zbog čega je 25. svibnja 1921. godine traženo posredo- 
vanje državnog tajnika Svete Stolice kod vlade Kraljevine SHS da se provede 
uredan sudski postupak i svećenici oslobode »tako žalosnog i ponižavajućeg po- 
ložaja«. 


Sredinom kolovoza 1921. godine don Mihael Tarabulluzi bio je kao letnički 
župnik po drugi put uhićen, pa je poslanik Svete Stolice u Beogradu Francesco 
Cherubini dobio nalog od državnoga tajnika da s jedne strane uloži prigovor 
kraljevskoj vladi i zatraži njegovo oslobađanje, a s druge strane da ga u dogovoru 
s nadbiskupom Mjedom premjesti u drugu župu. Obavijest istoga sadržaja bila 
je upućena i nadbiskupu Mjedi da se o Tarabulluzijevu premještaju dogovori i 
potom postupi prema uputama poslanika u Beogradu.?*$ 


Po treći je put don Mihael uhićen 10. srpnja 1921. godine pod optužbom da je 
»prevratnik koji buni narod protiv vlasti«. Talijanske novine prenijele su uvodni 
dio Politikina napisa i opširno izvijestile što se zapravo zbivalo sa zatvorenim 
svećenicima, napominjući pritom da su sva četvorica Albanci. Kada je napokon 
bio pokrenut sudski postupak, odmah su oslobođeni svake krivice fra Miraj i fra 
Koda, a nije bilo dokaza ni za mons. Krasniqija i don Tarabulluzija. 


U nastavku suđenja bili su 18. studenoga 1921. godine oslobođeni optužbe i 
mons. Krasniqi i don Tarabulluzi. Huškački natpisi u Politici i drugim novi- 
nama nestali su »kao baloni od sapunice«. Lažnim optužbama pokrenuto je 
namješteno suđenje kojemu nije ni bila svrha dokazati krivicu zatvorenih sveće- 
nika, nego ostvariti jasno zacrtan politički cilj: kao ustupak Pravoslavnoj crkvi 
ukinuti Skopsku nadbiskupiju i udaljiti s Kosova nadbiskupa Lazara Mjedu 
i albanske svećenike. Sveta je Stolica već od početka dobro razumjela ciljeve 
srpske politike, pa je na dan puštanja dvojice svećenika iz zatvora premjestila 
monsinjora Lazara Mjedu za skadarskog nadbiskupa.??7 





25 Nikola ČOLAK — Ive MAŽURAN, Janjevo, Zagreb, 2000, str. 187-188. 
2%6 Nikola ČOLAK — Ive MAŽURAN, o. c., str. 189. 
297 Nikola ČOLAK — Ive MAŽURAN, o. c., str.191, 193. 

29. Don LUKA FILIĆ 


Rođen je u Janjevu 18. listopada 1881. godine. 
Za svećenika je zaređen 26. travnja 1905.2 Žu- 
pnikom u Letnici bio je u vrijeme gradnje sadašnje 
crkve 1928. godine i snosio velik teret gradnje. Kao 
župnik posvećivao je mnogo pažnje mladima. 
Godine 1939. bio je župnik u Župi Gospe od Sv. 
Ružarija u Smaću, u kojoj su živjeli katolici Alban- 
ci1.29% 


30. ANTON KORDIN (1935-1938) 


Rođen je 16. siječnja 1897. godine u Ljubljani. Za 
svećenika je zaređen 29. lipnja 1922. također u 
Ljubljani. Kao letničkog župnika spominju ga ča- 
sne sestre usmiljenke koje su 1935. godine došle 
u Letnicu. Godine 1939. Kordin je premješten iz 
Letnice u Skoplje, gdje je bio na službi upravitelja 
župe u Skoplju, generalnog provikara i predsjedni- 
ka Crkvenog suda. 


31. Don PETAR PAVAO BERISHA 


Rođen je 10. lipnja 1912. godine u selu Terzija u 
Župi Stubla. Za svećenika je zaređen 12. ožujka 
1938. godine. Župa Letnica u to vrijeme nije imala 
župnika, pa je u njoj služio Petar Pavao Berisha kao 
kapelan-mladomisnik.?"! 








32. Don EMANUEL dr. KRAJINOVIĆ (1953-1974) 


Rođen je 22. ožujka 1891. godine u Župi Kiseljak nedaleko od Sarajeva. Kao 
pitomac otaca franjevaca Provincije Bosne Srebrene započeo je spremanje za 
svećenika u Visokom. Novicijat je završio u samostanu u Fojnici, a bogoslovni 
studij u Budimpešti i Zagrebu, gdje je postigao doktorat iz teologije. Za sveće- 
nika je zaređen u Sarajevu 20. srpnja 1914. godine. Jedno je vrijeme bio profe- 





25 Krunoslav DRAGANOVIĆ, Opći šematizam Katoličke crkve u Jugoslaviji, Sarajevo, 1939, str. 373. 
2 Bilješka uz fotografije letničkih župnika što se nalaze u Župnom uredu u Letnici. 


300 Krunoslav DRAGANOVIĆ, o. c., str. 373. 
301 Krunoslav DRAGANOVIĆ, o. c., str. 372. 

sor na Franjevačkoj gimnaziji u Visokom, a potom 
župnik u Podhumu kod Ostrošca na Neretvi i u p 
Novom Šeheru. Na poziv biskupa dr. Smiljana Če- 
kade došao je 1951. godine u Skopsku biskupiju, 
gdje je radio najprije u Bitoli, a potom u Kosovskoj 
Mitrovici. Od 1953. do 1974. godine bio je župnik 
u Letnici, u svetištu Majke Božje. U njegovoj se 
svećeničkoj djelatnosti posebno ističe prevodilački 
rad s mađarskog i njemačkog jezika. Objelodanio 
je mnoge prevedene knjige i vjerske priručnike. 


I 
ad 
he 
pe 





Preminuo je u 90. godini života, 16. veljače 1981. 
godine u Letnici, kao umirovljeni letnički župnik i 
dekan. Pokopan je 18. veljače u Kiseljaku kod Sa- 
rajeva. Pogreb je vodio mjesni župnik fra Ilija Pipli- 
ca, a nazočni su bili i svećenici iz Letnice, tajnik Skopsko-prizrenske biskupije, 
franjevci iz obližnjih samostana, velik broj vjernika, rodbina, prijatelji i znanci. 
Osobito je bilo dojmljivo vidjeti na pogrebu skupinu redovnica i kandidatica 
iz Župe Letnica, reda Služavki Malog Isusa iz Sarajeva, koje je pokojni župnik 
sve krstio. 


U prigodnim pogrebnim govorima ocrtani su njegov lik i djelo te njegove za- 
sluge za Crkvu i narod. U ime Skopsko-prizrenske biskupije govorio je njegov 
dugogodišnji suradnik i pomoćnik don Franjo Đurić. Svi su isticali njegovu 
čvrstu vjeru. Tu čvrstu vjeru izrazio je sam u svojoj pjesmi ovim riječima: 

Sve mi uzmite, dli vjeru ne dam, 

vjera mi daje smisao života 

i moć da mirno na svršetak gledam, 

i u svršetku da nađem ljepotu. 


U oproštajnoj homiliji za vrijeme mise zadušnice u Letnici skopski biskup dr. 
Joakim Herbut isticao je tu vjeru s kojom je pokojni dr. Emanuel prošao kroz 
teške kušnje »pa i kroz tamnu noć svog svećeničkog života«. 


Dr. Emanuel Krajinović zauzimao se za obnovu svetišta Majke Božje u Letnici, 
te ga je cijelog dao oslikati. Vodio je radove oko gradnje novoga župnog dvora. 
Prema braći svećenicima bio je uvijek susretljiv i gostoljubiv. Gotovo svi sveće- 
nici Skopsko-prizrenske biskupije došli su na oproštajnu misu u Letnicu i tako 
potvrdili poštovanje prema svećeniku dr. Emanuelu Krajinoviću.?"? 





302 ANONYMUS, Dr. Emanuel Krajinović, Glas Koncila, broj 5/1981, Zagreb, 1981, str. 10. 

33. Don ANTUN GLASNOVIĆ (1974-1987) 


Rođen je 18. svibnja 1928. godine u Janjevu. Na- 
kon osnovne škole i gimnazije studirao je teologiju 
na Visokoj bogoslovnoj školi u Đakovu. Za svećeni- 
ka je zaređen 6. travnja 1958. godine u Janjevu.?"? 
Biskupski ordinarijat u Đakovu izvješćuje 1958. 
godine: »Antunu Glasnoviću, bogoslovu šeste go- 
dine Skopljanske biskupije, koji svoje teološke stu- 
dije završava u našem Bogoslovnom sjemeništu u 
Đakovu podijelio je njegov ordinarij preuzvišeni 
gospodin dr. Smiljan Čekada, biskup skopljanski, 
sveti red prezbiterata na Gluhu nedjelju 23. ožujka 
1958. u rodnom mjestu Janjevu, gdje je mladomi- 
snik na Bijelu nedjelju 13. travnja ove godine pje- 
vao svoju Mladu Misu. Čestitamo" 





Svoje svećeničko djelovanje započeo je u albanskoj Župi Bec, gdje je ostao 16 
godina (od 1958. do 1974. godine), sagradio župni dvor, obnovio župnu crkvu 
i vjerski život. Vodio je brigu o siromašnim župljanima, a osobito se brinuo za 
svog štićenika Tomu, kojemu je u Zlokućanima podigao kuću i ishodio socijal- 
nu pomoć. 


Iz Beca je 1974. godine premješten u Župu Sv. Ivana Krstitelja u Zlokućanima. 
Ondje je podigao župni dvor i otvorio dvije područne kapele za vjernike koji 
žive daleko od župne crkve. 

Iz Zlokućana je premješten u Župu Letnicu, u kojoj je djelovao 16 godina. 
Mnogo je učinio za obnovu svetišta Majke Božje. Cijeloga je svećeničkog života 
promicao duhovna zvanja i radio na međusobnom izmirenju Alabanaca, pa je u 
Zlokućanima bio i članom Komisije za izmirenje. 


Umro je u 62. godini života, 26. srpnja 1990. godine u Letnici. Pogreb je vodio 
skopski biskup dr. Joakim Herbut, a s njim su bili biskup Nikola Prela i četrde- 
setak svećenika, većinom Albanaca, oko 60 redovnica i velik broj vjernika. Došli 
su i mnogi Janjevčani. Na pogrebu su govorila oba biskupa, potom letnički 
župnik Nikola Dučkić, svećenici iz albanskih župa Beca i Zlokućana te na kraju 
Tom Skenderi. Gotovo su svi govorili na hrvatskom i albanskom jeziku.?% Don 
Antun Glasnović pokopan je u Letnici. 





2% Opći šematizam Katoličke crkve u Jugoslaviji 1974, Zagreb, 1975, str. 417. 
204 Okružnice i obavijesti Biskupskog ordinarijata u Đakovu, broj 11/1958, Đakovo, 1958, str. 35. 
205 K, G., Antun -Tuna Glasnović, svećenik, Glas Koncila, broj 34/1990. od 26. kolovoza, Zagreb, 1990. 

34. Don NIKOLA ČIBARIĆ (1987-1990) 


Rođen je 16. ožujka 1941. godine u Janjevu u 
obitelji Antuna i Marije Čibarić. Nakon završene 
osnovne škole odlučuje se za duhovni poziv te ga 
tadašnji skopsko-prizrenski biskup dr. Franjo Smi- 
ljan Čekada šalje u sjemenište u Pazin. Teološki 
je studij završio na Bogoslovnom fakultetu u Za- 
grebu. Za svećenika je zaređen 31. siječnja 1986. 
godine u crkvi Krista Kralja u Irnju u Zagrebu, 
a zaredio ga je skopsko-prizrenski biskup Joakim 
Herbut. 


Nakon ređenja imenovan je kapelanom u Janjevu. 
Godine 1987. imenovan je župnikom i upravite- 
ljem Marijina svetišta u Letnici, gdje je ostao do 
1990. godine kada odlazi za župnika u Župu Sv. Križa u Kosovskoj Mitrovici. 
Uz župničku službu u Mitrovici obavljao je i službu duhovnika u skopskom 
Dječačkom sjemeništu. Godine 1995. imenovan je upraviteljem Župe Presve- 
tog Srca Isusova u Skoplju. U toj je službi ostao do 2006. godine, kada je zbog 
teške bolesti umirovljen. 





Umro je 11. siječnja 2010. godine u Pastoralnom centru u Skoplju. Pokopan je 
13. siječnja 2010. godine, prema vlastitoj želji, u obiteljsku grobnicu uz svoje 
roditelje na zagrebačkom groblju Miroševac. Uz mnoštvo prisutnih vjernika, 
svećenika i časnih sestara pogrebne je obrede vodio skopski biskup mons. Kiro 
Stojanov koji je, opraštajući se od pokojnika, rekao: 


»Don Nikola je prošao zemljom čineći dobro svakom čovjeku. Radovao se s 
radosnima i plakao sa zaplakanima. Tolikim izbjeglicama, siromašnima i nevolj- 
nima koje je susretao na životnom putu bio je zaista i dobar otac i dobra mati. 
Toliko se puta znao odreći i doručka i ručka, užine i večere da bi mogao udi- 
jeliti koricu kruha gladnome i nevoljnome. Bio je jako bolestan, ali se odricao 
skupocijenih lijekova da bi mogao kupiti lijek onima koji su bolesniji od njega. 
Toliko je puta u susretu s bolesnima znao izgovoriti ove riječi: “Mene boli jer 
Vas boli!" Don Nikola Čibarić je svojim životom istinski pokazao ljepotu i uzvi- 
šenost svećeničkog poziva. Zato njemu na dar Isusova usrećujuća riječ: “Blago 
milosrdnima, oni će zadobiti milosrđe!?«?06 





206 Don Mato JAKOVIĆ, Biografija don Nikole Čibarića, Skoplje, 11. ožujka 2010, str. 1-2. 

U Glasu Koncila je o don Nikoli Čibariću 2005. godine zapisano sljedeće: »Žu- 
pnik skopske rimokatoličke župe je 64-godišnji Nikola Čibarić, rođeni Janjevac, 
pučki bi se reklo “dobričina na prvi pogled". Nije tek puki literarni izričaj za nje- 
ga reći da je primjerno požrtvovan i zauzet svećenik, ali nije teško ni zaključiti da 
se već prilično “istrošio" i da mu je zdravlje narušeno, o čemu govore tri operacije 
koje je već podnio. Nakon završene gimnazije u Sjemeništu u Pazinu i bogoslo- 
vije u Zagrebu, kao kasnije zvanje za svećenika ga je godine 1986. u zagrebačkoj 
Župi Krista Kralja zaredio onodobni skopsko-prizrenski biskup Joakim Herbut. 
Odlazi najprije u biskupsko sjedište u Skoplje gdje pomaže i u tamošnjem Ma- 
lom sjemeništu, u kojem su se školovali pitomci iz Makedonije i Kosova. Kakva 
je bila situacija u glasovitoj župi na Kosovu — Janjevu još samo prije dvadesetak 
godina, pokazuje njegovo imenovanje za drugoga janjevačkog kapelana. Nakon 
Janjeva odlazi u drugu poznatu hrvatsku župu, Letnicu, a potom u Kosovsku 
Mitrovicu. Godine 1993. vraća se u Skoplje za duhovnika u Sjemeništu, a godine 
1995. postaje župnikom skopske katedralne župe, i tu nimalo atraktivnu i laganu 
dužnost obavlja bez prekida već deset godina. Osim redovitih pastoralnih obveza 
u katedrali i crkvu Sv. Josipa na Bit Pazaru, tj. baraci koja je podignuta nakon 
razornog potresa g. 1963. u kojem je srušena nekadašnja katedrala, dani su mu 
ispunjeni svagdašnjim posjećivanjima malobrojnih raštrkanih vjernika i brojne 
sirotinje po Skoplju i susjednim mjestima. Tako se mise slave svakoga dana u 
katedrali, tj. župnoj crkvi, u 18 sati, a nedjeljom i blagdanom u 10,30 i 18 sati, 
te u kapelici Sv. Josipa u 8,30 sati, koja je tzv. dječja misa. Nakon nje se održava 
vjeronauk za sve pučkoškolce, koji pohađa pedesetak učenika. Usputno vrijedi 
spomenuti da se usprkos nekoliko državno-crkvenih pregovora vjeronauk za sve 
vjerske zajednice, barem zasad, u makedonskim školama ne održava. Osim toga 
svakoga se dana u katedrali moli krunica, svakoga petka je klanjanje, a svake 
subote vječne devetnice u čast Gospi od Čudorvorne medaljice. Katedralni zbor 
održava vježbe svake srijede i subote, a tjedno se redovito sastaje molitvena skupi- 
na “Filoteja". Već četvrtu godinu povremeno se, skromno, ali sadržajno i profesi- 
onalno, tiska i župni listić. Župni telefon počinje zvoniti od ranih jutarnjih sati i 
ne prestaje sve do navečer, a ljudi se javljaju s različitim potrebama od duhovno- 
vjerskih do konkretnih materijalnih. Ured je doslovce obasut mnoštvom zamol- 
ba za novčanu pomoć, za kruh, brašno i ulje, za isplatu struje i vode, liječničkog 
pregleda, mjesečnoga đačkog prijevoza, za kupnju lijeka, đačkih bilježnica i olo- 
vaka, ogrjeva, crijepa i sl. Župnik otvoreno ističe kako mu pravoslavni svećenici, 
s kojima je inače u dobrim odnosima, otežavaju rad jer podjeljuju sakramente 
šakom i kapom", bez bilo kakve pouke i priprave, te onda i neki katolici odluče 
ići linijom manjeg otpora.«7 





307 Župnik — dobričina na prvi pogled Nikola Čibarić, Glas Koncila, broj 40 (1631), 2. 10. 2005. 

35. Don NIKOLA DUČKIĆ (1990-2000) 


Rođen je 12. svibnja 1941. godine u Janjevu. Za 
svećenika je zaređen 29. lipnja 1966. također u 
Janjevu, gdje je istoga dana slavio i mladu misu. 
Poslije ređenja bio kapelan u Letnici, a 1970. godi- 
ne imenovan je upraviteljem župe u Binču, gdje je 
sagradio župnu crkvu. Bio je upravitelj župe i žu- 
pnik u Janjevu, gdje je obnovio župnu crkvu Sve- 
toga Nikole. Trenutačno (2010) je župnik u Kista- 
nju, kamo su se za vrijeme rata na Kosovu preselili 
mnogi janjevački katolici. 





36. Don KRIST GJERGJI (2000) 


Rođen je u Stubli. Župnikom u Letnici imenovan je 2000. godine. 

bA4 


SVEĆENICI IZ ŽUPE 


skrb o Župi Letnica te su katoličkim vjernicima slale svećenike bilo 

da oni stanuju u Letnici ili u Skoplju ili u Kratovu. Letnica nije ostala 
bez vlastita uzdarja Crkvi. I iz te je župe poteklo nekoliko svećenika koje ćemo, 
koliko nam arhivska građa omogućuje, u daljnjem tekstu predstaviti. 


Ka za širenje vjere i Skopska nadbiskupija vodile su izrazitu 


1. Fra BERNARDIN IZ CRNE GORE 


Rođen je u Letnici. U Čiprovcu u Bugarskoj stupio je u Franjevački red. Bio 
je misionar u Letnici i Kratovu. O njemu smo govorili u poglavlju o letničkim 
župnicima. 


2. Don TOMO RASPASANOVIĆ 


Rođen je 1651. godine u Letnici. Za svećenički se poziv pripremao u Ilirskom 
kolegiju u Loretu kamo je došao 1. siječnja 1665. godine. U kolegij ga je po- 
slao nadbiskup Andrija Bogdani kada je imao 14 godina. Znao je samo malo 
latinskog jezika, dok talijanski nije znao. Dobro je govorio turski i hrvatski. U 
polog je donio 10 škuda. Propisanu prisegu da će nakon školovanja služiti kao 
misionar u svojoj nadbiskupiji položio je 5. srpnja 1655. godine. Filozofiju je 
počeo studirati 3. studenoga 1667. godine, a 3. studenoga 1670. započeo je 
studij skolastičke i moralne teologije. Red subđakonata primio je 20. prosinca 
1671. godine, a 26. travnja 1672. vratio se u Skopsku nadbiskupiju. U kolegiju 
se dobro ponašao, a dobro je svladao i studij, premda nije završio cijeli studij 
skolastičke teologije jer za jedan semestar nije bilo predavača. Za vrijeme bo- 
ravka u kolegiju bio je zdrav. Ocijenjen je kao prikladan za sve crkvene službe i 
kao posebno nadaren za propovjedničku službu.?* Red prezbiterata primio je 
u svojoj nadbiskupiji. Najprije je bio kapelanom u Trepči, a poslije župnikom u 
Prizrenu. Kao misionar u Trepči, Prištini i Vučitrnu zamolio je 10. srpnja 1675. 
godine Kongregaciju da mu pošalje misionarske potpore, i to od 1673. godi- 
ne, koje još nije dobio. Vjernici su mu siromašni i jedva ga nekako uzdržavaju 
jer sve što imaju moraju davati Turcima kako bi živjeli u miru.?“ Budući da 
potpora nije stizala, don Tomo ponavlja molbu 16. prosinca 1675. godine.?!“ 
Rektor Ilirskog kolegija u Loretu, isusovac Franjo Marija Lusitesi, 5. siječnja 
1676. godine izvješćuje tajnika Kongregacije o don Petru Karagiću, don Vinku 





308 Josip JURIĆ — Mijo KORADE, /z arhivske građe o Ilirskom kolegiju u Loretu, Vrela i prinosi, br. 14, 
Zagreb, 1983, str. 165-166. 

30% ASCPE SOCG, vol. 458, f. 96rv. 

31 ASCPE SOCG, vol. 458, f. 97rv. 

Mateviću i don Tomi Raspasanoviću kao jako dobrim pitomcima toga kolegija, 
te ih preporučuje za dobivanje misionarske potpore.*!! Nadbiskup Petar Bog- 
dani pita 20. svibnja 1681. godine Kongregaciju smije li 5,1/3 cekina, koje je 
primio iz Rima na ime potpore don Tome Raspasanovića, dati kao nagradu don 
Jurju Toliću, kapelanu dubrovačkih trgovaca u Novom Pazaru koji je odlazio i u 
Trepču, odakle je don Tomo nakon pola godine službe premješten u Prizren.?!* 
Kao prizrenski župnik don Tomo 15. ožujka 1682. godine preporučuje tajniku 
Kongregacije sebe i svoje materijalne potrebe.?'* Budući da materijalna pomoć 
nije stizala, don Tomo 15. ožujka 1682. godine ponovno moli pomoć. U tom 
pismu govori o svome školovanju u Loretu koje je uspješno završio, što se može 
vidjeti iz dokumenata toga kolegija. O njegovu ponašanju Kongregaciju može 
obavijestiti rektor Ilirskoga kolegija u Loretu. Po završetku studija vratio se u 
zavičaj i nadbiskup ga je imenovao misionarom u Trepči. Prigodom proglašenja 
jubilarne godine Turci su se pobunili protiv njega. Imao je samo toliko vremena 
da crkvene stvari potrebne za služenje mise zapakira i stavi na konja te ode iz 
Prizrena u Irepču kako bi mogao nastaviti misionarsku službu. Kada je opa- 
snost prošla, vratio se u Prizren koji je tri godine bio bez svećenika. U Prizernu 
je malo katolika te ga oni ne mogu uzdržavati jer moraju podmirivati različite 
turske namete. Budući da Iridentski koncil preporučuje otvaranje škola, a u 
Skopskoj nadbiskupiji još nema škole, don Tomo se nudi za učiteljsku službu 
kako bi imao od čega živjeti.?!“ 

Nadbiskup Petar Bogdani 28. srpnja 1683. godine predlaže Kongregaciji za ši- 
renje vjere da don Tomu Raspasanovića imenuje biskupom Pultske biskupije. 
O njemu kaže da je bio pitomac kolegija u Loretu, da je studirao spekulativnu 
i moralnu teologiju te da sada, na nadbiskupovu utjehu, služi kao župnik u 
Prizrenu »na granicama Pultske biskupije«. Don Tomo znade albanski jezik koji 
se govori »u onim brdima« (u Pultskoj biskupiji). Nadbiskup misli da bi don 
Tomo zbog svoje dobrote, naobrazbe i revnosti bio jako dobar pastir tamošnjem 
jadnom narodu.?!5 


Nadbiskup Petar Bogdani 12. listopada 1683. godine izvješćuje tajnika Kon- 
gregacije da su turske vlasti povisile poreze i namete. Vjernicima, a posebno 
crkvenim službenicima, vrlo je teško sve to plaćati. Moli Kongregaciju da prisili 

kanonika Nappija, zastupnika nadbiskupa Andrije Bogdanija u Rimu, da poša- 
lje 96 škuda koje mu već više godina nije isplatio.?!$ 


Nadbiskup Petar Bogdani 5. travnja 1687. godine izvješćuje Kongregaciju o 
proganjanju i zlostavljanju njega i njegovih svećenika od strane Turaka. O don 
Tomi kaže da je morao otići iz svoje župe u Prizrenu »bez nade da se u nju vrati«. 
Sada se skriva u svojoj kući u Prištini koja je udaljena od Prizrena dva dana ho- 
da?!“ Nadbiskup Petar odlazi u Prizren i prema mogućnostima zamjenjuje don 
Tomu u župničkoj službi.?'* On 10. prosinca 1688. godine piše Kongregaciji da 
su svi njegovi misionari u Skopskoj nadbiskupiji na svojim mjestima, premda su 
prilike u njoj teške. Vidjevši da u Pultsku biskupiju, kojom on administrira, ne 
dolaze franjevci, imenovao je don Tomu Raspasanovića svojim generalnim vi- 
karom u toj biskupiji i ne zna hoće li moći nastaviti tu službu bez misionarskih 
potpora za osobno uzdržavanje.?!? 


Nadbiskup Petar Bogdani imenovan je »nadzornikom misija u Pultskoj 
biskupiji»?“, tj. administratorom te biskupije. Don Tomo je, kako smo vidje- 
li, imenovan generalnim vikarom skopskog nadbiskupa »za Albaniju«, tj. za 
Pultsku biskupiju. Nadbiskup Petar izvješćuje 15. svibnja 1689. godine Kon- 
gregaciju, pod pseudonimom Cuneus Prophetarum (to je naslov njegove knjige, 
op. a.), da su prilike što se tiče svećenika i vjernika sada još teže. U Pultsku su 
biskupiju napokon stigli franjevci. Ondje je još uvijek don Tomo Raspasano- 
vić kojega je imenovao svojim vikarom za tu biskupiju. Planira i sam sljedećeg 
mjeseca otići u Pultsku biskupiju kako bi se spasio, ali i da bi se pobrinuo za 
tamošnje misionare.?*! 


U popisu svećenika Skopske nadbiskupije iz 1690. godine stoji da je don Tomo 
župnik u Gashima u Albaniji, da ima 39 godina, da je u svećeničkoj službi 15. 
godina te da je rođen u Crnoj Gori (Letnici).*** Zbog ratnih je neprilika morao 
napustiti i Skopsku nadbiskupiju i Pultsku biskupiju. Dana 1. travnja 1690. 
godine don Tomo iz Niša piše Kongregaciji: »Koliko su se više obradovali do- 
lasku carske vojske u svoj zavičaj, toliko su, i još više, pritisnuti onim što im se 
dogodilo, a zbog čega je ne samo nestalo radosti u njihovim srcima, nego su do- 

laskom Turaka i Tatara carski vojnici pobijeđeni, a narod se razbježao. Jedni su 
pobjegli prema Nišu, jedni preko brda sve do Beograda. Skopska je nadbisku- 
pija razrušena, a njezini stanovnici katolici ili poubijani od barbarskog naroda 
ili zarobljeni tako da se u tim krajevima ne može naći katolika, osim malo njih 
koji su se mogli spasiti u bijegu prema Prokuplju. Ti su siromasi proseći otišli 
prema Beogradu u žalosnoj bijedi. Od svećenika Skopske nadbiskupije ubijen je 
don Ivan Bogdani, sinovac pokojnog nadbiskupa Bogdanija, i don Ivan Jovko- 
vić, obojica bivši pitomci kolegija u Loretu. Ostao je u nadbiskupiji don Petar 
Sogagni (Zogu). Don Marko Masarek, bivši pitomac Kongregacije za širenje 
vjere, u vrijeme bijega ostao je bolestan i ne zna se što se s njim dogodilo. Ostali 
su svećenici živi, ali žive u bijedi u krajevima oko Beograda. Iz Prizrena i Peći 
nije nitko mogao pobjeći, nego su svi postali plijenom barbara. Ne zna se što se 
s njima dogodilo. Ne može dobiti nikakve obavijesti jer je veza s njima preki- 
nuta. Don Iomo je u vrijeme dolaska turske vojske, ostavivši majku i jednoga 
sinovca, pobjegao preko brda. Putovao je danju i noću s jednim svećenikom iz 
Peći i došao u Beograd. General Veterani ga je pozvao u Niš za tumača jer znade 
hrvatski i albanski jezik.«?? 


U memorijalu ili podsjetniku iz 1690. godine, napisanom za sjednicu Kongre- 
gacije za širenje vjere, don Tomo također govori o prilikama u Skopskoj nad- 
biskupiji nakon povlačenja austrijske vojske s Kosova i moli za pomoć kako bi 
imao od čega živjeti. U tom memorijalu don Toma kaže kako je prošle zime bio 
prisiljen pobjeći iz zemlje i kako je stigao do Beograda gdje se zadržao veći dio 
izbjeglica. Kod Peći je ostavio svoju jadnu majku i sinovca, a on je preko brda 
nakon deset dana stigao do Beograda zajedno s još nekoliko svećenika. Odatle 
ga je pozvao general Veterani da mu pomaže u službi austrijskog cara i da dje- 
luje kao dušobrižnik među katolicima koji su ostali u Nišu i Prokuplju. Među- 
tim, ti su katolici postali »neprijateljev plijen« zajedno sa svojim župnicima don 
Pavlom Joščićem i don Antun Pavlovićem, nekadašnjim pitomcima papinskih 
kolegija. Budući da je don Toma otišao s generalom Veteranijem, on sada ne 
zna ništa o drugim svećenicima, osim da se jedan od njih spasio, a to je on koji 
se sada nalazi u Transilvaniji kod spomenutog generala, i da čeka naredbu Kon- 
gregacije kojoj se »podlaže« kao pitomac kolegija u Loretu. A budući da je lišen 
i domovine, i rođaka, i župe i svega što je imao, jer je to sve postalo plijenom 
barbara, nada se da ga Kongregacija neće napustiti i da će mu pomoći, jer se 
nema kome drugom obratiti i ni u koga drugoga pouzdati.“ 

Don Tomo je pisao Kongregaciji i 15. rujna 1691. godine o svojim prilikama 
nakon bijega iz Skopske nadbiskupije. U tom pismu kaže da su neki katolički 
vjernici i svećenici u bijegu stigli do Beograda. Kada je Beograd pao, svi se se 
opet razbježali i ne zna je li se koji od njih spasio. I u tom pismu don Ioma 
moli pomoć Kongregacije.?* O navedenom se pismu raspravljalo na sjednici 
Kongregacije održanoj 30. srpnja 1692. godine. U njegovu se sažetku kaže kako 
je don Toma pobjegao iz nadbiskupije, kako je bio generalni vikar pokojnog 
nadbiskupa (Petra Bogdanija), kako se s nekoliko svećenika povukao do Beo- 
grada te kako je nakon pada Beograda ostao sam bez rodbine i bez sredstava za 
uzdržavanje. U Transilvaniji mu je u tom pogledu pomagao general Veterani 
koji ga preko kardinala Sacchettija sada preporučuje Kongregaciji za pomoć. 
Na spomenutoj je sjednici zaključeno da treba zatražiti mišljenje od kardinala 
Kolonića.?2* 


Kao generalni vikar Skopske nadbiskupije iz Sibinja je izvijestio Kongregaciju 
za širenje vjere 26. ožujka 1693. godine da je morao »gol i bos jašući na konju 
pobjeći iz nadbiskupije da ga Turci ne ubiju«. Pobjegao je u Vlašku, kamo je 
pobjegao i velik broj ljudi iz Skopske nadbiskupije. U nadbiskupiji je ostao 
samo jedan svećenik »koji bez obzira na sve opasnosti duhovno pomaže preo- 
stalom narodu koji se raspršio na sve strane«. Raspasanović dodaje da se ne boji 
ni jednog napora, ali budući da je vrlo poznat Turcima, misli da će i u Vlaškoj 
biti koristan. U sažetku don Tomina pisma za sjednicu Kongregacije kaže se da 
ga je do tada »uzdržavao general Veterani koji moli Kongregaciju da ne zaboravi 
don Iomu koji je služio kao generalni vikar i da mu dade misionarsku potporu 
koja bi ga potakla na još zauzetiji rad«. Tajnik je na toj sjednici rekao da bi mu 
se mogla dati potpora koju je do tada primao don Florio di Andrea, misionar 
koji je umro. Budući da je don Pavao Joščić ostao sam, trebalo bi i njemu dati 
potporu kako bi se mogao osloboditi zarobljeništva kada to bude moguće, jer ne 
razmišljajući o opasnosti i mukama pomaže tamošnjim katolicima koji su ostali 
bez svećenika.**““ I u pismu upućenom tajniku Kongregacije, pisanom također 
u Sibinju 23. travnja 1693. godine, don Tomo moli tajnika da se zauzme kako 
bi don Pavao Joščić dobio kakvu izvanrednu potporu jer je izložen mnogim 
opasnostima i jer mora pohađati vjernike u različitim krajevima o svom trošku. 
Don Pavao je prešao Dunav. Don Tomo je već jedanput oslobodio don Pavla iz 
zarobljeništva, ali sada je ponovno zarobljen zato što služi raspršenim vjernici- 

ma. Jedan drugi svećenik umro je okovan u zarobljeništvu. Tako je sva briga oko 
raspršenih katolika ostala na don Pavlu Joščiću.??? 


Pismom pisanim 17. rujna 1693. godine u vojničkom taboru u Karansenbešu 
(u Rumunjskoj) don Tomo zahvaljuje tajniku Kongregacije što se zauzimao da 
on dobije godišnju potporu od 30 škuda kao priznanje za njegovo svećeničko 
djelovanje 1672. godine u vrijeme kuge.???* Don Tomo 7. srpnja 1694. godine 
izvješćuje (iz Sibinja) tajnika Kongregacije o franjevcima Bugarske provincije 
koji su zajedno s narodom morali pobjeći u Vlašku i Transilvaniju.??“ 


General Veterani je u međuvremenu postao feldmaršal. Postoji jedan izvod iz 
dopisivanja Veteranija i feldmaršala Caraffe, zapovijedajućih carskih generala 
tijekom 1695. godine. Taj je izvod sastavio i potpiso don Tomo u Sibinju (Her- 
manstadt) 23. listopada 1695. godine. Izvod je sastavljen mjesec dana poslije 
bitke kod Lugoša (20. rujna 1695. godine) u kojoj je poginuo feldmaršal Vete- 
rani. Iz činjenice da su ti dokumenti bili dostupni don Tomi može se zaključiti 
da je on u to vrijeme, uz poslove prevoditelja, obavljao i pisarske poslove fel- 
dmaršala Veteranija. 


Tijekom travnja 1696. godine don Tomo je molio vojne vlasti u Beču da mu 
kao prevoditelju za turski jezik kod generala Veteranija izdaju dekret kojim bi 
mu se doživotno dodijelila mjesečna nagrada od 50 forinti, a koju je inače uži- 
vao i dok je general Veterani bio živ. Ne znamo je li don Tomo uspio dobiti to 
životno osiguranje. 


Don Tomo je bio prilično upućen i u privatne, obiteljske stvari generala Ve- 
teranija. Zbog toga je Veteranijeva udovica, grofica Marija Viktorija Veterani, 
zahtijevala preko vojnih vlasti da glede ostavštine njezina muža bude saslušan 
kao svjedok i don Tomo Raspasanović. 


Vojne su vlasti u Ugarskoj prihvatile don Tomu kao svjedoka te je glavni auditor 
Norbert Groner podnio 9. studenoga 1696. dokument o don Tominu ispitu i 
iskazu, u kojem stoji da se don Tomo sjeća oporuke koju je Veterani ostavio. Isto 
tako Groner je izvijestio da će »na urgiranje stranke« biti poslani i drugi iskazi 
koji se tiču Veteranijeve kuće. 


Vjerojatno je da je don Tomo ostao s vojskom sve do završetka austroturskog 
rata (Karlovački mir 1699). Ne raspolažemo izvorima koji bi osvijetlili život i 
rad don Tome Raspasanovića poslije završetka toga rata. Postoji samo jedna nje- 

gova svjedodžba napisana na latinskom jeziku u Budimu 8. srpnja 1706 godine. 
Njome svjedoči da je »neki Hristofor Turvinović, sin pravoslavnih roditelja, ro- 
đen u Prizrenu u kojem je on, don Tomo, deset godina upravljao (katoličkom) 
župom«. 


Ta svjedodžba govori da se don Tomo poslije završetka rata nastanio u Budimu. 
U vrijeme njezina izdavnja don Tomo je imao 58 godina.*?! To je ujedno i po- 
sljednja vijest o tom svećeniku Skopske nadbiskupije rođenom u Letnici. 


3. Don PAVAO JOŠČIĆ (JOSKIĆ) 


O njemu smo govorili kao misionaru u Skoplju, Kratovu i Letnici. Svoje je 
vjernike pohađao putujući na konju. 


4. Don ANTUN MUZIĆ (ANTON MUZEJ) 


Rođen je 1920. u Vrnaokolu kod Letnice u obitelji Dejka i Dilje rod. Đorđević. 
Rano je otišao u školu u Prizren, a zatim u Skadar. Nakon toga poglavari su ga 
poslali u Rim na studij. Dobro je govorio hrvatski, još bolje albanski i talijanski. 
Studirao je strane jezike. U Rimu je zaređen za svećenika. Iz Rima se 1946. vra- 
tio u Albaniju. Streljan je 1948. po naredbi albanskoga diktatora Envera Hodže 
s još četiri svećenika. 

Ovoga mladog hrvatskog svećenika mučenika nema ni na jednom popisu mu- 
čenika. Ne navodi ga čak ni povjesničar dr. fra Vinko Maalaj. No, o njemu se 
dosta toga zna, osobito zato što mu je još živ rođeni brat i njegova brojna obitelj. 
Don Antunovo je pravo prezime Muzić, a tako mu se preziva i cijela obitelj, 
iako neki albanski autori prezime prevode u Muzej. 


Antunov brat Viktor Muzić, koji danas živi u župi Đulovac, o svom je bratu 
napisao sljedeće: 


U obitelji nas je bilo osmoro djece, od kojih je Antun bio naj stariji. Živjeli smo 
u dosta siromašnoj obitelji. Kao mladi dječak, uvijek se molio Bogu, redovito išao 
na Su. misu i bio poslušan roditeljima. Imao je samo 12 godina kada je krenuo u 
sjemenište u Prizren, gdje je završio osnovnu i srednju školu. Bogosloviju je završio 
u Rimu i zaređen je u crkvi sv. Petra i Pavla. U Italiji je kao svećeni bio oko 6 
godina. Tamo je studirao strane jezike. Nakon dugo vremena provedenog u Italiji, 
nadbiskup Gaspar Fač iz Albanije tražio je pomoć svećenika jer je bilo malo, a bilo 

je puno župa. Po naredbi njegovoga nadbiskupa, prebačen je u Albaniju. U to vrije- 
me Jugoslavija i Albanija nisu bile u dobrim odnosima, pa su pisma teško dolazila. 
U Albaniji dolazi na vlast komunizam. Tada dolazi do krvavoga progona katoličke 
crkve. Svećenike su ubijali, također i časne sestre. crkve su popalili i o tome se više 
ništa ne zna. Godine 1948. u IV mjesecu ubijen je od strane komunističke vlasti 
Envera Hodže. 


Dr. don Mateo Kolić o don Antunu Muziću piše: 


VIČ. Antun je bio dvije, tri godine samnom u malom sjemeništu u Prizrenu. Na naše 
iznenađenje napustio je s jednim kolegom Prizren i otišao u Albaniju. Ponovno smo 
se sreli na kolegiju u Urbai di Propaganda Fidei u Rimu, gdje smo obojica studirali. 
Bio je zaređen 1944/45, a onda se vratio u Albaniju gdje je još s četiri druga bio 
mučen i pogubljen. Rodom je iz Vrnaokola i ima živog brata u Dulovcu. 


Velečasnog Antuna Muzića spominje i Giancomo Gardina u svojoj knjizi Djeci 
anni di prigoniera in Albania: Antun Muzić preminuo je od posljedica mučenja 
1948.22? 


5. Don SIMON DJOKAJ 


Rođen je 31. kolovoza 1881. u Letnici. Za svećenika je zaređen 23. travnja 
1905. godine. Kao župnik u Prizrenu zabilježen je 1922. godine.?** Upravitelj 
Župe Velež i biskupski savjetnik bio je 1939. godine.“ 


6. Mons. IVAN ČOLAK 
Rodio se 7. srpnja 1939. godine pokraj Gospina 


svetišta u Letnici. Roditelji su mu Lenca-Livro i 
Marija rođena Glasnović, oboje iz Janjeva. Kršten je 
istoga dana u svetištu Majke Božje Letničke. Njego- 
vo najranije djetinjstvo protječe u vrijeme Drugoga 
svjetskog rata i u poraću. Tako je prvi razred tadaš- 
nje četverogodišnje osnovne škole pohađao u Sko- 
plju (1946/1947), gdje je primio i sakramente prve 
sv. pričesti i sv. potvrde 1947. godine. Osnovnu 
školu nastavio je i završio u rodnom mjestu Letnici. 

Na Malu Gospu, 8. rujna 1950. godine, Ivan odlazi u Malo sjemenište u Pazin 
(Istra) gdje je pohađao osmogodišnju klasičnu gimnaziju i maturirao 1958. go- 
dine. Kao odličan učenik bio je oslobođen polaganja mature. Iste godine prelazi 
u bogosloviju i upisuje studij filozofije i teologije na Bogoslovnom fakultetu u 
Zagrebu (Kaptol 29). Nakon treće godine studija pozvan je na odsluženje vojne 
obveze, koju je odslužio od 1961. do 1963. godine u Štipu u Republici Make- 
doniji, a potom nastavlja studij teologije u Zagrebu. 


Za đakona je zaređen 3. travnja 1965. godine u Zagrebu, a za svećenika 4. srp- 
nja 1965. godine u Prizrenu u svetištu Pomoćnice kršćana — Zoja Ndihmetare, 
zajedno s još dvojicom svojih kolega — mons. Antunom Cirimotićem i mons. 
Damjanom Kurtijem. Mladu misu slavio je u Gospinu svetištu u Letnici uoči 
blagdana Sv. Ane, u nedjelju 25. srpnja 1965. godine. Već na mladomisnič- 
kom stolu čekao ga je dekret kojim mu je bila povjerna prva svećenička služba 
duhovnog pomoćnika u župama Stubla i Binač. Istovremeno se pripremao za 
polaganje ispita šeste, završne, godine teološkog studija te je godine 1966. di- 
plomirao na Bogoslovnom fakultetu u Zagrebu s izvrsnim uspjehom. Godine 
1966. i 1967. djeluje kao duhovni pomoćnik u Letnici, a od 1967. do 1969. 


godine na istoj je dužnosti u Janjevu. 


Župnim upraviteljem albanske Župe Zjum imenovan je 1970. godine, jer je 
u to vrijeme bilo vrlo malo albanskih svećenika. U dekretu mu je naznačena 
dužnost izgradnje nove župne crkve i pastoralnog centra u Zjumu. Stare crkve- 
ne građevine te župe bile su posve dotrajale i ruševne, tako da se je krov župne 
crkve srušio upravo pod dječjom misom u nedjelju sredinom srpnja 1972. go- 
dine. Srećom, sveta je misa te nedjelje bila na otvorenom, u crkvenom dvorištu, 
pa nitko nije nastradao. 


Pastorizacija, katehizacija i gradnja u župi odvijale su se u to doba pod izuzetno 
teškim uvjetima i okolnostima. Komunistička diktatura i borba protiv katoličke 
zajednice bila je u to vrijeme žilava i beskompromisna. U Zjumu je trebalo ukla- 
njati ruševine te graditi materijalnu infrastrukturu i duhovno obnavljati vjerni- 
ke. Irebalo je graditi i živu crkvu i crkvene objekte. Tada je bilo moguće graditi 
i raditi jedino u vlastitu aranžmanu: svojom tehnikom, svojim majstorima i 
radnicima, hraniti majstore i radnike, s mukom nabavljati sve što je potrebno uz 
otežani prijevoz i u borbi sa stalnom nestašicom građe, građevnog metarijala i 
novca. »Drugoga izbora nije bilo. A što znači graditi u vlastitoj režiji to ne može 
znati i shvatiti onaj koji u tome nema iskustva. Najčešće i gladan i žedan, stalno 
na putu, izvrgnut raznim pogibeljima i opasnostima, u trudu i muci, često u 
noćnom bdijenju i radu do iznemoglosti i posvemašnje iscrpljenosti ... A što 
je najgore, komunisti su uvijek mogli zaustaviti gradnju i porušiti izgrađeno, 

što su najčešće i činili. Radi mogućnosti pastoralnog i katehetskog djelovanja 
gradnje su bile neophodno potrebne, ali zbog gradnje nisu smjele trpjeti pasto- 
rizacija i katehizacija, jer kome će služiti novogradnje ako izgubimo mladež i 
vjernike. A komunisti su osobito vrebali upravo mladež, da u njima ubiju Boga 
i kšćanske svetinje. Bila je to žilava borba za mladež i vjernike. Dobrom Bogu 
hvala, svojom žrtvom i ljubavlju bez granice Isus Krist pobjeđuje bezboštvo i 
svako zlo!« 


U listopadu 1979. godine u Župu Zjum dolaze časne sestre Franjevke od Bez- 
grješnog Začeća, Crnogorske provincije sa sjedištem na Cetinju. Njihov je do- 
prinos duhovnoj obnovi Župe Zjum nemjerljiv. Zjumljani neće nikada zabora- 
viti svoje dobre časne sestre, osobito pokojnu Mariju Francisku Allaki koju su 
još za života nazivali »naša majka Terezija«. 


Godine 1985. obnovljeno je u Zjumu slavljenje župnoga blagdana i svetkovine 
Uznesenja Bl. Djevice Marije s naslovom Hasjanska Gospa — Zoja e Hasit, uz 
sudjelovanje brojnih hodočasnika s Kosova i inozemstva. Župa je oduvijek bila 
posvećena Marijinu Uznesenju, ali je vremenom taj naslov bio zaboravljen i po- 
tisnut. Od obnove slavlja te svetkovine u Zjumu se događa masovno okupljanje 
svih Zjumljana prigodom blagdana Velike Gospe, Uskrsa, Svih Svetih i Božića, 
kao što je to oduvijek bilo, a na blagdan Sv. Joakima i Ane održavala su se obi- 
teljska slavlja sveca zaštitnika i svadbe. 


Ponos Zjuma svakako je Zajednica mladeži Otac Stjepan Gjecovi — Baskesia ri- 
nore Ate Shtjefen Gjecovi udružena u biskupijsku mrežu mladih ARrjeta e rinise 
e ipeshkevise se Kosoves. Tako udružena mladež činila je zaista čudesna djela na 
duhovnom, osobito na molitvenom i karitativnom, te na kulturnom (umjetnič- 
kom, dramskom, glazbenom, nacionalnom i sportskom) planu. 


Don Ivan Čolak trebao je u Zjumu ostati najviše dvije godine, ali sve navedene 
aktivnosti zadržale su ga sve do 26. travnja 2004. Don Ivan je bio posljednji 
Hrvat na jednoj albanskoj župi na Kosovu. 

Kao zjumski župnik don Ivan je obnašao i druge službe u biskupiji. Bio je više 
godina biskupski konzultor, biskupijski direktor misija te dekan Prizrenskoga 
dekanata. Obavljao je i dužnost generalnog vikara Prizrenske apostolske admi- 
nistrature od 1997. do 2004. godine. 


Sveti Otac Ivan Pavao II. počastio je Ivana 3. ožujka 2003. godine naslovom 
papinskog prelata. Biskup mons. Mark Sopi je 9. svibnja 2003. godine, na blag- 
dan prijenosa relikvija Sv. Nikole biskupa u Bari, pročitao papino pismo o tom 
odličju pred mnoštvom vjernika, u nazočnosti crkvenih i građanskih dostojan- 
stvenika i uglednika, kada se u Janjevu slavila i 700. obljetnica prvog pisanog 

spomena janjevačke župe. Objavljujući to papinsko odličje, biskup je iz svoga 
pisanog koncepta na hrvatskom i albanskom jeziku pročitao: »Za dugogodišnji 
i veoma požrtvovan pastoralni rad u svim sferama, za njegov veliki doprinos 
uspostavljanju i učvršćivanju međusobnih odnosa među različitim entitetima i 
religijama, za veliki i požrtvovan rad oko sanacije posljedica rata u duhovnom i 
materijalnom pogledu za sve — bez razlike vjere i nacionalne pripadnosti, Sveti 
Otac Ivan Pavao II. dodjeljuje Ivanu Čolaku počasni naslov monsinjora.« 


U dekretu od 18. travnja 2004. godine biskup mons. Marko Sopi piše mons. 
Ivanu: »Dosta si radio i gradio, odmori malo! (...) Bogu dragom hvala, danas 
na Kosovu imamo lijepi broj mladih svećenika. (...) Ustrajali smo zajedno u 
najtežim trenucima na vjetrometini burnih događanja ove naše novije povijesti. 
Poslije Drugog svjetskog rata trebalo je hrabro izdržati jedan dugi period komu- 
nističke i ateističke diktature i monizma (jednoumlja, op. a.) i na kraju tolike 
nemire i posljednji moderni rat na ovim prostorima. Nakon svih tih mučnih 
zbivanja, nakon dugogodišnje pastve, katehizacije, karitativnog djelovanja te 
udjela u crkvenoj i dijecezanskoj upravi, osobito nakon iscrpljujuće izgradnje 
crkve i župnog pastoralnog centra u Zjumu, da, sada možeš mirno predahnuti 
i uživati svoj zasluženi odmor, koji tijekom tolikih godina gotovo nisi sebi pri- 
uštio.« 


Budući da je oslobođen svih dužnosti u Prizrenskoj apostolskoj administratu- 
ri, mons. Ivan se stavlja na raspolaganje zadarskom nadbiskupu mons. Ivanu 
Prenđi. U Zadarskoj nadbiskupiji obavlja službu bolničkog kapelana u zadar- 
skoj Općoj bolnici od 2004. do 2006. godine. U isto je vrijeme i pastoralni su- 
radnik u Župi Sv. Ante u Smiljevcu u Zadru. Od 2006. do 2009. godine mons. 
Ivan Čolak je upravitelj župa Pakoštane i Drage. 


Na kraju, kao što se i očekivalo, posustalo je Ivanovo umorno srce. Od sigurne 
smrti spasio ga je hitan operacijski zahvat u bolnici Magdalena u Krapinskim 
Toplicama. 


U svom pismu od 8. srpnja 2009. godine nadbiskup mons. Ivan Prenđa izme- 
đu ostaloga piše Ivanu: »Zahvaljujem Vam na ozbiljnom svećeničkom životu i 
radu kroz tri godine vođenja dviju važnih župa Zadarske nadbiskupije. Posebno 
bih istaknuo svjedočku dimenziju Vašega svećeničkog života što Vam može biti 
na ponos. (...) Neka Vas Gospodin nagradi za sav svećenički doprinos životu 
Njegove Crkve.«?? 





285 Ivan ČOLAK, Životopis, Zadar, 2010, str. 1-2. 

7. Don MATO JAKOVIĆ 


Rođen je 5. lipnja 1960. godine u Letnici u obite- 
lji Zefa Jakovića i Marije rođene Kolić. Osnovnu 
je školu završio u Letnici. Zahvaljujući dobroti i 
primjeru tadašnjeg letničkog župnika don Tune 
(Antuna) Glasnovića i kapelana don Franje Đuri- 
ća, te plemenitoj i požrtvovnoj sestri Tihomiri Ma- 
tanović iz Družbe sestara Maloga Isusa, osjetio je 
u osmom razredu osnovne škole, kao ministrant, 
da ga Gospodin zove da bude njegov svećenik. Uz 
pomoć Božju, te uz podršku don Tune i don Fra- 
nje, biskup Joakim Herbut ga prima kao kandidata 
Skopsko-prizrenske biskupije i 1977. godine šalje 
ga u subotičko sjemenište Paulinum u kojem je 
1981. godine maturirao. 





Nakon mature odlazi na odsluženje vojnog roka u Ajdovščinu u Sloveniji. Na 
jesen 1982. upisao se kao bogoslov Skopsko-prizrenske biskupije na studij na 
Filozofsko-teološkom institutu Družbe Isusove u Zagrebu na Jordanovcu. Go- 
dine 1987. na blagdan Sv. Stjepana Prvomučenika i đakona (26. prosinca) za- 
ređen je za đakona u svetištu Gospe Letničke. U lipnju 1988. godine završio je 
studij teologije te je 23. srpnja 1988. zaređen za svećenika. Sutradan, 24. srpnja, 
slavio je svoju mladu misu također u svetištu Gospe Letničke. 


Odmah nakon mlade mise kratko vrijeme pomaže biskupu Joakimu Herbutu 
u Biskupskom ordinarijatu u Skoplju. Početkom listopada 1988. imenovan je 
upravitejem Župe Svetoga Križa u Kosovskoj Mitrovici. Bilo je to vrijeme ve- 
likih nemira, vrijeme kada su rudari štrajkali glađu u rudniku Irepča, vrijeme 
brojnih mitinga i mnogih ljudskih nesreća. Bilo je to vrijeme kada je Katolička 
crkva u Mitrovici i na cijelom Kosovu zbog tolikih ljudskih stradanja i nevolja 
»svjedočila i činila tolika djela bogoljublja i čovjekoljublja«. 


U Mitrovici je bio do kraja kolovoza 1990. godine, kada ga biskup Herbut šalje 
u subotičko sjemenište Paulinum gdje ga subotički biskup mons. Ivan Penzeš 
imenuje prefektom. U službi prefekta (odgajatelja, op. a.) ostao je do lipnja 
1996. godine. Iste ga je godine, 3. rujna, skopsko-prizrenski biskup mons. Jo- 
akim Herbut imenovao suradnikom u Župi Presvetog Srca Isusova u Skoplju i 
prefektom u skopskom Dječačkom sjemeništu. 


U ožujku 1999. godine na Kosovu je izbio strašan rat. Oko 400 000 izbjeglica 
s Kosova bilo je smješteno u Skoplju i okolici. Zahvaljujući o. Stjepanu Kuša- 

nu, isusovcu, i cijeloj Družbi Isusovoj, bila je za potrebe izbjeglica registrirana 
dobrotvorna organizacija Jesuit Refugee Service (Isusovačka izbjeglička služba), 
koja je učinila mnogo dobra izbjeglicama s Kosova. Zahvaljujući svoj toj brizi 
i dobroti, izbjeglice su osjetile onu povijesnu, veliku i milosnu istinu: Katolič- 
ka crkva — moja dobra Majka. Ostvarila se ona znamenita misao Sv. Ignacija, 
utemeljitelja Družbe Isusove: Sve na veću slavu Božju i spasenje ljudi! Iste su se 
godine, na blagdan Sv. Antuna Padovanskog, izbjeglice vratile svojim domovi- 
ma na Kosovu. Ljudi i danas blagoslivlju Boga za tolika dobročinstva koja im je 
iskazala Katolička crkva. 


Na svetkovinu Presvetog Srca Isusova 2006. godine skopski je biskup mons. 
Kiro Stojanov imenovao don Matu Jakovića upraviteljem Zupe Presvetoga Srca 
Isusova u Skoplju.??$ 


O don Mati Jakoviću kao suradniku don Nikole Čibarića u Skoplju piše Glas 
Koncila 2005. godine: »Na tom izimno teškom pastoralno-karitativnom po- 
dručju župniku Čibariću pomaže “najpoželjniji i najidealniji suradnik? kako to 
on u svakoj prigodi predstavlja svoga subrata svećenika Matu Jakovića, rođenog 
također na Kosovu u već spomenutom hrvatskom selu Letnici. S dozom sjete 
spominje se rodnoga sela u kojem je ostalo svega još pedesetak starijih hrvatskih 
vjernika, za koje nedjeljom na hrvatskome jeziku slavi misu župnik Albanac 
don Kristo Gjergji. Letnicu su nakon odlaska hrvatskih vjernika u Republiku 
Hrvatsku naselili albanski katolici. Roditelji mu žive s bratom koji ima petero 
djece, u Lupoglavu u Zagrebačkoj nadbiskupiji, a u istome mu je mjestu i sestra, 
koja ima desetero djece. Zbog prevelikih obveza i daljine posjeti ih nakratko tek 
jedanput godišnje. Sa župnikom dijeli svu prebogatu raznovrsnost svećeničkog 
života u Skoplju koju bi, ističe, teško izdržao bez svakidašnje molitve i medi- 
tacije već u 6 sati ujutro, te razumijevanja i potpore dvojice starijih svećenika, 
župnika i ravnatelja Makedonskog Caritasa. Devet godina je u Skoplju i smatra 
kako je, za razliku od drugih sredina, tamo važno mjesto vanjsko prepoznava- 
nje katoličkog svećenika na javnim mjestima jer je i to jedna vrsta svjedočenja. 
I pravoslavni i muslimani i ateisti cijene katoličke svećenike, rado ih susreću, 
svagdje ih pozdravljaju, te je “kolar? u tom smislu neizbježan. Svoju djelatnost 
opisuje kao svakodnevne susrete s ljudskim sudbinama, njihovim mukama i 
križevima, jer, kako kaže, puno je ljudi ovisno isključivo i jedino od njihove po- 
moći. Tako je naveo primjer pravoslavne makedonske obitelji S. koja živi u jed- 
noj sobi od 27 četvornih metara, od najstarije nepokretne bake, nezaposlenih 
majke i oca, do njihovih šestero malodobne djece. Njihovo bi siromaštvo teško 





336 Don Mato JAKOVIĆ, Životopis, Skoplje, 2010, str. 1-2. 

opisao i bilo koji iskusniji novinar “od formata", jer koliko god nije primjereno 
i dostojno reći za ljudska bića, oni žive u prostoriji koju bi i domaće životinje 
izbjegavale. A četveročlana obitelj katoličkih Hrvata M. u kojoj su sin i kćerka 
srednjoškolci, žive u sobici od gotovo deset četvornih metara, a riječ “gotovo? 
nije tek tako spomenuta jer je sobica ipak nešto manja od deset četvornih meta- 
ra. Otac i majka spavaju na jednoj komodi, djeca u krevetima na kat, u jednom 
se kutu nalazi mali električni “rešo", u drugome odjeća složena jedna na drugu 
i— to je sve.«??7 


8. Don DAVID ANDREIĆ 


Rođen je 11. lipnja 1962. godine u Vrnaokolu, u Župi Letnici, u obitelji Tome 
i Anđeline r. Kristić. Prva dva razreda osnovne škole pohađao je u Vrnaokolu. 
Godine 1971. obitelj Tome i Anđeline Andreić preselila se u Kabaš u Župi 
Binač. Osnovnu je školu David nastavio u Vitini Kosovskoj. Nakon završetka 
osnovne škole pohađao je četiri godine Klasičnu vjersku gimnaziju u Dječač- 
kom sjemeništu Paulinum u Subotici. Nakon mature odslužio je vojni rok. 


Godine 1982. upisao je studij teologije na Filozofsko-teološkom Institutu Druž- 
be Isusove u Zagrebu na Jordanovcu. Sveti red đakonata primio je 27. prosinca 
1987. u Vrnaokolu u župnoj crkvi Sv. Franje Asiškoga. Pastoralnu praksu oba- 
vio je u Vrnaokolu kod župnika don Paška Glasnovića. Za svećenika je zaređen 
u svetištu Gospe Letničke 23. srpnja 1988. godine. Red đakonata i prezbiterata 
podijelio mu je mons. Joakim Herbut, skopski biskup. 


Župnim vikarom u Letnici imenovan je 17. kolovoza 1988. godine i u toj službi 
je ostao sve do 17. kolovoza 1994. Zbog ratnih okolnosti (1991-1995) vjernici 
su 1991. godine počeli odlaziti u Hrvatsku. Iz dana u dan u Župi Letnici bilo je 
sve manje vjernika. Godine 1994. imenovan je župnikom u Voćinu koji je tada 
bio u Zagrebačkoj nadbiskupiji, u Republici Hrvatskoj. Od 1997. godine Župa 
Voćin je u Požeškoj biskupiji. Don David piše: »Došao sam među svoj narod, 
pastir sam svom stadu, da budem uz njih u teškim trenucima i ranama koje su 
zadobili ostavivši svoja stoljetna ognjišta, svoje domove.« 


Od 1998. do 2001. godine bio je župnik u Oborovu u Zagrebačkoj nadbisku- 
piji. Godine 2001. imenovan je župnikom u Šandrovcu, također u Zagrebačkoj 
nadbiskupiji, gdje je zajedno sa župljanima 2002. godine uredio okoliš crkve te 
dao postaviti podno grijanje i novi pod u župnu crkvu. 





257 Glas Koncila, broj 40 (1631), 2. listopada 2005. 

Don David Andreić u listopadu 2006. godine piše: »Želim zahvaliti Bogu na 
daru života i svećeništva, svojim roditeljima koji su me odgojili u vjeri i darovali 
bogu i narodu, koji su odgojili devetero djece, četiri sina i pet kćeri. Hvala svima 
dobrim i plemenitim ljudima na daru molitve i obogaćivanja u međusobnim 
susretima. I nadalje se preporučujem u molitve da mogu što vjernije naviještati 
Boga i njegovu ljubav svima onima kojima me pošalje Božja providnost.«??? 


9. AUGUSTIN TAŠIĆ 


»Rođen sam 12. kolovoza 1979. godine u Vrnezu na Kosovu u katoličkoj obi- 
telji od oca Ivana i majke Suzane, u župi sv. Franje Asiškog u Vrnavokolu sam 
kršten, primio pričest i krizmu. Odrastao sam u brdima Skopske Crne Gore 
gdje su smještene dvije hrvatske katoličke župe Letnica (Marijansko svetište) 
i Vrnavokolo s još nekoliko okolnih hrvatskih sela koja čine hrvatsku katolič- 
ku enklavu na Kosovu. Osnovnu školu, tj. prvih šest godina, pohađao sam u 
Vrnavokolu, a ostale dvije u Letnici. Nakon osnovne škole, odlučio sam kre- 
nuti put svećeništva, tj. u sjemenište. A još prije toga, dok sam bio redoviti 
ministrant, gdje sam šutke promatrao svećenike, divio im se i razmišljao o du- 
hovnom pozivu. Dakle, to je bilo vrijeme kad sam osjetio svećenički poziv ne 
razmišljajući tada toliko i kako će se sve to odvijati. Jer sam zamišljao da je taj 
put i poziv puno lakši i jednostavniji. 2002. godine sam pisao zamolbu msgr. 
Antunu Škvorčeviću, požeškom biskupu, da bi želio biti svećenički kandidat 
Požeške biskupije, gdje te godine upisujem Katolički bogoslovni fakultet u Za- 
grebu. Nakon dvije godine provedene na Kaptolu u bogosloviji, nastavljam sa 
studijem, a biskup me šalje na Filozofsko-teološki institut Družbe Isusove na 
Jordanovcu. Tu završavam svoju intelektualnu formaciju i postajem diplomi- 
rani teolog. “Jedan od, današnjem čovjeku najmisterioznijih poziva jest onaj 
duhovni, Kristov poziv da ga nasljedujemo u idealima koje nam je povjerio, da 
živimo životom za druge". Bog je obilno blagoslovio moj kraj, župe Letnicu i 
Vrnavokolo, te sada brojimo dvanaest svećenika. S toga sam imao otvoren put 
i svu potporu roditelja i cijele obitelji. Jer takvi pothvati, odlučnosti i predanja 
nisu bili strani u mojem kraju. Pa se svako duhovno zvanje, pa i moj DA sveće- 
ničkom pozivu, oduševljeno i ponosno s molitvom pratio. Najvjerniji primjer 
duhovnog poziva nalazimo već u prvoj Crkvi, zajednici koja je hodila s Kristom. 
Bilo je lijepo živjeti s Njim, diviti se Njegovim čudesima, promatrati djela Nje- 
gove ljubavi koja je neumorno pružao ljudima. Za đakona sam zaređen 18. 
studenoga 2008. godine. Službovao sam kao đakon u župi sv. Luke Evanđelista 





338 David ANDREIĆ, Pismo Froku Zefiqu, Šandrovac, listopad 2006. godine; Usp. Stjepan KOŽUL, 
Svećenici bjelovarskog kraja, Dio I, Bjelovarski dekanat, Zagreb, 2007, str. 590. 

u Novskoj. Praktikum u Novskoj sam obavljao tri mjeseca, i to samo preko 
vikenda — od petka do nedjelje, tako svaki tjedan. Jer zbog svoje fakultetske 
obveze (redovna predavanja i ispiti) nisam bio u mogućnosti više se posvetiti 
praktikumu. A od četvrte nedjelje došašća 2009. god. pa do petka iza Tijelova 
2010. god. bio sam na praktikumu u župi Uznesenja BDM — u Pakracu. Sveti 
red prezbiterata primio sam po rukama ordinarija msgr. Antuna Škvorčevića 
26. lipnja 2010. u požeškoj katedrali sv. Terezije Avilske. Svoju prvu sv. mladu 
misu prikazao sam u Voćinu, gdje danas živi moja obitelj, 4. srpnja 2010. Geslo 
moje mlade mise je bilo: “Duh Gospodnji na meni je, jer me pomaza!" Lk 4, 
18. Isus nam nudi način: Odazvati se na Božji poziv ako ga osjećaš — primjer 
Petra — potrebno je u odabiru svoga životnog zvanja znati se prepustit Božjem 
djelovanju. Crkvi trebaju revni biskupi, svećenici, redovnici i redovnice. A oni 
niču iz dobrih kršćanskih obitelji. Svećeničko i svako drugo duhovno zvanje 
nezasluženi je Božji dar. Bog je inicijator, on je onaj koji poziva i izabire radnike 
za svoj vinograd. “Ne izabraste vi mene, nego ja izabrah vas* (Iv 15,16), govorio 
je Isus apostolima. Bog zasigurno želi i hoće da njegova Crkva ima dovoljan broj 
duhovnih zvanja. Ali on želi i hoće našu suradnju, našu brigu, naše nastojanje, 
našu ljubav — našu molitvu. Gospodin se obraća našoj slobodnoj volji i očekuje 
naš slobodni odaziv. Bog je već u savezu s Izraelom u Starom zavjetu pozvao 
odabrane ljude i poslao ih da narodu budu proroci i svećenici. Isus je u Novom 
zavjetu izabrao apostole kao svoje suradnike u misijskoj službi. Isus je suosjećao 
s narodom, koji je bio “kao ovce bez pastira? (Mt 9,36) i zato je uputio poziv 
učenicima: “Molite dakle gospodara žetve da pošalje radnike u žetvu svoju? (Mt 
9,38) i poslao je dvanaestoricu. Oni, kao svjedoci Isusove smrti i uskrsnuća, 
idu u njegovo ime i on je s njima i djeluje u njima, zato im je i rekao: “Tko vas 
prima, mene prima; a tko prima mene, prima onoga koji je mene poslao" (Mt 
10, 40). Svećenik je sluga Kristov: dakle kao oruđe božanskog Otkupitelja, da 
bi mogao kroz vremena vršiti njegovo divno djelo. Svećeničko zvanje je otajstvo. 
To je otajstvo “čudesne razmjene" — admirabile commercium — između Boga 
i čovjeka. Svećenik daruje Kristu svoje čovještvo, kako bi se on mogao njime 
poslužiti kao sredstvom spasenja, čineći od njega gotovo drugog sebe. Svrha 
prezbiterskog služenja je po riječima sv. Augustina da “se cijeli otkupljeni grad, 
to jest skup i društvo svetih, prikaže Bogu kao sveopća žrtva po Velikom Sveće- 
niku koji je i samog sebe u svojoj Muci prikazao za nas da mognemo biti tijelo 
tako uzvišene Glave". No potpuni i istinski život jest onaj koji ima svoj smisao, 
koji prepoznaje svoj poziv. Bog te zove, on te želi učiniti dionikom tog života. 
Na tom daru svećeništva neizmjerno sam zahvalan Svemogućem i Irojedinom 
Bogu, Majci Božjoj Letničkoj i svojim roditeljima.«?? 





339 Augustin TAŠIĆ, Životopis, svibanj 2011. godine. 


118 


3. SVEĆENICI IZ ŽUPE 


Članovi Družbe misionara Sv. Vinka Paulskog (lazaristi) 


Godine 1625. Sveti Vinko Paulski ustanovio je u Parizu Misijsku družbu čiji 
članovi žive u bratskoj zajednici, a poslanje im je nasljedovati Isusa Krista u 
njegovim krepostima i djelovanju za spasenje bližnjega. Geslo Družbe je Poslao 
me navijestiti Radosnu vijest siromasima (Lk 4,18). 


Sv. Vinko i njegovi misionari propovijedali su evanđelje siromasima, držali puč- 
ke misije po župama tadašnje Francuske, ponajprije seoskom puku koji je du- 
hovno bio najzapušteniji, ali su odlazili i izvan Francuske, brinuli se za siromaš- 
ne i napuštene, održavali duhovne vježbe za svećenike i bogoslove, podučavali 
kler, davali duhovnu pomoć, držali konferencije. Sveti je Vinko često govorio 
svojim misionarima: »Naš Gospodin došao je naviještati evanđelje siromasima, 
a to je također vaš udio i vaš posao.« 


U početku je družba svećenika-misionara stanovala u starom kolegiju pod nazi- 
vom Zavod dobre djece. Kasnije su se članovi družbe preselili u stari samostan 
Sveti Lazar koji je bio vlasništvo otaca augustinaca Svetog Viktora u Parizu. Već 
su u Vinkovo vrijeme misionari po njemu dobili ime lazaristi. Lazar, hebrejski 
Eleazar, u prijevodu znači Bog pomaže. Time je družba dobila i programske 
smjernice.?“ 


U Sloveniju su lazaristi došli 1852. godine; najprije u Celje, a zatim u Ljubljanu 
1879. godine. U Bitoli u Makedoniji boravili su francuski lazaristi već od 1854. 
godine. U Prizren na Kosovu došli su 1925. godine u pomoć biskupu Ivanu 
Franji Gnidovcu, a u Beograd 1928. godine. 


Do 1919. godine na tom je području bila Austro-Ugarska provincija. Nakon 
Prvoga svjetskog rata nastala je Jugoslavenska provincija. Od 1992. godine do- 
tadašnja Jugoslavenska provincija nosi ime Slovenska provincija Misijske druž- 
be, a sadašnja misijska kuća u Vrapču naziva se Zajednica lazarista u Hrvatskoj 
i predstavlja Misijsku družbu u Hrvatskoj.“! 


1. MATO MATIĆ 


Rođen je 25. svibnja 1950. godine u Letnici na Kosovu. Za svećenika je zaređen 
27. srpnja 1976. godine. U Župi Vrapče boravio je već kao sjemeništarac i bogo- 
slov i marljivo sudjelovao u različitim crkvenim aktivnostima. Posjedovao je po- 
seban dar za uspješan rad s djecom i mladeži. Od 1980. do 1998. godine bio je 
župnik u Župi Sv. Barbare u Vrapču. Kao župnik najvažnijim je držao rad s dje- 





340 Anton PUST, Pedeset godina Misionara Sv. Vinka Paulskog — Lazarista u Vrapču (1958. — 2008.), 
Zagreb — Vrapče, 2008, str. 5. 
341 Anton PUST, Župa Svete Barbare u Vrapču kroz stoljeća, Zagreb — Vrapče, 2000, str. 96. 

com i mladeži, pa je tako odgojio naraštaje mladih. 
U Vrapču je obnovio župnu crkvu Svete Barbare u 
dogovoru s Konzervatorskim zavodom iz Zagreba. 
Za vrijeme Domovinskoga rata (1991-1995) bio 
je svojim vjernicima potpora u moralnom i mate- 
rijalnom pogledu. U župi je uspješno organizirao 
karitativni rad. Puno je učinio za Hrvate koji su 
se zbog ratnih zbivanja doselili u Hrvatsku. Uza 
sve poslove Mato Matić nije zanemario pastoral- 
ni rad u župi. Zbog narušena zdravlja morao je 6. 
lipnja 1998. godine napustiti službu vrapčanskog 
župnika*“2, koju je ponovno preuzeo u kolovozu 
2001.35# 


2. VINKO TOMIĆ 


Rođen je 4. studenoga 1960. godine u Letnici na Kosovu. Gimnaziju je po- 
hađao u Subotici, a teologiju je studirao u Zagrebu na Filozofsko-teološkom 
Institutu Družbe Isusove. Za svećenika je zaređen 8. srpnja 1989. godine u 
Letnici. Poslije mlade mise obavljao je službu tajnika skopskog biskupa Joakima 
Herbuta. U Družbu Svetog Vinka Paulskog stupio je 1. rujna 1996. godine, a 
novicijat je završio u Napulju u Italiji. Zavjete je položio 26. rujna 1998. go- 
dine. Od kolovoza 1997. kapelan je u Vrapču, a od 6. lipnja 1998. i župnik u 
toj velikoj župi. Uz pastoralni rad nije zanemario ni materijalnu obnovu župne 
crkve i drugih župnih objekata u Vrapču. Vrlo je aktivno vodio pripreme za 
proslavu 300. godišnjice župne crkve Sv. Barbare koja je održana 4. lipnja 2000. 
godine.“ Župu je vodio do 2001. godine, kada je otišao na službu u Župu 
Oranice — Malešnica.3#5 





Umirovljeni svećenik — don GJERGJ GJERGJI-GASHI 


Rođen je 1. svibnja 1948. godine u Gornjoj Stubli na Kosovu. Osnovnu je školu 
pohađao u Stubli, Vitini i Zigri. Gimnaziju je završio u subotičkom sjemeništu 
Paulinum (1963-1967). Tadašnji skopsko-prizrenski biskup dr. Smiljan Cekada 


poslao je Gjergjija nakon mature na teološki studij u Rim. Boraveći u Zavodu 





342 Anton PUST, o. c., str. 83-84. 

343 Anton PUST, Pedeset godina misionara Su. Vinka Paulskog — Lazarista u Vrapču (1958. — 2008), Za- 
greb — Vrapče, 2008, str. 18. 

34 Anton PUST, Župa Svete Barbare u Vrapču kroz stoljeća, Zagreb — Vrapče, 2000, str. 84. 

345 Anton PUST, Pedeset godina misionara Su. Vinka Paulskog — Lazarista u Vrapču (1958. — 2008.), 
Zagreb — Vrapče, 2008, str. 18. 

Kongregacije za evangelizaciju naroda ili za širenje vjere (Propagandi), studirao je 
filozofiju na Urbanijanskom sveučilištu gdje je 1970. godine postigao licencijat 
iz filozofije radom Ljudska osoba u djelima Luigjija Stefaninija. Nastavio je studij 
teologije, ali je prije njegova završetka bio pozvan u vojsku u Maribor. Nakon 
odluženja vojnoga roka vratio se u Rim i diplomirao teologiju 1974. godine. 


Za svećenika je zaređen 10. kolovoza 1974. godine u rodnoj Župi Srubli. Kao 
mladomisnik pomagao je u više župa Skopsko-prizrenske biskupije, a zatim kao 
kapelan u Peći (1975-1976), kapelan u Skoplju i bilježnik Crkvenog suda u 
Biskupskom ordinarijatu u Skoplju (1976-1977), ponovno kao kapelan u Peći 
(1977-1980), gdje je nakon smrti don Roka Mateja 1980. godine postavljen za 
upravitelja župe. 

Novi biskup, dr. Joakim Herbut, omogućio je don Gjergjiju da 1981. godine 
dođe u Propagandu i dovrši svoje povijesno-teološko istraživanje o albanskim 
mučenicima, kojima se bavio od bogoslovskih dana. Položivši licencijat iz teo- 
logije (Mučenici iz Stuble) i potrebne ispite za doktorat, uspješno je postigao i 
zadnji akademski stupanj studija. 

Doktorsku je tezu pod nazivom A/banski mučenici iz Kardhaka u Skopsko- 
prizrenskoj biskupiji 1846-1848. godine obranio 18. studenoga 1981. na Teološ- 
kom fakultetu Papinskog sveučilišta Urbanijane u Rimu. U sveučilišnoj je auli 
među brojnim slušateljima bio i kardinal A. Rossi, pročelnik Kongregacije za 
širenje vjere («de propaganda fide»), koja se sada zove Kongregacija za evange- 
lizaciju naroda. 

Teza dr. Gjergji-Gashija sastoji se, osim općeg uvoda i bibliografije, od dvaju 
glavnih dijelova. 

U uvodu se donosi sažetak povijesti albanskog naroda, s posebnim osvrtom na 
otomansku vlast (1389-1878). To je razdoblje obilježeno teškim položajem al- 
banskih vjernika koji su trpjeli zbog svoje pripadnosti kršćanskoj vjeri. Progoni 
su osobito bili pojačani krajem 17. i početkom 18. stoljeća. Brojni su katolici 
pod pritiskom prihvaćali izvana islam (imenom i nošnjom), ali su u srcu ostajali 
katolici, popularno zvani ljaramani (šareni). 

U prvom dijelu teze Gjergji-Gashi prikazuje mučenički put jedne skupine al- 
banskih kriptokatolika koji su se u 19. stoljeću javno izjasnili za pradjedovsku 
vjeru. U Karadhaku ili Skopskoj Crnoj Gori, današnjem letničkom kraju koji 
broji nekoliko župa, bila je 1845. godine samo jedna župa s više od 760 katolika 
i oko 700 katoličkih i kriptokatoličkih obitelji. Župnikom im je bio hrvatski 
franjevac Antun Marojević (1840-1846), Hvaranin, koji je počeo pozivati ka- 
tolike-ljaramane u karadačko-letničkoj župi da javno ispovjede svoju vjeru u 
skladu s Evanđeljem, a po dopuštenju cara iz Istambula (tanzimat 1839. godi- 
ne). Godine 1845. javilo se oko 25 ljaramanskih obitelji iz Stuble, Binča, Vrna- 

okola i Karadhaka. Kućni su domaćini otišli u Gnjilane da se javno priznaju ka- 
tolicima pred kadijom i begom. Turski su ih predstavnici odvraćali obećanjima 
i prijetnjama, ali nije koristilo. Primivši upute iz Carigrada da se sve izjašnjene 
obitelji protjeraju u progonstvo u Anadoliju, turske vlasti na Kosovu najprije su 
odvele kućne domaćine iz Gnjilana u Prištinu, zatim u Skoplje, a ostale članove 
njihovih obitelji doveli su u Gnjilane pod izlikom da posjete rodbinu. Dok su 
zatočenici iz Skoplja putovali prema Solunu početkom 1846. godine, ostali čla- 
novi prognaničkih obitelji krenuli su iz Gnjilana u nepoznatu zemlju. Svi su se 
našli zajedno tek u Solunu, odakle su lađama prevezeni u Muhalić, u Anadoliju. 
Smrt je nemilosrdno harala među prognanicima: od 167 prognanih katolika 
prvi je umro u Skoplju, 39 ih je umrlo od Skoplja do Soluna, 12 u Solunu, a 28 
od Soluna do Muhalića. U Anadoliju ih je stiglo 86. Župnik Marojević, koji se 
pismeno zauzeo za svoje vjernike i kod paše u Skoplju i kod sultana u Carigra- 
du, bio je zatvoren te nekoliko dana nakon odlaska svojih vjernika deportiran 
za njima u progonstvo. Nakon gotovo trogodišnjeg boravka u Muhaliću i File- 
daru kod Bruse, gdje je na svijet došlo još desetero djece, zatočenici su se vratili 
na Kosovo. Od početka 1846. do kraja 1848. godine na kalvarijskom putu od 
Kosova do Anadolije i natrag preminulo je 97 osoba iz prognaničke karavane 
albanskih katoličkih svjedoka za vjeru u Krista i njegovo kraljevstvo. 

U drugom dijelu rada autor donosi 218 dokumenata na različitim jezicima u 
kojima se govori o albanskim mučenicima. U svim se izvještajima spomenuti 
vjernici opisuju kao svjedoci — martyres za vjeru. Pri izradbi teze dr. Gjergji- 
Gashi pretražio je arhive u Rimu i Vatikanu, Parizu i Merseburgu, u Beču i 
Dubrovniku, na Kosovu i u Carigradu (možda bi se još dalo štogod naći u 
Ankari i Londonu). Autorova je zadaća bila da između mnoštva različitih poda- 
taka utvrdi povijesnu istinu i istakne teološko značenje herojskog svjedočanstva 
albanskih svjedoka za vjeru, u čemu je i uspio, kao što mu je priznato na obrani 
teze, unatoč određenih tehničko-metodičkih primjedaba.?“* 


Don KASTRIOT IDRIZI — GJONI 


Svećenik iz Letnice. 


Don FILIP VICIĆ 


Svećenik iz Letnice. 


Don TUNA JOZIĆ 


Svećenik iz Letnice. 





%46 Ratko PERIĆ, Doktorat o albanskim mučenicima, Glas Koncila, broj 24/1981, Zagreb, 1981, str. 13. 

CASNE SESTRE IZ ZUPE 


4 


Služavke Malog Isusa 


1. S. MARIJA EDITA (OLGA) PERIĆ 


Rođena je 22. srpnja 1955. godine u Letnici u 
obitelji Jakova i Jane r. Pašalić. Osnovnu je školu 
pohađala u Letnici, a srednju ugostiteljsku školu 
završila je u Sarajevu. U družbu je ušla 11. stude- 
noga 1971. godine u Sarajevu, a novicijat je zapo- 
čela 5. prosinca 1974. godine u Čardaku. Prve je 
zavjete položila 6. siječnja 1975. godine, a doživot- 
ne 15. kolovoza 1981. godine u Čardaku u Bosni, 
u samostanu Dolorosa. Djelovala je kao kuharica 
u Engelszellu u Austriji (1975-1977), u Domaći- 
novićima (1977-1979), potom u Vrhbosanskoj 
bogosloviji u Sarajevu (1980-1984), u Uroševcu 
(1984-1987), Letnici (1987-1994), Bolu na oto- 
ku Braču (1994-1996), Gromiljaku (1996-1998) i 
Studencima (1999-2000). Kao njegovateljica starijih i nemoćnih osoba radila je 
u Doboju (1979-1980) i Slavonskom Brodu (1998-1990). Poglavaricom zajed- 
nice sestara bila je u Letnici i Studencima. Sada je u službi kuharice u staračkom 
domu Svete Hedwige u Geretsriedu u Njemačkoj. 





O sebi je zabilježila: »Zahvalna sam dragom Bogu da sam rođena u dobroj kr- 
šćanskoj obitelji. U našoj se kući svake večeri molila krunica. Otac je radio i nije 
bio stalno kod kuće, ali smo imali dobrog djeda koji nas je uz majku odgajao po 
Božjim zapovjedima. Ima nas jedanaestero djece, sedam braće i četiri sestre, još 
jedna moja sestra je časna sestra u našoj Družbi.«?*7 


2. S. MARIJA ANĐELINA (ANĐELINA) PERIĆ 


Rođena je 23. listopada 1960. u Skoplju u obitelji Jakova i Jane r. Pašalić, a 
krštena u Župi Letnica. Osnovnu je školu pohađala u Letnici, a studij, tijekom 
redovničke formacije, završila je na Katehetskom institutu u Sarajevu. U družbu 
je stupila 25. kolovoza 1976. godine u Sarajevu, gdje je započela i novicijat 14. 
kolovoza 1978. Prve je zavjete položila 15. kolovoza 1980. godine u Sarajevu, 
a doživotne 15. kolovoza 1986. u Zagrebu, u samostanu Kraljevac. Djelovala 
je kao karehistica u Župi Marijin dvoru u Sarajevu (1980-1981), Domanovići- 





347 Arhiv Provincije Bezgrješnog Začeća BDM, Sarajevo (dalje: Arhiv Provincije, Sarajevo), Podaci o 
sestrama za kartoteku. 

ma (tijekom šest mjeseci 1981. godine), u Letnici 
(1981-1989) te u Bosanskom Brodu (1989-1992). 
U Portugalu, gdje je učila portugalski jezik, bila je 
od 1992. do 1993. godine. Za vrijeme Domovin- 
skoga rata u Bosni i Hercegovini (1994-1996) bi- 
la je u kući Vrhbosanske nadbiskupije u Sarajevu, 
gdje je obavljala sve kućanske poslove, te uz to bila 
u službi katehistice u Župi Sv. Luke evanđelista u 
Novom gradu. Poslije je nastavila službu katehisti- 
ce u Lug-Brankovićima (1996-1998) te u Voćinu, 
kamo su se zbog ratnih neprilika preselili Hrvati 
iz Letnice i okolnih sela. Od 2003. godine obavlja 
službu katehistice u Prozoru, a od 2005. godine 
poglavarica je zajednice sestara. 





Sestra je Anđelina o sebi zabilježila: »Rođena sam u brojnoj obitelji u kojoj ima 
jedanaestero djece. Imam sedam braće i četiri sestre od kojih je još jedna redov- 
nica Služavka Malog Isusa s. M. Edita Perić. Sretna sam u svom redovničkom 


zvanju i molim Gospodina za svetu ustrajnost.«' 


3. S. MARIJA PETRA (PETRA) ANDREIĆ 


Rođena je 6. lipnja 1964. godine u Letnici, u obi- 
telji Josipa i Stane r. Jaković. Osnovnu je školu 
pohađala u Letnici i Sarajevu. U družbu je stupila 
29. kolovoza 1979. godine u Sarajevu, a novici- 
jat je započela 14. kolovoza 1982. Prve je zavjete 
položila 15. kolovoza 1984. godine u Čardaku, u 
samostanu Dolorosa. Doživotne je zavjete položila 
15. kolovoza 1991. također u Čardaku. Završila je 
studij na Katehetskom institutu u Sarajevu te te- 
čaj kuharstva i šivanja. Kraće je vrijeme djelova- 
la kao njegovateljica starijih i nemoćnih osoba u 
Čardaku (1991-1992) te u Florennesu u Belgiji 
(1993-1994). Kao kuharica radila je u Sarajevu — u 
Prijedorskoj (1984-1985), a u Vrhbosanskoj bogo- 





sloviji (1985-1990), u Provincijalnoj kući (1990-1991), u kući Vrhbosanske 
nadbiskupije (1992-1993), u Lug-Brankovićima (1994-1995), potom opet u 

Sarajevu u samostanu Egipat (1995-1996) te u Župi Prozor (1996-1999). Od 
1999. godine do danas obavlja službu kuharice u kući Vrhbosanske nadbisku- 
pije u Sarajevu. Poglavaricom zajednice sestara bila je u Prozoru od 1996. do 


1999. godine. 


Sestra Petra o sebi kaže: »Potječem iz katoličke obitelji. Moji roditelji imali su 
osmero djece od kojih je živih sedmero. Poslije šestog razreda odlazim u samo- 
stan, a osmoljetku sam završila u Sarajevu. Zahvalna sam Bogu na svim darovi- 
ma koje mi je udijelio kroz moj redovnički život.«?# 


4. S. MARIJA TEREZA (TEREZA) DOKIĆ 


Rođena je 31. listopada 1964. godine u Šašarama, 
u Župi Letnica, u obitelji Ljuša Dokića i Roze r. 
Jaković. Osnovnu je školu pohađala u Letnici, a 
tijekom redovničke formacije završila je studij na 
Katehetskom institutu u Sarajevu i studij duhov- 
nosti kod otaca karmelićana u Zagrebu. U družbu 
je ušla 18. rujna 1980. godine. Novicijat je započe- 
la 14. kolovoza 1983. u Sarajevu, a prve je zavjete 
položila 15. kolovoza 1985. godine također u Sa- 
rajevu. Doživotne je zavjete položila 15. kolovoza 
1991. godine u Čardaku, u samostanu Dolorosa. 
Kraće je vrijeme radila kao kuharica u Prijedor- 
skoj u Sarajevu (1985-1986) te u praonici rublja u 
Vrhbosanskoj bogosloviji (1988-1989), pomagala 
je siromašnim i ostavljenim osobama u gradu (1989-1990), a 1998. godine 
nekoliko je mjeseci bila domaćicom u kući Vrhbosanske nadbiskupije. Službu 
katehistice obavljala je u Župi Marijin dvor u Sarajevu (1986-1988), u Letnici 
(1990-1993), Bolu na Braču (1993-1996), u jednoj osnovnoj školi u Zagrebu 
(1996-1998) i Gromiljaku (1998-2005). Od 2005. do danas djeluje kao katehi- 


stica u Neumu, a od 2009. godine obavlja i službu kućne poglavarice.??% 





5. S. MARIJA NIKOLINA (MARIJA) JAKOVIĆ 


Rođena je 2. listopada 1974. godine u Letnici, u obitelji Gašpara i Dragice r. 
Gegić. Osnovnu je školu završila u Letnici. U družbu je stupila 19. kolovo- 
za 1989. Novicijat je započela 15. kolovoza 1989. godine u Šinama u Splitu. 

Prve je zavjete položila 15. kolovoza 1994. godine u Dubrovniku. Od 1994. 
do 1998. godine, za vrijeme boravka u Šinama, studirala je na Katehetskom 
institutu. U rujnu 1998. godine prekinula je studij na Katehetskom institutu 
i započela studij pedagogije kao izvanredna studentica u Mostaru. Pomaže u 
dječjem vrtiću u Košutama, a nedjeljom svira u Župi Gospe od Site u Strožani. 
O sebi je zabilježila: »Prvo sam od sedmero djece u obitelji Gašpara Jakovića i 
Dragice r. Gegić. Molitveni život u obitelji, primjer mojih roditelja, rodbine, 
svećenika i sestara u župi potakli su me na razmišljanje o duhovnom pozivu. 
U šestom razredu osnovne škole rekla sam tati da bih pošla u samostan. Nije 
o tome sa mnom puno razgovarao, već mi je rekao da ćemo o tome nešto više 
razgovarati kad završim osmi razred. Poslije završetka osmog razreda išla sam na 
nagradno putovanje dječjega lista “Mali Koncil" (Mak — Tribusijada). Kad sam 
se vratila iz Zagreba, tata mi je rekao da sam upisana u srednju školu. Bila sam 
ljuta što je to učinio bez moga znanja i rekla mu o našem dogovoru prije dvije 
godine. Dugo smo razgovarali o mojoj odluci i na kraju je popustio. Za našu 
sam Provinciju (Sv. Josipa u Splitu) saznala preko s. Smiljke koja je to ljeto bila 
kod nas. Kad sam bila u kandidaturi tata me je posjetio i rekao da je zadovoljan 
kad je vidio da mi je lijepo i da sam sretna. Kad su moji bili na mojim prvim 
zavjetima u Dubrovniku, plakali su od sreće. Tata je pitao sestre: “Zašto sestra 
Provincijalka kaže mojoj Mariji da je prima na godinu dana kad je ona došla 
da ostane zauvijek. Šine, 10. prosinca 1998. godine.«?! 


6. S. MARIJA RAFAELA (OLGICA) IVIĆ 


Rođena je 22. veljače 1982. godine u obitelji Ive i 
Božane r. Simonović u Skoplju, a krštena u Letnici 
u Župi Uznesenja Marijina. Osnovnu je školu za- 
počela u Letnici, a završila u Bastajama u Republici 
Hrvatskoj. O svomu životopisu sama je zabilježila: 
»Početkom rata (1991—1995) doselili smo u Hr- 
vatsku u Velike Bastaje gdje sam završila osnovnu 
školu. Nakon završene osnovne škole odlučila sam 
poći u samostan. U Družbu sestara Služavki Malog 
Isusa primljena sam 3. studenoga 1996. godine u 
samostanu nadbiskupa Stadlera u Slavonskom Bro- 
du. Imala sam novicijat dvije godine 1999.-2001. 
Prvu godinu u Gromiljaku, a drugu u Zagrebu, na 

Kraljevcu. Prve zavjete položila sam 15. kolovoza 2001. godine, a doživotne 
14. kolovoza 2008. u Gromiljaku. Za vrijeme pripravništva u samostanu /Vad- 
biskupa Stadlera u Slavonskom Brodu pohađala sam srednju obrtničku školu, 
dok sam srednju medicinsku školu završila izvanredno u Kiseljaku. Nakon no- 
vicijata dodijeljena mi je dužnost odgoja djece u vrtiću “Srce" u samostanu 
“Egipat u Sarajevu (2001.-2003.), zatim sam u istoj kući bila njegovateljica 
naših bolesnih sestara (2003.-2005.), nakon čega sam premještena u Neum za 
odgojiteljicu djece u dječjim jaslicama (2005.-2007.) Potom sam premještena u 
Gromiljak, gdje sam radila različite poslove u kući (2007.-2008.).«??? 


Od 2008. do danas s. Rafaela radi kao njegovateljica starijih i nemoćnih osoba 
u staračkom domu Svete Hedwige u Geretsriedu u Njemačkoj. 


7. S. MARIJA LJUBICA ŠILAR 


Rođena je 1. prosinca 1960. godine u obitelji Zefa 
i Petre r. Pašalić u Letnici. Osnovnu je školu završi- 
la u Letnici, a srednju medicinsku u Sarajevu, gdje 
je završila i studij na Katehetskom institutu. Mon- 
tesori-tečaj završila je Miinchenu, a tečaj za djecu s 
poteškoćama u razvoju u Rimu i Torinu. U družbu 
je stupila 27. kolovoza 1975. godine u Sarajevu, 
gdje je započela i novicijat 14. kolovoza 1978. Prve 
je zavjete položila 15. kolovoza 1980. godine u Sa- 
rajevu, a doživotne 15. kolovoza 1986. u Zagrebu, 
u samostanu u Kraljevcu. 


Od prvih zavjeta do danas djelovala je na različi- 
tim službama i mjestima: kao kuharica u sarajev- 
skoj Bogosloviji (1980-1981), kao njegovateljica 
u Domu za stare i nemoćne osobe u Geretsriedu u Njemačkoj (1981-1985. i 
1986-1987), kao medicinska sestra u bolnici u Titogradu (1985-1986), kao ku- 
harica u Provincijalnoj kući u Sarajevu (1987-1988), kao katehistica u Letnici 
(1988-1992), kao njegovateljica u Domu za stare i nemoćne osobe u Viggiu u 
Italiji (1992-1995). Tečaj za djecu s poteškoćama u razvoju pohađala je u Rimu 
i Torinu (1995-1996), a Montesori-tečaj u Miinchenu u Njemačkoj (1996- 
1997). Potom je radila s djecom u jaslicama u Neumu (1997-2000), s djecom 
koja imaju poteškoće u razvoju u centru Sv. Obitelji u Mostaru (2000-2003), sa 
starijim i nemoćnim osobama u Slavonskom Brodu (2003-2005), potom opet s 

djecom s posebnim poteškoćama u centru Sv. Rafaela u Vitezu (2005-2009), a 
od 2009. do danas bavi se kućnim poslovima u Gromiljaku. 


O sebi je zapisala: »Zvanje sam dobila po našim sestrama koje su tada radile u 
mojoj župi. Ja sam u obitelji drugo dijete po redu, imam još jednog brata i tri 
sestre. Roditelji mi sada žive u Hrvatskoj u Velikoj Bastaji kod Daruvara. Pripa- 
dam župi Đulovac.«??? 


8. S. MARIJA IVANA ANTIĆ 


Rođena je 10. lipnja 1963. godine u Skoplju, u 
obitelji Antona i Stane r. Ivić, a krštena u Župi 
Letnica. Osnovnu je školu pohađala u Letnici, a 
tijekom redovničke formacije završila je Katehetski 
institut u Sarajevu i njegovateljsku školu u Zagre- 
bu. U družbu je ušla 18. rujna 1980. godine, a no- 
vicijat je započela 14. kolovoza 1982. u Čardaku. 
Prve je zavjete položila 15. kolovoza 1984. u Čar- 
daku, a doživotne 15. kolovoza 1990. u Sarajevu. 


Kraće je vrijeme djelovala u Sarajevu, gdje je u Bo- 
gosloviji obavljala kućanske poslove (1985-1987), 
potom kao njegovateljica starijih i nemoćnih osoba 
u Bosanskom Brodu (1987-1990), a onda opet u 
Sarajevu, u nadbiskupskoj kući, baveći se ponovno 
kućanskim poslovima (1990-1992). Od 1992. do 1996. godine radi u Zagrebu, 
u državnom Domu za stare i iznemogle osobe, kao njegovateljica, a od 1996. 
do 1997. radi na istim poslovima u Slavonskom Brodu. U Neumu je od 1997. 
do 1998. radila s djecom u jaslicama, potom u Geretsriedu u Njemačkoj, u sta- 
račkom domu Svete Hedwige, kao njegovateljica od 1998. do 2008. godine. Te 
je godine došla u Vitez gdje i danas radi kao njegovateljica starijih i nemoćnih 
osoba u domu Sv. Josipa.?>“ 





9. S. MARIJA MARINA PERIĆ 


Rođena je 19. rujna 1986. u Letnici, u obitelji Filipa i Anđe r. Tunić. Zbog rat- 
nih se stradanja njezina obitelj 1991. godine preselila u Voćin u Republici Hr- 
vatskoj, gdje je završila osnovnu školu. U družbu je ušla 26. kolovoza 2001. u 

Sarajevu. U novicijatu je bila u Zagrebu (Kraljevac) od 2004. do 2006. godine, 
a prve je zavjete položila 15. kolovoza 2006. u Gromiljaku. Završila je srednju 
ugostiteljsko-turističku školu. 


Nakon položenih prvih zavjeta obavljala je službu odgojiteljice djece u Sarajevu, 
u Stadlerovu dječjem domu Egipat (2006-2009). Sada je na studiju u Rimu, 
gdje na Salezijanskom sveučilištu studira pastoral mladih.??? 


10. S. ANA JOZIĆ 


Sestra Ana Jozić rođena je 22. srpnja 1987. u Letnici u obitelji Marjana i Olge 
rod. Vicić. U Letnici je primila sakramente krštenja i potvrde. U samostan Slu- 
žavki Kristovih u Graz otišla je 22. lipnja 2002. godine. U tom je samostanu 
provela svoju kandidaturu od 2002. do 2005. godine. Godine 2005. dolazi u 
Zagreb gdje uspješno završava srednju kuharsku školu 2008. godine. U Graz se 
vraća 15. kolovoza 2009. i ulazi u novicijat. Na Veliku Gospu 2011. položila je 
svoje prve zavjete. Sestra Ana Jozić i danas djeluje u Grazu, gdje obavlja poslove 
kuharice kao i druge poslove u redovničkoj kući. 


11. S. STANA MATIĆ, novakinja 


Rođena je 1. listopada 1990. godine u Vitini, u obitelji Vinka i Franice r. Pe- 
rić, a krštena u Letnici. Zbog ratnih se stradanja njezina obitelj preselila 1992. 
godine iz Letnice u Voćin, gdje je Stana završila osnovnu školu, a poslije i sred- 
nju poljoprivrednu — smjer poljoprivredni tehničar. U kandidaturu u Voćinu 
primljena je 27. srpnja 2007. godine, a dvogodišnji novicijat započela je 15. 
kolovoza 2009. u Zagrebu, u samostanu Kraljevac.??* 


Družba sestara Bezgrešnog Začeća III. reda Sv. Franje 


U XV. stoljeću u predgrađu Dubrovnika po imenu Danče bio je lazaret za obo- 
ljele od kuge. Da žrtve kuge ne budu pokopane bez svećenika, dubrovački Se- 
nat 5. prosinca 1457. godine zaključuje da se na tom mjestu ustanovi groblje s 
malim svetištem i kućicom, potpuno odijeljeno od ostalih građana, za svećenika 
koji će ukapati one što umiru od kuge. 


Sto godina kasnije, kada na Dančama više nije bilo lazareta, čuvanje svetišta i 
groblja povjereno je trećoretkinjama Sv. Franje koje su željele živjeti savršeni- 
jim životom. Reorganizirane su 1925. godine. Sestre su dobile odobrenje svojih 

pravila od generala Franjevačkog reda i Biskupskog ordinarijata te uzele ime 
»Družba sestara Bezgrešnog Začeća III. Reda sv. Frane«. Družba se pomalo širila 
baveći se odgajanjem djece i mladeži. Danas je njezina zadaća njegovati bolesni- 
ke i starce u bolnicama i svojim kućama te pomagati u pastoralnom radu na žu- 
pama. Godine 1974. Družba je imala 68 sestara, 3 novakinje i 6 kandidatica.??7 


1. S. ANA JOSKIĆ 


Rođena je 23. srpnja 1978. godine u Gnjilanima u deveteročlanoj obitelji Ivana 
Joskića i Nede rođene Gegić. Osnovnu školu do 5. razreda pahađala je u Letni- 
ci, a nakon toga se s obitelji seli u Bastaje u Hrvatsku. Šesti, sedmi i osmi razred 
završila je u Đulovcu. Srednju školu za turističko-hotelijerskog komercijalista 
završila je u Dubrovniku. U studenome 1995. ulazi u Družbu sestara franjevki 
Bezgrešnog Začeća u Dubrovniku. U novicijat je stupila 1. rujna 2001. godine 
također u Dobrovniku, u samostanu na Dančama. U istom je samostanu polo- 
žila i prve redovničke zavjete 1. rujna 2002. godine te doživotne 24. kolovoza 
2008. godine. Od 2002. do 2007. godine bila je kuharica na Dančama, a nakon 
toga odlazi u Zagreb te radi u dječjem vrtiću Sv. Franje u Zagrebu. 


Sestra Ana piše: »Odgojena sam u brojnoj obitelji i sretna sam što mogu reći 
Bogu hvala za moje roditelje. Tata je radio u Austriji pa nam je mama bila sve, a 
pogotovo meni kao najmlađoj. Sve što jesam i imam dar je Božji i mojih vjero- 
učitelja od Letnice do Dubrovnika. Pamtim one lijepe dane djetinjstva kad me 
je mama budila. Na sv. misu rado sam išla i po kiši a i po snijegu. Voljela sam 
započeti dan molitvom pred Gospinim kipom.«? 


Kćeri kršćanske ljubavi Svetog 
Vinka Paulskog, službenice 


siromaha (usmiljenke) 
1. S. MARIJA JOZIĆ 


Rođena je 15. lipnja 1971. godine u Kosovskoj Vi- 
tini kao najstarije dijete u obitelji. Svoje djetinjstvo 
provodi u Letnici, podno crkve Gospe Letničke. 
Odgajana je u katoličkoj obitelji gdje su na prvome 
mjestu bile vjerske vrijednosti. Njezina je obitelj 
rado pomagala sestrama, pa je tako i s. Marija još 

kao dijete upoznala život u sestarskoj zajednici. Njihova skromnost, tihi moli- 
tveni život i nadasve njihovo darivanje potrebnima privuklo ju je da se i sama 
daruje Bogu kao i njezina sestra Petra. Po završetku osnovne škole 1987. godine 
odlazi u kandidaturu. U novicijat ulazi 15. kolovoza 1992. godine, a zavjete 
polaže 31. svibnja 1999. Nakon što je završila medicinsku školu, radila je u 
različitim ustanovama. Na Katoličkom bogoslovnom fakultetu u Zagrebu di- 
plomirala je teologiju za laike. Trenutačno radi kao medicinska sestra na odjelu 
Dječje neurologije u bolnici Rebro u Zagrebu. Svakodnevno se trudi služiti 
bolesnoj djeci po uzoru na svoje utemeljitelje.?>? 


2. S. PETRA JOZIĆ 


Rođena je 13. rujna 1976. godini u Vitini na Ko- 
sovu kao treće dijete u obitelji sa sedmero djece. 
Djetinjstvo je provela u Letnici, u podnožju sveti- 
šta Majke Božje Letničke. Cijela je obitelj redovito 
prisustvovala sv. misama, a roditelji su djecu odga- 
jali u duhu kršćanskih vrijednosti i oduševljavali ih 
za njih. U rodnoj župi s. Petre djelovale su sestre 
usmiljenke, vrlo zatajne i ljubazne, a pomagale su 
svim ljudima bez razlike. One su na sestru Petru 
ostavile snažan dojam te se i ona odlučila za život 
posvećen Bogu. U novicijat je stupila 15. kolovoza 
1997. godine, a prve je zavjete položila 8. rujna. 
2003. Već trinaest godina kao usmiljenka djeluje 
u Sloveniji, gdje u provincijalnoj kući vodi poslove 
u kuhinji. 





Sestra Petra danas o sebi kaže: »Bogu i Gospi Letničkoj zahvaljujem za dar zva- 
nja i ljubav i sretna sam kći Kršćanske Ljubavi — Usmiljenka.«? 


3. S. LJUBICA JOZIĆ 


Rođena je 7. lipnja 1954. godine u pobožnoj obitelji u Vrnaokolu, u Župi 
Uznesenja Blažene Djevice Marije u Letnici. Sakramente kršćanske inicijacije, 
kao i duhovno zvanje, primila je u istoimenoj župi. Oduševljena radom kćeri 
kršćanske ljubavi Sv. Vinka Paulskoga (usmiljenki) u župi, odlučila je slijediti 
njihov primjer služenja. Kao kandidatica završila je srednju medicinsku školu 





339 S, Marija Jozić, Životopis, Zagreb, 2011. 


360 S, Petra Jozić, Životopis, Slovenija, 2011. (Sa slovenskog prevela s. Ljubica Jozić starija.) 


133 


FROK ZEFI | ŽUPA LETNICA 


u Zemunu, a u sjemenište je ušla 24. svibnja 1977. u Beogradu, dok je 8. ko- 
lovoza 1978. godina primila poslanje. Prve je zavjete položila 31. svibnja 1982. 
i svake ih godine obnavlja. Kao medicinska sestra radila je na više mjesta. Uz 
posao je pohađala studij teologije te diplomirala na Odjelu za kršćanski nad- 
zor Filozofsko-teološkog instituta Družbe Isusove u Zagrebu 1989. godine. Od 
tada se posvetila i katehezi, osobito kao misionarka u Albaniji, gdje je djelova- 
la 12 godina. Trenutačno je sestra službenica (kućna poglavarica) u Zagrebu i 
provincijalna savjetnica Slovenske provincije Bl. Marte Wiecke, kojoj pripadaju 
zajednice u Hrvatskoj.?“! 


4. S. NIKOLINA JOZIĆ 


Rođena je 5. prosinca 1965. godine u Vrnaokolu 
u Župi Letnica. Primjer i požrtvovni rad sestara iz 
Družbe kćeri kršćanske ljubavi ulio joj je ljubav za 
zvanje i želju da im se pridruži u služenju siromasi- 
ma. Godine 1981. iz Letnice odlazi u Beograd gdje 
je pobliže upoznala život i rad časnih sestara, kao 
i njezina rođena sestra Ljubica Jozić. U Beogradu 
je kao kandidatica završila srednju kuharsku školu. 
Godine 1986. postala je časna sestra. Nakon novi- 
cijata radi kao kuharica u zajednici časnih sestara, a 
trenutačno se nalazi u Zagrebu.?? 


5. S. KATA TUNIĆ 


Rođena je 14. srpnja 1949. godine u Šašarama, u 
obitelji Andrea Tunića i Roze r. Božić. Kao male- 
na je uvijek voljela pomagati drugima — starcima 
je donosila vodu i drva. Primjer sestara Sv. Vinka 
koje su djelovale u Letnici i pomagale siromasima 
utkao se u dušu mlade Kate Tunić te je odlučila po- 
ći u samostan. Završivši samo pet razreda osnovne 
škole, otišla je 1962. godine u samostan u Skoplje. 
lako je vrlo mlada, sa samo 13 godina, otišla iz sela, 
vjerovala je da je Božji poziv jači od svega, a poseb- 
no je povjerenje polagala u zagovor Majke Božje 








361 S, Ljubica Jozić, Životopis, Zagreb, 2011. 
3028, Nikolina Jozić, Životopis, Zagreb, 2011. 

Letničke, koja joj je pomogla. Godine 1963. bio je jak potres u Skoplju pa je 
Kata zbog toga otišla u Peć završiti 7. i 8. razred osnovne škole. Po završetku 
osnovne škole odlazi u postulaturu u provincijalnu kuću u Beograd. Godine 
1967. polazi novicijat, a 25. ožujka 1971. godine polaže zavjete. Pohađala je i 
srednju medicinsku školu u Zemunu, a pošto ju je završila, odlazi kao medicin- 
ska sestra u Volovsko raditi u Domu za stare i nemoćne. Uz posao je završila i 
dvije godine katehetske škole u Rijeci te održavala vjeronauk u župnoj crkvi u 
Volovskom. Nakon osam godina rada premještena je u Kikindu u Vojvodini, 
gdje je punih pet godina radila u bolnici. Potom se vratila u svoj rodni kraj, u 
zajednicu časnih sestara u Letnici, te preuzela ambulantu gdje je pomagala siro- 
mašnima i potrebitima, a takvih je bilo mnogo — različitih vjera i nacionalnosti. 
Poslije Domovinskoga rata u Hrvatskoj, 1994. godine, iz Letnice se iselilo mno- 
go župljana, a sestra Kata s još dvije svoje susestre Slovenke je ostala. Poglavari 
su i njih premjestili — Slovenke u Skoplje, a sestru Katu u Zagreb (Oborovo). 
Posljednja časna sestra koja je napustila Letnicu bila je sestra Kata. Sestarsku 
kuću u Letnici i ambulantu preuzele su časne sestre Albanke s Kosova i nastavile 
raditi. Sestra Kata je u Zagrebu najprije radila u Caritasovu domu za djecu s 
posebnim potrebama, a potom je još devet godina do mirovine službu obavljala 
u Nadbiskupskom sjemeništu na Šalati. Sestra je Kata sada u mirovini. Bogu i 
Majci Božjoj zahvalna je za duhovno zvanje, a danas zahvaljuje Gospi Letničkoj 
za sve milosti koje je od nje primila. ?%# 


6. S. TEREZA SIMONOVIĆ 


Rođena je 13. listopada 1953. godine u Šašaru, 
u Župi Letnica. Djetinjstvo je provela u rodnom 
zavičaju, gdje je završila sedam razreda osnovne 
škole. Osjetila je kako je Bog zove u Družbu kćeri 
kršćanske ljubavi te je uz Njegovu pomoć odgovo- 
rila tom pozivu. Osmi je razred završila u Osijeku, 
a onda je premještena u Beograd gdje kao kandi- 
datica završava katehetsku školu. Uslijedio je dvo- 
godišnji novicijat nakon kojega je završila i sred- 
nju medicinsku školu u Zemunu. Godine 1977. 
poglavari su je poslali u Volosko pokraj Opatije, 
gdje je sedam godina radila kao medicinska sestra 
u staračkom domu. Na molbu župnika iste župe 








363 S, Kata Tunić, Životopis, Zagreb, 2011. 

ostavila je posao medicinske sestre i preuzela posao katehiziranja i rada s mladi- 
ma u župi. Uz tu je službu vodila mješoviti zbor i bila sakristanka sve do 1997. 
godine. Tada odlazi u Caritasov dom u Oborovo raditi s invalidnom djecom 
i tamo ostaje dvije godine. Nakon toga se ponovno vraća u Volosko gdje radi 
kao vjeroučiteljica i pastoralna suradnica u župi. U Župi Sv. Ane na Voloskom 
ostaje do 2002. godine, kada je premještena u Novigrad na Dobri kako bi radila 
u župnom pastoralu i predavala vjeronauk u školi. Još uvijek djeluje u spome- 
nutoj župi te uz mnoge aktivnosti svjedoči svoje poslanstvo i karizmu svojih 
utemeljitelja — Sv. Vinka Paulskoga i Sv. Lujze de Marillac.?** 


7. S. ANĐELINA JAKOVIĆ 


Rođena je u Vrnaokolu 7. studenoga 1966. godine.  [šš 
Osnovnu je školu pohađala u Letnici, po završet- 
ku koje se odlučila posvetiti Bogu u Družbi kćeri 
kršćanske ljubavi. Kao kandidatica u Austriji za- 
vršila je ugostiteljsku školu, nakon čega se vraća u 
Beograd u novicijat. Po završetku novicijata odlazi 
u kuću časnih sestara u Višegradskoj ulici u Beo- 
gradu gdje ostaje dvije godine, a iz Beograda odlazi 
najprije u Stublu, pa u Peć i na koncu u Zlokočane. 
Budući da je uz svoj posao završila i katehetski stu- 
dij u Ljubljani, prema potrebi je u župama radila i 
kao katehistica. Iz Zlokučana je 1997. godine pre- 
mještena u Volosko kraj Opatije, a 2002. godine, 
zajedno sa sestrom Terezom Simonović, u Novi- 


grad na Dobri gdje i danas djeluje.?# 





8. S. LJUBICA JOZIĆ 


Rođena je u Skoplju u Makedoniji 13. veljače 1979. u obitelji Kriste Jozić i Ka- 
tarine r. Simonović. Djetinjstvo je provela u rodnom zavičaju, u Župi Letnica, 
u kojoj je pohađala šest razreda osnovne škole. Za vrijeme Domovinskog rata 
u Hrvatskoj, krajem 1991. godine, dolazi u Volosko kraj Opatije (Hrvatska) 
gdje završava sedmi i osmi razred osnovne škole i srednju hotelijersko-turističku 
školu. Od malih je nogu osjećala duhovni poziv, čemu je uvelike doprinijela 
njezina vjernička obitelj. U rodnoj Župi Letnica susretala se sa sestrama iz dvi- 





364 S, Tereza Simonović, Životopis, Novigrad na Dobri, 2011. 
365 S, Anđelina Jaković, Životopis, Novigrad na Dobri, 2011. 

ju redovničkih zajednica: Kćeri kršćanske ljubavi 
Sv. Vinka Paulskog i Družbe sestara Malog Isusa. 
Potaknuta primjerom nesebičnog služenja siroma- 
sima i bolesnicima sestara Kćeri kršćanske ljubavi 
Sv. Vinka Paulskog, nakon završene srednje škole 
odlučila se za Bogu posvećen život u toj družbi. 
Od jeseni 1997. do ljeta 2002. živjela je u Ljublja- 
ni gdje je završila dvije godine teološko- pastoralne 
škole te duhovnu formaciju postulata i novicijata u 
provincijskoj kući Šentjakob ob Savi. Nakon pet i 
pol godina duhovnog zvanja položila je prve zavje- 
te u družbi. Prema želji poglavara, 2002. upisuje 
Teološki fakultet u Rijeci na kojem je 2007. godine 
i diplomirala. Nakon studija radila je dvije godine 
u Rijeci kao vjeroučiteljica u osnovnoj školi i kao tajnica i bilježnik na Interdije- 
cezanskom ženidbenom sudu u Rijeci, gdje je još uvijek zaposlena. Živi i djeluje 
u zajednici na Voloskom, a u župi Sv. Ane u istom gradiću aktivno je uključena 
u katehizaciju odraslih, u duhovnu animaciju Konferencije mladih BI. s. Rosa- 
lije Rendu, a sudjeluje i u drugim aktivnostima spomenute zajednice i župe.?% 





Družba Marijinih sestara od čudotvorne medaljice 


1. S. LIDIJA (VERKA) ĐORĐEVIĆ 


Rođena je 28. ožujka 1975. godine u Vrnezu u obi- 
telji Roka Đorđevića i majke Vitke rođ. Jaković. 
Krštena je u Župi Letnica, u crkvi Blažene Djevi- 
ce Marije, gdje je i pričešćena i krizmana. Nakon 
osnovne škole, koju je također završila u Letnici, 
primljena je 19. kolovoza 1991. u samostan Mari- 
jinih sestara u Osijeku. Kao postulantica u Družbi 
Marijinih sestara u Osijeku pohađa i završava sred- 
nju školu te 18. kolovoza 1994. godine i maturira. 
Novicijat započinje 8. kolovoza 1994. godine. Prve 
je zavjete položila 25. ožujka 1996. godine, a doži- 
votne 25. ožujka 2003. U Blaškovec, gdje obavlja 


kućne poslove i bavi se šivanjem, premještena je 1. 








366 S, Ljubica Jozić, Životopis, travanj 2011. 

travnja 1996. godine, a 15. siječnja 1997. ponovno dolazi u Osijek (P. Pejače- 
vića 35) gdje vodi brigu o bolesnicima i poslovima šivanja. U Novoj Kapeli u 
Domu starih i nemoćnih osoba boravi od 1. veljače 1999. do 1. listopada 2001. 
godine, a potom je opet premještena u Osijek u Provincijalnu kuću. U Novu je 
Kapelu opet došla 14. veljače 2004. godine. Uz rad u Domu starih i nemoćnih 
položila je i vozački ispit te završila studij duhovnosti u Zagrebu koji je upisala 


2006. godine.?*7 


2. S. MARTINA (NAŠKA) ĐORĐEVIĆ 


Rođena je 18. siječnja 1977. godine u Vrnezu, u 
Župi Blažene Djevice Marije u Letnici, u obitelji 
Roka Đorđevića i Vitke r. Jaković. Nakon osnov- 
ne škole, 5. svibnja 1996. godine ulazi u Družbu 
Hrvatske provincije Marijinih sestara u Osijeku. U 
postulat je stupila 8. rujna 1996. godine. Kao po- 
stulantica pohađa i završava dvije godine trgovačke 
škole u Zagrebu. U novicijat ulazi 1. veljače 1998. 
godine. Prve je zavjete položila 25. ožujka 2000. 
godine, a doživotne 15. kolovoza 2004. Završila je 
i srednju kuharsku školu. Od 1. prosinca 2000. go- 
dine radila je kao kuharica u samostanu Blaškovec 
(Zagreb), a od 10. veljače 2004. do danas radi kao 
kuharica u Župi Žepče u Bosni i Hercegovini.3% 


3. S. OZANA (SUSA) TOMIĆ 


Rođena je 27. lipnja 1974. godine u Vitini, u Župi 
Blažene Djevice Marije u Letnici, u obitelji Niko- 
le Tomića i Marije r. Tomić. U Družbu Hrvatske 
provincije Marijinih sestara u Osijeku primljena je 
29. siječnja 1999. godine. Postulaturu započinje 2. 
veljače 1999. te kao postulantica radi sa starijim i 
nemoćnim osobama, a u novicijat ulazi 8. rujna 
2000. godine u Zagrebu. Redovničko je odijelo 
obukla 25. ožujka 2002. godine, prve zavjete polo- 
žila 7. travnja iste godine, a doživotne 31. svibnja 





36 
36 

7 Arhiv Provincije, Osijek, Osobni podaci sestre Hrvatske provincije Marijinih sestara. 
Š Arhiv Provincije, Osijek, Osobni podaci sestre Hrvatske provincije Marijinih sestara. 

2008. Kao ispomoć u Župi Gora (Dumače) radila je 2003. godine, a 2004. bila 
je u samostanu Blaškovec kod Zagreba gdje je vodila brigu o kućnim poslo- 
vima. Godine 2006. bila je na otoku Krku gdje je u franjevačkom samostanu 
pomagala u kuhinji i u kućnim poslovima. Godine 2007. pomaže u kući u 
samostanskoj zajednici Marijinih sestara Osijeku, a od 8. svibnja 2009. brine se 
za bolesne i nemoćne časne sestre te za poslove u zajednici samostana Marijinih 
sestara u Osijeku.?%? 


4. S. DOMINIKA (DILJA) JOZIĆ 


Rođena je 5. ožujka 1977. godine u Kosovskoj Vi- 
tini u obitelji Izidora Jozića i Anđeline r. Dokić. 
Krštena je u Župi Blažene Djevice Marije u Letni- 
ci. U Družbu Hrvatske provincije Marijinih sestara 
u Osijeku ulazi 5. prosinca 1993. godine. Kao po- 
stulantica bila je od 2. listopada 1994. do 11. ve- 
ljače 1996. u Donjoj Zelini i Blaškovcu. Novicijat 
je započela u Zagrebu (Durmitorska 4) 11. veljače 
1996. godine. Prve je zavjete položila 15. kolovo- 
za 1997. godine, a doživotne 25. ožujka 2003. U 
Osijeku je 1993. godine radila kod franjevaca ka- 
pucina, a jedno je vrijeme za trajanja postulature 
bila u Osijeku gdje je pohađala tečaj šivanja. Kao 
novakinja u Zagrebu radila je u bolnici u Klaićevoj 
i završila bolnički tečaj za njegu i pomoć bolesnicima. Pohađala je i četverogo- 
dišnju glazbenu školu na Katoličkom institutu u Zagrebu. Trenutačno obavlja 
službu orguljašice u Gospinu svetištu u Aljmašu.?/ 





5. S. MARGARETA (ANĐELINA) NIKOLIĆ 


Rođena je 2. svibnja 1978. godine u Vrnaokolu, u obitelji Davida Nikolića i 
Monike r. Koljić. Krštena je u crkvi Blažene Djevice Marije u Župi Letnica. Po 
završetku osnovne škole, koju je pohađala u Letnici, sestra Margareta odlazi u 
Osijek i stupa u Družbu Hrvatske provincije Marijinih sestara, a 16. kolovoza 
1993. godine primljena je u samostan. Novicijat je započela 11. veljače 1996. 
godine. Prve je zavjete položila 15. kolovoza 1997. godine, a doživotne 15. 
kolovoza 2004. U Osijeku je završila srednju školu i krojački tečaj. U Osije- 





309 Arhiv Provincije, Osijek, Osobni podaci sestre Hrvatske provincije Marijinih sestara. 


27% Arhiv Provincije, Osijek, Osobni podaci sestre Hrvatske provincije Marijinih sestara. 

ku i Donjoj Zelini obavljala je kućanske poslove, 
a onda je u Novoj Kapeli radila u Domu za stare 
i nemoćne osobe od 1998. do 2000. godine. Isti 
posao nastavlja 2001. godine u Osijeku, tj. njeguje 
bolesnike u Pejačevićevoj ulici. S njegom bolesnika 
nastavlja i u Novoj Kapeli, u Domu za starije i ne- 
moćne osobe, do 2007. godine te još godinu dana 
u Svećeničkom domu u Požegi. Tijekom 2008. i 
2009. njeguje bolesnike u Domu za starije i bole- 
sne osobe »Godan«. Skrb i briga za starije i nemoć- 
ne osobe je poslanje časne sestre Margarete Nikolić 
te ona taj posao nastavlja obavljati 2009. i 2010. 
godine u Osijeku, u staračkom domu »Julije«. Od 
2011. vodi brigu o kućanskim poslovima u Provin- 
cijalnoj kući u Strossmayerovoj ulici u Osijeku.?/! 


6. S. JOZEFINA (JOZEFINA) ANDREIĆ 


Rođena je u Vitini 20. ožujka 1983. u obitelji Ni- 
kole Andreića i Tereze r. Jozić. Krštena je u Župi 
Uznesenja Blažene Djevice Marije na Nebo u Let- 
nici. Po završetku osmogodišnje škole sestra Jozefi- 
na Andreić stupa u samostan Družbe Marijinih se- 
stara u Osijeku 6. siječnja 2000. godine, gdje zapo- 
činje kandidaturu i postulaturu. Završila je srednju 
tekstilnu i krojačku školu. U vrijeme novicijata, od 
8. rujna 2001. do 1. rujna 2003. godine, boravila 
je u Zagrebu. Redovničko je odijelo obukla 15. ko- 
lovoza 2003. godine. U Zagrebu je 2003. završila 
školu za njegovateljicu starijih i nemoćnih osoba, a 
od 2004. radi u Domu starih i nemoćnih osoba u 
Novoj Kapeli, gdje je završila i glazbenu školu.?? 








21! Arhiv Provincije, Osijek, Osobni podaci sestre Hrvatske provincije Marijinih sestara. 

Družba časnih sestara Služavki Kristovih 


1. S. ANĐELKA (ANĐELINA) GEGIĆ 


Rođena je 22. veljače 1975. u Vitini kao prvo di- 
jete u obitelji Petra Gegića i Tereze r. Vicić, u kojoj 
je bilo sedmero djece. Odrasla je u rodnom selu 
Šašar, a svete je sakramente primila u Župi Uzne- 
senja Marijina u Letnici. Osnovnu je školu završila 
u Letnici, a potom je 1988. došla u samostan Slu- 
žavki Kristovih u Graz. U novicijat je ušla 1990, 
prve je redovničke zavjete položila 1992. godine, a 
doživotne 1998. U Grazu je završila višu ekonom- 
sku školu te dvije godine studirala teologiju. Od 
2000. na dužnosti je sakristanke u svetištu Gospe 
od pobjede (Mutter von Sieg). Trenutačno obnaša 
različite dužnosti — pomaže starijim sestrama i radi 
kao prodavačica sakralnih predmeta.?? 


2. S. IVANKA (IVANA) DAROJKOVIĆ 


Rođena je 24. veljače 1972. godine Vitini u obitelji 
Vinka Darojkovića i Anđe rođ. Pašalić u kojoj je 
bilo sedmero djece. Krštena je u župnoj crkvi Bla- 
žene Djevice Marije u Letnici, gdje je i pričešćena i 
krizmana. Osnovnu je školu (1979-1987) završila 
u Letnici, a 1987. ušla je u samostan časnih sestara 
Služavki maloga Isusa u Sarajevu, gdje je godinu 
dana pohađala glazbenu školu. Godine 1988. pre- 
lazi u samostan časnih sestara Služavke Kristove u 
Grazu (Austrija), gdje je provela godinu dana kao 
kandidatica te uz učenje njemačkog jezika upozna- 
la služavke Kristove. U novicijat je ušla 14. kolovo- 
za 1989. godine, a 15. kolovoza 1991. položila je 
prve zavjete u Grazu. Od 1993. do 1996. godine, 





4. ČASNE SESTRE IZ ŽUPE 


uz posao koji je obavljala u staračkom domu, završila je i studij na Konzer- 
vatoriju za crkvenu glazbu u Grazu. Na blagdan Uznesenja Blažene Djevice 
Marije na nebo — Velike Gospa, 15. kolovoza 1997. godine, položila je vječne 





3738, Anđelka GEGI, Životopis, 2011. 

zavjete. Od 1996. do 2000. godine obavljala je službu orguljašice, sakristanke i 
zamjenice predstojnice u Wigratzbadu (Njemačka) te je izvanredno pohađala i 
završila Opću gimnaziju u Zagrebu. Prema volji svojih poglavara, 2000. godine 
preuzela je dužnost u Hrvatskoj katoličkoj misiji u St. Galenu u Švicarskoj, 
gdje je obnašala dužnost orguljašice, voditeljice zborova molitvenih zajednica, 
kao vjeroučiteljica pripremala je prvopričesnike i krizmanike za prvu pričest i 
krizmu, a uz to je obavljala i poslove u kuhinji te se brinula o održavanju ku- 
će. U St. Galenu od 2000. do 2003. godine studira na Akademiji za crkvenu 
glazbu, a 2003. upisuje studij teologije u Churu (Švicarska) koji 2007. godine 
nastavlja u Fribourgu te završava 2011. na Katoličkom bogoslovnom fakultetu 
u Zagrebu.?* 


3. S. MARIJA VALERIJA (SUSA) GEGIĆ 


Rođena je 12. listopada 1975. u Vitini, u obitelji 
Tune Gegića i Milice r. Jaković u kojoj je bilo še- 
stero djece. Svete je sakramente — krštenje, prvu 
pričest i potvrdu — primila u rodnoj Župi Uznese- 
nja Marijina u Letnici. Osnovnu je školu također 
završila u Letnici, a 1999. prijavljuje se u Družbu 
sestara Služavki Kristovih. U novicijat stupa 14. 
kolovoza 1992. godine u Grazu i oblači redovničko 
odijelo. U Grazu je položila i zavjete — prve 1994. 
godine, a doživotne na Veliku Gospu 2001. Medi- 
cinsku je školu završila u Slavonskom Bradu, a kao 
njegovateljica je služila u Stuttgartu i Grazu. Od 
2006. godine radi u KB Dubrava kao medicinska 
sestra.57> 





4. S. EMANUELA (MARIJA) NIKOLIĆ 


Rođena je 29. ožujka 1973. godine u Vitini, u obitelji Ive i Anice r. Jozić. Od 
sedmero djece, četiri brata i tri sestre, Marija je prvo željeno i iščekivano dijete. 
Odrasla je u skromnoj, ali skladnoj obitelji u kojoj je naučila moliti, ljubiti 
Boga, voljeti Crkvu i pomagati bližnjemu. U takvu obiteljskom ozračju, dok je 
promatrala letničke svećenike i župnika te požrtvovnost redovnica u župi, Bog 
je progovorio u nutrini mlade Marije, kasnije sestre Emanuele, koja je osjetila 





34 Arhiv Provincije Družbe sestara Služavke Kristove, Konisbrunn. 
3138, Valerija GEGIĆ, Životopis, Zagreb, 2011. 

poziv da služi Bogu. Godine 1987. s djetinjim pre- 
danjem obavljala je svibanjske pobožnosti na čast 
Gospi Letničkoj te odlučila krenuti za Kristom i 
biti glasnica velikoga Kralja, prema riječima pjesme 
koju je rado pjevala. Iako je nakon završene osnov- 
ne škole primljena u tvornicu tekstila kao pomoć- 
nica, nije počela raditi jer je Bog za nju imao drugi 
plan — 211. listopada 1987. otišla je u Sarajevo u 
Družbu sestara Služavki maloga Isusa. Nakon 18 
mjeseci napušta Sarajevo i odlazi u Slavonski Brod 
Služavkama Kristovim. Iz Slavonskoga Broda, gdje 
je izvaredno završila srednju medicinsku školu, od- 
lazi u Graz kao kandidatica te tamo obavlja novi- 
cijat i juniorat. U Grazu je njegovala starije i ne- 
moćne, a tamo je 1998. godine položila i doživotne zavjete te obavljala službu 
odgojiteljice kandidatica. 





Svoju izvornu želju da služi Kristu i da bude glasnica velikoga Kralja sada ostva- 
ruje u staračkom domu u K&nigsbrunnu u Njemačkoj.?/$ 


5. S. VERONIKA (VERA) SIMONOVIĆ 


Rođena je 17. studenoga 1972. godine u Letnici 
kao treće dijete Nikole i Anđe koji su imali šestero 
djece. Zahvaljujući svojim pobožnim i vrijednim 
roditeljima, u obitelji je još kao dijete naučila živje- 
ti u ozračju Božje ljubavi, voljeti Gospu i redovito 
sudjelovati na sv. misi te je tako i upoznala sestre 
usmiljenke i Služavke maloga Isusa koje su djelova- 
le u Letnicu i požrtvovano radile za duše. Često je 
navraćala u zajednicu sestara usmiljenki i rado im 
pomagala. Godine 1987. završava osnovnu školu 
u Letnici i iste godine odlazi u samostan Družbe 
sestara Služavki Kristovih. Redovničko je odijelo 
obukla i u novicijat stupila 14. kolovoza 1990. u 
Grazu u Austriji. Privremene je zavjete položila 15. 
kolovoza 1992. Iste je godine prihvatila dužnost kuharice u Grazu i na toj duž- 








3768, Emanuela NIKOLIĆ, Životopis, Graz, 2011. 

nosti ostala do danas. Doživotne je zavjete položila 14. kolovoza 1998. godine 
377 


pod geslom: Ljubim Gospodina jer čuje vapaj molitve moje. 


6. S. ANĐELINA TOMIĆ 


Rođena je 20. travnja 1972. godine u Viti, u Župi 
Uznesenja Blažene Djevice Marije. Otac Tuna To- 
mić i majka Petra r. Gegić bili su pobožni i vrijed- 
ni roditelji koji su odgojili desetero djece — petero 
braće i pet sestara. Njihov najstariji sin Vinko je 
svećenik. Sestra Anđelina Tomić je sedmo dije- 
te u obitelji. Po završetku osnovne škole, koju je 
pohađala u Letnici, prijavljuje se u Družbu sestara 
Služavki Kristovih. Kandidaturu i novicijat završa- 
va u Grazu u Austriji (1988-1991). Od 1992. do 
1994. pohađala je školu za njegu starih osoba (Al- 
tenpflegeschule) u Ausgburgu u Njemačkoj, po- 
tom od 2005. do 2006. Hospizhelferausbildungu 
Konigsbrunnu, a od 2006. do 2009. školu za njegu 
psihičkih bolesnika (Gerontopsychiatrischepflege) u Ausgburgu. Godine 2009. 
pohađala je i tečaj »Služba Riječi«. Od 1991. do 1997. godine radila je u starač- 
kom domu u Kčnigsbrunnu u Njemačkoj, a od 1997. do 2000. njegovateljica 
je starih i nemoćnih osoba u Grazu. 





Od 2000. godine ponovno živi i radi u K&nigsbrunnu u Njemačkoj.?? 


7. S. MARIJA DAROJKOVIĆ 


Rođena je 8. srpnja 1985. godine u Skoplju u 
obitelji Mike Darojkovića i Tereze rođ. Đonović. 
Drugo je od troje djece u obitelji. Krštena je u 
Župi uznesenja Blažene Djevice Marije — Gospe 
Letničke u Letnici. Godine 1991. obitelj se seli 
iz Letnice (Kosovo) u Voćin (Hrvatska), gdje je 
završila osnovnu školu. U Voćinu su djelovale se- 
stre Služavke maloga Isusa, a ona je kao dijete bila 
»prijatelj Maloga Isusa« te je redovito sudjelovala 
u molitvama, krunici, svibanjskim pobožnostima, 








371 S, Veronika SIMONOVIĆ, Životopis, Graz, 2011. 
378 S, Anđelina TOMIĆ, Životopis, K&nigsbrunn, 2011. 

pjevanju (Zlatna harfa). Gledajući sestre kako rade, javila se i njoj misao da bude 
kao one, da slijedi Isusa po primjeru Njegove majke — Blažene Djevice Marije. 
Godine 2000. stupila je u samostan družbe sestara Služavki Kristovih u Grazu 
kao kandidatica. Od 2002. do 2004. godine pohađala je Haswirtschaftschule 
u Grazu, a od 2004. do 2006. završava školu za Altendienste — Pflegedienste 
(Altenbetreuerin). Po završetku škole 2006. godine ulazi u novicijat, a 2008. 
polaže prve zavjete. 


Živi i radi u Grazu gdje ispunjava svoj život njegujući starije i nemoćne osobe 
po primjeru Isusovu: »Što ste učinili jednome od ove moje najmanje braće, 
meni ste učinili.«?7? 


Družba sestara franjevki od Bezgrešnog začeća (Dubrovnik) 
1. S. MARIJA IVIĆ 


Rođena je 1. siječnja 1984. u Vitini na Kosovu u 
kršćanskoj obitelji Josipa i Tereze rođ. Šilar, u kojoj 
je bilo devetero djece. Krštena je 7. siječnja 1984. 
u Letnici, a krizmana 24. svibnja 1998. u Đulov- 
cu. Osnovnu je školu od 1990. do 1992. pohađala 
u Letnici, a nakon izgnanstva, od 1993. do 1998. 
godine, u Bastaji (Dulovec) u Republici Hrvatskoj. 
Srednju krojačku školu pohađala je u Dubrovni- 
ku od 1998. do 2001. U Družbu sestara franjevki 
od Bezgrešnog začeća stupila je 24. kolovoza 1998. 
u Dubrovniku (Danče), gdje je započela i novici- 
jat 30. kolovoza 2002. Prve je zavjete položila 31. 
kolovoza 2003. godine, a doživotne 23. kolovoza 
2009. također u Dubrovniku. Od 2003. do 2006. 
radi kao krojačica u matičnoj kući družbe na Dančama u Dubrovniku, potom 
kao sakristanka u samostanu Male braće od 2006. do 2010. godine, kada se 


vraća poslu u matičnoj kući. 





Hodočašće Kćeri kršćanske ljubavi u zavičajnu Letnicu 
(napisala s. Ljubica Jozić) 


Dugo planirani i očekivani, milosni trenutak hodočašća za sestre iz Župe Let- 
nica na Kosovu, ostvario se na blagdan Sv. Vinka Paulskoga 27. rujna (koje 





379, Marija DAROJKOVIĆ, Životopis, Gratz, 2011. 

godine?). Šest sestara hrvatske narodnosti iz Družbe kćeri kršćanske ljubavi Sv. 
Vinka Paulskoga: s. Tereza Simonović, s. Nikolina Jozić, s. Anđelina Jaković, s. 
Marija Jozić, s. Petra Jozić i s. Ljubica Jozić ml. sa svojim poglavarima, p. Jo- 
žom Zupančićem — ravnateljem Slovenske provincije, s. Barbarom Šelih dosko- 
ra provincijalkom provincije i s. Martom Rauh — provincijskom ekonomom, 
uputile su se prema svom rodnom kraju na hodočašće velikom Marijanskom 
svetištu Majke Božje Letničke. Nakon iseljavanja obitelji tijekom devedesetih 
godina prošlog stoljeća za mnoge sestre bio je to prvi pohod svom zavičaju. 
Morale su prijeći dalek put koji se sastojao od više etapa tijekom trodnevnoga 
hodočašća od 26. do 28. rujna. Sestre su na hodočašće krenule iz različitih za- 
jednica: iz Voloskog, Novigrada na Dobri kraj Karlovca, Šentjakoba ob Savi kraj 
Ljubljane te Zagreba. Nakon posjeta zajednici sestara u Beogradu, hodočasnice 
su u Skoplju u predvečer blagdana Utemeljitelja započele svečano slavlje svog 
duhovnog oca — Sv. Vinka Paulskog. Sljedećeg jutra ostvarila se dugogodišnja 
želja sestara — posjet rodnom kraju — Letnici. Nije moglo proći bez suza rado- 
snica zbog ponovnog vraćanja svojim korijenima. Ugledavši crkvu u kojoj su 
sakramentom krštenja postale djeca Božja, župu koja je bila prva djeliteljica 
Kristova Tijela i Krvi te u kojoj su pečatom Duha Svetoga primile poslanstvo 
naviještati Radosnu vijest, ganute su zapjevale pjesmu Gospi Letničkoj. Uz za- 
jedničku i osobnu molitvu slijedilo je euharistijsko slavlje koje je predvodio p. 
Jože Zupančić u koncelebraciji s don Matom Jakovićem, župnikom u Skoplju 
(rodom iz Letnice) te sadašnjim župnikom u Letnici — don Kristom Gjergjijem. 
Proslavi blagdana Sv. Vinka nazočio je velik broj mladih albanske narodnosti iz 
župa Prizrenske biskupije, koji pripadaju Vinkovoj konferenciji mladih i Ma- 
rijanskoj — Vinkovoj mladeži, te sestre Kćeri kršćanske ljubavi iz svih zajednica 
na Kosovu. Duh međunarodnosti Družbe i bogatstvo Katoličke crkve bio je 
prisutan i u ovom misnom slavlju koje je služeno na hrvatskom i albanskom 
jeziku, a pozdrav s. Barbare Šelih održan je na slovenskom jeziku. U misnom 
slavlju prisjetile su se svih sestara koje su kroz osamdeset godina služile hrvat- 
skom narodu u spomenutoj župi i svojim primjerom privlačile mnoge genera- 
cije za nasljedovanje Krista. Plodovi njihova radikalnog življenja i nesebičnog 
služenja Bogu i bližnjima vidljivi suu mnogobrojnim zvanjima iz Župe Letnica. 
Trenutačno ima četrdesetak ženskih redovničkih i desetak muških redovničkih i 
svećeničkih zvanja. Hodočašće je završilo posjetom rodnim kućama svake od se- 
stra hodočasnica. Većina je obiteljskih kuća prazna te zbog toga propadaju, dok 
su manji dio zaposjele muslimanske obitelji izbjegle iz Makedonije. Pozdravom 
Majci Božjoj Letničkoj sestre su se uputile natrag u svoje sestrinske zajednice, 
poslanju i služenju svima kojima su od Boga poslane. 

Družba sestara Službenice milosrđa (ančele) 


1. VERONIKA NIKOLIĆ 


Rođena je u Vrnavokolu, u Župi Uznesenja Blažene Djevice Marije — Gospe 
Letničke, 19. travnja 1983. u obitelji Davida Nikolića i Monike rođ. Kolić. 
Krštena je u Letnici. Potječe iz brojne kršćanske obitelji sa sedmero braće i dvije 
sestre, od kojih je troje preminulo u ranom djetinjstvu. Osnovnu je školu, do 
trećeg razreda, pohađala u Vrnavokolu, a nastavila u Đulovcu (Republika Hr- 
vatska) kamo je obitelj izbjegla 1993. godine u jeku Domovinskoga rata. Sred- 
nju je prometnu školu završila u Daruvaru, kamo se s obitelji preselila 2000. go- 
dine. Po završetku srednje škole, u potrazi za odgovorom na svoje zvanje, živjela 
je u Poljskoj i Njemačkoj. Nakon povratka u Hrvatsku kroz godinu se dana 
promišljanja opredijelila za redovničko zvanje te 2008. godine ušla u Družbu 
sestara Službenica milosrđa (ančele). Veronikina sestra također je redovnica — s. 
Margareta (Anđelina) — u Družbi Marijinih sestara od čudotvorne medaljice.??? 


Družba sestara Presvetog Srca Isusova 


1. S. IZIDORA PERIĆ 


Rođena je 28. kolovoza 1950. godine u Vitini i krštena u crkvi Uznesenja Bla- 
žene Djevice Marije na nebo — Gospe Letničke. U istoj je crkvi primila prvu 
svetu pričest i krizmu. U Letnici je završila i osmogodišnju školu, a potom je 
pristupila Družbi sestara Presvetog Srca Isusova u Rijeci. Prve je zavjete položila 
3. listopada 1969. godine, a 1971. istupila je iz zajednice.?! 


Družba Klanjateljica Krvi Kristove 


1. S. LJILJA MUZIĆ 


Rođena je 23. rujna 1979. godine u Vrnaokolu (Vitina) u obitelji Viktora i Di- 
lje kao najmlađe od sedmero djece (ima tri brata i tri sestre). Ime koje je dobila 
na krštenju zadržala je i kao redovnica. Osnovnu je školu, do šestog razreda, 
pohađala u Vrnaokolu, a nastavila u Đulovcu (Republika Hrvatska) kamo joj se 
obitelj preselila, zajedno s brojnim svojim sunarodnjacima, zbog ratno-politič- 
kih okolnosti, 1993. godine. U Đulovcu prvi put upoznaje sestre Klanjateljice 
Krvi Kristove. Nakon odgovara na Božji poziv i ozbiljnog razmišljanja 25. ko- 





380 Veronika NIKOLIĆ, Životopis, Dubrovnik, 2011. 
381 S, Dobroslava MLAKIĆ, Družba sestara Presvetoga Srca Isusova, Zagreb — Rijeka, 1999, str. 528 

lovoza 1996. odlazi u samostan sestara Klanjate- 
ljica Krvi Kristove (Zagreb, Ratgled 3). Srednju je 
školu (administrativni tajnik) završila 2000. godi- 
ne u Zagrebu, kada je završila i dvije godine niže 
glazbene škole. Prve je zavjete položila 8. prosinca 
2003. u kapelici u Tuškancu, u svojoj prvoj zajed- 
nici nakon novicijata. Godine 2004/2005. upisuje 
studij na Učiteljskom fakultetu u Zagrebu (zvanje 
odgojitelj predškolske djece). Za postignuti uspjeh 
u toj akademskoj godini dobila je Dekanovu na- 
gradu. Diplomirala je u Zagrebu 8. studenoga 
2007. te stekla višu stručnu spremu i stručno zva- 
nje »odgojitelj predškolske djece«. Sudjelovala je 
na internacionalnom susretu za sestre koje su pred 
doživotnim zavjetima, a koji je održan u Rimu 2007. Vječne je zavjete položila 
15. kolovoza 2009. u crkvi Sv. Alojzija Stepinca u Rakitju u Zagrebu. Od 19. 
studenoga 2007. do 31. lipnja 2008. godine radi u dječjem vrtiću »Ivančice« i 
živi u zajednici u Ivancu. Svoj život i poslanje nastavlja u zajednici u Slavon- 
skom Brodu od 1. rujna 2008. godine i radi u dječjem vrtiću »Lucija«. Stručni 
je ispit položila 26. ožujka 2009. u Zagrebu. Dosada je boravila u zajednicama: 
Razgled, Irešnjevka, Podsused, Miramarska, Tuškanac, Ivanec, Slavonski Brod. 





Sestra Ljilja o sebi kaže: »Bogu dragom zahvaljujem za njegovo divno djelo 
u mome životu. U svojoj neizmjernoj ljubavi pozvao me da ga slijedim kao 
Klanjateljica Krvi Kristove i tako izvršim svoju krsnu posvetu, služeći Njemu i 
onima kojima me šalje. Želim čitavim bićem odgovoriti na dar poziva i prigrliti 
ovaj savez ljubavi kojeg je Isus zapečatio svojom krvlju. U slobodi i ljubavi svoj 
pogled sve jače usmjeravam prema Isusu i potpuno mu se predajem. Oslanjam 
se na Božju vjernost i ljubav u svim životnim situacijama, kako bi moj život bio 
na Božju slavu i slavu njegove Presvete krvi. Neka Gospodin uzdrži moju volju. 
Amen.«?? 


Sestre Sv. Vinka Paulskoga 
1. S. Katarina (Marijana) Gegić 


Rođena je 2. listopada 1966. godine u obitelji Josipa i Petre r. Pavić. Krštena je, 
pričešćena i krizmana u Župi Letnica. Nakon završene osnovne škole odlučila 





282.8, Ljilja MUZIĆ, Životopis, Slavonski Brod, 2011. 

je poći u samostan. Župnik don Tuna Glasnović 
preporučio joj je milosrdne sestre Sv. Vinka Paul- 
skoga u Zagrebu. Po dolasku u Zagreb 1985. godi- 
ne sestra provincijalka poslala ju je u Osijek kako 
bi završila srednju medicinsku školu. Od 1987. do 
1988. godine pohađala je postulaturu, a 14. kolo- 
voza 1988. započinje novicijat. Prve zavjete polo- 
žila je 1990. godine i dobila ime s. Katarina. Na 
polaganje prvih zavjeta, najljepši dan njezina živo- 
ta, iz mjesta Šašare u Župi Letnica u Zagreb su joj 
došli roditelji i sestra te bratić iz Bjelovara. Druge 
je zavjete položila 1993. godine, a vječne 1995. Od 
1997. godine radi kao medicinska sestra u sveće- 
ničkom domu Sv. Josipa u Zagrebu.?? 





383 S, Katarina GEGIĆ, Životopis, Zagreb, 2011. 

DJELOVANJE ČASNIH 
SESTARA U LETNICI 


1. Milosrdne sestre Sv. Vinka Paulskog iz matične kuće u Parizu 


Družbu kćeri kršćanskog milosrđa ustanovili su 29. studenoga 1633. godine u 
Parizu Sv. Vinko Paulski i Sv. Ludovika de Marillac. Cilj članica ove družbe je 
ljubiti Krista i njemu služiti u siromasima tjelesnim i duhovnim dobrim djeli- 
ma. Crkva je družbu priznala i potvrdila 1655. godine. Vodstvo družbe je pod 
vrhovnim predstojnikom Misionarske družbe (lazarista). Preko Graza u Austriji 
došle su te sestre (usmiljenke) 1843. godine u Maribor, a 1852. u Ljubljanu. 
Samostalnu Jugoslavensku provinciju dobile su 1919. godine. 


Nastojanjem biskupa Gnidovca došle su u Letnicu 21. studenoga 1935. godine. 
Prve sestre koje su određene za Letnicu bile su Slovenke — s. Gabrijela Kozmus i 
s. Pirmina Valenko. U Letnicu ih je dovela sestra vizitatorica. U Beogradu se se- 
stri vizitatorici pridružila s. Teofila Jamnik. Tada putovanje do Letnice nije bilo 
jednostavno. Sestra Teofila Jamnik pridružila se putnicama za slučaj da iz Sko- 
plja nije mogla doći s. Gabrijela Kozmus. U Skoplju su sestre naišle na Antuna 
Kordina, župnika u Letnici. Budući da je s. Gabrijela Kozmus bila spriječena 
službom pa nije mogla odmah poći, vizitatorica s. Vincencija Kaplja je na nje- 
zinu dužnost postavila sestru Teofilu Jamnik, a sestra Gabrijela se pripremila za 
put u Letnicu. Sestrama se na putovanju pridružio župnik Kordin. Iz Skolja su 
došli vlakom do Uroševca, a tada su nastavili putovanje kolima prema Letnici. 
Letničani su se radovali dolasku sestara. U tri sata zvonila su crkvena zvona kao 
na velike blagdane. U četiri sata pjevane su Litanije Majke Božje i podijeljen je 
blagoslov s Presvetim. 


Sestre su za stanovanje dobile crkvenu kuću s tri sobe u kojoj je bila i zdravstve- 
na stanica. Sestra vizitatorica uredila im je kuću u potpunosti. Nije bilo stvari 
koja nije prošla kroz njezine ruke. Sestra Pirmina je preuzela podučavanje djece. 
Imala ih je više od stotinu. Vjeronaučna se poduka držala svake nedjelje. Sestra 
Gabrijela radila je u ambulanti koja je uvijek bila puna bolesnika. Sada su u am- 
bulantu dolazile i muslimanke iz okolnih sela, jer im ranije ni u najtežoj bolesti 
nije bilo dopušteno odlaziti k liječniku. Sestre su preuzele čišćenje i ukrašavanje 
crkve te su pomagale u obradi župnoga vrta. Hranu su dobivale iz župnoga dvo- 
ra. Kuhao je crkveni sluga. Ono što je skuhao za župnika donosio je i sestrama, 
i to jedanput za cijeli dan. Jelovnik se sastojao uglavnom od krumpira i graha, a 
u neposne dana bilo je i nešto mesa. Sestra Gregorija Korbar, kućna nadstojnica 
u Kikindi, za blagdane bi im poslala nešto hrane.?5* 





384 Arhiv Milosrdnih sestara, Kronika, III, 1931-1940. 

Sestre u Letnici na Kosovu, koje je 1941. godine pripalo Albaniji, radile su za 
bolesne i siromašne pomažući im kako su mogle, ne gledajući na njihovu narod- 
nost i vjeru. U svima su gledale braću i sestre u Kristu. Godine 1943. u Letnicu 
je došla s. Hugolina Štrus iz Skoplja i tu ostala do 1946. godine, kada je opet 
premještena u Skoplje. 


U nekoliko sela koja su tri sata hoda udaljena od Letnice pojavila se 1943. godi- 
ne epidemija tifusa. Jedan je musliman došao po sestru Gregoriju Korbar, kuć- 
nu nadstojnicu u Letnici, i zamolio ju da pođe liječiti teško oboljele. Odazvala 
se te je u tim selima ostala tri tjedna. Stanovala je u nekoj kolibi koja je bila tako 
malena da se u njoj jedva mogla okrenuti. Nedjeljom je dolazila u Letnicu da se 
presvuče i pripremi hranu za svoje bolesnike. Epidemija je zahvatila i Stublu. Tu 
je sestra Gregorija pronašla veću kuću i u nju smjestila svoje bolesnike u muški 
i ženski odjeljak. Prije nego bi pošla na počinak, koji je mnogo puta morala 
prekinuti, još bi jednaput pohodila svoje bolesnike. Osim stublanskog župnika 
i jedne djevojčice svi su bolesnici ozdravili. Novine su u više navrata pisale o s. 
Gregoriji i hvalile njezinu dobrotu i požrtvovnost. Dodijeljena joj je tada nagra- 
du od 75.000 dinara, koju nikada nije primila »jer je ravnatelj banke pobjegao«. 
Neprestano čuvanje i njegovanje bolesnika iscrpilo je njezine snage. Pomanjka- 
nje osnovne higijene pripomoglo je da je na koncu i sama oboljela od tifusa. 
Tada se nastanila u jednoj kućici, koja je bila u vlasništvu nekog hodočasnika iz 
Janjeva, pokraj crkve Gospe Letničke. Zaključala je vrata na kućici i zahtijevala 
do joj sestre dodaju hranu kroz prozor jer se bojala da se još koja sestra ne zarazi 
tifusom. Budući da se njezinih uputa nije pridržavala, sestra Venčeslava Pra- 
protnik je za osam dana oboljela i zamalo umrla. Kasnije se doznalo da se Bogu 
ponudila kao žrtva umjesto s. Gregorije. 


Sestra Gregorija Korbar dobivala je injekcije posljedica kojih su bili gnojni mje- 
hurići. Sama si je »prerezala« te gnojne mjehuriće i za tri je mjeseca bila zdrava. 
Možda po zagovoru sluge 


Božjega biskupa Gnidovca, ali je ozdravila i zato što su se Letničani za nju jako 
molili. Njezine su susestre u letničkom Marijinu svetištu obavile nekoliko de- 
vetnica za njezino ozdravljenje. 


Milosrdne su sestre 23. siječnja 1948. godine dobile odluku da se moraju iseliti 
iz kuće u kojoj su bile smještene jer je »općina tu kuću trebala za svoje službe- 
nike«. Sestre su svoje pokućstvo i skromnu prtljagu cijele jedne noći prenosile 
u trošnu kućicu uz potok. Kada su rano ujutro završile s preseljenjem, zapjevale 
su » Tebe Boga hvalimo« kako bi Bogu pokazale da s veseljem primaju na sebe 
novo trpljenje te su tako napustile svoju prvu kućicu. 

Odlukom da se sestrama oduzme kuća Općina je zapravo htjela otjerati sestre iz 
Letnice, a kada to nije postigla, tužila ih je sudu. Suci nisu znali što da rade, pa 
su pitali tužitelje, a jedan je među njima odgovorio da mu »pruža zadovoljstvo 
da sestri nadstojnici (s. Gregorija Korbar op. a.), zavrne vratom, pa će se ostale 
sestre razbježati«. I to je bio sve. Sestre u i dalje u Letnici vršile djela milosrđa. 
Pa i taj koji je htio ubiti sestru Gregoriju svrstao se u red bolesnika. Sjekirom se 
posjekao po koljenu i dobio otrovanje. Od smrti ga je spasila s. Gregorija. No 
zaboravio je tu dobrotu, pa ga je Bog opet opomenuo. Njegova se sestra nabola 
na vile. I opet je s. Gregorija riješila problem. Od tada se više nije usudio »rova- 
riti protiv sestara«.?%2 


Milosrdne su sestre u Letnici stanovale u gotovo ruševnoj kolibi koja je počela 
ugrožavati njihovo zdravlje. Zato su se s dopuštenjem počele brinuti za odgova- 
rajuće zemljište na kojem bi sagradile novu kuću. Za to je čuo neki čovjek koji 
je došao posjetiti Letnicu. Došao je k sestrama i ponudio im prikladno zemljište 
— vrt koji je graničio sa župnom zemljom. Sestre su ponudu prihvatile s veseljem 
i kupile taj vrt. 


Tadašnji letnički župnik dr. Emanuel Krajinović je u suglasnosti s časnim sestra- 
ma razdijelio vrta. Tako je nešto župnoga posjeda pripalo sestrama, pa su one taj 
dio župniku isplatile. 


Potom su sestre u Općinu odnijele pismenu molbu za dobivanje građevinske 
dozvole, na koju nisu dugo čekale. Temeljni kamen za novu kuću blagoslovljen 
je 24. svibnja 1955. godine. Glavnu je brigu oko gradnje kuće preuzela sestra 
Silva Sedevčič, nadstojnica sestarske zajednice u Domu Sv. Marte u Skoplju. 


Sestra je Silva dolazila u Letnicu svakih četrnaest dana. Uvečer bi iz Skoplja 
doputovala vlakom do Uroševca i tu bi čekala ujutro do sedam sati te se jutar- 
njim autobusom dovezla do Kosovske Vitine. Odatle se do Letnice išlo tri sata 
pješice. Nije zabilježeno kako je sestra putovala. Možda ju je tko povezao na 
kolima. Tada još nije bilo autobusa od Vitine do Letnice. U Uroševcu je tada 
bio župnikom Andrej Tumpej, lazarist, a kod njega je bila domaćica njegova 
rođena sestra, redovnica s. Smaragda. Vjerojatno je s. Silva u Uroševcu čekala 
autobus u župnom dvoru. 


Oko polovice srpnja 1956. godine sestarska je kuća u Letnici bila spremna za 
useljenje. Sestre su s velikom radošću svoje stvari prenijele u novu kuću. Zupnik 
je dao porušiti staru kuću čim su sestre iz nje iselile. 





385 Arhiv Milosrdnih sestara, Kronika, IV. 1941-1950. 

Letnica je 10. kolovoza 1956. godine doživjela veliko veselje: pohodio ju je 
skopski biskup dr. Smiljan Čekada. Došao je da zajedno s vjernicima slavi blag- 
dan Velike Gospe i da podijeli djeci sakrament potvrde. Tada se krizmalo 160 
djece. S biskupom je istim vlakom doputovao vizitator otaca lazarista France 
Jereb, vizitatorica s. Danijela Nagode i više drugih sestara. Vizitator Jereb i sestre 
došli su u Letnicu radi blagoslova nove sestarske kuće. 


Gosti su pozdravljeni zvonjavom crkvenih zvona. Pred crkvom su se okupili 
svećenici da pozdrave biskupa. Posljednji dio puta biskup je jahao na bijelom 
konju, a vizitator lazarista je pokraj njega išao pješice. Iza njih je išla sestra vizi- 
tatorica sa sestrama. 


Dok se biskup pozdravljao sa svećenicima, sestre su otišle u novu sestarsku ku- 
ću i pregledale ju. Učinila im se kao kakva vila. Sestre su se ponosile svojom 
novom kućom koju su nazvale Rozalijin dom. Tako se nekada zvao dom sestre 
Rozalije Rendu u pariškom predgrađu koji je služio kao svratište svima kojima 
je bila potrebna duhovna ili tjelesna pomoć. Kuća ima prizemlje u kojem su 
smještene čekaonice za bolesnike i dvije sobe za goste te higijenske prostorije. 
Na prvom su katu kuhinja s verandom, blagovaonica i sestarske spavaonice te 
higijenske prostorije. Dolje su bile još dvije prostorije — praonica i kupaonica. 
Na kraju vrta sestre su imale gospodarsko dvorište i štalu za jednu kravu. Tu je 
bila i ograda za kokoši. 


Budući da je ravnatelj sestara Žakelj bio spriječen, vizitator je 14. kolovoza 
1956. godine blagoslovio kuću i prostor oko nje. Tada je biskup Čekada sa 
svećenicima došao u sestarsku kuću. Budući da je to bio dan uoči Velike Gospe, 
oko crkve se okupilo puno naroda. Došli su i Romi te se utaborili u župnom 
vrtu. Cijeli su dan i noć pred sestarskom kućom svirali svoje violine. 


Na Veliku Gospu održana je procesija s Gospinim kipom koji su nosili svećeni- 
ci. Bilo je to prvi put da procesija prolazi pokraj sestarske kuće. Kad su se s Ma- 
rijinim kipom vraćali u crkvu, svećenici su se morali zaustaviti i pričekati jer se 
oko njega okupilo mnoštvo hodočasnika, a svatko ga je od njih želio dotaknuti. 


U novoj je kući sada bilo mjesta za više sestara. Među sestrama koje su došle u 
Letnicu bila je i sestra Arkadija Zupančič koja je umjesto sestre Gregorije Kor- 
bar preuzela vodstvo sestarske zajednice. 


U to su vrijeme dvije sestre radile i stanovale u župnom dvoru jer je župnik dr. 
Emanuel Krajinović molio poglavare da mu dodijele sestre. Sestre su pravno 
pripadale zajednici u Rozalijinu domu. Njihova je želja bila da se u župnu crkvu 
postavi kip Sv. Vinka Paulskog. Svoju su želju priopćile župniku, dok svojim 

susestrama u Rozalijinu domu nisu ništa govorile želeći ih iznenaditi. Zupnik 
Krajinović je pristao. Pisao je u Beograd na Cukaricu i priopćio želju sestara. Na 
Cukarici su priredili kip Sv. Vinka i željeznicom ga poslali do Uroševca. 


Sestre su u Uroševac poslale nekog Paška da doveze kip u Letnicu. Kip je bio te- 
žak 40 kg. Paško je molio vozače da mu dovezu kip do Vitine, ali oni nisu htjeli, 
jer su mislili da je u kipu mrtvac. Konačno se jedan vozač, koji je bio određen 
za vožnju do Gnjilana, smilovao i dovezao kip do sela Klokot. Tu ga je Paško 
morao podići na rame dok mu se nije smilovao neki drugi vozač koji ga je do- 
vezao do Vitine, gdje je kip stavio na konja i stigao u Letnicu noću oko 11 sati. 


Sestre su već pripremile sve potrebno za postavljanje kipa — stalak i ruže pred 
njim. Župnik i njegov brat pomogli su sestrama postaviti kip na stalak. Ujutro 
su se sestre iz Rozalijina doma začudile kada su u crkvi ugledale tako lijepo 
ukrašen kip Sv. Vinka. Toga se ljeta (19. srpnja 1960. godine) slavio blagdan Sv. 
Vinka svečano kao nikada do tada.?%* Milosrdne sestre Sv. Vinka Paulskog svoje 
su djelovanje u Letnici završile 9. travnja 2002. godine. 


2. Sestre Služavke Malog Isusa 


Družbu sestara Služavki Maloga Isusa utemeljio je u Sarajavu dr. Josip Stadler, 
prvi vrhbosanski nadbiskup, 24. listopada 1890. godine. Družba je od Svete 
Stolice prvo odobrenje dobila 2. listopada 1906. godine, a drugo i konačno 25. 
travnja 1912. godine. Družba je napose posvećena Malom Isusu. Svrha joj je 
da uz nastojanje oko vlastita posvećenja sudjeluje u životu Crkve služeći Krista 
i siromašnoj djeci, starima i nemoćnima na različite načine te da karitativno 
djeluje i pomaže širenje Kristova kraljevstva, uključujući rad na župama i mi- 
sijskim područjima. Prvotna zamisao nadbiskupa utemeljitelja bila je da sestre 
nose civilno odijelo; kasnije 1895. godine dao im je redovničko odijelo koje je 
1969. pojednostavnjeno. Iz prve svoje kuće u Sarajevu (Ulica Mjedenica), pre- 
tijesne za velik broj siročadi i starica, sestre su se preselile u kuću na Bjelavama, 
koja im je postala matičnom, na dan Sv. Rafaela Arkanđela 1897. godine te joj 
dale ime Betlehem. Poslije Drugoga svjetskog rata, u novim prilikama, izgubivši 
matičnu kuću i sve filijalne kuće u Bosni, družba je preorijentirala svoj rad i pre- 
selila rezidenciju u Zagreb. Godine 1949. družba je poslala svoje članice izvan 
granica zemlje: u Belgiju, a kasnije u Njemačku, Francusku, Italiju i Kanadu. 
Posebni Kapitul Družbe godine 1969. i 1970. posuvremenio je njezina pravila u 





386 Arhiv Milosrdnih sestara, Kronika, V 1951-1960. 

duhu Drugoga vatikanskog koncila i razdijelio ju na tri provincije: Zagrebačku, 
Splitsku i Sarajevsku.?*7 


Služavke Malog Isusa došle su u Skopsko-prizrensku biskupiju na molbu skop- 
skog biskupa dr. Smiljana Čekade. Još od 1946. godine s kraćim prekidima 
djeluju u Letnici. Sestre imaju svoju kuću u kojoj žive i blagotvorno djeluju 
pomažući u župnim poslovima, podučavaju vjeronauk i vode crkveno pjevanje. 
U zajednici žive četiri sestre. Zbog velikog siromaštva župljana i okolnog sta- 
novništva, zapažena je sestarska zauzetost i u župnom Caritasu.?? 





257 Opći šematizam Katoličke crkve u Jugoslaviji 1974, Zagreb, 1975, str. 898. 
2 Družba služavki Malog Isusa, Vez ljubavi u tkanju jedne povijesti, Zagreb, 1990, str. 343. 

izvorišnom dijelu rijeke Letnice, leže četiri sela čije je stanovništvo ka- 
toličke vjere, a materinski jezik hrvatski. Župu Crnu Goru ili Letnicu 
sačinjavaju četiri sela: Letnica, Šašare, Vrnez i Vrnaokolo. 


U Gornjoj Moravi na sjevernoj padini planine Skopske Crne gore, u 


U Letnici, kako smo već vidjeli, ima spomenika koji svjedoče da je u župi bilo 
katolika još u XVI. stoljeću. U drugoj polovici XIX. stoljeća pronađene su dvi- 
je kamene ploče iz 1511. i 1600. godine, o kojima smo također već govorili. 
Ivan Jastrebov, tadašnji ruski konzul u Prizrenu, pretpostavljao je, na temelju 
sličnosti odnosno istovjetnosti prezimena Mare Vickove čije se ime nalazi na 
jednoj ploči te jedne suvremene obitelji u Dubrovniku (Vicković), da su te 
ploče tragovi neke stare dubrovačke kolonije. U vrijeme Jastrebovljeva obilaska 
prva je ploča bila pred oltarom, a druga s desne strane crkve. U vrijeme obila- 
ska Atanasija Uroševića 1924. godine prva je ploča bila uzidana iznad glavnih 
crkvenih vrata. Po riječima » Venerabilis Joahnis Lole ossa« kao da je prva ploča 
označavala grob nekog svećenika, svakako zaslužne osobe. U vrijeme svoga pr- 
vog obilaska Letnice Atanasije Urošević je u crkvenom dvorištu našao još jednu 
ploču čiji natpis potvrđuje Jastrebovljevu pretpostavku. Vrijeme je jako nagrizlo 
natpis na toj ploči tako da se jedva čitalo: HIC NICOLAUS IACIT PATRI- 
ZIUS RAGUSINUS (Ovdje leži Nikola, dubrovački patricij, op. a.). Nažalost, 
na tom spomeniku nije bilo datuma ili ga je vrijeme uništilo, pa nije poznato iz 
kojega je stoljeća i iz koje godine. 


U popisu dužnika Dubrovčanina, trgovca u Novom Brdu, Mihaela Lukarevića 
iz doba srpske despotovine spominje se samo selo Šašare, koje se navodi kao 
Sasarovich, Cholo Sesarovich, Sesarovih Cholo de Negimonti. Po dodatku ko/o 
(Cholo) uz osobno ime vidi se da se tu obavljao rudarski posao, jer ta riječ »ko- 
lo« označava napravu na vodeni pogon kojom se ruda drobila i topila. Pokraj 
rijeke Letnice ima tragova tih »kola« ili samolijeva u gomilama legure, u čijim 
se komadićima nađe i neizljevenog srebra. Selo Vrnaokolo i sad nosi taj dodatak 
»kolo«, a iz imena sela Šašara s vremenom je otpao. 


Stanovništvo te župe iz dinarskih je krajeva. Jedino bi stanovnici Letnice i Ša- 
šara mogli potjecati od tih rudara iz prve polovice XV. stoljeća. Predaja im je 
slaba. Znaju samo da su iz Dalmacije. Prezimena rodova u Letnici su ova: Bekić, 
Tomić, Šilar, Marković i Đokić, a prezimena rodova u Šašarama: Božić, Rajić, 
Gejić, Grgić i Džavić. 

Sela Vrnaokolo i Vrnez kao da su, prema narodnoj predaji, opustjela zbog au- 
stro-turskih ratova krajem XVII. stoljeća ili zbog kuge koja je u tom kraju vla- 
dala 1671. godine. Sadašnji rodovi i jednoga i drugog sela kažu da su doseljeni 

iz Bosne. Prezimena rodova u Vrnavokolu su ova: Vrnavić, Čović i Muzić, a u 


Vrnezu: Tošić, Krljug i Bošnjak. 


Kao i stanovništvo Janjeva u Kosovskoj kotlini, tako se i katoličko stanovništvo 


hrvatskoga jezika u toj župi u Gornjoj Moravi deklarira po narodnosti hrvat- 
: o 389 
skim. 


Među najstarijim doseljenicima u Gornjoj Moravi bili su oni katolici koji su 
doseljavali iz Dalmacije i Bosne. Sudeći prema imenu sela Šašara, čini se da je 
tu bilo i Sasa, to prije što oko njihovih sela ima rudarskih tragova, kako je već 
rečeno, u dolini rijeke Letnice, a o tomu svjedoči i mjestopis Suvi rad na hataru 
sela Šašara, što bi možda odgovaralo sadašnjem rudarskom nazivu površinski 
kop. Da je tu bilo rudarstva vidi se iz toga što je selo u prvoj polovici XV. stoljeća 
imalo i dodatak »kolo«, odnosno zvalo se Šašarević Kolo (Sesarovich Cholo), a 
jedanput stoji i da je iz Crne Gore, kako se tada, pa i sada službeno — u narodu 
izvan Gornje Morave — zove ova katolička Župa Letnica. U njoj sada dodatak 
»kolo« ima samo selo Vrnaokolo. 


Najraniji spomen župe potječe iz prve polovice XV. stoljeća, kada se iz sela 
Šašara (tada Šašarević Kolo) spominju neki dužnici u popisu već spomenutog 
Dubrovčanina Mihaela Lukarevića, trgovca u Novom Brdu. Letničani, pa i Ša- 
šarani kažu da im župa potječe iz ranog turskog doba, međutim iz pisanih poda- 
taka vidimo da je ona postojala nešto ranije. Vidi se to uostalom i po rudarskim 
tragovima. 


Najstariji albanski rodovi u tom kraju su oni koji su oko 1930. godine znali 
nabrojati osam pojaseva, što bi značilo, računajući po 30 godina na pojas, da bi 
se njihovo doseljenje moglo vezati uz 1690. godinu, tj. za vrijeme prve srpske 
seobe u Ugarsku. 


Neki od njih dolazili su kao muslimani, a neki kao katolici, od kojih su neki 
prešli na islam. Na islam su prelazili da ih Turci ne bi iselilie sa zemljišta na ko- 
jem su se naselili, a poslije su stariji doseljenici savjetovali novije doseljenike da 
prijeđu na islam jer naseljene kršćane, bez organiziranog naseljavanja od strane 
turske vlasti, turci mogu uzeti za svoje kmetove ili ih raseliti. 


Kako se planina Skopska Crna gora pruža južnom stranom Gornje Morave, 
to su se Albanci kao gorštaci pri doseljavanju najradije prihvatili planine i sa 
sjeverne površine Skopske Crne gore gotovo potpuno potisnuli Srbe. Planina 
ih je privlačila zbog stočarstva, zbog ugodnije klime i zbog slobodnijeg života. 





25 Atanasije UROŠEVIĆ, Etnički procesi na Kosovu tokom turske vladavine, Beograd, 1987, str. 24. 

Navode se u dokumentima različiti razlozi doseljavanja Albanaca u ove krajeve, 
a glavni je razlog u uvjetima stvorenim u austro-turskim ratovima krajem XVI- 
II. i u prvoj polovici XVIII. stoljeća, kada su na razrijeđenim naseljima potekle 
dugotrajne migracijske struje.??“ 


Župa je 1818. godine imala 549, a 1842. godine 676 katoličkih duša.?*! Prema 
Kanonskoj vizitaciji biskupa Urbana Bogdanovića iz 1846. godine župa obuhvaća 
sela Letnicu, »Vrnezkolo, Vrnaokolo i Šašare«. U župi ima 130 katoličkih obi- 
telji i 760 duša. Na njezinu su području dvije muslimanske kuće. Osim tih sela 
župi pripadaju Stubla, Binač, Loskobar, Karadak, Dunavo i Stanci. U njima živi 
150 albanskih obitelji potajnih katolika.??? 


Iz izvješća istoga biskupa od 1853. godine doznajemo da na podučju župe tada 
ima 107 katoličkih obitelji i 1 060 duša, te nešto muslimanskih i pravoslavnih 
kuća. Te je godine u župi bilo još 30 obitelji potajnih katolika »koji se žele oči- 
tovati javnima i koji će to učiniti kada se to Bogu svidi i kada se za to otvori 
put«,393 


Polovicom XIX. stoljeća (1858) Župa Letnica imala je, u svom hrvatskom di- 
jelu, 76 hrvatskih kuća i to: u Šašarama 40, u Letnici 20, u Vrnavokolu 10, a u 
Vrnezu samo 6 kuća. Broj kuća u tim selima bio je 1929. godine mnogo veći. 
Udvostručio se samo u Letnici u kojoj je tada bilo 38 kuća, skoro se utrostručio 
u Šašarama koje su tada imale 110 kuća. U Vrnavokolu je broj od 63 kuće bio 
šest puta veći, a u Vrnezu se broj kuća uvećao sedam puta, jer je spomenute 
1929. godine u tom selu bila 41 kuća. 


Mali broj kuća u tim selima 1858. godine, koje bi mogle zajedno imati oko 400 
duša kao u vrijeme fra Bernardina 1671. godine, pokazuje da razvoj tih sela od 
1671. do 1858. godine nije bio normalan, štoviše, da je njihov život prekidan. 
Samo Letnica i Šašare možda bi svojom starošću dopirale do polovice XV. sto- 
ljeća. Inače prema starosti rodova, Vrnaokolo ima oko 240, a Vrnez oko 210 go- 
dina. Čini se da su kugom 1671. godine neka sela, kao Vrnez ili Vrnaokolo, bila 
potpuno opustošena ili su se raselila prilikom povlačenja austrijske vojske iz tih 
krajeva 1690. godine. Kasnije su naseljena novim katoličkim doseljenicima.??* 





3% Aranasije UROŠEVIĆ, o. c., str. 33-34, 40. 

21 ASCPE SC SERVIA, vol. 5, f. 616. 

92 ASCPE, SC SERVIA, vol. 4, ff. 237r-242v. 

23 ASCPE, SC SERVIA, vol. 4, ff. 1031v-1032r. 

2% Aranasije UROŠEVIĆ, Katolička župa Crna Gora u Južnoj Srbiji, Glasnik Skopskog naučnog druš- 
tva, XIII, Skoplje, 1933, str. 164. 

Godine 1865, u vrijeme kanonske vizitacije nadbiskupa Bucciarellija, na po- 
dručju cijele Župe Letnica bilo je 1 138 katoličkih duša, a prema bilješkama 
istoga nadbiskupa, na području je župe 1872. godine bilo 1 250 katoličkih 
duša.?%9 


Katolički stanovnici Župe Letnica razlikuju se prama materinskom jeziku. Sta- 
novnici Letnice, Šašara, Vrneza i Vrnavokola govore hrvatskim jezikom, i to ko- 
sovskim dijalektom, a tim jezikom govore i stanovnici katoličkih kuća u Binču 
koji su se doselili iz Šašara i Vrnavokola. Ostalo katoličko stanovništvo u Binču, 
zatim svi stanovnici Stuble, Dunava i nekoliko kuća u zaselku Terzije govore 
albanskim jezikom. 


Prema već spomenutoj predaji, letničko je stanovništvo iz Dalmacije. Prezimena 
rodova u Letnici 1929. godina bila su ova: Đekići, Tomići, Šilari, Markovići 
i Đokići. I još dobar dio stanovništva hrvatskoga jezika u toj župi potječe iz 
dinarskih krajeva. Stanovništvo Vrneza i Vrnavokola je prema predaji iz Bosne. 
Jedan rod u Vrnezu ima prezime Bošnjak. 


Prezimena rodova u Vrnezu su ova: Tašić, Krljug i Bošnjak, a u Vrnavokolu: Vr- 
navić, Cović i Muzić. Samo u Šašarama su nejasni i podrijetlo i starina stanov- 
ništva. Prezimena rodova u Šašarama su ova: Božić, Rajić, Gejić, Grlić i Džavić. 


Rekli smo da su neki katolici Hrvati svojevremeno preseljeni iz Šašara i Vrnavo- 
kola u Binač. Iz Šašara je prezime Šašarac, a doselili su se u Binač prije otprilike 
142 godine, a iz Vrnavokola su Lukići i Balabani doseljni u Binač oko 1895. 
godine. 


Katolici Župe Letnica koji govore albanskim jezikom su pravi, rođeni Albanci. 
Stubljani su iz fisa Gashi, a preci su im se doselili iz Iopojane. U Stubli nala- 
zimo ova prezimena, pisana u posrbljenom obliku: Koljić, Isenović, Ramović i 
Demović. Binački su Albanci iz fisa Sopi. Preci su im se doselili iz sjeverne Al- 
banije, a prezimena katoličkih Albanaca, pisana također u posrbljenom obliku, 
odnosno prezimena albanskih rodova u Binču su ova: Dodić, Simonović, Nujić 
i Kurtović. U Terzijama živi samo albanski rod Tomovit iz fisa Berishe, doseljen 
iz sjeverne Albanije zajedno s islamiziranim rodom Jakupovit u istom zaselku.??“ 


Zbog ratnih zbivanja u bivšoj državi Jugoslaviji od 1991. do 1995. godine došlo 
je do preseljevanja stanovništva s Kosova u Hrvatsku. Voćinski župnik zabilježio 
je u Župnoj spomenici Župe Voćin dolazak Letničana u to mjesto: »Bila je večer 





295 ASCPE, SC SERVIA, vol. 5, f. 256. 
9% ASCPE SC SERVIA, vol. 5, f. 616. 
2%7 Aranasije UROŠEVIĆ, o. c., str. 165. 

pod kraj veljače 1992. godine. Vratio sam se s nastave u Osnovnoj školi na 
župni dvor u Podravskoj Slatini. Časna sestra Kristina dočekala me riječima: 
“Evo vam vaših budućih župljana u autobusu ispred Općine." Uzvratio sam: 
“Kakvih župljana sestro Kristino? Gdje?* Pogledao sam kroz prozor župne kuće 
i vidio grupu ljudi koji su bili izmoreni od putovanja, kako stoje oko autobusa 
s jednom časnom sestrom. “Odakle su ovi ljudi?" pitao sam sestru Kristinu. A 
ona mi je odgovorila: “S Kosova, iz Letnice, došli su u Voćin.?« 


Iz Voćina su stanovnici kao i njihov župnik bili prognani. Ti pridošli ljudi nisu 
mogli samo tako noću poći u Voćin, jer se u Voćin nisu vraćali ni starosjedioci. 
Letničani su došli samo s vrećicama u rukama. Bili su smješteni u Hotel Podra- 
vinu i u Crveni križ u Podravskoj Slatini. Nakon dva tjedna prve su se obitelji 
preselile u Voćin u državne stanove na kojima nije bilo ni vrata ni prozora. Sve 
je veći broj Letničana dolazio u Voćin, a kasnije i u selo Čeralije. U najvećem 
su se broju doselili u lipnju 1992. godine, najprije u Slatinu, u prihvatni cen- 
tar Senkovac, a kasnije su se smiještali po selima kada su im u njima osigurani 
uvjeti za stanovanje. 


Letničani su rado išli na misu nedjeljom i blagdanima, koja se služila u kapeli 
na groblju. Ta je kapela bila premalena da primi sve koji su dolazili. Na misu je 
dolazio sve veći broj ljudi, pa su se liturgijska slavlja morala držati na prostoru 
ispred škole. Na tom su se mjestu vjernici okupljali na liturgijska slavlja do 
kasne jeseni. 


Prve obitelji koje su iz Letnice doselile u Voćin bile su: obitelj pekara Filipa 
Perića, obitelj Bože Perića, obitelj Bože Jakovića, obitelj Đure Jakovića, obitelj 
Ivana Nikolića, obitelj Milican i još nekoliko obitelji i mladića koji su stalno 
dolazili i odlazili.??? 


Prema priopćenju Ministarstva razvitka, useljeništva i obnove, u zagrebačku su 
zračnu luku 30. listopada 1999. godine sletjela dva zrakoplova Croatia Airlinesa 
s 288 Hrvata iz Vrnavokola i Letnice na Kosovu. Suradnjom ministarstava, u 
prvom redu Ministarstva vanjskih poslova koje je imalo zadaću ostvariti kontak- 
te s predstavnicima Međunarodne zajednice na Kosovu i Ministarstva razvitka, 
useljeništva i obnove, koje je po nalogu hrvatske Vlade organiziralo preseljenje, 
uspješno je organizirano preseljenje svih Hrvata koji su to željeli s Kosova u 
Hrvatsku. Ministarstvo razvitka, useljeništva i obnove imalo je zadatak osigurati 
njihov privremeni smještaj sve do trajnog zbrinjavanja u Lici. 





2% Arhiv Župe Voćin, Spomenica Župe Voćin, knjiga II, str. 5-6. 

U istom se priopćenju ističe da su zbog velike ugroženosti Hrvata na Koso- 
vu i pritisaka tamošnjih ekstremista hrvatski predstavnici Letnice i Vrnavokola 
poslali pismo 10. rujna 1999. godine predsjedniku Republike Hrvatske Franji 
Tuđmanu u kojem su ga zamolili da im pomogne i omogući preseljenje u Hr- 
vatsku. Svećenici župa Letnice i Vrnaokola— don Nikola Dučkić, don Paško 
Glasnović i don Nikola Čibarić — istog su dana potpredsjednika Vlade i mi- 
nistra razvitka, useljeništva i obnove Juru Radića pismom izvijestili o teškom 
stanju u svojim župama i zamolili ga za pomoć. 


»Uzimajući u obzir nedavno nasilje nad Hrvatima na Kosovu, hrvatska je Vla- 
da u skladu s Ustavom Republike Hrvatske i ranijom politikom humanitarne 
pomoći, te podupirući ljudska prava i slobode, donijela zaključak da se u Hr- 
vatskoj organizira neodgodivi prihvat Hrvata s Kosova. Zaključak je u skladu s 
ustavnom obvezom hrvatske države da vodi brigu o pripadnicima vlastita naro- 
da koji žive izvan državnih granica. Vlada Republike Hrvatske podupire i one 
Hrvate koji su odlučili i dalje živjeti u svojim naseljima na Kosovu te će podu- 
zeti odgovarajuće mjere njihove zaštite i skrbi«, stoji u priopćenju. 


Uz to su priopćenje objavljene i tri fotogarfije: prva prikazuje Hrvate s Kosova 
koji sjede u zrakoplovu, na drugoj se vidi skupina preseljenika, a na trećoj je 
skupina muškaraca iz spomenutih župa koji na rukama drže kipove Gospe Fa- 
timske i Sv. Franje Asiškoga, nebeskog zaštitnika Župe Vrnaokolo. 

Opis skopskog nadbiskupa Darija Bucciarellija iz 1872. godine 


Skopski nadbiskup Dario Bucciarelli u Kanonskoj vizitaciji Župe Letnica iz 
1872. godine ostavio je zanimljiv opis štovanja Majke Božje u Letnici: 


»Dana 14. kolovoza počinje okupljanje naroda sa strane koji dolazi na hodo- 
čašće Majci Božjoj koju ovdje zovu Gospa Crnogorska. Pobudno je to vidjeti. 
Ujutro dolaze neki, bosonogi, da izvrše zavjet u znak zahvale za primljenu mi- 
lost. Neki dolaze pješice, neki na konju, neki na kolima koja vuku volovi. Do- 
laze muškarci i žene, stari i mladi koji su cijelu noć putovali, a neki su putovali 
dva, tri ili četiri dana. Umorni i iznemogli od vrućine. Majke sa svojom malom 
djecom u naručju koju im je smrt htjela oteti, no one su se s pouzdanjem obra- 
tile Gospi Crnogorskoj pa se smrt udaljila od njihove djece. Premda umorne i 
posustale, samo gledaju prema svetištu i tada izgledaju izmijenjene, vesele, pune 
radosti i zadovoljstva kao pčela na cvijetu, hrle k svojoj Dobročiniteljici. Čuo 
sam jednu majku koja se ovako zahvaljivala Mariji, majci milosti: “Zahvaljujem 
ti jer si mi ponovno darovala ovaj moj dragi porod." Dok je to govorila, s obje 
je ruke uzela dijete i podigla ga prema Gospinu kipu. Također sam čuo jednu 
ženu kako zahvaljuje što se njezin muž vratio živ i zdrav s jednoga dugog i nesi- 
gurnog putovanja. S jedne se strane opet čulo kako jedna osoba svim žarom srca 
zahvaljuje što joj je cijela obitelj spašena od epidemije. Na drugoj strani vide 
se osobe na koljenima koje se mole s tako živom vjerom i takvim pouzdanjem 
s kakvim se ni rođeni sin ne obraća svojoj roditeljici. Jednom riječju ovdje se 
vidi prototip zahvalne i pune pouzdanja djece koja zahvaljuju i mole pomoć od 
majčinske ljubavi. Poslije podne osmorica svećenika i nadbiskup spremni su 
da na znak zvona počnu ispovijedati hodočasnike. Svećenici zauzimaju mjesto 
ili pod kojim drvetom, ili na kakvom kamenu, ili na kakvoj skromnoj stolici. 
I tako se na otvorenom ispovijeda do Gospina Pozdravljenja. Na ponovni znak 
zvona prestaje se ispovijedati, ulazi se u crkvu, pjevaju se litanije lauretanske i 
počinje prva propovijed. Nakon propovijedi hodočasnici odlaze ili pod kakav 
improvizirani zaklon, ili pod koje sjenovito brdo, ili pod sjenicu načinjenu za tu 
priliku na livadi uz potok koji teče ispod podnožja malih brežuljaka. U tolikom 
mnoštvu vlada duboka tišina i samo se vidi jedan tabor pod šatorima. 


Već u zoru zvono poziva svećenike da pođu na svoja mjesta radi nastavka ispo- 
vijedanja i radi služenja misa. Svaki svećenik mora služiti misu u određeno vri- 
jeme i ne smije prekinuti ispovijedanje dok ga ne pozovu na oltar. I tako se služi 
više misa dok traju ispovijedi. U jedan sat poslije podne služi se pjevana misa, 
pod kojom se nakon Evanđelja propovijeda. Kad završi, misa svi hodočasnici 
odlaze na okrjepu na svoja već ranije zauzeta mjesta. Nakon vespera (večernji- 
ce) zvono ponovno poziva vjernike na molitvu. Kad se okupe, moli se krunica 

i litanije te se podijeli blagoslov s Presvetim. Na koncu nadbiskup održi treću 
propovijed. I tako završava bogoslužje toga dana. Istoga dana, 15. kolovoza, 
poslušni milosti Božjoj, proglasili su se javnim katolicima tri potajna katolika 
i zatražili da budu krizmani i to ne nasamu, nego u nazočnosti i muslimana, i 
pravoslavaca, i pravoslavnih Cigana, te svih katolika okupljenih ovdje u svetištu. 
Početak štovanja Gospe Crnogorske gubi se u vremenu. Uzrok su toga štovanja 
i njegova trajnog uslišanja po zagovoru BI. Dj. Marije, kojoj se utječu ne samo 
katolici nego i pravoslavci, muslimani, te muslimanski i pravoslavni Cigani u 
svojim vremenitim potrebama. Toplo joj se preporučuju i budu uslišani. A ni 
jedan nevjernik, koji se usudio štogod učiniti ili govoriti protiv ovog svetišta, 
nije ostao nekažnjen. Od više slučajeva koji su se dogodili navodim dva. Neki 
muslimani u želji da prisvoje zavjetne darove koje su pobožni ljudi donijeli pred 
Gospin kip odlučili su ih ukrasti. U tome su lako uspjeli jer je kip bio smješten 
u ostacima srušene crkve pod drvetom. Dogovarajući se, došli su na to mjesto, 
uzeli nešto malo stvari i kada su se vraćali s plijenom, hvalili su se time što su 
učinili. Nisu otišli ni jednu milju, već su se počeli svađati. S riječi su prešli na 
djelo tako da su se međusobno poubijali vatrenim oružjem. Prošle godine došao 
je u Letnicu jedan musliman u kraj nasuprot kojega je Gospino svetište te čuo 
kako zvoni zvono. Kao opsjednut počeo je pogrđivati i zvono, i crkvu i Majku 
Božju, da bi se i sami vragovi uplašili. Doznavši za to, župnik don Petar Dodić 
otišao je k muslimanu i ukorio ga zbog tih pogrda. Musliman je počeo nijekati 
svoje pogrđivanje, a kao potvrdu da govori istinu rekao je: “Neka mi vaša Gospa 
oduzme vid, ako sam ja govorio protiv vaše crkve." Krivokletnik je osjetio oštar 
bol u očima da bi se i kamenje nad njim sažalilo. Mislio je, jadnik, da će izgubiti 
oba oka, ali milosrdna Majka to nije dopustila, pa je oslijepio samo na jedno 
oko. Što više, taj jadnik se sam optuživao zbog ovoga gubitka i govorio da mu je 
zdravlje onom drugom oku darovala Gospa Crnogorska. O tomu su pripovije- 
dali i tamošnji muslimani i pravoslavci, puni divljenja i straha. 


I ne prođe vrijeme hodočašća, a da Majka Božja ne usliši ne samo u vremenitim 
nego i u duhovnim potrebama. Mogu se tu vidjeti grješnici koji se iz toga sveti- 
šta vraćaju obraćeni, napuštajući put grijeha.« 


Opis isusovačkog misionara Francesca Genovizzija iz 1900. godine 


Ime Crna Gora slavno je po svetištu u kojem se štuje čudotvorni kip Marijin, 
a koje se uzdiže na jednom povišem brijegu, u čijem podnožju protječe riječica 
Letnica. Kip koji se u njemu štuje ne samo da je glasovit po tomu što vjernici, 





2 ASCPE, SC SERVIA, vol. 5, ff. 602r-609r. 

iz odanosti i poštovanja prema njemu, dolaze sa svih strana te po čudesnim 
uslišanjima koja su tu postignuta nego također po čudesnom načinu na koji 
je, prema prastaroj predaji, kip ovamo prenesen. Kip je od drveta i prikazuje 
Djevicu Majku kako sjedi na prijestolju i kako na lijevoj ruci drži Božansko Di- 
jete. Govori se da je taj slavni kip nekada bio u Skoplju i da je u vrijeme turske 
provale čudesno prenesen i donesen na jednu liticu brijega što se nalazi na ulazu 
u dolinu koju oplakuje rijeka Letnica.“9 


»Stanovnici sela koje se nalazi preko riječice i koje je po Letnici dobilo ime, 
vidjevši sveti lik, da ga ne bi ostavili izložena nevremenu, prenijeli su ga u jednu 
crkvicu, koja nije bila daleko. Ali sutradan su oni vidjeli taj kip ponovno na 
istoj litici odakle je bio uzet. Sumnjajući da je to učinio netko tko nije želio da 
kip bude u onoj crkvici, prenijeli su ga drugi i treći puta. I unatoč straže koja 
je uokolo stajala kako bi osigurala da ljudska ruka ne dotakne taj kip, on je 
uvijek ujutro bio nađen na istome mjestu na kojem je bio viđen prvi puta. Tada 
su shvatili da je tako izražena Marijina volja da želi biti čašćena na tom mjestu 
gdje je počela dijeliti obilna uslišanja svojim štovateljima. Kad se proširio glas o 
pojavi kipa, potvrđen neizbrojivim čudesima koja su postizali njezini štovatelji, 
počeli su dolaziti vjernici sa svih strana na ovaj blagoslovljeni brežuljak. Izložen 
dakle suncu i kišama, snjegovima i smrzavicama ostao je sveti kip kroz četiri 
stoljeća, ne kažem bez crkve ili kapele koje bi ga zaklonile, nego i bez ikakve 
nadstrješnice koja bi ga nadkrivala ili kakvog zaklona koji bi ga bar djelomično 
štitio od lošeg vremena. Katolici iz ove okolice, potlačeni manje-više u svemu, 
a u tom vremenskom razdoblju izloženi još strašnijim progonima od strane 
Turaka, nisu mogli ni pomisliti na gradnju makar bijedne kapele svojoj dragoj 
Gospi, koja se udostojala doći među njih da ih zaštićuje i učvršćuje u teškim 
kušnjama koje su morali podnijeti radi očuvanja Kristove vjere. Da nije bilo 
stavljeno pod zaštitu Marijinu, katoličanstvo bi iz tih brda isčezlo, kako je već 
isčezlo u drugim krajevima Albanije i Kosova. To je općenito mišljenje katolika 
Crne Gore. A opća suglasnost potvrđena svjedočanstvima osoba dostojnim da 
im se vjeruje, koje su još bile žive i na veoma svečan način posvjedočile, u tome 
je da lice čudotvornog lika mijenja ne tako rijetko izgled koji je sada tužan i 
očajan, sada radostan i nasmiješen, kao predznak nadolazećih nezgoda i njihova 





40% Gasper GJINI u knjizi Skopsko-prizrenska biskupija kroz stoljeća (Zagreb, 1986, str. 157) piše: »Na- 
kon sloma austrijske vojske generala Piccolominija, skopski su katolici, bježeći ispred Turaka, poni- 
jeli sa sobom i vrlo poštovani Gospin kip i sklonili se u zabitnoj Letnici. Apostolski vizitator Stefan 
Gaspari naime navodi da je skopska katedrala bila “tanto veneranda", što se najvjerojatnije odnosilo 
na kip. U prilog tome mišljenju govori i postojana predaja o tome da se Gospa “čudesno prebacila? u 
Letnicu. Kasnije, kada je srušena crkva Sv. Jurja, nova je posvećena Gospi, jer je narod stalno dolazio 
iz različitih krajeva.« 

prestanka. Napokon je i jedan uzoran svećenik pripovijedao da je jednom, dok 
je s djecom molio pred svetim likom, vidio kako se malo po malo pomućuje 
Djevičino lice. O tome je obavijestio župnika, koji mu nije oklijevao potvrditi 
opće mišljenje o mijenjanju izgleda Marijina lica, koje bi od vremena do vreme- 
na uslijedilo, a koje je značilo predznak kakve nevolje ili nesreće, kad bi izgled 
lica bio tužan. Sutradan su se dvojica, ne znam zbog čega, posvađali pa je jedan 
od njih ranjen hitcem iz puške. Godine 1888. služio je pontifikalnu misu na 
oltaru Majke Božje monsinjor Carev, skopski nadbiskup. Na očigled naroda lice 
Majke Božje promijenilo je izgled i boju. Dok se glas šapatom širio od jednog 
do drugog, i tako najavljivao žalosno predviđanje, čuo se izvan crkve hitac iz 
puške, a jedna je žena, pogođena, mrtva pala na zemlju. Kad je pošlo za rukom, 
na tom mjestu na kojem je vjekovima stajao na otvorenom sveti kip, sagraditi 
crkvu, taj je kip bio prenesen u župni stan koji je smješten nešto niže od mjesta 
njegova pojavljivanja. Kad je, dakle, sagrađena crkva, u svečanu prijenosu bla- 
goslovljenog lika, svi koji su u tom obredu sudjelovali, i laici i svećenstvo, mogli 
su se diviti svetom liku kipa koji se smješkao i zarumenio, i koji je takav ostao 
nekoliko dana za vrijeme kojih su postignuta mnoga uslišanja. Primijećeno je 
napokon da to Marijino lice, redovito i ponajviše ozbiljno i blijedo, svaki puta 
biva radosnije zbog dolaska naroda koji u neke dane tijekom godine dolazi na 
hodočašće da joj iskažu poštovanje. Prepuštamo drugima, koji to moraju, da o 
ovim pojavama donesu sud, a mi zadovoljni što to imamo zabilježeno, nastav- 
ljamo s našim pripovijedanjem. Među onima koji su izdaleka hodočastili Gospi 
prije 30 ili 40 godina, sve dok izgradnjom željeznice Skoplje — Solun nije počela 
opadati cvatuća trgovina, koju su održavala skadarska gospoda s Prizrenom, Đa- 
kovicom, Peći itd., svake godine na Veliku Gospu veliki broj Skadrana, putujući 
na konjima najmanje pet ili šest dana, dolazilo se prostrijeti pred nogama Mari- 
jinim radi izvršenja svojih zavjeta. Baš su ovi Skadrani prije pola stoljeća počeli 
zaštićivati ovaj kip od nevremena, izradivši jedan ormarić u koji je stao cijeli kip, 
dok poslije nije sama Majka Božja nadahnula monsinjora Darija Bucciarellija, 
skopskog nadbiskupa, koji joj je 1868. godine sagradio hram s tri lađe kako se i 
sada vidi. Glavni oltar na kojem je sveti lik izložen štovanju vjernika, smješten je 
točno na mjestu prvog pojavljivanja kipa, budući da je podignut na istoj litici za 
koju smo rekli da se na njoj kip pojavio. Otprilike 25 godina kasnije monsinjor 
Logoreci, koji je bio nasljednik monsinjora Bucciarellija, održao je proslavu sve- 
čane krunidbe kipova Majke Božje i Djeteta Isusa, stavljajući na njihove glave 
krune od punog zlata, koje su začuđujućom vještinom izradili zlatari Albanci u 
Prizrenu. Ali onaj koji je cijeloj nadbiskupiji dao novi poticaj i oživio pobožnost 
u tom svetištu, bio je svete uspomene monsinjor Fulgencije Carev, koji je uspio 


da svake godine na Veliku Gospu cijela nadbiskupija bude u pokretu kako bi 

vjernici u karavanama dolazili na hodočašće u svetište ili da bar svaka župa poša- 
lje svoje predstavnike. Pobožan, kakav je bio prema Majci Božjoj Crnogorskoj, 
u dolascima koje su svake godine obavljale po dva ili tri puta pojedine župe 
nadbiskupije, poticao je i pospješivao svećenstvo i narod da za taj blagdan dođu 
u svetište, garantirajući im da će on prvi doći. I narod koji je njega poštovao kao 
kakvog sveca, a i zbog toga što su se svi htjeli kod njega ispovijediti, odazivao se 
natječući se da ga pronađu. Bog je htio da prošle godine (1899) i mi misionari 
sudjelujemo u tom hodočašću i slavlju, pa zbog toga sada, jer je to nešto lijepo, 
želim to bar malo opisati. Na vigiliju oko podneva počele su dolaziti karavane 
hodočasnika. Neki su bili iz Ferizovića (Uroševca) ili iz Skoplja, neki iz Prizrena 
ili iz Janjeva, neki iz Đakovice, Tetova, Peći i drugih krajeva, tako da su morali 
putovati jedan, dva, tri, četiri pa i pet dana da bi došli u svetište. Putujući, svaka 
bi pojedina župa bila na okupu i putovali su zajedno na kolima koja su vukli 
volovi. Kočija ili kakvih drugačijih, više udobnijih, kola (osim onih iz Skoplja i 
Ferizovića) nije bilo, i to još na tako dugu putu, pa je u svakim kolima sjedilo ili 
bilo šćućureno sa svake strane po 4, 6 ili 8 osoba, koje su često bile sve iz jedne 
obitelji. A budući da u Crnoj Gori nije bilo gostionice, svatko je i za dolazak i 
za povratak morao sa sobom ponijeti potrebnu hranu. Kad na određenom mje- 
stu letničke doline, premda su još daleko, opaze svetište, prestaju svi razgovori, 
čine znak križa i poslije toga pozdravljaju presvetu Majku, započinju krunicu ili 
druge svete pohvale, svatko na svom hrvatskom ili albanskom jeziku. Što se više 
približavaju svetom mjestu sve više raste njihovo oduševljenje tako da se vidi 
radost, čežnja i sveto razdragano veselje, te kako svi upravljaju pogled k svetištu, 
pa kako poznanici iz mjesta pokazuju prstom one koji ovamo dolaze prvi puta, 
tako da u mislima gledam dolazak križara u Jeruzalem i ponovno mi se čine 
istinitim stihovi koje je Torquato Tasso posvetio njima u trećoj strofi trećega 
pjevanja, gdje kaže: 


“ — Gle Jeruzalem, — ruka uperila, 
— Gle Jeruzalem — svakom je vidjeti, 
eto iz tisuć grla odjekuje, 


— Jeruzalem — svih pozdrav tad se čuje.? 


Takvi upravo bijahu i osjećaji, i kretnje i glasovi naših hodočasnika u približa- 
vanju i pristizanju u njihovo svetište. Naravno da sam zaželio doznati tko su i 
odakle su toliki katolici, ljudi, žene, dječaci i djevojčice koji su ovamo došli, pa 
mi je rečeno da je iz Ferizovića i Skoplja došlo dvadesetak kola i kočija, iz Prizre- 
na 70 kola, te iz Janjeva više od 100 kola. Đakovičani i Pećani, budući da su od 
svih najdalje, došli su na konjima. Čim stigne, svaka pojedina karavana, zauzi- 

ma mjesto sa svojim kolima i volovima na jednoj posebnoj livadi blizu svetišta, i 
odmah obavještava svećenika o svom dolasku. Tada slijedi jedan drugi, također 
nježan i lijep prizor. Jedan od svećenika u roketi i štoli, polazeći od kipa Majke 
Božje, izlazi ususret ovima koji su stigli, a koji ga čekaju na svom mjestu. I od- 
mah, dok se pjevaju sveti himni, polaze dvoje po dvoje pod svetom zastavom 
Marijinom, pjevajući litanije lauretanske i sjajući od radosti uspinju se manjim 
dijelom brežuljka koji dijeli njihovo polje od svetišta. Gledao sam kad je dolazi- 
la jako duga procesija Janjevčana. S kakvim su se pobožnim držanjem uspinjali 
na brežuljak! Kad su stigli do stepenica koje vode u hram, zazvonila su zvona, da 
uzveličaju njihov dolazak, a zvonjava se miješala s njihovim molitvama. Ušavši 
u svetište, dok se intonirala jedna pjesma koja je značila njihov prvi pozdrav 
dragoj Gospi, bacili su se ničice na pod, poljubili ga i uzdignutih ruku klicali 
“O slatka Majko!“, te briznuli u nježan plač. Kad čovjek vidi to davanje oduška 
svojoj pobožnosti na tako i toliko nježne i jednostavne načine, ostaje ganut i ne 
može kod toga biti nazočan a da se s njima ne sjedini bar kojom suzom. U tom 
času, kad završi pjesma, svećenik se okreće k njima, čestita im dolazak, blago- 
slovi ih, a tada se oni, doboko se poklonivši Marijinu kipu, središtu svojih želja 
i osjećaja, vraćaju k svojim kolima da se malo odmore i priprave za ispovijed, i 
to dakako svi, osim po koje rijetke ptice, želeći se sutradan pričestiti. Ovdje u 
Crnoj Gori za taj se blagdan okupi sve svećenstvo nadbiskupije, jer bi drugačije 
bilo nemoguće ispovjediti toliki narod. Sat i pol prije Gospina pozdravljenja te 
iste večeri okupili su se u crkvi svi hodočasnici pa im je održan nagovor da bi 
se raspoložili za pristupanje k sakramentu pokore. A budući da tu postoje dva 
različita jezika, ja sam im taj nagovor morao održati najprije na albanskom a 
poslije na hrvatskom jeziku. Tada, budući da se u crkvi, gdje svaki pojedini moli 
naglas, ili kamo stalno dolaze i gdje je neprestana gužva, nije tih dana moglo 
ispovijedati, svi su se svećenici rasporedili oko zida koji zatvara dvorište svetišta. 
Uz rasvjetu petrolejskih lampi na cijelom području oko crkve izdržali smo is- 
povijedajući do 10 sati u noći. Sutradan je gužva bila također velika. Ipak smo 
uspjeli sve zadovoljiti. Neću opisivati pontifikalnu misu koju je tog dana držao 
nadbiskup, niti svečanu procesiju koja je bila oko crkve prije pontifikala, ali reći 
ću da smo nas dvojica otaca toga dana još dva puta morali propovijedati. Teško 
je moguće ispripovijedati, sve kad bih i htio, tisuće čina poštovanja i štovanja, 
koje taj dobri narod iskazuje nebeskoj Kraljici i Majci. Svi su se natjecali u da- 
vanju darova u novcu, tako da se što u novcu a što u dragocjenim predmetima 
sakupilo više od 15 kesa, to jest više od 1.500 lira. Bilo je lijepo vidjeti sve te 
ljude, žene, dječake i djevojčice, kako sad u grupama, sad odijeljeno, obilaze 
oko hrama i po crkvenom dvorištu sa zapaljenom svijećom u ruci moleći kruni- 
cu, a druge kako svojevoljno kleče zbog ispovijedanja ili iz pobožnosti, ili kako 

ponajviše bosi obilaze i ponovno obilaze moleći i razgovarajući s Presvetom 
Majkom kad ostanu sami. Navečer, kad su bili završeni sveti obredi i kad su pri- 
mili trostruki blagoslov s Presvetim od svog nadbiskupa monsinjora Trokshija, 
svi su se vratili na svoja polja gdje su se krijepili bratskom i vjerničkom gozbom 
začinjenom pobožnim marijanskim pjesmama i zaključili slavlje Velike Gospe, 
koji je najveći blagdan svetišta. Kad smo se vratili u naše prebivalište, otišli smo 
pregledati njihove livade koje su služile za smještaj hodočasnika. Uživali smo u 
sjajnom prizoru. Usred noćne tame, koja se već spustila, nad svim ondje rasu- 
tim kolima sijalo je jedno svjetlo. Ovaj prizor u potpunoj noćnoj tišini davao je 
izgled morske luke u kojoj brodovi, ondje usidreni, i sami imaju jedno svjetlo 
na visini. A izgledalo je da je i nebo, koje je tada bilo oblačno i kišovito, imalo 
jedan odsjaj kao da se razvedrilo tim svjetlima koja su poput kakvih zvijezda si- 
jala nad tim kolima i nad zelenim sagom trave koja je pokrivala teren. Sutradan 
je bio blagdan svetog Roka, koji se u ovoj nadbiskupiji također posvuda slavi. 
Sat hoda od svetišta u selu Šašare bila je jedna crkvica, sada ruševina, posvećena 
svetom Roku. Hodočasnici i Letničani odlaze tamo svake godine. I mi smo se 
pridružili. Pod jednim velikim lipovim stablom podignut je oltar. Otac Pasi 
je na pjevanoj misi poslije Evanđelja improvizirao pohvalni govor sv. Roku na 
albanskom, a ja sam to učinio poslije mise na hrvatskom jeziku. Tada smo se u 
procesiji vratili u svetište Majke Božje, gdje su obredi zaključeni blagoslovom s 
Presvetim. Poslije podne su hodočasnici počeli odlaziti u karavanama, kako su i 
došli, svojim kućama. Ali prije polaska ponovno su, u grupama i sami, dolazili 
oprostiti se od svoje drage Majke Marije. Bio sam ganut vidjevši odanost i po- 
božnost kojom su pozdravljali Gospu na rastanku. Činilo se kao da se ne mogu 
od nje odvojiti, pa su na izlasku iz crkve okretali glave natrag i gledali je kao da su 
željeli reći: “O Marijo, predraga Majko, zbogom i doviđenja do sljedeće godine. 
Mi odlazimo ali naše srce ostaje s tobom!" O, neka Marija Presveta blagoslovi 
ove drage hodočasnike, neka blagoslovi i štiti cijelu nadbiskupiju koju je sotona 
ovih posljednjih godina htio zbuniti i upropastiti. (...) Nemojte misliti da samo 
katolici dolaze u ovo svetište i dobivaju svakog dana brojna duhovna i vremenita 
dobra. Ovamo dolaze i dobivaju milosti i ljaramani ili potajni katolici kojih su 
puna sela koja leže sjeveroistočno od svetišta, i kojih nije malo. Ovamo dolaze i 
muslimani, pa i sami Cigani, koji također često postižu uslišanja i ozdravljenja. 
Zbog istih razloga i s istom korišću dolaze ovamo i pravoslavci koji nastanjuju 
neizmjerne ravnice Kosova i Morave, ali oni nastoje doći na manje blagdane 
kao na Malu Gospu ili koji drugi dan prema slučaju i njihovim potrebama.«*! 





401 Francesco GENOVIZZI, Cenni storici intorno al Santuario della Modonna di Crnagora, Lettere edi- 
ficanti della Provincia Veneta, serie XVII, Venezia, 1902, str. 98-106. 

Anto BAKOVIĆ, Zoja Crna Gora, u: Glas Koncila, broj 18/1968, Zagreb, 
1. rujna 1968, str. 8-9. 


Zoja Crna Gora 


Proslava Velike Gospe u Letnici je zacijelo najveća manifestacija na Kosovu, 
premda je katolika u tim krajevima manje od pravoslavaca i muslimana. Letnica 
je smještena na obroncima planine Crne Gore, sjeverno od Skoplja, na granici 
Makedonije i Kosova. Zanimljivo je da su stanovnici Letnice Hrvati čija je po- 
vijest slična onoj Hrvata u Janjevu. 


Camp Zagrađe 


Čudotvorni kip Majke Božje Letničke star je nekoliko stoljeća. Predaja kaže da 
su ga vjernici prenijeli iz Skoplja, bježeći pred Turcima. Letničku su crkvu dva- 
put rušili Turci, a jedanput potres. Pokojni biskup Gnidovec podigao je novu 
crkvu prema nacrtima po kojima je napravljena i sarajevska katedrala. Posvetio 
ju je 1938. godine. Biskup dr. Smiljan Čekada već petnaest godina (ovo je pi- 
sano 1968. godine, op. a.) posvećuje Letnici osobitu brigu. Obavljaju se tamo 
pučke duhovne vježbe, a broj svetih pričesti dosegne i osam tisuća. Hodočasni- 
ka se sakupi do petnaest tisuća. Razumije se da to ne mogu biti sami katolici, 
ima mnogo pravoslavnih i muslimana. Stari Janjevci, najrevniji Gospini hodo- 
časnici, prije pedesetak godina sagradili su zajedno s katolicima iz Prizrena tzv. 
Zagrađe. To je čitav mali grad, logor dugačkih baraka koje imaju samo krov 
— sve kabine bez zidova. Gdje bi se inače smjestili toliki hodočasnici? Mnogi od 
njih dođu i po mjesec dana prije svečanosti da zauzmu mjesto u Zagrađu. To je 
njihovo svojevrsno ljetovanje. Uz selo koje nema ni dvije tisuće stanovnika, na- 
stane tako »gradić« od oko pet tisuća hodočasnika. Tu se moli i pjeva, tu se kuha 
i jede, tu se živi i čeka Gospin blagdan. Koji dođu kasnije, moraju se smjestiti 
po kućama, po štalama, pojatama, ispod drveća, pod šatorima. Onima koji do- 
đu uoči same Velike Gospe preostaje jedino hlad stabala u crkvenom dvorištu. 
Bilo je godina kada su se vjernicima pravile velike poteškoće, ali sve ih to nije 
odvratilo od ovih hodočašća. 


Nadbiskup dr. Čekada govori: »Obišao sam dosta prošteništa i svetišta. Ali sam 
jedva gdje susreo toliko neposrednosti, topline, ljubavi i vjere kao u ovom pla- 
ninskom Marijinu svetištu, koje se zabilo među zelene šume i klanca Skopske 
Crne Gore.« Letnica je 13 kilometara udaljena od najbliže autobusne stanice. 
Potresno je gledati stotine i stotine obitelji sa po desetero djece kako se naporno 
probijaju lošim putovima prema svetištu. 

Na dan Velike Gospe prostrano dvorište pokraj crkve pruža sliku kakva stadio- 
na puna gledalaca. Čovjek pomisli da je negdje na Zapadu, u kojoj katoličkoj 
zemlji, a ne u kosovskoj, makedonskoj i srbijanskoj katoličkoj dijaspori Majka 
Božja neodoljivo privlači ovamo male ljude, seljake i radnike, bez obzira koje su 
vjere i koje su narodnosti. Ovdje su svi braća. 


Kolone privatnih automobila, kolone zaprežnih vozila, dugačke kolone boso- 
nogih pješaka, označuju danima prije Velike Gospe put prema svetištu. Čuje se 
samo pjesma i molitva. To bi bio događaj svuda, ali ima posebno značenje ovdje, 
gdje su velike manifestacije vjere prava rijetkost. 


Svi obredi u crkvi obavljaju se na tri jezika: latinski, albanski i hrvatski. Dva 
pjevačka zbora, prizrenski i janjevački, ujedinili su se u jedan veliki zbor. 


Majka mnogih vjera i naroda 


Uz katolike Albance i katolike Hrvate te nešto katolika Slovenaca, u Letnici se 
vidi mnogo pravoslavnih Makedonaca, pravoslavnih Srba, pravoslavnih Cigana 
(Roma), pravoslavnih i katolika Bugara, muslimana Albanaca i takozvanih lja- 
ramana. Srbi Šarplaninci uz bok metohijskih muslimana, kleče pred Velikom 
Bogorodicom. Sitni i jednostavni ljudi osjećaju da im treba Bog. I traže ga i 
nalaze po Mariji. 


Pravoslavni Srbi, osobito Šarplaninci i oni s Kosova polja, dolaze u velikom bro- 
ju i odnose se prema svetištu vrlo prijateljski. Vole ga kao svoje. Čut ćete da ovi 
ljudi svašta opsuju, ali Gospu Letničku nikada. Čuvar Gospina svetišta, letnički 
župnik dr. Emanuel Krajinović kaže: »Srba pravoslavnih dođe dosta i oni su u 
veoma dobrim odnosima s katolicima. Ovdje je nezamislivo da pravoslavni ili 
musliman napadne katolika. Zbog zajedničke majke svi se osjećaju kao braća.« 


Katolički svećenici u letničkom svetištu ne odbijaju vjerske usluge ni pravoslav- 
nima, ako to oni traže. Tko se želi ispovjediti, ispovijeda se, tko dođe na pričest, 
ne uskraćuje mu se. I nikome ne pada napamet da to iskoristi u prozelitske ili 
propagandne svrhe. Za pravoslavnog to nije prigoda da se iznevjeri svojoj Crkvi, 
nego duhovna okrepa da bude bolji vjernik, bolji pravoslavac. 


Uvrijeđena Makedonka 


Opaža se da su pravoslavni Makedonci najpobožniji među svim nekatolicima. 
Ima ih od Skoplja do Gevgelije. Duboko su religiozni, štuju Gospu i vole ka- 
tolike. Gospođa neka iz Skoplja, Makedonka, naišla na mene dok sam išao u 
ispovjedaonicu i traži da je odvedem »vladici«. (Misli na našeg nadbiskupa.) I 

odmah mi tumači zašto ga treba. Naime, u rasporedu proslave predviđena je i 
posebna pobožnost za vjernike pravoslavne vjere, ali zajedno s ostalim nekatoli- 
cima. Ona protestira i pita me: »Zašto mi pravoslavci nismo u svečanosti zajed- 
no s katolicima? Kako ste nas krštene izjednačili s nekrštenima?« Pita me znam 
li ja da su sv. Ćiril i Metod bili dva brata, i to primjenjuje na bratstvo katolika 
i pravoslavnih. Do vladike je u onoj gužvi nisam mogao odvesti. Rekao sam joj 
da ću nastojati kako bi se dogodine taj raspored logičnije postavio. Nadbiskupu 
je kasnije bilo žao što je nije upoznao. Tražili smo je, ali se izgubila u mnoštvu. 


Susreo sam i vjernike Bugare iz Plovdiva i Sofije. Obilaze najviše tezge na ko- 
jima se prodaju svete slike i kipovi. Kupuju mnogo. Očito tih artikala nema u 
Bugarskoj. 


Ljaramanska nostalgija 


U svetištu su brojno prisutni i muslimani. Bar za njih, izrazite jednobošce, nit- 
ko ne može reći da im je Marija idol. Oni je štuju kao veliku Božju ugodnicu. 
Posebnu skupinu hodočasnika predstavljaju takozvani ljaramani. To su musli- 
mani Albanci, nekadašnji katolici, koji su u posljednjim trzajima Osmanskog 
Carstva, pod stalnim pritiskom aga i begova, prešli izvana na islam, a potajno su 
zadržali dosta elemenata svoje stare vjere. Oni dolaze u Letnicu gonjeni tajnom 
nostalgijom i poticani pobožnošću prema Majci Božjoj, koja je kod njih dobro 
sačuvana. Ljaramani više puta u godini dolaze u katoličke crkve, osobito na 
velike blagdane, posebno na Tijelovo. 


U Letnici sam bio tri dana, gledao, slušao i ispovijedao, ali nisam čuo da se 
raspravlja o ekumenizmu. Ovdje se o ekumenizmu ne govori, ovdje se ekume- 
nizam živi i osjeća. Gospa Letnička ovdje je ambasador ekumenizma, ljubavi i 
izmirenja. Preko nje — osobito preko nje — Katolička Crkva, premda najmanja 
po broju vjernika, vrši u ovim krajevima i veliku socijalnu misiju. 


»Majko Božja Letnička!«, »Zoja Crna Goral«, »Bogorodice Letnička« — moli za 
nas, čuj nas, usliši nas! Mole tako katolici Albanci s katolicima Hrvatima. Va- 
piju Srbi, Hrvati i Makedonci. Viču Cigani (Romi). Mole i pjevaju muslimani 
i ljaramani. 


Zasluga je nadbiskupa Čekade, da su makedonski i srpski cigani dobili posebno 
i izuzetno mjesto u pobožnostima proslave Velike Gospe u Letnici. Pobožnost 
Cigana pred Majkom Božjom tako je duboka, tako ganutljiva, da izaziva suze 
na oči. Cigani tvrdo vjeruju u čudotvornu moć Gospe Letničke i, kako reče u 
šali župnik dr. Krajinović, »više Gospa pomaže njima, nego nama katolicima«. 
Jedna Ciganka, kao u nekoj ekstazi, viče pred crkvom: »Nas Cigane Majka Bož- 

ja pomaže! Nas Cigane Majka Božja voli!« A ugledni skopski Ciganin Redžepov, 
koji neprestano ističe da za svoga »muškog potomka« zahvaljuje Majci Božjoj 
Letničkoj, na pitanje, kako živi s tolikom djecom, daje ovaj divan odgovor: »Na 
jednom ramenu stoji Isus Krist, na drugom Majka Božja, a na čelu Bog, i tako 
idem kroz naš teški ciganski život sa svojom mnogobrojnom djecom.« 


Skoplje ima moderno uređeno naselje Cigana. U Makedoniji, Kosovu i Srbiji 
živi relativno najviše cigana u Jugoslaviji, ali gotovo nitko ne vodi brigu o vjer- 
skom životu Cigana kršćana. Kad bi netko posvetio pažnju Ciganima, oni ne bi 
bili daleko od vjere, ali Cigani nemaju ni svoje ciganske crkve ni svoga cigansko- 
ga svećenika. Cigani su sasvim blizu Bogu. Oni su osjećajni, plemeniti, »vjera 
im i Evanđelje sjedaju u dušu« — kaže nadbiskup Čekada. Makedonski Cigani 
neobično poštuju Katoličku Crkvu, kao i sami Makedonci. Apostolat među 
Ciganima bio bi posebno zahvalan, jer ti mali, jednostavni, plemeniti ljudi, koji 
tako melankolično i osjećajno nose Boga u duši, nemaju svojih crkava, nemaju 
svojih svećenika. Nadbiskup Čekada u Rimu je zainteresirao nadležne kako bi 
se u Skoplju održao međunarodni kongres za kulturni rad s Ciganima. Njego- 
vim odlaskomn iz Skoplja u Sarajevo, ta je ideja načas odložena i ostavljena u 
zadaću njegovu nasljedniku. 


Cigani su sasvim blizu Bogu 


Treba samo vidjeti Ciganku — (naročito iz Skoplja) — kako držeći u rukama svoje 
malo Ciganče moli pred čudotvornim kipom Gospe Letničke. Ireba vidjeti one 
oči uprte u Gospu, ono lice, one suze, one ruke koje se grčevito šire i pružaju 
prema Gospi. A radi se sve o Ciganima pravoslavne i muslimanske vjere. Mno- 
gobrojne Ciganke — nerotkinje — dolaze Letničkoj Gospi. Po prvi put gledam 
ovaj ciganski obredni ritual, tako čudan za Zapad, a shvatljiv za Istok. Neke 
konce vežu oko crkve, nešto broje, obilaze oko crkve, poskakuju kao da plešu, 
itd. Jednome vjerniku to smeta, ali ga drugi opominje: »Pusti, pusti, to je cigan- 
ski način molitve.« Sjetio sam se Afrike i Crnaca i njihovih crnačkih plesova, o 
kojima je bio govor čak i na Koncilu. Gledam jednu Ciganku, kako veže konce 
oko cijele crkve i kažem jednom svom župljaninu: »Glupost!« On mi odgovara; 
»Zapamti dobro, župniče, ove Cignake, što ove godine pletu konce oko crkve. 
To su nerotkinje. Dođi dogodine pa ćeš ih vidjeti kako svaka u naručju nosi po 
jedno malo Ciganče i dolazi zahvaliti Gospi što joj je pomogla i dala da rodi. 
Njima Gospa pomaže, jer oni čvrsto vjeruju u zagovor Majke Božje Letničke. 
Cigani dolaze u Letnicu zato jer vjeruju, jer su se osvjedočili da se ovdje događa- 
ju mnoga čudesa i milosna uslišanja, ali se o tome ne vodi evidencija. Tek je od 
nedavna župnik dr. Krajinović počeo voditi knjigu čudesnih uslišanja. 

Jedna Ciganka priča da joj je muž bio dugo vremena bez zarade. Tražio je posla 
na sve strane, ali bez uspjeha. Zavjetovao se da ide u Letnicu. Obavio je zavjet 
i vratio se kući. Na stolu ga je čekala obavijest da je primljen na posao. On to 
pripisuje čudesnom zagovoru Gospe Letničke. Ili drugi jedan. Jedan Ciganin, 
musliman, veli prisutnima: »Sve nam je Gospa dala, sve što imamo, i sreću i 
djecu i zdravlje, zato smo njezini, zato je volimo!« Oni hodočašće shvaćaju u du- 
hu pokore i odricanja pa, iako neki ostanu po tjedan pa i deset dana u Letnici, 
muž i žena spavaju rastavljeni. Jedna Ciganka to objašnjava: »Ovdje, kod Majke 
Božje Letničke, ja ne znam za muža.« 


Dragi moji Cigani ... 

Na Veliku Gospu u 4 sata poslije podne bude specijalna pobožnost za Cigane. 
Prema mišljenju nekih svećenika to je nešto jedinstveno u našoj zemlji. Crkva 
je puna Cigana. Ponosni su i presretni što su i oni dobili svoje mjesto u ovom 
svetištu. Pobožnost obavlja sam nadbiskup, koji im drži zanosni govor. Počinje 
riječima: »Dragi moji Cigani, vi ste Božja djeca kao i ja. Vi nosite besmrtnu 
dušu za koju je Isus Krist prolio svoju predragocjenu krv. Dok na sebi nosite 
tamnu kožu, neka duše vaše budu blistave kao snijeg ...« Cigani plaču od sreće 
dok im nadbiskup drži propovijed. Poredani su u redu, dva i dva, i nose dra- 
gocjene darove Gospi: ćilime, janjad, zastore, sve dar vredniji od vrednijeg. Od 
Cigana prvi dobiva riječ mali 15-godišnji Trajče Redžepov iz Skoplja. Umjesto 
pozdravnoga govora, Irajče priča kako je došao na svijet. Kaže da mu roditelji 
15 godina nisu imali djece. Zavjetovali su se ići Gospi Letničkoj i dobili su nje- 
ga. On sada pozdravlja nadbiskupa, pozdravlja Gospu i kaže da je Marijino dije- 
te. Okreće se prema Ciganima i govori im: »Braćo i sestre Cigani, volite i štujte 
Gospu Letničku, ja sam njezino dijete, dolazite svake godine hodočastiti u Let- 
nicu.« Predstavnik skopskih Cigana, Panto Dimovski, drži propovijed u crkvi. 
Zahvaljuje nadbiskupu što se on jedini brine za duhovni život Cigana, »jer smo i 
mi Cigani ljudi koji imaju besmrtnu dušu«, kaže Panto. Poziva braću Cigane da 
budu pošteni i da štuju Majku Božju Letničku. Kakve čudne procesije! Kakva 
silna vjera! Noseći darove u procesiji stupaju sakati, hromi, bolesni, tužni i ucvi- 
ljeni. Idu svi do kipa Majke Božje Letničke, ljube ga i odlaze presretni od nje. 
Uz Cigane iz Skoplja tu su i Cigani od Beograda, Niša, Vranja, Kruševca i sve 
dolje do Gevgelije. Kad se pobožnost završila, zbio se dirljiv susret nadbiskupa 
s jednom Cigankom. Nosila je dijete u naručju i upitala nadbiskupa: »Poznaš li 
me? Ovo je tvoje dijete. Ti si me lani blagoslovio, Gospa mi je pomogla, i evo 
sam dobila dijete.« 

Cigani iz crkve uvijek idu natraške. Tako postupaju i muslimani. Iz velikog 
poštovanja prema Gospi, neće nikada okrenuti Gospi leđa. 


I Gospi je žao što joj biskup odlazi 


Ove godine proslava Velike Gospe u Letnici imala je i još jedno posebno znače- 
nje. Nadbiskup dr. Smiljan Čekada službeno se oprostio od Skopske biskupije, 
upravo ovdje u Letnici. Bila je tužna ova Velika Gospa u Letnici. Kažu ljudi 
da za posljednjih 30 godina nikada vrijeme nije bilo tako loše kao ove godine. 
Narod kaže: »I Gospi žao što joj biskup odlazi!« 


Nakon 28 godina, provedenih u Skopskoj biskupiji, nadbiskup je izabrao Let- 
nicu, koju je toliko volio i toliko joj pažnje posvetio. Toliko je pomagao let- 
ničkom župniku da sagradi jedan od najmodernijih župnih stanova u zemlji i 
uredio crkvu, davši joj izgled jednoga suvremenog svetišta. I eto, sad se nadbi- 
skup oprašta od svoje biskupije, od svoje Letnice, od svojih Albanaca, od svojih 
vjernika Janjevaca i svojih dragih Cigana. Biskup je plakao kad je izgovarao 
oproštajne riječi, kad je spominjao svoja skoro tri desetljeća, koja je proveo na 
ovom teškom mjestu. Gospodin mu ne da mira ni pod njegove stare dane. Kad 
je od Skoplja stvorio sređenu biskupiju, kad je trebalo gledati plodove svoga 
tridesetgodišnjeg rada, sada odlazi na novu i težu dužnost, na novo polje rada u 
Sarajevo. Htio je da u Letnici svima i svakom pokaže ljepotu i dobrotu Katolič- 
ke Crkve. Uz nadbiskupa su njegovi najbliži suradnici: dr. Emanuel Krajinović, 
čuvar Gospina svetišta, don Nikola Mini, biskupski delegat, dr. Gašpar Gjini, 
biskupski kancelar i petnaestak drugih svećenika. Nedostaju ovdje još dvojica 
zaslužnih skopskih svećenika, koji su dugi niz godina dijelili s biskupom sve 
dobro i zlo. Kad je biskup pošao iz zgrade župnog ureda prema automobilu, za 
njim trči velika skupina Janjevaca, koji su dugo čekali u »zasjedi«. Zapjevaše mu 
»Ljubimo te, naša diko«. 


Dobar dio svih hodočasnika sačinjavaju vjernici iz Janjeva ili Janjevci koji su 
ostavili Janjevo, a sada žive u Zagrebu, Skoplju, Uroševcu i drugim gradovima 
Makedonije i Kosova. Uz Letničane i vjerne katolike Albance iz cijele biskupije, 
oni su živa jezgra i snaga Katoličke Crkve u ovim krajevima. A Letnica je žarište 
njihove vjere. 

kadarski su isusovci u sastavu takozvane Leteće misije održavali pučke mi- 
sije i na području Skopske nadbiskupije. O održanim misijama izvješćivali 
su svoje poglavare ili poglavare odgojnih ustanova u kojima su se za misi- 
onarski poziv pripremali mladi isusovci. Tako su nastala »pobudna pisma« koja 
su se čitala u tim ustanovama. Zahvaljujući navedenim izvještajima i pismima 
sačuvale su se uspomene na te misije, a u njima je zabilježeno i mnogo zani- 
mljivih podataka o pojedinim ljudima, župama i selima na području Skopske 


nadbiskupije. 


Pučke misije 1883. godine 


Nadbiskup Fulgencije Carev 26. lipnja 1883. godine izvješćuje kardinala pred- 
stojnika Kongregacije za širenje vjere da je krajem travnja te godine jedan isu- 
sovac došao u Skopsku nadbiskupiju radi održavanja pučkih misija. Misije su 
započele u Letnici. Zajedno s isusovcem u Letnicu je došao i nadbiskup. U toj 
su se župi potajni katolici manje plašili turskih vlasti i lakše pristupali Crkvi. 
Misionar i nadbiskup zadržali su se u Letnici četiri tjedna. Misije su uspjele i 
kod potajnih i kod javnih katolika. U letničkoj su crkvi podigli križni put. Tom 
je prilikom izrađen velik križ. » Tako velik križ još nije viđen u ovim krajevima 
u kojima vjernici nisu vidjeli većega križa od onakvoga kakav misionari nose na 
svojim prsima.« Narod je bio oduševljen ne samo križem već i propovijedima 
koje su držali misionari. »Ali ovo se oduševljenje pokvarilo time što je vlast, na 
poticaj jednoga klevetnika iz Janjeva, sumnjajući u sve i svakoga, poslala dvo- 
jicu žandarma radi naziranja rada ovih misionara. Poslije toga su se misionar i 
nadbiskup vratili u Prizren, a isusovac se, nakon nekoliko dana odmora, vratio 
u Skadar.«% 


Duhovne vježbe za svećenike u Letnici 1896. godine 


Isusovački misionar 0. Giacomo Bonetti, nakon opisa putovanja od Skadra do 
Prizrena, piše: »Na udaljenosti tri sata prije Prizrena išli smo kasom. Stigli smo 
nakon četverodnevnog putovanja, ali ovaj puta dosadnog, jer nismo imali dru- 
gog društva, ni danju ni noću, osim muslimana. Srdačan prijam nadbiskupa 
Trokshija i prizrenskih svećenika pomogao mi je da zaboravim muke putovanja. 
I našavši se s njima, osjetio sam da sam ponovno među svojom braćom, toliko 
nas, naime ovdje vole. Prije odlaska iz Skadra mislio sam da ću se za vrijeme 





402 ASCPE, SC SERVIA, vol. 5, ff. 881r-882v. 

toga putovanja, koje za mene nije bilo ništa novo, moći malo bolje pripraviti 
za pojedina razmatranja predviđena u duhovnim vježbama koje sam prvi puta 
davao tamošnjem svećenstvu. No, ispalo je sve drugačije. Neugodnosti koje smo 
doživjeli, umor, te prekratko i loše spavanje, spriječili su me u tome, a u Prizren 
sam stigao iscrpljen tako da se nisam više uopće mogao snaći. Donosim ove 
svoje bilješke radi onih koji budu morali poći na ovakvo putovanje. 


U nedjelju, 11. listopada navečer, započeo sam prvi tečaj duhovnih vježbi koje 
je Srce Isusovo, uz svu moju bruku i bijedu, blagoslovilo zaista utješnim uspje- 
hom. Ovaj tečaj duhovnih vježbi završio sam u sljedeću subotu u podne. Dana 
21. listopada, u društvu s don Nikolom Mazarekom i don Lushom Kurtijem 
krenuo sam na put u Crnugoru (Letnicu) gdje sam poslije dva dana otpočeo 
duhovne vježbe s drugom grupom, a koje sam morao završiti na vigiliju Svih 
Svetih. To je bilo prvi puta da sam išao tim dugim putom iz Prizrena u Ferizović 
(Uroševac), te iz Ferizovića u Crnugoru. Putovali smo u “seremu? (vrsta kola, 
op. a.). Bijaše to 12 sati treskanja cijeloga ljudskog bića. Prenoćili smo kod 
jednoga dobrog katolika iz tog naselja i sutradan, odsluživši misu u jednoj pri- 
vatnoj sobici, otišli smo iz Ferizovića, a sada nam se još pridružio i don Antun 
Bituči, župnik iz Skoplja, koji je također išao u Crnugoru na duhovne vježbe. 
Trebao sam opet putovati ili u “seremu? ili na konju, kako mi se više sviđalo. 
Dao sam prednost ovom drugom načinu, jer sam se u onim kolima prvoga dana 
dosta nauživao. Tako sam s konja mogao bolje upoznati mjesta kroz koja smo 
morali prolaziti. Išli smo preko brežuljaka prekrivenim gustim stoljetnim šu- 
mama koje su presijecale dvije ravnice zvane Kosovo i Morava. Tada smo, idući 
stalno prema istoku, prešli posljednju dolinu. I napokon, zaputivši se jednom 
prodolinom, nakon šest sati putovanja ugledali smo pročelje dragog svetišta 
Majke Božje Crnogorske. 


Zaključivši drugi tečaj duhovnih vježbi u Crnojgori zadržao sam se tu još dva 
tjedna u očekivanju dvojice mojih sudrugova koje sam prema dogovoru čekao 
dok ne dođu iz Skadra. Ali vidjevši da su jako zakasnili, vratio sam se u Prizren, 
i promijenivši plan misija koje smo htjeli održati u selima Crnegore, odredili 
smo da misije počnu u Prizrenu.«ć? 


Misije u Binču i Stubli 1897. godine 


Župi Crna Gora osim četiriju potpuno hrvatskih sela pripadaju i dva albanska 
— Binač i Stubla, koja su se 1846. godine javno očitovala kao katolička. Stanov- 





403 TJyg' escursione nell' arcidiocesi di Scopia dal 3. ottobre 1896. al 21. febbraio 1897, Lettere edificanti 
della Provincia Veneta, serie IX, Venezia, 1898, str. 56-57, 59-60. 


186 


8. PUČKE MISIJE I DUHOVNE VJEŽBE 


nici tih sela su od turskih vlasti podnijeli brojne nevolje, muke, pa i smrti. »Još 
živi pet ili šest staraca koji su dijelili sudbinu svojih sudrugova tih ispovjedalaca 
vjere. Oni se jako dobro sjećaju svih okolnosti progonstva i kretanja u njihovu 
progonstvu i sa zadovoljstvom o tome pripovijedaju. Kad ih je otac Sereggi htio 
oduševiti za koji plemeniti čin, podsjećajući ih za vrijeme misija na ono štu su 
njihovi oci podnijeli za vjeru, briznuli bi u opći plač. Iz njihova pripovijedanja 
o tome što su sve učinili, spoznali smo najedanput još više istinitost onoga što 
smo ranije tiskali u našim “Pobudnim pismim', i to onoga što se odnosi na broj 
prognanih, za koji ovi starci kažu da ih je u progonstvu bilo 180, a od toga ih je 
94 pogubljeno mukama na putu i u egzilu na obalama Male Azije. Među obite- 
ljima ova dva sela nije bilo više od tri ili četiri koje su ostale potajni katolici do 
povratka prognanih Kristovih ispovjedalaca, a u Stubli još uvijek postoji jedna 
obitelj koja se ne usuđuje javno proglasiti katoličkom. 


Ove dvoje misije uspjele su jako dobro. U Stubli nije bilo moguće naći jednu 
prostoriju, a nije ni bilo takve koja bi mogla primiti sav narod. Samih selja- 
na nije bilo više od 30 kuća ili obitelji, ali na misije su dolazili i iz susjednih 
hrvatskih sela, napose iz Vrnavokola, a posljednjih dana dolazio je i lijep broj 
potajnih katolika iz muslimanskih sela, tako da su se, dolazeći k nama poslije 
večere na pouku, znojili zbog velike gužve, premda smo bili u mjesecu siječnju 
i na brdima. 


U Binču, koji broji 22 katoličke obitelji, nismo zatekli ni mržnji ni neprijatelj- 
stava koji bi dolazili od ubojstava, ali bila je jedna druga neprilika, još više muč- 
na za pomirenje. Jedan čovjek je oteo jednu ženu koju je poslije otpustio. Zbog 
toga su rođaci gojili mržnju prema otmičaru, ali su ih uvijek mnogi molili i 
savjetovali da oproste. Ispočetka su neki od njih dolazili na propovijedi, ali su se 
bojali da će biti taknuti milošću. Dolazili su i oni drugi, pa je Gospodin htio da 
dvoje od njih za vrijeme propovijedi o posebnom sudu raskajani pristupe polju- 
biti Raspelo i da istovremeno obećaju Isusu da će nagovarati i ostale rođake da i 
oni oproste nanešenu sramotu. Stvar je zaista uspjela na opću radost cijelog sela. 


U Stubli je bila spletka druge vrste. Prije pet ili šest godina nanaseno je jedno 
dvanaestak šteta krađom koju su počinili pastiri iz Stuble onima iz Vrnavokola. 
Stvar je otišla dotle da su se već dogodila tri ubojstva, jedno ili dva ranjavanja, te 
da su zapaljene kuće i ljetina. I tko zna kada i kako bi se to završilo da ih ljubav 
Krista raspetoga nije pomirila. Prepustili su nama i mjesnom župniku procjenu 
štete na obje strane i određivanje uvjeta pomirenja. Kad je Stubla, dakle, sva 
obraćena Bogu, nije bilo nikoga osim jedne osobe koja se od početka pokazivala 
tvrdoglava. A to je bio glavar one obitelji za koju smo rekli da je sama još ostala 
potajno katolička. Njegovi su mu sinovi odlučno rekli da će se od njega odijeliti 

ako ne pristupi svetim sakramentima, budući da se on nije obratio nakon što je 
Isus sa svojim Križem došao u njihovo selo, i budući da je to veliki grijeh, oni 
se više ne usude stanovati s takvim koji je i u takvoj prilici Kristu okrenuo leđa. 
Ovdje u Stubli trebalo je nastupiti protiv jedne mane koja se počela uvoditi 
otkad su počeli lako zarađivati na skopskoj pruzi, a to je bilo kartanje. Neki 
je mladić bio time tako obuzet da je u tom provodio noći, što je iscrpljivalo 
njegovu dušu, zdravlje i novčanik. A pastiri su zanemarili brigu o svojoj stoci, 
okupljali se u grupama i kartali. Budući da su noću kartali, danju su spavali. 
Sada su za vrijeme misija donijeli karte pred sliku Srca Isusova, a posljednjeg su 
dana te karte spalili, obećavajući da se od sada više neće kartati. 


Dva ili tri posljednja dana misija bila su posebno posvećena potajnim katolici- 
ma iz okolnih sela. Jadnici, prekasno su došli k nama u Stublu. Da smo se u tom 
selu mogli zadržati duže, došlo bi ih puno više, ali okolnosti su nam naređivale 
i obvezivale nas da odatle odemo što prije. Za to vrijeme oni bi bolje upoznali 
nas, a i nama bi bilo moguće bolje upoznati njihove prilike. Vjerujemo da ćemo 
se drugom prilikom njima više moći posvetiti. U svakom slučaju neka od nji- 
hove djece bila su vrijedna u katekizmu, dobro su naučila molitve, pa već sada 
mogu biti mali apostoli u svojim obiteljima i selima. Nesretan je položaj tih 
katolika, kojih, kako su mi govorili svećenici u Skoplju, sada ima oko 8.000, i 
nije to lako zamisliti. Ranije nisam nešto zabilježio. Ovi, naime, koji su ovom 
prilikom dolazili u Stublu, bili su skoro svi siromašan narod, a bilo je djece, pa- 
stira i pokoji dobri starac. Osobe od kojih ni jedna ili samo pokoja ima nekakvo 
značenje ili vezu s vlašću. A zašto? Ponajprije zato što se “siromasima propovije- 
da Evanđelje", a i zato, kako sam više puta čuo od svećenika i od nekih iz samog 
naroda, nije malo onih koji vjeruju da bi, kad bi postali javni katolici, ostali 
bez časti i ugleda, jer čast, kažu oni, ne dopušta da se odreknu imena Shqiptar 
(tj. Albanac) što se u ovim turskim zemljama povezuje s imenom Ljaraman, a 
u protivnom bi, kao katolici, bili prozvani Latinima, ili još gore, pomiješali bi 
ih s pravoslavcima koje iz prezira zovu raja tj. narod robova i slugu. Tako su u 
nekima ljudski obzir, a još kod više njih strah od muslimanskog proganjanja i 
gubljenja imanja i života razlozi koji ih zadržavaju u tom jadnom stanju. I nisu 
rijetki slučajevi da su zbog tih razloga cijela sela formalno otpala od vjere. Velika 
je to rana mnogima od potajnih katolika, ali u sadašnjim okolnostima njima se 
ne može pružiti učinkovit i pripravljen lijek. 


Poslije svega toga ja ne mogu a da ne uskliknem: Živjela plemenitost onih iz 
Salagražđe, Binča i Stuble, koji su u ovom stoljeću imali hrabrosti javno se oči- 
tovati katolicima. I zaista onih stotinu, koji su izgubili svoje živote, ali koji su u 
progonstvu stekli mučenički vijenac, i koji su sve one koji su došli poslije njih 

oslobodili teških životnih uvjeta ljaramana, održali su živom vjeru u ovim seli- 
ma, koju bi bez njih vjerojatno svi izgubili. Živio revni otac iz Starigrada koji ih 
je svojim apostolskim srcem pozvao na ovu plemenitu ispovijest njihove vjere, 
i koji ih je slijedio u zemlju progonstva, te koji je i sam prognanik i mučenik iz 
istoga slavnog razloga. Ovaj čin, koji svjetovna mudrost možda smatra neraz- 
boritošću, mnogima je spasio dar vjere. A da su tako postupila i druga sela, ne 
bi sada morali oplakivati tolike otpade od kršćanstva radi prihvaćanja islama. 
Po Berlinskom ugovoru u Turskoj postoji sloboda kulta, ali je ostala poteškoća 
u tim potajnim katolicima da se odreknu svih vanjskih kuranskih običaja koje 
su prakticirali bez vjere, a opet s vjerom Isusa Krista u srcu. To znadu seljani iz 
Salagražđe, to znaju ovi iz Binča, iz Stuble i drugih sela koliko ih je koštalo i 
kakvom su cijenom platili ispovijest svoje vjere. Molimo, čitatelji naši, za ovo 
jadno katoličanstvo, a Sveto Srce Isusovo učinit će ostalo u svoje vrijeme. 


Rekao sam naprijed da su nas zaoštrene okolnosti prisiljavale da što prije odemo 
iz Stuble, premda duhovne potrebe tih ljudi traže puno dužu pomoć. Prva je 
okolnost bila ta da smo u posljednjim dvojim misijama postali sumnjivi vlasti- 
ma toga kraja. Dok smo još bili u Binču, došao je jedan visoki činovnik vlasti s 
nekoliko žbirova da pokupe porez. Vidjevši tako veliki skup katolika oko nas, 
i ne čuvši i danju i noću ništa drugo nego djecu i odrasle kako mole i pjevaju 
nove vjerske pjesme, bio je još više uznemiren, kako mi je rekao jedan hodža 
koji je došao u Binač nešto tražiti i koji se kratko zadržao kod nas, pa je taj či- 
novnik došao glavaru kuće u kojoj smo mi bili smješteni, zahtijevajući osorno 
da razgovara s njim, budući da su oci misionari bili zauzeti ispovijedanjem i nisu 
imali vremena za razgovore. Taj, kažem, počeo je sumnjati o razlozima našeg do- 
laska. I posljednjeg dana misija u Binču zatražio je naše putovnice. Vidjevši da 
su potvrđene pečatom austrougarskog konzulata i proviđene vizom skadarskog 
paše, povećala se njegova podozrivost, pa je obavijestio prištinskog pašu koji se 
tih dana nalazi u Gnjilanu, i ujedno nas optužio da želimo graditi crkve i držati 
škole u ovim selima. 


I zbilja, kad smo počeli držati misije u Stubli, stigla je tamo naredba toga paše 
da dođemo k njemu. A u isto vrijeme muslimani su razglasili da se već skuplja 
vojska da opkoli selo, da će nas zatvoriti i da će zapaliti kuću našeg domaćina 
itd. I nije nam pomanjkalo prijatelja koji su nam savjetovali da odmah pobje- 
gnemo na sigurnije mjesto. Tim naklapanjima svjetine nismo pridavali važnost. 
Paši se trebalo pokoriti, ali nismo željeli prekinuti misije. Kao poznavatelj ovih 
mjesta i osoba pridružio nam se svojim autoritetom prečasni monsinjor Barto- 
lomej Fantella koji nam je pomagao u ovim misijama. Mi smo, dakle, računali s 
njime da će poći u Gnjilan i da će mjesto nas odgovoriti paši, a ako bude potreb- 

no mi ćemo se već za nekoliko dana i sami predstaviti. Čuvši da monsinjor želi 
s njim razgovarati o nama, paša se smirio, i odgovorio da završimo naše poslove 
u Stubli, ali da nas, prije nego što otputujemo, želi vidjeti, a također i zbog toga 
što je tada tu bio i skadarski paša, koji je želio od nas čuti novosti iz toga grada. 


Stigli smo u Gnjilan 20. siječnja pred zalazak sunca. Odmah sam paši poslao 
pisamce obavijestivši ga o našem dolasku, i moleći ga da nas što prije primi, 
budući da smo sljedećeg dana namjeravali putovati u Ferizović. Odgovorio je da 
nas zbog toga, što ima pune ruke brzojava, ne može primiti, ali da će nas sutra 
ujutro oko 10 sati čekati u svojoj privatnoj kući. Sutradan u određeno vrijeme 
pokucali smo na njegova vrata, a on nam je poručio da će nas primiti nešto ka- 
snije i da pričekamo u saraju u vijećnici. Kakve li finoće! Cijeli smo jedan dan 
putovali naporno po snijegu, hladnoći i blatu, a i konji su bili pogođeni za samo 
jedan dan. Osim toga jako smo žurili u Ferizović gdje bi sutradan, u nedjelju, 
slavili svetu misu, a on nam se ovako narugao. Ali morali smo se strpjeti. Otišli 
smo u saraj i tu smo morali čekati ni više ni manje nego dva i pol sata. Napokon 
je, dopuštenjem Božjim, došao paša. Nije pitao ništa važno, i nije se isplatilo 
podnijeti ni sam napor tako duga puta ni tolika uznemirivanja. Htio je znati 
tko smo, zašto smo došli u ta sela i izrazio sumnju da smo došli podizati crkve 
i držati škole. Umjesto nas odgovorio je monsinjor Fantella, znanac i osobni 
pašin prijatelj, rekavši mu da smo svećenici iz Skadra koje je pozvao skopski 
nadbiskup da pomognu župnicima kako bi im olakšali poboljšati vjersko stanje 
kod svih ovih katolika i da ih zato svaki pojedini župnik zove u svoju župu. Što 
se tiče gradnje crkve i škole u Binču, ništa od toga nije istina. I zaista kako bi bi- 
lo moguće podići dvije zgrade koje traže mjesece i mjesece rada? Uostalom ako 
se ne vjeruje njemu, neka upita ljude, svoje pouzdanike u mjestu, pa će vidjeti 
da crkva i škola u Binču ne postoje, osim u mašti naših tužitelja. Paša se uvjerio 
i po svom pisaru (starcu od svojih 65 godina, koji je tada, baš toga tjedna uzeo 
za ženu jednu djevojčicu uz ostale koje je već imao) sa svom veličanstvenošću 
odgovorio da u carstvu nije zabranjeno podizati crkve i škole, samo se traži da 
se dobije prethodna suglasnost iz Carigrada, pa želi da shvatimo kako njegovo 
veličanstvo veliki sultan lako daje dopuštenje kad ga se za to zamoli itd. itd. 
Međutim oni (katolici) iz DĐakovice znadu koliko vrijedi ovaj odgovor, koliko su 
sultan i vlasti spremni dati takva dopuštenja. Već više godina traže iz Carigrada 
ferman za gradnju crkve i još ga vlasti nisu izdale. Moglo bi se navesti i drugih 
sličnih primjera koji bi opovrgli ovu (pisarovu) tvrdnju, ali nije to bilo vrijeme 
za pripovijedanje. Poslije toga je paša zaželio vidjeti naše putovnice. “A kako to, 
reče, “da je jadan od vas talijanski, a drugi turski podložnik, a da obojica imate 
putovnice potvrđene od austrougarskog konzula?" Objasnili smo mu da smo mi 
kao svećenici pod zaštitom Austrije koja je zaštitnica kulta u Albaniji. Odgovor 

mu se nije jako svidio. Rekao je da moramo imati turske putovnice i izdao na- 
redbu da nam se odmah priprave, a monsinjor Fantella je za nas jamčio. Tako, 
osim što smo putovnice morali dobro platiti, što se moglo očekivati i u kojoj 
boljoj situaciji, nama nije više bilo moguće istoga dana otputovati u Ferizović. 


Završivši razgovor s pašom, izašli smo tog poslijepodneva pogledati neke stvari 
po Gnjilanu, gradiću od 5 000 duša, smještenom u uvali između brežuljaka koji 
se dižu prema zapadu od ravnice Morave i udaljenom nekoliko sati od srbijan- 
ske granice. Stanovništvo je pola muslimansko, a pola pravoslavno. Tu nema 
više nego samo jedna katolička obitelj koja je sva smatrala blagdanom to što nas 
je ugostila, a još više što smo toga jutra služili misu u njihovoj kući. Svi su se 
njezini članovi tom prilikom ispovjedili i pričestili. Obojica smo sljedećeg dana 
dopodne napustili Gnjilan i poslije deset sati putovanja prispjeli u Ferizović gdje 
smo slavili misu, ali za propovijed i ostale pobožnosti kazali smo narodu da se 
okupe predvečer jer smo bili jako umorni, a već je bilo i kasno.«*0* 


Misije 1900. godine 


Isusovac o. Franjo Genovizzi piše 8. rujna 1901. godine isusovačkim bogoslo- 
vima u Portorožu: »Predraga braćo u Kristu, mir Kristov! Znadete li zašto vam 
upućujem ovo moje izvješće o misijama održanim u Crnoj Gori i Janjevu? Zato 
da bih vas oduševio da velikom marljivošću učite i sve bolje vježbate hrvatski i 
srpski jezik. Ne samo u Dalmaciji i Hrvatskoj, u Bosni i Hercegovini gdje naša 
Provincija može učiniti nešto dobra za duše poznavajući te jezike, nego ih je do- 
bro znati i u Albaniji. Ja blagoslivljem Boga koji mi je dao milost da ih na neki 
način mogu govoriti, jer je ne tako rijetko potrebno i ovdje u Skadru saslušati 
ispovijedi slavenskih osoba. A kad se dođe u nadbiskupiju Prizrensku i skopsku, 
ne samo da je korisno znati hrvatski i srpski jezik kojim se ondje govori nego je 
to i potrebno jer su ti jezici dosta slični, a u nekim mjestima prevladavaju, jer su 
to jezici zemlje. Zbog te činjenice je iz Dalmacije došao u Albaniju otac Jeramaz 
s kojim sam se sastao po završetku misija u Prizrenu radi održavanja misija u 
Crnoj Gori. Iz Prizrena, grada orijentalnog stila — ovom riječju već sam vam ga 
opisao — za dva dana putovanja stigli smo u Crnu Goru. Najprije do Ferizovića 
treba putovati 10 ili 11 sati španjolskom kočijom, a to su kola koja imaju sje- 
dište ne obješeno na opruge kako je to redovito uobičajeno, nego učvršćeno na 
osovine kola ili na daske između točkova, tako da kad je put ravan i dobro odr- 
žavan, svaka mala rupica prouzroči treskanje. Zamislite kako mora biti onome 





404 Giacomo BONETTI, Ur escursione nell? arcidiocesi di Scopia dal 3 ottobre 1896 al 21 febraio 1897, 
Lettere edificanti della Procincia Veneta, serie IX, Venezia, 1898, str. 71-78. 

koji mora putovati jednim od putova u Albaniji, koji su nerijeko prepriječeni 
jarčićima, razrovani udubinama od vode i gusto načičkani stršećim kamenjem. 
Dovoljno je nekoliko sati da čovjek zbog ovakve neprestane truckave i loše po- 
dešene vožnje mora od vremena do vremena sići s kola da se oporavi. Put kojim 
smo išli uzdiže se od brežuljka do brežuljka s jednom jako lijepom uzbrdicom 
sve do vrha brda koje je visoko 915 metara nadmorske visine. Ovo brdo zove 
se Ćafa Dunlit, i dijeli polje i brežuljke Prizrena od onih Kosova i Kosova Polja 
pa se zato s toga brda pruža čudesno lijepa panorama s jedne strane prizrenske 
doline, a s druge kosovske doline koja je još veća i veličanstvenija od one prve. 


Spuštajući se na drugu stranu prešli smo jednu ljupku uvalu od koje smo poslije 
tri sata ne jako strmog spuštanja došli u Štimlje koje je smješteno u jako plodnoj 
kosovskoj ravnici i držeći se pravca jug-istok, stalno po obodu brežuljaka kroz 
šumu, po jednom prilično dobrom putu, napokon smo stigli u Ferizović, veliku 
varošicu nastanjenu većim dijelom mislimanima. Katolika, koji su tu došli iz 
različitih gradova radi trgovine, koja ovdje svakim danom sve više oživljava, ima 
200, a koji su tek prošle godine nakon tisuću pokušaja i napora uspjeli od vlasti 
dobiti dopuštenje da mogu imati župnika i kapelu. Drugog dana putovanja iz 
Ferizovića u Crnu Goru išli smo oko osam sati. Prešavši jedan drugi brdski la- 
nac i potom plodnu Moravsku ravnicu, došli smo konačno u uvalu koja vodi k 
predragom Marijinu svetištu zvanom Crna Gora. Neće biti nekorisno zabilježiti 
da je naziv Crna Gora (turski Karadak) kojim se naziva svetište i Gospa koja se 
u njemu štuje, zajednički naziv ove grupe planina koje se protežu između Sko- 
plja, Kačanika i Gnjilana u čijem se središtu uzdiže svetište i gdje većim dijelom 
stanuju ljaramani ili potajni katolici. 


No, dosta sam se zadržao na topografskim obavijestima, pa zato prijeđimo na 
neke povijesne bilješke koje se odnose na svetište, polazeći od misija koje smo tu 
održavali 8 dana. Od šest sela koja tvore župu Crna Gora, dva, Stubla i Binač, 
govore albanski, a druga, to jest Šašare, Letnica, Vrnez i Vrnaokolo govore, osim 
malih iznimaka, samo hrvatski, određenije, govore kao i u župi Janjevo, gdje se 
upotrebljava isti jezik manje priprost od ovoga u ova četiri sela. Prema našem 
planu, ja, koji sam cijelu godinu bio kao misionar u Mirditiji, pa se zbog toga 
nisam mogao pripraviti za propovijedanje na hrvatskom jeziku, zadovoljio sam 
se službom katehiste dječaka i djevojčica (a to je ono što od nedavno rade, ovdje 
u Albaniji, naša braća pomoćnici pridodani našoj Misiji) i službom pomaganja 
u ispovijedanju. Ali budući da ovaj narod još nije imao misija, nije shvatio o 
čemu se radi, pa zbog toga nije u velikom broju dolazio u crkvu, a nije dolazio 
također ni zbog toga što je otac Jeramaz govorio previše otmjenim hrvatskim 
jezikom, osobito za ova mjesta, i što se služio lijepim izrazima, slabo razumlji- 

vim ovom narodu, koji govori jednim mješovitim jezikom s mnogo turskih i 
albanskih riječi, pa sam po njihovoj želji i dopuštenjem svećenika tog svetišta, 
trećeg dana misija morao podići tribinu i, prevodeći u mislima na hrvatski je- 
zik propovijedi koje sam držao na albanskim misijama, počeo propovijedati u 
albanskom stilu, služeći se njihovim načinom, gestama, glasom i izrazima koji 
su prilagođeni naravi tih albaniziranih Slavena, i što više s Raspelom u ruci, pri- 
jeteći Božjim kaznama, ne bi li 4 sela došla jutrom i večerom na misijske vježbe. 
Otac Jeramaz znade koliko sam počinio jezičnih nesklapnosti propovijedajući i 
katehizirajući a da se nisam mogao pripraviti, i to na jednom jeziku kojeg sam 
naučio samo djelomično prije devet godina u Portorožu. Ipak Gospodin je bla- 
goslovio napore koje sam poduzeo. Dan poslije toga crkva je bila puna naroda, a 
broj djece za katehizaciju od 30 ili 40 povećao se na 140 i više. No četvrtog dana 
misija i nadalje morao sam djelomično obustaviti vježbe poučavanja (na način 
Albanske misije, način koji je jako potreban i koristan) djece u molitvama i vje- 
ronauku od jutra do večeri, jer je Otpis Svetog Sudišta Penitencijarije obvezivao 
mene, oca Jeramaza i još jednog trećeg ispovjednika sjedjeti 7 do 8 sati dnevno u 
ispovjedaonici. Radi veće komotnosti penitenata za mene je na otvorenom bila 
podignuta ispovjedaonica na jednoj livadi blizu crkve. Četiri stupca usađena u 
zemlju, natkrivena i ograđena lisnatim granama, bili su moja ispovjedaonica iz 
koje sam od vremena do vremena ustajao na deset minuta radi animiranja u 
učenju molitava, koje sam djelomično povjerio jednom dobrom mladiću iz sela. 


Ove misije kao i one u Janjevu, održane ponešto na dalmatinski, a ponešto na 
albanski način, bile su od Boga blagoslovljene. Postigli smo javno oproštenje 
jedne i pol krvi, to jest pomirili smo dvije obitelji koje su tražile krvnu osvetu 
nad onim koji joj je ubio jednu osobu i drugu koja je željela osvetiti ranjava- 
nje. Drugih krvnih slučajeva nije bilo, budući da je u Janjevu ubojstvo užasna 
stvar, narod je blag, a i sama vlast u Gnjilanu i Prištini mogla je bolje kažnjavati 
nerede u ovim krajevima negoli drugdje, i to je bilo jako dobro. U ovih osam 
dana bilo je 1 200 pričesti. Kod pričešćivanja je svatko dobio po jedan križić i 
medaljicu koje smo davali za uspomenu na misije. A u istu svrhu prije zaključe- 
nja misija podignut je jedan veliki križ na jednoj uzvisini koja nadvisuje svetište 
i jedan drugi križ u Šašarama na jednom brijegu koji dominira nad sjevernom 
stranom Letnice. Među onima koji su se pričestili bio je i jedan glavar iz sela 
Vrneza, koji je, primivši medaljicu kod oltara, tu medaljicu objesio izvana na 
odijelo da mu bude kao ukras. Povevši se za njim i mnogi drugi su dolazili u 
crkvu s medaljicom na grudima, a i inače su s njom hodali. Tada je taj čovjek tih 
dana bio osobno pozvan zbog nekakvog posla k vlastima u Gnjilan. Otišao je ra- 
čunajući da će se posao obaviti na zadovoljstvo i jedne i druge strane. Ali kad je 
bio otpravljen iz službenog ureda, rekli su mu da je uhićen. A zašto? Neki visoki 

činovnici primijetili su onu medaljicu koju je on javno nosio na grudima. Rekli 
su da je to nekakvo odlikovanje koje su mu donijeli isusovci iz Austrije (kako su 
oni to kazali) u ime cara. Taj je čovjek, dakle, bio neprijatelj ili u najmanju ruku 
sumnjiv vlastima. I zato je ostao zatvoren dotle dok se nije rasvijetlilo značenje 
toga tajnovitog odlikovanja. Ipak su ga za nekoliko dana pustili, jer su razmi- 
šljajući bolje shvatili i ustanovili da to nije bilo ništa drugo nego medaljica Srca 
Isusova i Majke Božje. 


Ove misije koliko su mnogo poslužile oživljavanju pravog kršćanskog života ka- 
tolika spomenutih četiriju sela, toliko su imale silnog i spasonosnog odjeka me- 
đu potajnim katolicima ili ljaramanima Karadaka, čija je ustrajnost u vjeri jako 
napadana osobito ovih posljednjih godina. I vi, predraga braćo, imate u njima 
polje prostrano i dostojno vaše revnosti da ga sada obrađujete svojim molitvama 
i željama, a kada dođete, ako se to Bogu svidi, svojim znojem, a možda i krvlju. 


Tada smo putovanjem od 9 ili 10 sati, kao i uvijek preko brežuljaka koji zatvara- 
ju Moravsku i Kosovsku ravnicu, prešli u Janjevo. (...) Ovim zaključujem moje 
izvješće o misijama u Crnoj Gori i Janjevu. Naći ćete nekoliko ovdje priloženih 
listića na kojima sam skupio neku povijesnu građu o svetištu u Crnoj Gori. 
Dok budete čitali taj spis neka se u vama probudi još žarči osjećaj prema našoj 
dobroj Majci Mariji, i želim da se osjetite potaknutim pomoliti se za našu dragu 
Albaniju, zbog čega ostaje veliki dužnik Vaš u Kristu sluga Francesco Genovizzi, 
isusovac.«/? 


Misije u Stubli i Binču 1900. godine 


Završivši misije u Letnici, isusovci su 1900. godine pošli na misije u Skoplje, 
Ferizeviće, Stublu i Binač. O tim misijama također izvješćuje misionar o. Fra- 
njo Genovizzi: »Zbog dovršenja pohoda župi Crna Gora preostalo nam je još 
održati misije u Stubli i Binču, toj jest sinovima onih mučenika koji su polovi- 
com prošlog stoljeća prinijeli žrtvu časti, imanja i života u groznim mukama i s 
neizmjernom hrabrošću kako u zavičaju tako i u progonstvu. Zbog toga i zbog 
rijetke pobožnosti naslijeđene od svojih plemenitih predaka Stubljani i Binčani 
su posebno dragi našem srcu. 


A gdje su se održavali programi za vrijeme ovih dvojih misija? Budući da nema- 
ju nikakve crkve, održavali smo ih u jednoj štali. Drugoga mjesta, koje bi moglo 
primiti sav narod, nije bilo. Razumljivo je da su se svakog jutra, za neko vrijeme, 





405 Francesco GENOVIZZI, Missione di Crnagora e Jagnevo, Lettere edificanti della Provincia Veneta, 
serie XVII, Venezia, 1902, str. 89-98. 

izvodile iz štale krave, telad i kokoši da se štala isprazni. Jednim crvenim zasto- 
rom prekrili smo zid pod kojim je na jednom sanduku bio podignut oltar. No 
ipak je to uvijek bila samo štala. Također i u Binču, zbog kiše koja je tih dana 
padala, nije se moglo osloboditi više nego samo polovica štale. Vjerujem da je tu 
neki dobri anđeo, od onih koji su bili oko oltara za vrijeme svete Žrtve, spriječio 
da se svim tamošnjim kravama nije prohtjelo mukati, inače jadni mi! U Stubli 
smo zatekli jednog seljanina veoma upornog u nakani da ubije jednog iz Binča 
zbog toga što je svojoj kćeri dopustio da postane redovnica, premda je ranije 
bila obećana jednom njegovom sinu. Na početku je otišao iz sela da ne dolazi 
na misije. Poslije se vratio, ali o dolasku k nama nije htio ni misliti. Rođaci i 
prijatelji nastojali su ga vratiti Bogu, ali uzalud, što više izgledao je još bjesniji. 
Otac Pasi je dvaput s njime razgovarao, ali bez uspjeha. Tada su rođaci, zbog 
toga pritisnuti od toga oca misionara, javno izjavili za vrijeme propovijedi da 
više ne priznaju za svog rođaka čovjeka koji se opredijelio za demona i koji pla- 
niranjem ubojstva želi uznemiriti selo. Ako učini to što je naumio, oni ga neće 
više ni u čemu pomagati. Njegova ga je obitelj ponovno i ponovno sa suzama u 
očima molila da se pomiri s tim čovjekom iz Binča koji raskidajući te zaruke nije 
učinio ništa drugo nego to što je bilo pravo njegove kćerke, od Boga pozvane 
u njegovu službu u jednom savršenijem načinu života. Ali on je upadao u bijes 
protestirajući da se neće nikada pomiriti. Jadnik! Bio je jedini koji nije sudjelo- 
vao u blagodati svetih misija. Njegova starija kćerka za vrijeme jedne procesije 
na groblju koja se održavala na zaključenju misija, ustala je u nazočnosti svih, i 
dok je naš otac superior dijelio posljednji blagoslov, došla je na mjesto na kojem 
smo mi bili, pristupila mu i poljubila Raspelo u znak da uklanja svaku mržnju 
i zamolila misionara da ne prokune njezina oca zbog njegove tvrdokornosti, i 
svojevoljno prisegla na raspelo koje je misionar držao u ruci da će učiniti sve 
da njezin otac, htijući imati pomoćnika u ubojstvu ili nanošenju štete onome 
iz Binča kojega je mrzio, ne nađe nikoga tko bi mu pomogao. Tolike prijetnje a 
još više milost Božja razbudile su ga pa je poslije četiri ili pet mjeseci između tog 
Stubljanina i Binčanina bio za stalno zaključen mir. 


Tako su, dakle, te misije, kao i poslije one u Binču, sretno završile. U blagoda- 
tima misija sudjelovali su također i ljaramani ili potajni katolici nastanjeni u 
Karadaku kao i u selima koja graniče sa Stublom. Oni su k nama dolazili kri- 
omice da tom prigodom budu poučeni u vjeri i ojačani svetim sakramentima. 
Urješili smo ih i podijelili pobožne predmete za njih i za druge njihove prijatelje 
i rođake koji nisu mogli doći i sudjelovati u misijskom programu. Neka ih Pre- 
sveto Srce Isusovo sačuva postojanima u vjeri, i neka pošalje radnika također 
i u ovaj dio svog vinograda! Ovom prilikom se također, dobrotom i revnošću 
velečasnih svećenika iz mjesta pronašao način da se ovim nesretnicima pruži 

duhovna pomoć koju ranije sve do sada nisu imali, a koja će, nadajmo se, imati 
jako spasonosne posljedice. 


Iz Stuble smo 14. listopada ponovno sišli u svetište Majke Božje Crnogorske. 
Ganuti srcem krenuli smo od tog čudotvornog lika pred kojim smo živjeli, 
molili i radili dva mjeseca ove godine. I s njezinim blagoslovom otac superior 
je otputovao u Đakovicu, ostavivši mene i katehistu Petra da održimo misije u 
Binču. Jedina neurednost koju smo tu zatekli bila je jedna nezakonita i sabla- 
žnjiva veza dviju osoba, ali Presveto Srce taknulo je njihova srca na pokajanje 
pa je njihovim vjenčanjem tih istih dana nestala također i ta sablazan. Tako sam 
se ostavljajući Binčane zadovoljne zbog misija, i ja, ne manje zadovoljan zbog 
njihove posebne pobožnosti, završavajući koncem listopada putovanje u Ferizo- 
vić i Prizren, mogao u Đakovici pridružiti ostalim našima koji su ondje radili, i 
poslije poći u sela velike župe Peć u kojima su bile jako velike potrebe.«/ 


Misije u Vrnaokolu, Vrnezu i Stubli 1905. godine 


Misionar o. Franjo Genovizzi 15. svibnja 1906. godine izvješćuje superiora, 
svoga kućnog poglavara, o svom misionarskom radu: 


»O onim misijama koje sam ovdje održao u 6 gradova ili župa s ocem Busetti- 
jem od 12. kolovoza do 15. listopada neću govoriti, budući da sam o njima već 
pisao. Što se mene tiče, najprije sam otputovao na Kosovo, održao na hrvatskom 
petodnevne duhovne vježbe sestrama Milosrdnicama u Prizrenu, a zatim sam 
otputovao sa spomenutim ocem i dvojicom katehista koje ste poslali i navečer 
20. listopada stigli smo u Letnicu, svetište čudotvorne Djevice koja se štuje u 
tom slavnom svetištu. 


Župa Crna Gora sastoji se od 5 sela koja su međusobno udaljena od dva do tri 
sata hoda. U dva sela žive Albanci, a u tri Hrvati. Tu smo održali petore misije: 
u Binču, Stubli, Vrnezu i Vrnavokolu, te u Letnici i Šašarama. Ispripovjedit ću 
sve što se odnosi na te posljednje misije. Selo Letnica zajedno sa Šašarama ima 
jedno 150 obitelji, i budući da skoro svi govore hrvatski, ni jedan od moja tri 
druga nije mi baš mogao pomoći u misijama koje sam njima držao. Tu je bilo 
teško istovremeno preuzeti i propovijedanje, i ispovijedanje i uklanjanje svađa 
nastalih iz međusobnih mržnji i iz drugih razloga, a najteže je bilo katehizirati 
djecu kojoj je to bilo jako potrebno. Odredili smo, dakle, ovako: Najprije odr- 
žati male misije za muške i ženske koji još nisu sklopili ženidbu, a zatim druge 





406 Francesco GENOVIZZI, Cenno sulle missioni di Scopia, Ferizović, Stubla e Bincia, Lettere edificanti 
della Provincia Veneta, serie XVII, Venezia, 1902, str. 108-113. 

misije od devet dana za ostali narod. Ovim se postiglo: 1. Da sam mogao skoro 
cijeli dan katehizirati djecu i poučavati ih u potrebnim molitvama. 2. Umanjiti 
istovremenu navalicu na ispovijed i djece i odraslih. 3. Zatim olakšati odrasli- 
ma dolazak na misijske vježbe, budući da su bili slobodni ostavivši sinovima i 
kćerima da čuvaju kuće i stoku, dok oni budu na misijskom programu. Tako 
smo, dakle, uradili. Od prvog dana imao sam oko sebe 250 dječaka i djevojčica, 
to jest sve njih koliko ih ima u Šašarama i Letnici. Izjutra, budući da su svi bili 
na okupu, učio sam ih pjevajući naglas molitve. Zatim bi se okupili pred olta- 
rom Majke Božje gdje sam im držao nagovor, prilagođen njihovoj sposobnosti, 
o vječnim istinama. Tada je slijedila misa za vrijeme koje smo zajedno molili 
krunicu Blažene Djevice, a zatim je slijedila pouka, obogaćena istinitim doga- 
đajima, kojom su im se ponovno dozivale i usijecale u njihovu pamet njihove 
dužnosti i tako ih se pripravljalo da posljednjeg dana prime sakramente. Jadna 
dječica! Nisu baš tako puno znali o Bogu. Oni su bili najsretniji kad bi im se 
držao vjeronauk i kad bi stajali oko mene od jutra do večeri. Djeca do tada nisu 
znala ništa drugo nego samo Očenaš i Zdravomariju, a u tih pet dana uspjeli su 
naučiti Vjerovanje, Zdravo Kraljice, Anđele Božji, čuvaru moj, Sakramente, te 
Božje i Crkvene zapovijedi, pa Djelo skrušenja i Pet stvari potrebnih za dobru 
ispovijed, i još Malu krunicu za pokojne i Zlatnu krunicu Presvetog Srca Isu- 
sova koju sam ih naučio pjevati na melodiju po notama koje se nalaze na 202. 
stranici “Vodiča k Presvetom Srcu Isusovu“, koji je naš otac Enrico Bontempo 
dao tiskati u sjemenišnoj tiskari u Padovi prije šest godina. Svi su to zavoljeli, pa 
sada kad netko dođe nedjeljom na misu u to svetište (kako mi je pripovijedao 
revni župnik tih sela tri mjeseca poslije toga) ostane zapanjen kad čuje pjevanje 
svih onih molitava koje ta ista djeca pjevaju jedne za vrijeme svete Žrtve i poslije 
nje. Na taj se način postiglo da ih djeca nisu zaboravila, a postiglo se i to da su 
ih i stariji malo po malo učili i usavršavali. Završivši te prve male misije održao 
sam druge odraslima i to metodom koje se običavamo pridržavati u našim mi- 
sijama s Albancima. Od prvog dana oni iz Letnice svi su bili na propovijedima, 
ali oni iz Šašara nisu tako dolazili. Nisam se javno u crkvi požalio, jer tu je bio 
velečasni župnik, koji je znao bolje postići ono što je želio. Poslije ručka pozvao 
je sa sobom brata Renzija i osobno otišao u Šašare da dovede i one koji još nisu 
dobro znali što su to misije vjerujući da je dovoljno doći jedan ili dva dana zbog 
ispovijedi i pričesti. Vidjevši ga da dolazi na njihov brijeg, Šašarani su mu pošli 
ususret da ga pozdrave i da mu poljube ruku, kako običavaju činiti svećeniku, 
a još više su dolazili zbog toga isusovca kao misionara i stranca. Govorili su 
župniku: “Dobro došao, slatki! Daj nam svoju slatku ruku!" Ali župnik je po- 
kazao nezadovoljstvo što velik broj njih nije došao na misije toga jutra. “Kakvu 
slatku ruku?", počeo je vikati. “Kakvu slatku ruku?, u crkvu, u crkvu sutra! 

Nema nikakve ruke, nego ću vam dati da ljubite ovu batinu! Što je ovo? Treba u 
crkvu! I kako to da niste došli? Sutra svi u Crkvu!" Nastavio se ljutiti i prijeteći 
stalno ponavljao te četiri riječi. To je bilo dovoljno da ih uplaši i da ih potakne 
na revnost. Sutradan su svi na vrijeme bili na misijskim vježbama koje su, Bogu 
hvala, bile najočevidnije blagoslovljene. Za vrijeme tih misija vidio sam prizor 
koji zbog svoje posebnosti zaslužuje da bude zabilježen. Mana tih dvaju sela je 
u tome da se prepiru i zameću kavgu bučno se vrijeđajući od jutra do večeri, a 
ponekad (budući da se ne naljute sve do ubojstva kako to često čine Albanci) 
kavga završi tučnjavama i međusobnim ranjavanjima, jer se udaraju štapovima, 
a laćaju se i srpova i sjekira. Tada, mjesec dana prije našeg dolaska, posvađala su 
se međusobno četiri brata iz Šašara. Jedan od njih, rasrđen na najmlađega brata, 
zgrabio je sjekiru i udario ga sučelice tako da mu je umalo odsjekao nos. Napad 
je bio težak. Cijelo se selo pobunilo protiv nečovječnog ranjavatelja. A budući 
da nemaju sudova kojima bi se s korišću obraćali u pojedinim slučajevima, pro- 
blem su prenijeli na župnika, da on krivcu odmjeri odgovarajuću kaznu. Tada, 
dakle, kad su za vrijeme misija uklanjali međusobne mržnje, isplivalo je pitanje 
tog ranjavatelja. Glavari sela vezali su mu ruke odostrag i doveli ga k župniku 
da presudi što se ima uraditi. U mjestu je običaj da se ne odugovlači ispitivanje 
krivca, pa je župnik odmah pozvao svog slugu. “Donesi mi“, reče, “batinu?. 
Zaista mu je donio batinu jedan metar dugu i oko 5 centimetara debelu. Zatim 
je naredio glavarima da krivca odvedu u crkveno dvorište. Odredio je dvojicu 
jačih da mladića čvrsto drže ispod ruku. Tada ga je župnik namjestio u položaj 
koji je za taj čin potreban, a koji je izvršen tako da ga se dvadeset puta udarilo 
odostrag, dok je jadni pacijent skakao i dok se sav iskrivljavao kako bi izbjegao 
bar koji udarac. Taj je čin bio nekako i komičan i primitivan i pokazivao je da se 
u nekim stvarima nalazimo još u srednjem vijeku. Kad je sve bilo gotovo, jadnik 
je jako tužan otrčao niz cestu prema svom selu, a slijedili su ga njegovi suseljani 
koji su šaljivo komentirali tu epizodu. Susrevši ga poslije tri dana, župnik ga je 
upitao: “Znadeš li tko te je prekjučer ondje dolje u crkvenom dvorištu tukao?? 
“Eh, Dumo (don, gospodin, op. a.), tvoja slatka ruka, o velečasni!" Tada je 
župniku poljubio ruku u znak zahvalnosti što mu je pomogao da za svoj grijeh 
izvrši pokoru. 


Iz župnog stana koji je kod svetišta otišli smo u Vrnaokolo. To je selo udaljeno 
od Letnice oko sat i pol hoda, a koje je zajedno s Vrnezom sudjelovalo u misija- 
ma. Vrnaokolo i Vrnez zajedno imaju 70 obitelji. Tu smo na konačište i hranu 
išli od kuće do kuće kako su nas već Vrnavokoljani pozivali. Samo smo za misu 
imali jedno stalno mjesto, a to je bila štala iz koje je bila udaljena stoka kako bi 
se na neki način dobilo bar privremeno bogoslužno mjesto. Budući da oni iz 
Vrenza govore samo hrvatski, a oni u Vrnavokolu mješovito hrvatski i albanski, 

bilo je prirodno da tu s velikim naporom propovijedam hrvatski, jer tu nije bilo 
puno onih koji su znali albanski. A tako sam malo znao hrvatski koji sam nešto 
malo naučio prije 20 godina i više od polovice zaboravio. Dodajem da se za to 
propovijedanje nisam imao vremena pripraviti jer me nisu obavijestili na vri- 
jeme. I onim našima koji su dolazili iz Dalmacije bilo je također iz više razloga 
teško. Međutim, kad nema konja, kasaju magarci, pa sam se ja, da ti katolici u 
Crnoj Gori, a zatim oni u Janjevu ne budu lišeni misija, morao sam pokoriti i 
poslušati onoga koji me je poslao propovijedati i misionariti po tim selima. I 
samo zato što sam vjerovao da poslušan čovjek odnosi pobjede, dobro sam se 
izvukao, pa mogu bar reći da me je narod dovoljno razumio, što ni onima koji 
su ovdje govorili čistim hrvatskim jezikom Dalmacije ili Hrvatske nije bilo lako 
postići. 

Budući da Vrnez i Vrnaokolo još nikada nisu imali misije, bile su krajnje potreb- 
ne. Ne samo zbog toga što djeca nisu znala ni jednu molitvu nego puno više 
zbog teških zamršaja koji su postojali u oba sela. Trebalo se najprije pobrinuti da 
brat katehista, koji zna albanski, ide u obitelji moliti na tom jeziku. Zbog onih 
koji znadu samo hrvatski, poveo sam iz Letnice jednog klerika koji se tu u pravi 
čas zatekao. Malo sam ga poučio kako se katehizira, povjerio mu jednu grupu 
djece i pomalo mu pomagao kad sam mogao. Uspio ih je naučiti sve ono što 
sam i ja naučio djecu u Letnici. Oduševljenje za vježbe koje se probudilo u ta 
dva sela bilo je zaista izvanredno veliko. Djeca su dolazila k nama ujutro, a ku- 
ćama se vraćala pred večer izvršavajući svoj vjerujem prvi puta nakon otomanske 
okupacije te pokrajine, a zrakom i okolnim uvalama odjekivala su pjevanja Zlat- 
ne krunice Presvetog Srca, koju su djeca putem pjevala na sav glas, ona iz Vrna- 
vokola na albanskom, a ona iz Vrneza na hrvatskom jeziku. Odrasli su slijedili 
primjer djece, pa budući da onaj koji moli dobiva, milost je Božja već prvih dana 
strujila mijenjajući njihova srca da postanu slična Božanskom Srcu Isusovu, 
koje nisu prestajali moliti: suse blaga i ponizna srca, učini srce moje po srcu svome. 
Zaista im je bila potrebna ta molitva. Uzajamna mržnja, udaljenost od crkve, 
vjerska nepoučenost i zle navike učinili su da im se srce jako razlikovalo od ovog 
Božanskog uzora. Budući da su svi iz Vrneza i Vrnavokola s odgovornošću po- 
slušali Gospodinov glas koji ih je pozivao na obraćenje, njegovi su blagoslovi 
bili obilni. Ovom dodajem da smo uspjeli pomiriti tri krvi koje su već poodav- 
no uzrok straha i komešanja svih 60 kuća u Vrnavokolu, a zbog kojih je trebalo 
pomiriti najveću obitelj iz tog sela s jednom obitelji iz Stuble iz koje se jedan 
njezin član usudio napasti i oteti pušku jednom sinu i pastiru one obitelji, tje- 
rajući ga i udarajući ga tom njegovom puškom. To je uvreda koja se u Albaniji 
najteže oprašta, budući da onaj koji nekoga udari ili mu otme oružje, teško 
osramoti tog čovjeka. Zato će ovdje spremnije oprostiti jednu ili više krvi, nego- 

li jedan takav napad. I zato je razumljivo da smo, nakon što je uvrijeđena obitelj 
poslije jedne propovijedi željela dati oproštenje ljubeći Raspelo u nazočnosti 
naroda, što je bilo očito ganutjivo, obvezali uvreditelja da se ponizi moleći 
oproštenje od seoskih prvaka, i da glavar one kuće u ime svog sina koji je nanio 
uvredu isplati uvrijeđenom onu svotu novca koja se u sličnim slučajevima mora 
isplatiti uvrijeđenom po albanskom plemenskom zakonu. Dok sam se, dolazeći 
iz Letnice, uspinjao na brijeg koji Letnicu razdvaja od Vrnavokola, prišao mi je 
jedan seljak i rekao: “Oče, vjerojatno ti još dobro ne znaš da sada ulaziš u selo 
udareno najvećom kaznom. Svi stanovnici sela su pod teretom prokletstva. Nji- 
hovo je groblje udareno interdiktom (zabranom, op. a.)." “Zaista? Ma kako, 
zašto?“ “Eh, oče, to je preduga stvar da bi se ispripovjedilo sve što se ovih po- 
sljednjih godina dogodilo u Vrnavokolu i što je dovelo selo do te nesreće." “Ali 
ja to moram znati, kako se to dogodilo, jer se drugačije ne mogu ravnati kad od 
oltara budem morao razgovarati s narodom, kako bi, ako bude moguće, našao 
za to odgovarajući lijek." “Dakle, oče, slušaj. Vidiš li ona brda, pa iza njih ona 
druga brda još veća i sva pokrivena šumom, stablima više ili manje debelim? 
Vidiš li one livade i udoline koje su ostale neobrađene? To je dio koji mi zovemo 
merajom. Naši oci nastojali su i pobrinuli se da svako pleme i skoro svako selo 
dobije vlastitu meraju s pravom da svako selo može izvoziti drva za sebe s tih 
brda i napasivati svoju stoku na svim onim livadama, a da nitko nije mogao 
postići posebne povlastice niti prisvojiti i jedan pedalj zemlje dokle god se pro- 
stirala meraja koja je morala biti zajedničko vlasništvo samo za upotrebu, a da je 
nitko nije mogao osobno posjedovati." Ja sam mu rekao: “Što je meraja u Alba- 
niji, to ja znam. Ali vi u Vrnavokolu valjda imate u tom pogledu druge običaje?? 
“Drugih običaja nemamo, ali čuj što se dogodilo. Zbog nebrige nekih seoskih 
prvaka, a pomalo i zbog njihove pohlepe i popustljivosti neke od jačih obitelji 
dogovorile su se o proširenju granica svojih posjeda koji su bili međašni sa šu- 
mama i livadama meraje, i tako je netko prisvojio jedan, a netko drugi komad 
meraje na veliku štetu obitelji koje su bogobojaznije ili manje prepotentne, pa 
se nisu usudile prekoračiti pravo drugih, ostajući lišene nekih pašnjaka i u opa- 
snosti da im se u budućnosti još više oduzme. Zbog toga je ta podijeljenost sela 
na dvije stranke koje rade jedna protiv druge želeći joj nauditi, a često su se la- 
ćali i puške, jedni da pritegnu one prepotentne i da ih otjeraju sa svog posjeda, 
a drugi da zaplaše one da ih ne uznemiruju u njihovom posjedu." “A zar nije 
bilo nikoga tko bi riješio taj vaš spor?" “Bilo je, naš prijašnji župnik dolazio je 
zbog toga k nama prije godinu dana. Razgovarao je s obje stranke i naveo ih da 
obećaju da će se stvari vratiti u prijašnje stanje. I zaista su s tim župnikom, koji 
ih je predvodio, počeli određivati pravedne međe posjeda svake pojedine obite- 
lji. Prvog i drugog dana taj je posao tekao dobro, ali poslije se stvar pogoršala jer 

su neki glavari zbog lažne samilosti dopuštali da neke obitelji zadrže dio meraje 
stečen nezakonito. Kad se to u selu doznalo, svatko je izvlačio svoj zaključak 
govoreći: Ako se prema Ticiju i Semproniju*" ima obzira i ako se njima daje 
povlastica, želim je i ja, jer i ja imam iste potrebe. I tako se sve pokvarilo jer su 
se svi uzjogunuli i jer nitko više nije htio u ničem popustiti. Župnika su tada 
prozvali izdajicom i izrugivali ga. Župnik je obavijestio nadbiskupa koji je, da bi 
prisilio selo na njegovu dužnost, zaprijetio izopćenjem. To je zaista i učinio jed- 
ne nedjelje za vrijeme svete mise. Vidiš, dakle, oče u kakvom se stanju nalazi 
Vrnaokolo u vrijeme tvoga prvog dolaska u selo." Zbog svega toga i zbog drugih 
nereda za koje sam znao da postoje u Vrnezu i Vrnavokolu bilo je jasno da sam 
došao u jedan trnjak. Morao sam, dakle, raditi s razboritošću, s jakošću a još 
više s pouzdanjem u Boga moleći ga da svojom svetom milošću izmijeni njihova 
srca. Kad sam vidio da je po redovitom dolasku na propovijedi i po molitvama 
koje su svi prikazivali Presvetom Srcu Isusovu, njihov duh omekšao, i kad sam 
ispovjedio djecu i žene kojima sam zbog njihove velike revnosti u tim misijama 
dao prednost u pristupanju sakramentima, dok su muškarci imali više moguć- 
nosti da se priprave obzirom na svoje potrebe, došao je i čas ispovijedanja muš- 
karaca. U propovijedi sam spomenuo problem meraje, pokazujući im kako nji- 
hove otimačine, mržnje, gunđanja i sablazni nisu baš mali. Tko se, dakle, želi 
ispovjediti, apsolutno je potrebno da oni koji drže šume ili livade koje su nekad 
pripadale seoskoj zajednici, a koje su prisvojili mijenjajući međe svojih otaca, to 
srede, inače ih ja ne mogu odriješiti niti od grijeha niti od izopćenja i interdikta, 
niti im mogu dati papinski blagoslov kojim se zaključuju misije a koji im je 
toliko potreban. Sutradan na peti dan misija pritegnuo sam još jače, i nakon što 
sam im govorio kako sam bolje znao, a vidjevši da su još neodlučni zaista popra- 
viti učinjeno zlo, rekao sam im da je baš sada vrijeme da se pokažu. A znajući da 
je njihov župnik još ranije pravedno razmjeravao međe posjeda svake pojedine 
obitelji, i budući da su se svi glavari složili da je to omeđivanje bilo jedino koje 
je bilo pravedno, dodao sam: “Na vama je, ljudi, da se sad opredijelite, želite li 
blagoslov ovoga Isusa raspetoga kojega vidite svega u krvi i ranama zbog vašega 
vječnog spasenja. I želite li se ispovjediti, morate odmah danas izjaviti da ćete 
me poslušati u pitanju meraje i da ćete ostati kod onoga što je crkvena vlast već 
odredila. Ako vi to ne želite, morat ću vas s velikom mojom nelagodnoću osta- 
viti bez sakramenata i bez blagoslova, a također i pod izopćenjem koje još uvijek 
pritište vaše duše i vaše obitelji. Ali što će tada biti s vama? Odlučite, dakle, za 
ljubav svog vremenitog i vječnog dobra i za ljubav ovog Isusa raspetog kojega 





4 Tj : ne motu : dl m om na 
497 Izvjestitelj se ovdje služi rimskim imenima kako ne bi imenovao tada još živuće ljude, smatrajući 
događaj važnijim od imena. 

vidite ovdje na oltaru, želite li njegovu milost i njegove blagoslove?" “Želimo“, 
povikao je narod jednoglasno. “Želite li i vi ljudi izjaviti kako su izjavila vaša 
djeca i vaše žene?* “Želimo. “Ali ja vam to ne mogu učiniti ako ne poslušate 
Isusa Krista što se tiče ovog pitanja i obzirom na tolike štete za vaše duše i vaše 
8 J 
. .. . v .3» v v 3 .. . 
obitelji. Hoćete li ga poslušati?" “Da, oče, poslušat ćemo.? “Dakle, koji to zaista 
žele neka ustanu, neka izađu na dvorište i neka kažu svoje ime kleriku koji će sad 
J J 
izaći s vama. Ako ne vidim vaša imena na tom papiru koji sam mu dao, ne mo- 
» J 

gu vas nikako ispovjediti. 


Ustajali su bez nagovaranja, pa je više od dvije trećine sela učinilo što sam želio. 
Samo se pet ili šest obiteljski glavara nije još pokorilo. Sljedećeg dana, pošto 
sam pohvalio one koji su se pokorili, propovijedao sam o krađi, a zatim uzevši 
Raspelo u ruku, i nastojeći da okaju taj najpogibeljniji grijeh, izjavio sam da 
više ne mogu čekati. “Budući da neki više vole komad zemlje negoli božanske 
blagoslove, komad zemlje više od duše, komad zemlje više od Isusa Krista, ne 
mogu vas blagosloviti i ne mogu vas osloboditi izopćenja, ne mogu ponovno 
blagosloviti vaše groblje." Stavio sam im pred oči sramotu koja ih čeka ako se 
ovih svetih dana ne pokore Isusu Kristu, i kazne koje im je On pripremio ako 
ne popuste, te vremenite i vječne štete za onoga tko ostaje u stanju izopćenja. 
Zatim sam se, zaključujući, okrenuo onima koji još nisu kao ostali zapisani kod 
klerika, i pitao ih što kane učiniti. A oni su odgovorili: “I mi se također želimo 
pokoriti Isusu Kristu." “Hoćete li, dakle, odmah učiniti to što od vas tražim? 
“Da, učinit ćemo." “Dakle" (tada sam se okrenuo ne samo njima nego cijelom 
Vrnavokolu), “ako ste se zaista pokajali zbog učinjenog zla, sad je vrijeme da to 
dokažete. Ustanite vi, o glavari kuća, i svaki koji je prisvojio meraju neka ide 
i da odmah ukloni ili spali ogradu kojoj je ograđen nezakonito stečen posjed. 
Ako to ne učinite još danas, sutra vas neću blagosloviti i vi ćete na sebe navući 
zla o kojima sam vam ranije govorio." Svi su ustali i vikali jedan drugom: “Nek 
ograda ide k vragu, samo da se mogu ispovjediti i dobiti Božji blagoslov!" I tako 
su hrabreći jedan drugoga odletjeli u polje odakle je nakon pet minuta gusti dim 
navijestio da njihove ograde nestaju bez traga. U tome je bilo lijepo vidjeti ljude 
kako s kosirima u rukama i ognjem uništavaju zlokobne ograde, tako da sam ih 
sutradan jako pohvalio. 


Samo se glavar jedne obitelji još nije htio pokoriti zajedničkom zakonu (ipak se 
poslije 15 dana on sam predao) ali njegova upornost nije umanjivala radosti 
sela koje je kliktalo vidjevši da su napokon izišli iz tog za njih najzamršenijeg 
pitanja. Tim više što su u rukama imali druga sredstva da tako nešto postignu i 
da prisile onoga koji je ostao sam. Ono, međutim, što je poslije nekoliko sati 
nadošlo da duboko poremeti njihovu radost bila je nezgoda sigurno potaknuta 

od đavla zbog njegovih zlih ciljeva. Među onima koji su toga dana došli na mi- 
su bio je jedan starac od 60 godina koji je tamo došao zajedno sa svojim sinov- 
cem i svojim nećakom. Kad su se oni poslije obreda vraćali kući, premda je znao 
da se cijela njegova obitelj zajedno s njezinim glavarom podložila zakonu o 
meraji, ipak je, budući da je bio čudak, počeo mrmljati i govoriti: “Što se sveće- 
nici i nadbiskup miješaju u našu meraju i zašto zbog nje proklinju? Što meni 
može nauditi ta njihova ekskomunikacija?? Sinovac, koji je bio dobar mladić od 
30 godina, rekao mu je opominjući ga naglas, da ne govori tako loše. Drugi je 
dodao, kako je kod seljaka običaj, nekoliko riječi protiv sinovca, kojemu opet 
nije uzmanjkalo odgovora da mu ne ostane dužan. Tada je nećak, da obrani 
ujaka, započeo prepirku uvrjedljivim riječima, a sve se završilo tako da je sinov- 
ca udario kemenom u leđa, a dugi u slijepoočicu okrvavivši mu lice. Tako su 
svađajući se došli blizu njegove kuće. Žene su, čuvši galamu, izišle da vide što se 
događa, i opazivši krv koja se zgrušala na mladićevoj rani, počele su vikati: “Krv, 
Krv!" Sinovac koji se zvao Gasper, dao se na tu viku u bijeg i otišao iz sela zna- 
jući da ga u takvoj neprilici mogu ubiti iz puške da osvete ranjavanje nećaka 
Gjergja. Međutim, cijelo se selo sletjetlo na tu viku, tako da je vijest o događaju 
došla i do nas. Prečasni don Lush Kurti koji je bio došao iz Letnice da mi po- 
mogne u ispovijedanju i rješavanju nereda u Vrnavokolu, odmah je s bratom 
Renzijem odletio u kuću ranjenoga, koja je bila udaljena 15 minuta od kuće u 
kojoj smo mi toga dana bili ugošćeni, i čuvši usput da je svemu tome uzrok onaj 
neobzirni starac, kad su došli k njima u kuću tražili su ga jer ga nisu znali po 
viđenju. Prepredenjak, shvativši kamo bi stvar mogla dovesti, odgovorio je da 
nije u kući, a u međuvremenu je krenuo do izlaza da pobjegne. Ali tu je bio 
netko tko je namignuo bratu Renziju da je onaj s kim razgovaraju upravo baš taj 
uplašeni starac. Skinuvši uže koje je bilo nataknuto na klin, svećenik i brat su ga 
zgrabili i svezavši mu ruke odostrag, praveći se ljutiti, i prijeteći mu, odvedu ga 
ispred sebe do oca misionara da mu bude suđeno. Mladić Gjergj izgledao je 
tada jako uplašen, pa je opravši još okrvavljeno lice slobodno pošao za ujakom 
da vidi svršetak. Kad su došli u dvorište kuće u kojoj smo bili ugošćeni, budući 
da je tada bio ručak, starca su vezanog zatvorili u jedan hambar, a selo se podi- 
jelilo na dvije stranke. Neki su željeli da ga se odmah prijavi vlastima kako bi ga 
one zadržale u zatvoru nekoliko godina za kaznu a i zbog drugih spletaka koje 
je ranije napravio na štetu sela. Drugi, razboritiji, željeli su, međutim, da mu 
otac misionar za vrijeme tih svetih misijskih dana odredi tešku i javnu pokoru 
koja će mu pomoći da se opameti za ubuduće. A zbog toga što je bilo nemogu- 
će optužiti starca pred vlastima a da se na sud ne odvedu i Gasper i Gjergj i tko 
zna koliko još drugih, zaključili su da je to stvar koja bi jako naškodila cijelom 
selu. Još nismo završili naš jednostavni ručak kad je jedna žena, sva uplašena, 

došla vičući: “Brzo, oče, Gjergj umire, brzo, umire!" Kad smo, naime, ručali ili 
večerali, morali smo se po albanski svi izuti i prekriženih nogu sjesti na zemlju 
na sag oko zajedničkog okruglog stola. Na tu vijest ja sam skočio na noge i bez 
cipela brzo otrčao prema vratima, a kad sam sišao na dvorište rekli su mi da je 
Gjergj odozad u kuhinji. Zatekao sam ga kako teško diše, stisnutih zubi, prevr- 
nutih očiju, dok su mu se ruke trzale i dok je povraćao. Što se dogodilo? Možda 
se zbog događaja s Gasperom i ujakom, ali sigurno zbog rane koju je zadobio 
kamenom u leđa i slijepoočicu grčio i mučio da je napokon pao u nesvijest koja 
je trajala cijelo to dopodne. Budući da su se pokazali zbunjujući znakovi, dao 
sam mu odrješenje a zatim bolesničko pomazanje. Tada su ga na kolima prevezli 
kući gdje je poslije ubrzo izdahnuo na rukama majke i oca onaj kojega sam 
prije osam sati vidio živa i zdrava na molitvenoj pouci s drugim našim dječacima 
koji su dolazili na vjeronauk. Jadni Gjergj! Dan ranije obavio je preda mnom 
svoju opću ispovijed, a tog istog jutra vratio se da se pomiri zbog nekih stvari 
koje je prethodnog dana zaboravio. Zatim je s velikom pobožnošću sa svojim 
drugovima pristupio svetoj pričesti. A u jednom časku mladenačke razjarenosti 
uvrijedio je svog rođaka i nabacio se na njega kamenom, zbog čega sigurno nije 
morao izgubiti milost posvetnu. I tko bi rekao da će nakon tako dobrog napre- 
dovanja u vjeronauku i tako pobožnog primanja svetih sakramenata, samo po- 
slije nekoliko sati postati hladni mrtvac u svojoj kući? Želim se nadati da je tada 
poletio u nebo, međutim, oh, u kakvim je novim neprilikama ostavio svoje selo 
i nas u njemu! Još prekjučer, prije vigilije zaključenja misija, radovao se s nama 
i još više s cijelim Vrnaokolom koje smo napokon sjedinili u svetoj ljubavi i 
koje je sretno uklonilo svu mržnju i sve pizme, a sada eto Gjergjove propasti, i 
evo ga oko večernjeg Gospina pozdrava okruženog glavarima sela koji su opla- 
kujući njegovu nesreću uzdisali: “Jadnih li nas! Tko znako kolike se krvi mogu 
sad pojaviti u našem selu zbog ranjavanja i smrti ovoga jadnog mladića?" A za- 
tim, pristupajući k nama, govorahu: “Oče, ne bi li ti mogao otići u pokojnikovu 
obitelj i zamoliti je da za ljubav svetih misija i Presvetog Srca Isusova oprosti ovu 
krv i vrati mir svima nama?" Priznajem da me je taj prijedlog ispunio nepouz- 
danjem. I zaista kako sam se mogao pojaviti u toj preožalošćenoj obitelji i mo- 
liti za oproštenje kad sam znao kakve su u tim časovima suze lili mladićevi otac 
i majka? Kako bih mogao očekivati da se tako brzo pomire s tim Gasperom 
koji je zadao smrt njihovu sinu koji je bio jedini oslonac i nada njihove obitelji? 
Nije običaj, dapače je u Albaniji velika sramota tako brzo oprostiti jednom ubo- 
jici. A zatim je li prikladno u nazočnosti tek umrlog čovjeka nadati se da će 
prije nego li ga roditelji pokopaju biti moguće navesti ih na herojski čin koji se 
od njih očekivao? Imao sam, dakle, sve razloge za strah da ću dolazeći kao po- 
drednik u takvim okolnostima morat doživjeti neuspjeh, pa sam zato tim glava- 

rima koji su imali razumijevanja za moje strahove odgovorio da te večeri u svo- 
jim obiteljima mole krunicu za tu njihovu novu potrebu, a sutra rano da dođu 
k meni. Jasno je da smo i mi i te večeri i sutradan u jutarnjoj meditaciji molili 
za tu svrhu. Pred kraj naše jutarnje molitve došli su spomenuti glavari inzistira- 
jući ponovno na svojoj nakani, a to su željeli i don Lush i brat pomoćnik. Od- 
govorio sam da prihvaćam njihov pokušaj. Brat je pomoćnik, međutim, kad su 
došli njegovi dječaci kojima je držao vjeronauk rekao da kleknu i da mole Pre- 
sveto Srce Isusovo da blagoslovi moj odlazak. I tako sam ja uzeo sa sobom veliko 
misijsko Raspelo te se uputio moleći putem Zlatnu krunicu s narodom koji me 
je pratio. Na oko dvadeset koraka od kuće ubijenoga susreli smo se s Gjokom, 
mladićevim ocem. Vidjevši nas, stao je zapanjen. Jedan od onih glavara odmah 
mu reče: “Gjoka, evo Isusa Krista u tvoju kuću." “Dobro mi došao“, odgovori 
otac, poklekne i poljubi mi ruku. Unišao sam u kuću a glavari su krenuli nao- 
kolo da skupe sve članove približavajući ih nosilima za mrtve, a tada su otkrili 
lice dobrog Gjergja. Blagoslovio sam ga, pomolio se, a tada sam izašao van gdje 
sam s glavarima sela ostavio koprenom zastrto Raspelo. Kad su svi izišli iz kuće 
uputio sam im nekoliko riječi sućuti i ohrabrenja. Odgovorili su tako da su 
briznuli u plač. Zatim sam pristupio k ocu i majci. Spomenuo sam im Majku 
Božju na Kalvariji koja je gledala kako joj ubijaju božanskog Sina, govorio sam 
malo i o kršćanskoj ljubavi kojom nam Isus oprašta naše grijehe, o oproštenju 
koje je Isus dao njima u ovim misijama za vrijeme kojih su se ispovjedili. Zatim 
sam otkrio križ i stavio ga na zemlju. I dok su neki plakali, pokazao sam im rane 
Isusove i odmah s nazočnima počeo moliti Zlatnu krunicu Presvetom Srcu. 
Jadni roditelji, molili su s nama s očima uprtim u križ, lijući suze i prebolno 
uzdišući. Međutim, starac koji je prethodne večeri najprije ostavljen na slobodi 
jer je toga istog dana obećao da će sutradan izvršiti pokoru koja mu bude nare- 
đena, no jer nije bio spreman dati oproštenje na što ga je obitelj nagovarala, dok 
smo mi bili odlučivali moliti za oproštenje, on se zbog velike žalosti udaljio 
polako od nas i zatim pobjegao. Na moju sreću došao je na vrijeme. Dvojica su 
ga gravara slijedila i vratila, premda s poteškoćama. Završivši Zlatnu krunicu 
uputio sam nekoliko riječi plačućim roditeljima, kako su zahtijevale okolnosti. 
Gjoka mi je odgovorio: “Oče, kako naše srce može oprostiti dok je tijelo nešeg 
sina još ovdje u kući? Dođi, pogledaj kako je prošao naš sin koji je jučer ujutro 
zdrav izišao na ova vrata i otišao k tebi na ispovijed ... A onda, evo ovdje je 
kuća ubojice, ni deset metara od naše. Kako mu mogu oprostiti, a zatim biti 
prisiljen svakog dana gledati ga svojim očima, što će samo obnavljati bol tolike 
nesreće. Naše će srce svakog dana osjećati ponovnu uzavrelost kad samo vidimo 
onoga koji je ubio našeg jedinog sina, oslonac naše starosti. Ah, oče ...!? Plači 
jecaji prekinuli su mu riječ. A ja, premda su plakali, želio sam ih ohrabriti, pa 

sam dodao da dadu oproštenje samo za ljubav Isusa Krista kako bi im Presveto 
Srce pomoglo da im ne uzmanjka riječi, premda su blizu ubojičine kuće, koji je 
napokon i svoju obitelj bacio u žalost pogrješkom a ne mržnjom. U nadoknadu 
Bog im može lako dati drugoga sina. Zaključio sam naglašavajući među ostalim 
da njihovo oproštenje može izbaviti sinovljevu dušu iz čistilišta. Objasnio sam 
neizmjernu zaslugu koju će steći činom za koji smo ih molili. Zatim, uzimajući 
Raspelo sa zemlje, rekao sam im: “Kakav je odgovor koji dajete Isusu, koji vas 
po meni moli?" Ponovno su gorko zaplakali. Njihove su suze oblijevale raspelo, 
a zatim su napokon u silnom i grčevitom jecanju najprije otac a zatim i majka 
poljubili rane Otkupiteljeve izgovarajući dva puta: “Opraštamo, opraštamo!? 
Tim su riječima zaustavljene suze. A tada su s najnježnijim osjećajima koje su 
osjetili u srcu, također i drugi rođaci počeli opraštati krv svoga Gjergja za ljubav 
svetih misija i Presvetog Srca, a kad su svi poljubili raspelo, ja sam ustao, blago- 
slovio njime obitelj, a napose herojske roditelje, unišao u kuću i ponovno bla- 
goslovio pokojnika uz uzdisanje i plač svih koji su s dubokim osjećajem u nji- 
hovoj nazočnosti doživjeli uzvišenost čina koji su malo prije izvršili jedan otac i 
jedna majka tako iznenada lišeni onoga koji im je bio najdraži na toj zemlji. 
Obećao sam obitelji da ću tog i sljedećeg dana ne samo moliti za njih za vrije- 
mem mise nego da ću im dati posebne blagoslove kako za njihove duše tako i za 
sve potrebe njihove kuće. I čineći nad njima s misijskim Raspelom veliki znak 
križa, otišli smo od njih jer se već približilo vrijeme jutarnjeg misijskog progra- 
ma za narod. 


Vraćajući se, u duši i srcu puni onoga što smo vidjeli i čuli, molili smo u zboru 
Zlatnu krunicu i druge molitve za pokoj dobrog mladića, a kad smo stigli u ku- 
ću koja nas je ugostila, brat pomoćnik je svoj djeci preporučio da na vjeronauku 
zajedno s njim zahvale Presvetom Srcu Isusovu za toliku i tako tešku njegovu 
pobjedu. Počeli smo propovijed govoreći o opraštanju uvreda, jako veličajući 
plemeniti čin kojim su Tibaldeschijevi iz Firenze oprostili ubojici njihovog sina 
itd, itd. Mislim da je ova albanska majka koja je zajedno sa svojim mužem uz 
mrtvog, jedinog, još nesahranjenog sina oprostila ubojici koji će joj uvijek biti 
blizu kuće, i koja je zatim iste večeri na dan sinovljeva ukopa, ubojicu pozvala 
na večeru, zagrlila ga i zauvijek zaboravila samo za ljubav Isusa Raspetoga jed- 
nu takvu nepravdu, zaslužila divljenje mnogih i da je dostojna ništa manje od 
drugih biti uzor herojske plemenitosti u obdržavanju zapovijedi ljubavi prema 
neprijateljima. 


No, vratimo se našim misijama. U propovijedima tog jutra koje ću zauvijek 
zapamtiti (19. studenoga 1905.) dostojno sam pohvalio i podijelio blagoslove 
plemenitoj majci i ništa manje plemenitom ocu zato što su pomirili selo. Molio 

sam za njih sa svim okupljenim narodom. Starac je sutradan i još sljedećeg jutra 
dolazio da mu se javno pred narodom odredi pokora, pa je određeno da mora 
na leđima držati veliki kamen za vrijeme cijele mise, kako bi se tom prilikom u 
vjernicima učvrstili poštovanje i poslušnost koju duguju predstavnicima Crkve, 
i strah od njihova prokletstva i izopćenja, što je uvijek ili svojim načinom ili svo- 
jim učinkom bilo sudbonosno za onoga koji je njima udaren. No nisam morao 
na tome inzistirati, jer se selo već samo po sebi određivalo, i kako sam poslije 
mise čuo da govore o starcu, izvršavalo se ono o čemu sam gore govorio, a Bog 
nije oklijevao kazniti ga na jedan tako tragičan i gorak način. 


Dva sata prije Gospina pozdravljenja toga istog dana bio sam zauzet ispovije- 
danjem. Vidjevši da izdaleka dolazi sprovodna povorka koja je nosila našega 
jadnog Gjergja na groblje, brat pomoćnik mi je predložio da joj se pridružimo. 
On je u dugi red složio dvoje po dvoje hrvatske i albanske djece koju je do tada 
zajedno s klerikom katehizirao. I stigavši na jednom raskrižju one koji su bili 
s pokojnikom, jednom je seoskom glavaru dao da nosi veliki misijski križ iza 
kojega smo poredali povorku dječaka i djevojčica koji su išli za kolima koja su 
vukli volovi a na kojima je ležao pokojnik. Ja sam išao naprijed, a iza mene svi 
odrasli također u redu. Moleći Gospinu krunicu i Krunicu pokojnih pošli smo 
prema groblju. Bila je to jedna vrlo tužna procesija. Svi smo bili ganuti. Brda su 
odzvanjala od naših tužnih glasova. Kad smo stigli na sveto mjesto i na već bla- 
goslovljeni grob, a prije nego što se položilo tijelo petnaestogodišnjeg mladića, 
zbio se jedan drugi prizor koji za malo nije tragično završio. Nesretnik Gasper, 
neutješan zbog nepredviđenog i nehotičnog nanošenja smrti svom bliskom ro- 
đaku, znajući da mu je tog istog jutra oproštena krv, vratio se u selo i ne ulazeći 
u svoju kuću otišao je k jednom seoskom glavaru moleći ga da ga prati jer želi 
poći na groblje da bar posljednji puta vidi svoga mrtvog rođaka. Tako je zaista 
i učinio. Dok se sprovodna povorka približavala groblju on je došao odostrag 
i zatim poškropio pokojnikovo tijelo blagoslovljenom vodom koju sam imao. 
Kad su rođaci već htjeli položiti pokojnika u grob, on se javio te je plačući i za- 
pomagajući od bola molio da mu dopuste vidjeti pokojnika. Zavladala je zaista 
grobna tišina u svima koji su vidjeli Gaspera na tom mjestu i u to vrijeme. Ali 
on nije za nikoga mario. Lijući more suza bacio se na koljena kraj lijesa, otkrio 
rođakovo lice i nadvio se nad njega da ga poljubi. Ali vidjevši ranu, djelo svojih 
ruku, okamenio se, lice mu se izobličilo, izgubio je prisebnost i onesviješten pao 
uzduž pokojnikova lijesa. Grudi su mu se u disanju grčevito dizale i spuštale. 
Tko može zamisliti žalosni prizor i paniku koja je nastala zbog krajnjeg bola koji 
smo osjetili, gledajući kako jadni Gasper umire. Neki jači ljudi podigli su ga s 
toga mjesta i odnijeli na grobljansku ledinu. Otkopčali su mu odijelo, poprskali 
ga vodom i rakijom, pokazujući ljudima da se brzo vrate jer su već pokojnikovo 

tijelo polagali u grob. Ohrabrivši narod koji je bio strašno uplašen zbog ove no- 
ve nezgode, rekao sam im da se odmah vrate svojim kućama. Zatim su Gaspera 
doveli ili bolje donijeli u jednu osamljenu obližnju kućicu. Tu je Gjergjov otac 
pozvao Gaspera da dođe k njemu te iste večeri. Nakon dugog zajedničkog plača 
i zagrljaja koji je garantirao podijeljeno oproštenje, pripremljena je večera koja 
je u sustavu procesa opraštanja krvi, a na koju mora doći ubojica u znak da je 
sada sve zaboravljeno. Tako je završio taj dan za mene i za cijelo Vrnaokolo, dan 
kojeg ću se uvijek sjećati. 


Međutim, budući da smo bili na samom završetku misija, narod je čeznuo za 
ponovnim blagoslovom svog groblja, jer je, hvala Bogu, prestao uzrok interdikta 
kojim je bilo udareno. Dakle, za 22. studenoga, prema našoj preporuci, svi su 
žurno napravili nove križeve koje su trebali postaviti na grobove svojih pokojni- 
ka. U procesiji smo pošli na groblje gdje smo slavili misu i održali propovijed. 
Bilo je lijepo vidjeti mnoštvo ljudi kako idu svaki sa svojim križem na ramenu. 
Bilo je lijepo čuti kako svi jednoglasno mole pjevajući krunicu. Kažu, da su mu- 
slimani, koji su i po dva sata bili daleko, čuli glasove i pjevanje. Kad je završila 
misa blagoslovio sam više od 100 križeva koje su iz Vrneza i Vrnavokola donijeli 
za svoje pokojne. Zatim sam preporučio onima koji se još nisu ispovjedili da 
dođu poslije ručka, obavijestivši ih da sutra završavaju misije, što je i učinjeno 
uz suze mnogih koji nisu prestajali zahvaljivati Presvetom Srcu i misionarima za 
dobro koje im je učinjeno tih svetih dana. 


Stubla je selo od jedno 50 katoličkih obitelji u kojem je prošle godine (1905. 
— otac Genovizzi piše ovo pismo 15. svibnja 1906. godine, zato kaže da je žu- 
pa osnovana prošle godine, op. a.) osnovana župa u kojoj je dušobrižnik don 
Mihael Tarabuluzi, jako revan i pobožan svećenik. U Stublu smo otišli odmah 
iz Vrnavokola i održali misije koje su trajale od 28. studenoga do 5. prosinaca 
1905. godine. Da ne ponavljam stvari slične prethodnima, zadovoljit ću se pri- 
jepisom onoga što se odnosi na te misije, a što sam zabilježio u mojoj knjižici 
“Za uspomenu“. 


Noću smo spavali u novom župnom stanu, ali za ručak i večeru odlazili 
smo tamo i amo po selu, onima koji su nas pozivali, jer župnik do tada 
još nije imao namješten i prikladno uređen svoj župni stan. I tu se pojavi- 
lo pitanje meraje, ali u još težem obliku nego u Vrnavokolu. To se pitanje 
napokon riješilo nakon mnogih natezanja tako da smo pritisli Stubljane 
da popuste za ljubav Raspetoga, pa su prisegnuli, i to javno u crkvi, njih 
pet ili šest kojih se to ticalo, da će odmah srušiti ograde kojima je bila 
ograđena prisvojena zemlja. To je i izvršeno toga istog dana. Postigli smo 
oproštenje jedne krvi, jedine koja je postojala u Stubli. Napokon se ispo- 

vjedio i jedan seljanin, koji se za vrijeme posljednjih misija koje su bile 
prije pet godina nije htio ispovjediti zbog ukorijenjenih mržnji. Sada je 
sam odlazio u kuće koje je prije mrzio tražeći njihovo oproštenje i moleći 
ih da zaborave sve čime ih je sablaznio. Skupili su iz ljubavi prema Pre- 
svetom Srcu više od 10 napoleona kojima će se nabaviti svete stvari za 
crkvu i oltar koji su se baš tada gradili. Mnogo dobrih dječaka i djevojči- 
ca, kao i odraslih, dolazilo je i cijeli dan ostajalo na vjeronauku. Narod 
Stuble kao i ondj u Binču zaista je blagoslovljen narod i to zbog svojih 
otaca koji su u velikom broju mučeni zbog vjere prije otprilike 60 godina. 


Tako piše u mojem malom dnevniku, koji nešto malo niže kaže još i ovo: Za- 
vršivši misije u Stubli, otputovao sam s bratom jašući na mazgi cijeloga dana, te 
smo baš na dan sv. Nikole, držeći se brdskog puta, oko Gospina pozdravljenja ušli 
u Janjevo.«*9 


Misije 1911. godine: misionarski susret s potajnim katolicima 


Isusovački misionar o Franjo Genovizzi izvješćuje 28. siječnja 1912. isusovca 0. 
Viktora Miliziju o misijama koje su se održavale od 30. listopada do 24. pro- 
sinca 1911. godine: 


»Ova Skopska nadbiskupija, kojom sad upravlja nadbiskup Mosinjor Lazar 
Mjeda, nema više od otprilike 15.000 katolika raspršenih po prostranom po- 
dručju i podijeljenih u tri velika središta, toj jest Kosovo sa Skopljem, Crnom 
Gorom, Stublom, Mitrovicom, Janjevom i Ferizovićem, Podrima s Prizrenom 
i Zjumom, Peć i napokon Đakovica. Posebno na Kosovu imamo naroda svih 
rasa, jezika i vjera: Turaka, Bugara (Makedonaca, op. a.), Srba, Albanaca, Grka, 
Židova, Vlaha, Cigana itd. kao i jedno veliko mnoštvo drugih Europljana ili 
stranaca, kako se ovdje kaže, među stotinama i stotinama zaposlenih koji rade 
kao činovnici i službenici u javnim upravnim službama za koje Turci još nisu 
sposobni da bi ih preuzeli. I zato je jasno da se ovdje može i više i bolje raditi 
ako se zna više jezika. Također se i španjolskim, koji ste Vi morali naučiti dok 
ste bili u Valenciji, ovdje služi, ako ne inače, onda sa skopskim i okolnim Žido- 
vima, koji ga još govore u trgovini. Ja pomalo natucam francuski i hrvatski, ali 
moram paziti da se ne osramotim. Ali sretan sam što sam ranije mogao naučiti 
i nešto njemačkog jezika. Međutim sam prošloga proljeća morao održati misije 
na hrvatskom i albanskom jeziku. Naši dobri oci iz Hrvatske Misije morali su 





408 Francesco GENOVIZZI, Relazioni al D. Domenico Pasi superiore della Missione Volante, Lettere edi- 
ficanti della Provincia Veneta, serie XVII, Venezia, 1907, str. 35-56. 

se stalno smijati i sažaljevati me kad sam propovijedao hrvatski. Ali što se tu 
može? U pomanjkanju konja i magarac mora kasati! Ili kako bi rekli Albanci: 
Kad nemaš kokoš, jedi vranu. 


Dakle od 30. listopada do 24. prosinca 1911. održao sam petore misije. Dvoje 
na albanskom u Binču i Stubli, i dvoje na hrvatskom. Jedne u Letnici, gdje 
je Crnogorska crkva i župni stan s istoimenim čudotvornim svetištem Majke 
Božje. Druge misije održao sam u Janjevu, a pete u Vrnavokolu gdje sam u istoj 
propovijedi upotrebljavao dva jezika, govoreći npr. tri ili četiri rečenice hrvatski, 
a zatim ih prevodeći na albanski da bi svi razumjeli. Bilo je to malo neobično, 
ali je bilo korisno i potrebno mojem slušateljstvu, napose zbog mnoge djece i 
žena koji me ne bi razumjeli da sam govorio samo jednim jezikom. A s druge 
strane prakticirali smo održavanje razmišljanja ili misijskih pouka u različito 
vrijeme, najprije za Hrvate, a zatim za Albance. Brat Renzi, moj katehista, ne 
zna hrvatski bolje od mene. Zato mi je samo pomagao u održavanju discipline 
među djecom, koje je u Letnici bilo oko 200, a u Janjevu 400. Djeci smo morali 
održati male misije kroz 5 ili 6 dana kako bi dobro naučila vjeronauk, a zatim 
smo im držali propovijedi njima prilagođene. Na taj su način naučili puno toga 
iz katekizma i dosta molitava. A jako nas je utješilo kad smo ustanovili da su za- 
pamtili molitve koje smo ih učili prije šest godina. Odaziv na misijski program 
bio je preutješan u svim tim petorim misijama. Slušatelji su dobro razumjeli 
dekret Pija X. o čestoj i svagdanjoj pričesti i mnogi su se za vrijeme misija time 
okoristili s velikom duhovnom radošću. U Binču i Vrnavokolu nema crkve, pa 
smo ondje slavili misu u privatnim kućama, to jest u kakvoj velikoj štali koja 
bi za tu svrhu bila ispražnjena i uređena. U Binču, selcu od 30 obitelji, na dan 
zaključenja misija bilo je javno pomirenje. Znak tog pomirenja bio je bratski 
zagrljaj koji su si naizmjenično davali ljudi među sobom, a to su isto učinile i 
žene i djeca. Pomirenje je bilo u dvorištu jedne kuće dok sam ja visoko držao 
križ i dok je brat zvonio u jedno zvono, a za to vrijeme molila se Zlatna krunica 
Presvetog Srca Isusova. Okupilo se i nekoliko muslimana, a došli su da budu 
nazočni tome općem pomirenju i stajali su pred vratima na ulazu u dvorište. 
Kad je sve bilo gotovo, izmiješali su se s našim katolicima i govorili im: “Sretnih 
li vas koji imate nekoga tko s vama čini tako lijepe stvari. Mi jadnici muslimani 
ostavljeni smo i napušteni kao životinje, a naši hodže ne uče nas moliti, niti se 
o nama brinu osim kad skupljaju novac i živežne namirnice s naslova tko zna 
koje desetine!? 


U Stubli koja ima oko 50 obitelji, i u Vrnavokolu koje sa susjednim selima ima 
jedno 120 katoličkih obitelji morali smo se puno truditi kako bi naveli priličan 
broj osoba da vrate neku zemlju ili šume koje su nekoć bile zajedničko vlasništvo 

sela, a koje su malo po malo bile prisvajane od spomenutih osoba na veliku štetu 
siromašnih obitelji. No, napokon je Presveto Srce pobijedilo buntovne ljudske 
volje i za njegovu ljubav i za ljubav svetog Nikole Barijskog kome su se zavjeto- 
vali, uspjelo je vratiti stvari u prijašnje stanje. Don Mihael Tarabuluzi, župnik 
i utemeljitelj nove župe u Stubli, zaželio je da mu pomognemo u skupljanju 
darova za vrijeme misija kako bi za tamošnju crkvicu nabavio kip Presvetog Srca 
Isusova. Nakupili smo svotu od 5 napoleona, a s tom svotom mogla bi se ispu- 
niti njegova želja. Bit će to draga uspomena na ove misije. Ovdje u Stubli kao i 
u Janjevu nastojali smo oživjeti Marijinu kongregaciju koja je u obje župe dala 
zaista čudesnih plodova. U okolici Stuble je nekoliko sela u kojima žive ljara- 
mani ili potajni katolici, koji se zbog progona u prošlim vremenima (ali ni pod 
Mladoturcima stvari se nisu poboljšale) nisu mogli očitovati kao katolici, pa su 
potajno prakticirali našu vjeru, dok su od vlasti držani i smatrani muslimanima. 
Sada ta vlast ponajviše zahtijeva da bar glavar kuće jedanput godišnje obavi jav- 
ne molitve u džamiji, a također i to da svoje dječake šalju k hodži u školu, čime 
su se okolnosti tih ljaramana pogoršale. Na području Stuble su i Terzije, selce 
od oko 20 obitelji, od kojih su četiri javni, a ostale potajni katolici. Župnik nas 
je zamolio da pođemo tamo i da se zadržimo tri dana kod tih četiriju obitelji, 
koje su čvrste i postojane, a te obitelji da pozovu susjede ljaramane da dođu na 
misu, propovijedi i vjeronauk. Kao što su iz drugih sela neki od njih kriomice 
došli u crkvu u Stubli, tako je i ovdje u Terzijama došao k nama jedan skroman 
broj ljaramana. Ali, kuku meni! Vidjeli smo da ti ljudi sada već imaju više mu- 
slimanskog negoli katoličkog duha: žene, djeca i djevojčice, međutim, davali su 
još nekakvu nadu. Jadnici! Kad su nam se prvi puta predstavili, tresli su se od 
straha, nisu nam se usudili približiti. Zatim su se našim lijepim ophođenjem s 
njima počeli smirivati. Poslije pola sata pokazao se po koji smiješak na njihovim 
usnama. Shvatili su tko su isusovci, koje oni još nisu vidjeli, ali su čuli, da ih se 
spominje. Ali što su oni znali od vjere? Samo znak križa i to bez riječi. Očenaš, 
Zdravomariju, Vjerovanje itd. nitko nije znao. Ostavši s nama za vrijeme tri 
dana, i nekoliko sati noću, naučili su spomenute molitve i samo glavna otajstva 
naše vjere, Zapovijedi Božje, Čin pokajanja i Zlatnu krunicu Srca Isusova. Na 
veliku njihovu i našu radost ti dječaci i djevojčice pristupili su prvi puta ispo- 
vijedi i pričesti. Jedan od njih kojega sam ispovijedao u jednoj sobici, vidjevši 
mene kako sjedim, kad je došao na ispovijed sjeo mi je u krilo, kao da sam ja 
bio njegova majka. Druga su dvojica, međutim sjela kraj mene, ali tako da su 
mi okrenuli leđa. Jadnici! Kako bi mogli znati te stvari kad su rođeni i živjeli kao 
ljaramani zbog čega nisu nikada bili ni u jednoj crkvi. Naravno da smo prema 
njima bili širokogrudni također i tada kad smo im davali križeve, medaljice i 

krunice, koje oni potajno čuvaju u kakvom sanduku, da ih muslimani ne nađu, 
a koje oni noću vade van da se njima posluže kad ih ustrebaju. 


Dana 7. prosinca otputovali smo u Janjevo. Budući da je tog dana bila vigilija 
Bezgrješnog začeća, na Kosovu i Albaniji posna vigilija, obitelj u Terzijama nije 
nam mogla dati za put drugu hranu nego samo onu koja je za takav dan pri- 
kladna. Oko podneva sjahali smo s konja i potražili mjesto zaštićeno od vjetra 
koji je jako puhao i bio hladan. Zbog hladnoće nismo mogli jesti sjedeći pa smo 
zajedno s našim vodičima s nogu popili po dvije čašice rakije. Zatim smo izva- 
dili komad suhe proje, nekoliko listova kelja, i to napola smrznutog, i nekoliko 
ljutih paprika, Drugo ništa nismo željeli, ili bolje, za taj dan drugo ništa nismo 
ni imali. Tako je ručak za nekoliko minuta bio gotov, a zatim smo nastavili put u 
Janjevo, kamo smo, Božjim dopuštenjem, nakon putovanja od 11 sati na konju 
preko dolina i brda, u sumrak sretno stigli, a budući da je župnik obavijestio na- 
rod o misijama kojima ih Gospodin želi pohoditi, dočekali su nas blagdanskom 
zvonjavom zvona.«*0 


Kosovski susret s Kristom 1982. godine 


U svetištu Gospe Letničke na Kosovu — osobito poznatom među raspršenim 
katolicima Albancima i Hrvatima diljem Srbije i Makedonije — organizirao je 
domaći župnik don Antun Glasnović četverodnevni tečaj za evangelizaciju Cr- 
kve od 1. do 4. kolovoza 1982. godine. Tečaj su vodili dr. Tomislav Ivančić i fra 
Zvjezdan Linić iz Zagreba. Sudjelovalo je oko 150 vjernika, od toga su otprilike 
trećinu činili Hrvati iz Letnice i Janjeva, a dvije trećine Albanci iz Binča, Stuble 
i Prištine, zbog čega su sva predavanja prevođena na albanski, a u molitvama i 
liturgiji svatko je sudjelovao na svom jeziku. Na tečaju je sudjelovalo i desetak, 
uglavnom domaćih, svećenika. Osobito je bila zapažena skupina od 50 do 70 
mladih iz Župe Binač koji su sa svojim don Nuom Gjergjijem svakodnevno 
putovali po 13 km — ponekad u traktorskoj prikolici, a ponekad pješice. 


Cilj tečaja bio je upoznati Isusa Krista kao Boga, prihvatiti ga za prvog i najvaž- 
nijeg u životu, te onda pred zajednicom svjesno obnoviti sakramente krštenja, 
potvrde, euharistije te ženidbe ili svećeničkog reda. Provodilo se to upoznavanje 
predavanjima o smislu života, grijehu, Božjem otkupljenu u Isusu Kristu, obra- 
ćenju, Duhu Svetom i njegovim darovima, Crkvi i sakramentima, a još više u 
molitvi i meditaciji. 





409 Francesco GENOVIZZI, Lettera al P Vittorio Milizia — Relazione di 5 missioni date dal 30 ottobre al 
24 dicembre 1911 nell' archidiocesi di Scopia, Lettere edificanti dei padri della Compagnia di Gesu 
della Provincia Veneta, serie XXIII, Venezia, 1913, str. 3-7. 

Narod je, iako jednostavan i siromašan, često i nepismen, izvanredno je pri- 
hvatio taj način rada. Unatoč nevjerici nekih svećenika, ljudi su, čak i oni naj- 
stariji, pozorno slušali predavanja, uključivali se u molitve i rad po skupinama 
te razumjeli i prihvatili bit tečaja. Neki su u trenucima odmora tražili po selu 
svoje susjede kako bi se s njima pomirili te čista srca mogli primiti Božje darove 


i milosti.+19 





40 ZV, Kosovski susret s Kristom. Dvojezični tečaj za evangelizaciju Crkve na Kosovu, Glas Koncila, br. 
16/1982, Zagreb, 1982, str. 7. 

ALBANSKI MUCENICI“" 


Predgovor 


Glavni razlog zbog kojeg se pripravih načiniti ovaj mali prikaz jest taj što, na 
najveću žalost, ne postoji nikakav pismeni dokument o mnogim zbivanjima i 
neprestanim progonima koje su trpjeli i podnosili siromašni, ožalošćeni i napu- 
šteni katolici Albanci. Napustile su ih katoličke velesile, bili su prepušteni na 
milost i nemilost najgorem barbarstvu fanatičnih i anarhičnih muslimana, i to 
više od četiri stoljeća, usred civilizirane Europe i na sramotu katoličkih velesila, 
koje su se za sve više zanimale negoli za moralni napredak svete naše katoličke 
vjere. Neka posluže — prema tome — ukratko iznesene činjenice da dokažem 
svoju tvrdnju i neka posluže kao stalni dokument podnesenih mučenja naših 
cijenjenih predaka, da se očuvaju kao katolici Albanci i sljedbenici G. N. Isusa 
Krista, a na sramotu muslimanskog fanatizma i njegovih neprekidnih nepravdi. 


Stoga umoljavam dobronamjerne čitaoce da suosjećaju s nama dok iznosimo na 
vidjelo ovaj mali povijesni opis stanovitih činjenica, koje paraju dušu i srce pa 
ožalošćuju, opis nepravdi i divljenja kojima sam kao župnik nažalost svakod- 
nevno bio svjedokom. Više sam puta izložio vlastiti život neugodama i pogibelji 
hvatajući se u koštac s upraviteljima u Gnjilanu, s ... da obranim taj siromašni 
narod. 


U čvrstoj nadi da će sav taj, premda maleni, trud biti uspješan na sve veću sla- 
vu Božju i da će poslužiti kao primjer nasljednicima nepobjedive strpljivosti u 
mukama naših poštovanih Starih, a njihova revnost i u ispovijedanju utvrđena 
prava i jedina, katolička, rimsko-apostolska vjera. 


Stoga neka živi herojizam naših Starih i smatrajmo ih kao prave mučenike za vje- 
ru i domovinu. Zato neka Gospod primi sve veći broj izabranika u blaženu Do- 
movinu, a nama dobri Bog neka dadne svetu strpljivost i pokornost. D. N. M. 


KS. 


Neka budu na korist neprestane nevolje! To ćemo zadobiti borbom po nji- 
hovu primjeru u ovoj dolini suza, da uzmognemo jednoga dana doći skupa 
se s njima veseliti u nebesima! Amen. D. N. M. s. r. 





“O Albanskim mučenicima iz župa Letnica, Stubla i Binač pisali su mnogi povjesničari, a najviše 
uvaženi dr. Gjergj Gjergji. On je tekst o navedenoj temi objavio u knjizi Albanski mučenici u razdo- 
blju 1846. — 1848. kao separat svoje doktorske disertacije najprije u Rimu 1981. godine, a onda i 
u Zagrebu 1988, str. 133-144. Kako bismo upotpunili podatke iznesene u monografiji o Župi Let- 
nica, uz suglasnost autora donosimo tekst u cijelosti. Autoru srdačno zahvaljujemo na ukazanome 
povjerenju. U tekst smo samo minimalno intervenirali kako bismo njegov jezik prilagodili ostatku 
monografije. 


217 


FROK ZEFI | ŽUPA LETNICA 


Kriptokatolici pođoše u Gnjilane da se javno izjasne katolicima 


I kada se ljaramani-kriptokatolici htjedoše prikazati i javno izjasniti katolicima, 
sastadoše se, međusobno posavjetovaše i odlučiše javno pozvati svećenika koji 
je tada bio župnik, časni otac Anton iz Lesine (Hvar), a koji je sada zakopan 
ovdje u Letnici pred crkvom pod velikom kamenom pločom. Sve te obitelji 
jednodušno odrediše da se otvoreno izjasne katolicima Albancima i pravim na- 
sljedovateljima Isusa Krista. Radi te čvrste odluke starješine rečenih ljaramana 
odlučiše otići u Gnjilane, u okrug kajmekana zvanog Malić-beg Gjinoli, i otići 
kadiji istog kotara, koji se zvao Tahir-efendi, iz sela Grmove koje je od Gnjilana 
udaljeno pet sati jahanja na konju. Odlučiše — kažem — izjaviti tome upravitelju 
vlastitu želju i odluku i prema tome ga izvijestiti da oni ne moraju služiti vojsku, 
nego da namjesto toga plaćaju harač kao i svi ostali katolici. 


Kajmekan-beg ugledavši ih pred sobom, vrlo se začudi, pa došavši k sebi, počne 
ih ispitivati za razloge njihova dolaska. Oni jednodušno odgovoriše: »Gospodi- 
ne, vi dobro znate kakvu smo odanost i vjernost sve dosad pokazivali, a imamo 
je i sada, a pomoću Božjom imat ćemo je uvijek prema njegovu velič. sultanu. 
Ali, želeći da spasimo svoje duše i jer smo dosad tajno ispovijedali KATOLIČ- 
KU VJERU, sada smo čvrsto odlučili ispovijedati je otvoreno i javno pred cije- 
lim svijetom, kao i ostali katolici, mi i naši stari, ali tajno. Sada naše srce ne mo- 
že tako dalje, nego želimo otvoreno se izjasniti Albancima katolicima. Upravo 
smo i zato došli do vašeg gospodstva da vas obavijestimo o našoj odluci.« 


Beg, kao okamenjen od čuđenja kad sazna za tu njihovu odluku (6esu), dugo je 
vremena šutio i nije progovorio ni riječi. A kada dođe k sebi, poče ih nalijepo 
nagovarati: da »za njih nije korisno i pametno da unište sami sebe i svoje obi- 
telji«, nego ih posavjetova da, kao i prije, ostanu vjerni Muhamedu i sultanu. 
»Uz to ste rekli da želite spasiti dušu i da zato postajete katolici. Ali što? Zar se 
mi Turci nećemo spasiti?« Naši junaci odgovoriše: »Mi ne postajemo istom sada 
katolici, jer smo to bili uvijek, i mi i naši stari, nego se želimo takvima izjasniti 
javno. Uostalom, da li se vi Turci spašavate ili ne, to je vaša stvar. Mi u to ne 
ulazimo niti što tvrdimo. Naša sveta vjera nas uči, i mi to čvrsto vjerujemo...« 


Beg htjede nastaviti s odvraćanjem, prvo laskajući im, a zatim i prijetnjama; ali 
oni odlučni u svom uvjerenju, nisu ga ni slušali, nego jasno i vjerno izjaviše da 
više ne žele ostati potajni katolici kao prije, nego javni i otvoreni, bez ikakvih 
obzira na njegove prijetnje i zastrašivanja i bilo kakve muke. 


Tada se beg naljuti i, dokraja razdražen, naredi i zapovjedi da sve te pse svežu i 
zatvore ih u strogi zatvor. Mjesec dana postupajući s njima barbarski i sa sva- 
kovrsnim mučenjima, pateći ih glađu, žeđu i batinama — i to gore nego što se 

postupa sa životinjama, a ne sa nevinim ljudima, i to na takav način — da bi se 
naježilo i protrnulo najtvrđe srce. Međutim su naši siromasi ostali neustrašivi i 
čvrsti u svojoj besi — odluci. 


Naše ispovjedaoce vjere odvedoše iz Gnjilana u Prištinu 


Videći okrutni beg da mu ništa ne pomažu laskanje ni najokrutnija mučenja 
koja je upotrijebio protiv naših ljudi, tj. Nevinih ispovjedalaca Isusa Krista, i 
napokon posustavši i nemajući toliko vlasti, konačno odluči naše ispovjedaoce 
poslati u Prištinu, okružno i važnije mjesto. 


Neiskazane su bile muke, patnje i batine koje pretrpješe siromasi za vrijeme 
puta od Gnjilana do Prištine. Okovali su ih u teške lance i ruke i križ za jednu 
nogu. Okovi su bili teški od oko 40 oka. Zaptije (žandari) gurali su ih i tukli 
kao njihovi vodiči, te je bilo pravo čudo da su izdržali na putu. Nakon tako 
užasna puta konačno prispješe u Prištinu, više mrtvi nego živi; iznemogli od 
umora i pretrpljenih mučenja, gladi i žeđi. Upravitelj Prištine Jašar-paša, čija je 
obitelj već 200 godina upravljala Prištinom i uživala to dostojanstvo, upravljao 
je neopisivim barbarstvom protiv Albanaca katolika. Pred njega, dakle, dođoše 
naši zatvorenici. Sjeo je da sudi kao Herod i Pilat, s odvratnom hvalisavošću i 
ohološću, koje su svojstvene Otomancima. U ono doba paše su bili suci gotovo 
samostalni i neovisni o sultanu. Upravljali su despotski i osuđivali su na smrt 
koga bi god htjeli. Kada dakle dođoše pred nj, a posebno ga je o njima obavije- 
stio njegov rođak Malić-beg iz Gnjilana, odmah je vidio da su oni neustrašivi. 
Nakon raznih ispitivanja, zapovjedi da ih tako okovane zatvore u najstroži i 
najtješnji zatvor, u koji ispusti vodu, da tako ozebli i mokri ne bi mogli nika- 
ko zaspati i da ne bi više mislili o vjeri, za koju su trebali toliko trpjeti i dalje. 
Ali naši neustrašivi ispovjedaoci vjere ne samo da nisu nikako sustali i klonuli, 
nego im je štoviše izgledalo da se nalaze usred najljepšeg i najuglednijeg vrta te 
uživaju najljepše cvijeće i ruže, koje su sjajne i mirisave. Ostadoše dakle da ih 
kinje i muče vrlo zlobno i na promjenjiv, perfidan način, s političkim i zmijskim 
lukavstvom, naredivši da ih premjeste u drugi, širi i manje neudoban zatvor. 
Dali su im i redovnu vojničku hranu. S tim se ipak smanjiše njihova mučenja 
i trpljenja zbog okrutnih zatvorskih čuvara, koji su ih »nučili i kinjili, jer su bili 
neustrašivi i hrabri ti naši ispovjedaoci vjere i nacije. Našavši se u neobranom 
grožđu, zločesti i zlobni Jašar-paša odluči ovdje u Prištini skupiti najznamenitije 
agente i činovnike iz skopljanske uprave, Prizrena, Kumanova, Gnjilana, da oni 
odluče i završe te patnje. Za to ništa nisu znali zatvorenici i, dok su se ti službe- 
nici skupljali, oni su u zatvoru provodili dane pune bijede i muka. 

Slijede imena zatvorenika 


Da se bolje shvati ta kratka povijest, morao sam se dakako poslužiti, tu ih i tamo 
pokupivši, najboljim informacijama i iskoristiti ono kratko i slobodno vrijeme 
koje mi je preostalo od neprestanih župnih briga i poslova. Upotrebljavao sam 
noćno vrijeme, a osobito u dugim zimskim noćima, zovući ovdje sebi koga da 
prenoći kako bih saznao činjenice. Kada bi oni tako došli k meni, uspio sam 
saznati za imena zatvorenika, koji slijedi s imenima i turskim i albanskim. Ta 
karakteristična imena saznao sam od živućeg Zefa Binča, pravije još zvanim 
ZEF (Josip) ZENELI. Ta su imena sljedeća: 

1. Zenel (Andrea) i Hisenit 

2. Jašar (Petar) i Smajlit 

3. Sali (Primo) i Alijes 

4. Rama (Pera) i Selmanit, brat don Marka Sopija 

5. Jašar (Petar) i Hisenit 


6. Sahit (Simon) i Alijes 


Gore imenovani bili su svi iz sela Binča, a ostali su iz sela Stubla: 
7. Rama i Murtezit 
8. Miftar i Veselit 
9. Zef Jahiu (od kojega sam dobio razne pojedinosti) 
10. Murat (Andrea) i Sejdes (isto kao pod 9) 
11. Abas (Augustin) i Zekes 
12. Ahmet Kolići 
13. Aguš (Doka) i Memes 
14. Zimer Fazli i Murtezit 
15. Petar Kolići 
16. Mustafa i Bekes 


17. Andrea i Sadikut; kome je liječnik-kirurg amputirao prste na nogama jer su 
mu bili premrzli od pretrpljene studeni na putu. 


Odluka — presuda sazvanih glavešina kod Jašar-paše u Prištini 


Kada su se u Prištini skupili svi oni agenti i zlobnici iz svakog od pet imenova- 
nih gradova, prepredeno i jednodušno se složiše da sastave pismeni izvještaj, u 
kojem u najgorem smislu, izmišljajući, obavještavaju njegovo apostolsko veli- 

čanstvo, cara austrougarskog Franju Josipa I., koji je tada rezidirao u Veneciji, 
o pojedinim uhvaćenim zatvorenicima, ponizno mole cara da bi htio pristati da 
u svoje Carstvo primi sve te nesretnike, koji sa svojim izmotavanjima ne mogu 
više imati mjesta u Carstvu sultanovu, jer su mu postali nevjerni. 


Njegovo posvećeno ap. veličanstvo, gorko oplakujući kritičnu situaciju siro- 
mašnih prognanika i razmišljajući o prepredenosti fanatičnih i prepotentnih 
Otomanaca, odmah odgovori da, pošto su oni podložnici — državljani sultanovi, 
budu radije poslani u Carigrad, gdje će ih posve naravno i mnogo lakše austrij- 
ski ambasador osloboditi iz pandža satrapa i fanatičnih muslimana — Turaka. 


Prema tome, svi upravni agenti pojedinih od pet upravnih okruga odlučiše pri- 
općiti odgovor nj. veličanstva cara Franje Josipa našim uhapšenicima, ali na 
način i sa smislom koji se njima sviđao, tj. da Car Austrije ne želi znati o njima, 
jer su oni narod neposlušan sultanu, i neka, prema tome, misle da ostanu kao 
što su bili i da prestanu stvarati neprilike i političke spletke. Itd., itd. Da uslijed 
toliko zlobnih i drugih njihovih izmišljotina na račun nj. veličanstva austrijskog 
Cara izgube svaku nadu u pomoć od bilo koje katoličke velesile. 


Nakon toga formiraše drugi sfnedrij (sudsku komisiju) od svih zlema iz Prištine, 
osim već poznatih oholica, koji već odlučiše obratiti se na sultana i poslati to 
pitanje u Carigrad kao znakove, informirajući na već dobro poznati način nj. 
veličanstvo sultana Medžida, oca sadašnjeg sultana Hamida, opisujući način, 
vrijeme i mjesto življenja tih kriptokatolika, ištući istodobno instrukcije potreb- 
ne za daljnji postupak. 


Malo prije rekoh, za način njima dobro poznat: jer su poznati satrapi bili opisali 
stanje stvari i obojili ga najlažnijim bojama, tvrdeći — nastojeći uvjeriti sultana, 
kao što se i s ambasadorima dogodilo — da se svi ti nisu pravili katolicima, niti 
se izjavljivali katolicima za što drugo nego radi jedine svrhe: da se izuzmu od 
vojnih obveza i druge njihove prevare, nastojeći uvjeriti sultana, da bi, kad ovi 
ne bi bili strogo kažnjeni, cijeli KARADAK postao katoličkim, i tako bi od tada 
nadalje vojna obveza bila samo formalna (pro forma) u cijeloj ALBANIJI, a 
prilično smanjena u okolici Gnjilana upravo zbog tog straha. I tako je, ustvari, 
u ono doba sav tzv. KARADAK bio ispovijedao potajno katolicizam, kao što se 
vidi iz župnih matica krštenih njihove novorođenčadi. I tako, poslije mučenja 
i progonstva naših prvaka nitko se nikad više ne usudi izjasniti se ili priznati 
katolikom, jer su svi bili strahovito prestrašeni. (Za ono doba to bi značilo i 
izjasniti se Albancem!) Štoviše, na najveću nesreću i zbog njihove oholosti, ma- 
lo-pomalo mnogi od njih prestadoše nositi svoju djecu na krštenje, jer izjasniše 
se Turcima, tj. muslimanima. Iako je broj obitelji koje su tajno ispovijedale 

svoju vjeru sveden praktički na 150 obitelji, dok ih je nekad bilo više od 500 
(pet stotina) na broju. 


Kad sastaviše taj izvještaj, zvan mosbata (pismo), i poslaše ga Jašar-paši u Pri- 
štinu, odlučiše okovane katoličke albanske prvake premjestiti u Skoplje, koje 
ima lakše i bolje komunikacije s Carigradom i jer je Skoplje odličniji distrikt i 
ugledniji od ona 4 ostala. Tu će zatvorenici biti zatvoreni u većoj sigurnosti nego 
što su bili u Prištini. Tako zatvorenici izgubiše svaku, pa i posljednju, nadu da će 
opet vidjeti svoje drage, s kojima su bili dva mjeseca skupa u zatvoru. 


Naše zatvorenike barbarski prebaciše u Skoplje 


Također i u tome njihovu premještanju iznova, imali su dosta žalosti pretrpjeti i 
zbog svojih dragih ostavljenih i njihovih obitelji, a i zbog novih okrutnosti, koje 
su trebali pretrpjeti za vrijeme dugog puta iz Prištine u Skoplje. Bili su optere- 
ćeni i pritisnuti od tereta teških lanaca. Stalno su ih maltretirali perfidni goniči. 


Tek što stigoše, 4-5 dana nakon nesretnog putovanja zatvoriše ih u strogi zatvor 
Amzi-paše. Kada je župnik župe Carnagora imenom otac Anton, iz Lesine ili 
pak iz Starigrada (na Hvaru), čuo da su njegovi župljani bili zatvoreni zbog VJE- 
RE, nije mogao uzdržati se, nego odmah pojaše konja i odmah se uputi u Sko- 
plje. Čim je tamo stigao, ode odmah upravitelju i, bez ikakva uvoda, s muškom 
hrabrošću i svećeničkom revnošću zaište da se oslobode njegovi ljudi, hrabro 
tvrdeći da su potpuno nevini, nikome štetni, ni škodljivi, a uvijek najvjerniji... 
Ako je zločin biti Albancem ili katolikom, onda on (župnik) ne samo da je katolik, 
nego on je i zakoniti glavar tih Albanac katolika. 


Opaki i fanatični Selim-paša čim je čuo te i slične smjelosti i za njega nepro- 
mišljene izraze, razbjesni se kao divlja zvijer, kao da bi htio kad bi mogao prož- 
drijeti i razguliti revnosnog službenika Isusa Krista. I prema tome živinskim, 
režećim tonom zapovjedi da ga odmah zatvore u najteži zatvor. Kakve je i kolike 
muke pretrpio blagoslovljeni otac ANTON MAROEVIĆ, nije lako ovdje de- 
taljno opisati niti ih je on sam kasnije znao ispričati svojim župljanima, koji su 
se vratili iz progonstva. 

Dok je siromašni otac Anton užasno trpio u zatvorima, odijeljen od patničkog 
stada, konačno, po prilici nakon mjesec dana, dođe zažar (teklič) iz Carigrada, 
kojemu je sultan izričito zapovjedio da sav taj narod u roku mjesec dana bude 
poslan pravo u Carigrad, ne izuzevši ni djecu ni žene. 

Putovanje zatvorenika u Carigrad i njihove patnje 


Tek što je stigla visoka zapovijed iz Carigrada, odmah objaviše to progonstvo 
naših ispovjedalaca vjere po gradovima već više puta imenovanim, i tako se ta 
vijest brzo proširi, također okrutna zapovijed sultanova. Kad kažem po grado- 
vima, mislim na Skoplje, Kumanovo, Gnjilane, Prizren i Prištinu. Prema tome, 
odmah poslaše zaptije iz Gnjilana i za malo vremena dođoše divljački vojnici- 
konjanici u Binač, Vernakolo, Stublu i Terziaj (Karadak). Nisu opraštali niti su 
imali obzira na dob ni na stanje — kondiciju ili spol, nego okrutno potovariše na 
stara vojnička kola starce, djecu, siromašne i bogate. Uglavnom su ti nehumani 
vojnici izgledali kao divlje zvijeri: rastavljali su muža od žene, oca od sina, brata 
od sestre. Jednom riječi: to je bilo tako okrutno rastavljanje — rastanak da bi se 
ganulo svako... 


Tako potovareni i zlostavljani pođoše i krenuše na put u Gnjilane — Skoplje... 
gdje, kada stigoše, s nadom da će naći barem svoje drage i zajedno s njima po- 
dijeliti svoje nevolje, međutim ne nađoše... jer ih je perfidija otomanska sve već 
bila otpremila pješke, a svećenik — odvojen od svih — bio je privezan konju za tr- 
buh i tako je putovao u toj čudnoj i teškoj poziciji. Išli su u opako i nepravedno 
progonstvo, a za njima su išle njihove obitelji i svi u nevjerojatnim mukama... I 
to samo zato što su se izjasnili Albancima i katolicima! 


Ali dobri Bog, Otac milosrđa, koji sa svojom neizmjernom dobrotom i blagošću 
znade itekako utješiti i suviše ožalošćene duše svojih ispovjedalaca i koji je htio 
ublažiti njihove bijede, i pošto su tada naišli neki trgovci iz Skadlja i Skoplja, 
vrlo su lijepo i kradomice (tajno) pomogli ih novcem. Vidjeli su te nečuvene 
okrutnosti prema nevinim Albancima i odmah se dadoše na put za Solun (da 
obavijeste francuskog konzula o svemu što vidješe), a pod dobro poznatim iz- 
govorom: radi svojih trgovačkih poslova. U ono doba Francuska je uživala velik 
ugled i utjecaj na Visoku Portu, i to mnogo više od ostalih katoličkih velesila. 


Dok su prognanici putovali za Solun, francuski je konzul već o svemu tome bio 
unaprijed obaviješten. On je s kafazima (čuvarima) čuvao ulaz grada Soluna. 
Tek četvrtog dana konzul ugleda gdje ulaze teško okovani uhapšenik s prat- 
njom... koji je privezan pod trbuhom konja. Na taj pogled konzul se gotovo raz- 
bijesni; živa mu je vatra frcala iz očiju, te reče policijskom starješini: »O perfidni 
čovječe! Tko ti je naredio i dopustio da se usudiš upotrijebiti takvu okrutnost 
prema tome svećeniku?« U međuvremenu upita onoga pod konjem: » Iko si ti?« 
On odgovori da je katolički svećenik. Tada se konzul još više razbijesni i izvadi 
mač iz korica svoga pratioca čuvara i s njim rasiječe konope i užad kojima je 
bio vezan svećenik, podiže ga sa zemlje i uze sa sobom u svoju vlastitu kuću. U 

međuvremenu je rekao policijskom starješini: »Ako vas štogod upita upravitelj, 
recite slobodno da ga više nećete dobiti u ruke, te da se nalazi kod francuskog 
konzula!« 


Tako je konzul zadržao svećenika četiri dana u vlastitoj kući, čuvajući ga i dvo- 
reći ga u njegovoj bolesti, koju je zadobio od nedaće putovanja. Međutim su 
drugi glavari ostali zatvoreni u strašnoj tamnici. U tom vremenu i razmaku od 
četiri dana upravitelj paša zaište ponovno od konzula da mu povrati svećenika 
govoreći: »Pošaljite mi odmah svećenika, jer je on poslan k meni i ja ga trebam 
vidjeti i suditi. Uostalom što je vama stalo do njega?« ... Konzul odgovori: »Ne 
mogu Vam ga apsolutno predati, jer je bolestan, a trebate ujedno znati da je taj 
svećenik moj, a ne svjetovnjak, pa prema tome trebam se brinuti za njega i briž- 
no ga čuvati...« Paša ga ponovno zaiska i po posljednji put govoreći: »Pošaljite 
mi odmah toga čovjeka. A ako je svećenik, želim ga upoznati i vidjeti; ako je pak 
bolestan, mogu se i ja brinuti za njega« ... 


Međutim... Povijest bi bila predugačka kada bi se sve detaljno ispričalo o borbi 
koja je uslijed toga nastala između konzula i paše zbog otetog misionara. Do- 
voljno je ovdje samo napomenuti da je nastala duga diplomatska borba velikih 
sila. Nakon nekog vremena bijahu premješteni na druga mjesta, najprije paša, 
a zatim i konzul. 


Misionar zatvoren u kasu za novac prebačen je u Carigrad 


Nakon duga i ozbiljna razmišljanja toga više puta imenovanog konzula, koji je 
bio neobično energičan, on odluči zatvoriti misionara u kasu za novac s drugom 
robom i ukrcati ga na parobrod, te da ga prati njegov kafaz (stražar) i da ga tako 
spasi i pošalje u Carigrad. I zaista, pothvat mu je potpuno uspio. Najprije ga 
je zatvorio u veliku kasu, stavio ga na parobrod, a pratio ga je, kako već rekoh, 
njegov stražar (kafaz) s popratnim pismom, koje posla u Carigrad, u crkvu sv. 
Antuna, k franjevcima. 


Čim se oporavio, dadoše mu redovničko odijelo, i starješina kuće reče mu: »Jer 
ste vi austrijski podanik, potrebno je da se predstavite austrijskom ambasado- 
ru.« Ustvari, u pratnji nekog čovjeka, otac Anton ide i javi se svom ambasadoru. 
»I'ko ste zapravo vi?« — upitao ga je ambasador. »Ja sam dalmatinski svećenik« 
— odgovorio je misionar — »a ima nekoliko godina da sam misionar u skopskoj 
nadbiskupiji, poimence CARNAGORA, a zbog nekih potajnih katolika uhva- 
tiše me i dovedoše ovamo barbarski u progonstvo s onima koji idu iza mene. Ja 
sam, međutim, od Skoplja do Soluna putovao vezan konju ispod trbuha. I sada 
molim Vaše Gospodstvo da nam pomognete u ovoj našoj krajnjoj nevolji.« Htio 

je i dalje nastaviti... Ambasador, sav bijesan na to, nije ništa korisno odgovorio 
siromašnom ocu Antonu, nego mu samo reče da u toj cijeloj stvari ne treba 
intrigirati i da austrijska ambasada nije u mogućnosti pomoći im. 


To je bio i neobičan govor i stav austrijskog ambasadora. Nitko od poznavalaca 
te tužne povijesti nije znao naći unutarnji razlog za takav neodgovoran postu- 
pak i nebrigu prema našim siromašnim prognanicima i prema državljanima 
austrijskom ocu Antonu. Ali, kako izgleda i kao što su opazile iskusne osobe, 
kao što je bio mons. Dario Bucciarelli, koji je pokazao velik interes za te pro- 
gnanike, jer je sastavio dugu povijest njihovu, ali taj je rukopis poslije njegove 
smrti izgubljen — taj nadbiskupov rukopis potpuno je izgubljen, izgleda, dakle, 
da je ta nebriga austrijskoga ambasadora proizlazila ili iz samog njegova karak- 
tera, ili su odnosi politički između Austrije i Turske bili napeti i nisu odgovarali 
prilikama onoga doba. 


Namjesto da prognanike iskrcaju u Carigradu, 
odvedoše ih iz same zlobe u Muhalić (Mala Azija) 


Zbog toga teškog progona i odbijanja bilo kakve pomoći od strane austrijskog 
ambasadora, siromašni otac Anton... vrati se ocu Pavekuu, koji je sve mogu- 
će učinio kod francuskog ambasadora. On se itekako zainteresirao kod Visoke 
Porte za siromašne prognanike i njihova svećenika. Dok su iz dana u dan sa 
strepnjom očekivali dolazak prognanika u Carigrad... naši putnici nastaviše svoj 
križni put po uzburkanim valovima, gdje baciše njihovu lađu upravo preprede- 
nosti i otomanskom fanatizmu, ti isti Otomanci željeli su da ti prognanici svi 
propadnu i da ih nitko ne vidi i ne prepozna. Konačno, bacan s jednog grebena 
na drugi, uz najveće neprilike stigoše do jednog gradića u Maloj Aziji koji se 
zvao MOALIĆ, gdje ih napokon iskrcaše nakon neopisivih nevolja i pretrplje- 
nih muka. 


Ovdje treba skrenuti pozornost čitalaca na činjenicu da je za vrijeme kratkog 
boravka u Solunu umrlo dvanaest osoba, svi opremljeni sv. sakramentima umi- 
rućih od francuskog svećenika u Solunu. Općenito se govorilo da ih je isti paša 
— za inat konzulu, koji mu nikako nije htio predati svećenika — potrovao, kako 
smo već vidjeli. Isto tako se govorilo da što više namuče siromašne prognanike, 
tako da nitko ne ostane živ i da se izbriše svaki spomen na njih. 


Stigavši dakle ta sirotinja u Muhalić, zatvoriše ih u najdublji i najnezdraviji dio 
grada i tu ih potpuno izoliraše od ostalih. Tu je bila nezdrava klima i svi su imali 
propasti, jer su bili rođeni i živjeli na čistom gorskom zraku. Svi bi, kažem, po- 
umirali, kao što su ustvari i poumirali u kratkom vremenu, ne samo zbog patnji 

i pretrpljenih muka, nego još više od preduga putovanja, na kojem su oboljeli 
i od morske bolesti, te bi sigurno ostali i nepokopani njihovi mrtvi da se tu ne 
pokaza na djelu kršćanska ljubav armenskih katolika, koji su ih s velikom po- 
božnošću i pijetetom pokopali iz ljubavi. 
Kao što se znade i vidi iz pričanja onih koji su iz progonstva preostali živi, i 
koliko su se sjećali njihovih imena, tamo su poumirali sljedeći: 

1. Latif Binča 
. Dilja, Zeneljeva baka 
. Miftar Stubla 
. Minia, sestra Zefa Zeneljija 
. Uk Koljići 
. Šerfja iz Loškobare 
7. Dem Vernakola 


O\ ln o 


Osim tih i još i mnogi drugi, a osobito dječica od 3 do 6 godina. Mnogi su drugi 
još poumirali, koji su dali Bogu duše nego što su stigli u grad, a to su : 
8. Paša iz Binča 
9. Fara, kći Pašina 
10. Delia Abazov, djetešce od četiri (4) godine 
Još ih je umrlo drugih četvero (4) dok su putovali morem, te su bili pobacani u 
more, a to su: 
11. Jašar Bečin 
12. Zelija Seljmanijeva (majka svećenika don Marka Sopija iz Binča, koji je 
tada imao 12 godina i koji je umro ovdje u Letnici dana 3. 4. 1888. — treći 
dan Uskrsa, od kapi, a pokopan je sa strane don Petra Dodića kod ulaza — 
velikih vrata te crkve) 


13. Diša Aguševa 
14. Šerife Stubla 


U more je bila bačena još živa supruga Jašara Beča. 


Boravak prognanika u Muhaliću i njihove patnje 


Dok su se drugi prognanici nalazili u Muhaliću, trojica lazarista: dvojica sveće- 
nika i jedan brat laik, pođoše na put u potragu za prognanicima. Obišli su tu 
i tamo otoke, uvijek pitajući za informacije, sve dok ne dođoše u Muhalić i ne 

upitaše da li je tu onaj narod, puk koji je došao iz dalekih krajeva, te kada su 
saznali kako stvari stoje, obaviješteni su da se nalaze na kraju grada. 


Odmah se dakle uputiše na označeno mjesto i tamo nađoše — o Bože, kakav 
prizor! Nađoše siromašan puk, gol, gladan i gotovo očajan. Premda su se nalazili 
izvan zatvora i u slobodi, ipak je bilo svakome zabranjeno da im pomogne ili 
učini koju korisnu uslugu. 


Preneraženi dobri lazaristi zbog nehumanog, barbarskog i okrutnog stanja siro- 
mašnih naših nevinih ispovjedalaca vjere, pristupiše k njima s najvećom ljubavi 
pitajući ih na turskom jeziku: tko su i imaju li kakav znak vjere. Dvojica od njih, 
koji su znali turski, odgovoriše da su katolici i da imaju kao znak raspoznavanja 
krunice... Vidjevši ih u takvu bijednu stanju... ljubazni oci rekoše: »Vidjeli smo 
sve i shvatili smo svel« Vratiše se za Carigrad, kamo stigoše u podne i odmah 
odoše u crkvu Sv. Benedikta, k starješini u blagavaonicu, gdje su oni bili za 
jelom. 


Posebne brige i doprinosi oca Pavekua prema prognanicima 


Tek što se povratiše dvojica braće lazarista i brat laik, odmah i s najvećom zeb- 
njom i željom upita ih otac Paveki o uspjehu njihova puta i što su vidjeli. Ovi 
s izrazima sućuti i najveće boli detaljno referiraše o tome što su vidjeli i između 
ostaloga rekoše: »Uglavnom su svikoliki izgubljeni i u ovaj čas možda nijedan 
nije na životu« — izvadi zalogaj iz usta i čvrsto odluči da ih spasavaju pod svaku 
cijenu, bilo da se i sam izloži opasnosti, bilo da ode k francuskom ambasadoru. 
Prije toga htjede upozoriti sestre Ljubavi. Njihova poglavarica drage ga je volje 
slijedila s dvjema drugim sestrama. Dobri otac Paveku vrlo rado prihvati pri- 
jedloge i spremnost poglavarice, jer je tako imao veću pomoć, bilo na putu bilo 
u ljubaznoj brizi za one siromašne prognanike. Poglavarica se zvala s. Marija, 
rodica Ljudevita XVI, kralja i cara francuskog. S njome su bile još: s. Magdalena 
Marija i Katarina, sve tri iz Pariza. 


Nakon potrebnih priprava ukrcaše se na brod i krenuše za Muhalić. 


Tek što upravo spomenuti stigoše u Muhalić, dvojica liječnika, kada vidješe i 
spoznaše okrutnost, i to stvarnu, izvršenu nad patnicima, odmah strogo i ap- 
solutno narediše da se svi očiste, iščešljaju i obuku u novo čisto odijelo. Isto to 
učiniše vrijedne sestre Ljubavi prema ženskom svijetu, kupivši im pokrivače, 
plahte i čisto odijelo. Tako ih počistiše i obukoše da više nisu izgledali onako 
otrcani i prosjački narod. Dadoše im svima dobru hranu tijekom jednog tjedna, 
te se poslije toga dobro popraviše zdravstveno. 

Kada su to sve učinili, odoše i k begu toga kraja te ga izvjestiše o stanju siromašnih 
prognanika i zatvorenika u Muhaliću. Zatim izađoše iz dvorova dobro čuvanog 
bega i pravo odoše nekim Grcima, koji su iz ljubavi pokopavali one nesretnike, 
al' sretne ispovjedaoce vjere. Zapitaše od istih za broj i imena naših pomrlih mu- 
čenika, ali ni oni nisu znali ništa točno odgovoriti, jer su ih pokopavali tu i tamo. 
Odoše zatim na groblje, i tako su ih raštrkane prebrojavali i našli da je bilo 35 i 
više mrtvih. Za dvojicu ne mogoše naći nikakav trag. Oni preživjeli nisu znali 
ništa reći o njima ni o njihovu tragičnom svršetku. Tada liječnici zapovjediše da 
sve mrtve iskopaju i pokupe sve njihove kosti kao relikvije. 

Ustvari, jer su neki ispovjedaoci sv. vjere poumirali prije 6-8-12 i 16 dana, odoše 
na samo mjesto. Lijepo ih ekshumiraše i sve pokupiše. Poslije su iskopali i dvije 
velike jame u koje staviše sve one posmrtne ostatke, pokriše ih i iznad dviju grob- 
nica napraviše kapelicu, a nad ulazom napisaše ove riječi: 


»OvDJE LeŽe BIAžEnE KoStI MuČeNiKa Iz BiNČA i StUbLe, 
Koji IaKo u ŽiVoTu BiJaHu NePoZnArI (ignoranti?) VrLo DoBrO Su 
PoZnAvAlI IsUsA KrlsTa.« 


Kada su to sve izvršili s najvećom brižljivošću i uz pažnju konzula iz Bruse Sadisso- 
na i mr. Crćpina, engleskog i francuskog konzula, zaključaše u kapelicu i sa sobom 
ponesoše ključeve, ostavljajući cio taj katolički spomenik na vječnu uspomenu 
kršćansko-katoličke solidarnosti. 


Koliko su mi pričali imenovani starci, izgleda da onaj spomenik još postoji... 


Prognanike premjestiše u Filadoru 


Završivši spomenik, navedeni je francuski konzul vidio i opazio da svi oni siro- 
masi neće dugo ostati, a to zbog lošeg zraka i kužne klime, koja je za njih, koji 
su rođeni u brdima i navikli na čisti, zdravi zrak, bila ubitačna, te je prijetila 
pogibelj da svi izginu, a to je zapravo i htio postići otomansko-muslimanski 
fanatizam. 


Osim razloga teškog podnošenja lošeg zraka bilo je apsolutno nužno odatle 
ih premjestiti i udaljiti jer su se tamo nalazile kosti i posmrtni ostaci njihovih 
najdražih. Oni su svakodnevno išli u onu kapelicu. Tu je jedan oplakivao izgu- 
bljenog oca, drugi se opet sjećao svoje majke. Jedni su plakali za sestrom, drugi 
za bratom. Iu se moglo vidjeti kako zaručnica plače za zaručnikom i obratno. 
Tamo je opet majka gorke suze prolijevala nad svojim dragim sinovima. Tu opet 
u prikrajku otac je gorko plakao i molio za svoju obitelj i roditelje. 


Liječnici i konzuli uvidivši da bi na tom mjestu sa zaraženom klimom ti siro- 
mašni ljudi stradali ne samo od toga nego još više od tuge i žalosti za svojim 

pokojnicima, pa jednodušno zaključiše da ih prebace na drugo mjesto gdje bi 
im klima bolje odgovarala, gdje bi mogli sjetiti se svojih šuma i stada goveda i 
ovaca, svojih izvor-voda, vodopada, livada i uvala. 


Nakon potrebnih priprava za polazak, sve ih staviše na kola da tako što lakše 
dođu u Filadoru. Isto tako odrediše da se turski liječnik iz Carigrada povrati 
svojoj kući. Isto tako u Carigrad se povratiše francuski liječnik i svećenik, a on, 
konzul iz Bruse, s ocem Antonom vrati se u Brusu. 


Čim je karavana stigla u Filadoru, smjestili su ih u tri kuće... Sestre Ljubavi pak 
ostale su uz njih još tjedan dana, liječeći ih i obilazeći svakog pojedinog bole- 
snog, pod nadzorom liječnika iz Bruse, imenom Koria. Taj liječnik Koria dade 
spaliti sve ono rublje i staru odjeću što su nosili sa sobom, da se tako izbjegne 
svaka zaraza i epidemija. 


Došavši dakle u Filadoru, konzul posla oca Antona i dade mu pokretni oltar (o/- 
tare portative) sa svim potrebštinama. To je učinjeno zato da mogne govoriti sv. 
misu, dijeliti svete sakramente kao njihov pravi župnik i duhovni otac. Doznači 
i ocu Antonu pristojnu penziju. Drugima, već prema dobi, nekom dva, nekom 
tri pjastra na dan. Još im dade i tumača da se posluže u svojim potrebama. 


Kada su bili tako smireni, nakon toliko pretrpljenih nevolja i nesreća, podneše- 
nih s kršćanskom strpljivošću, konzuli Sadisson i Crćpin (Krepen) s liječnikom 
Koriom počeše ispitivati prognanike: Tko su bili oni i zašto su morali toliko 
patiti? Ispred sviju pričao im je otac Anton: da je uzrok sviju njihovih bijeda, 
nevolja i mučenja bio Malić-beg iz Gnjilana i fanatični kadija, koji su to sve 
učinili samo zato što su se oni javno izjasnili Albancima katolicima. Beg i kadija 
zapovjedili su ostalima. 


Čuvši sve to, konzuli su odmah referirali svojim ambasadorima u Carigrad, i 
to detaljno. Ambasadori su zatim referirali sultanu. Čim je sulran to čuo, od- 
mah posla naredbu iz Carigrada u Gnjilane, zahtijevajući da odmah do njega 
dođu kajmekan-beg i kadija, kao glavni tvorci i uzročnici okrutnosti i mučenja 
siromašnih Albanaca i ispovjedalaca vjere. Čim su ta dvojica dobila sultanovo 
naređenje, uvidješe da je za njih svršeno. Zato je Malić-beg sav očajan otišao u 
svoj vrt i 6 sati kasnije sam sebe ubio. Kadija pak lutao je i bježao od grada do 
grada. Poslije svega toga beg iz Prištine zajedno sa Selim-pašom, upraviteljem 
Skoplja, odgovorili su i obavijestili sultana u Carigrad da je kadija već duže 
vrijeme mrtav, a beg iz Gnjilana da se otrovao i tako počinio samoubojstvo. 
Kada su sestre Ljubavi Sv. Vinka Paulskog pošle, uzeše sa sobom dječicu da ih u 
Carigradu odgoje i pouče. 

Ta su djeca sljedeća. 


1. Palj Hiseni iz Stuble 
2. Djoni Ramaj iz Stuble 


3. Paezit (Marko Sopi) Selmani iz sela Binča, koji je kasnije iz Carigrada pre- 
bačen u Rim, u Zavod Urbanianum De propaganda fide i tamo zaređen za 
svećenika; došao je u ovu biskupiju, gdje je bio u službi 25 godina (1838- 
1888), ali je uvijek bio slabašna zdravlja. 

4. Zef Binča, od koga sam mnoge informacije dobio za ovaj kratki prikaz tih 
progona i mučenja. Ovoga je majka uzela iz Zavoda sv. Benedikta u Carigra- 
du kada su se vratili u domovinu. 


Dok su tako mirno živjeli naši prognanici u Filadoru, i to besposleni, konzul iz 
Bruse zamolio je oca Antona da predaje nešto u školi onoj djeci, da ne ostanu 
neznalice. Ali siromašni otac Anton, jer je imao teških posljedica na zdravlje od 
pretrpljenih barbarskih mučenja, kao što je zabilježeno u šestom poglavlju, a jer 
je patio i od astme, reče konzulu: »Rado bih predavao djeci, jer je to moja sve- 
ćenička dužnost, ali na moju žalost to mi je nemoguće, jer sam obolio od astme 
i nemam više tjelesne snage to činiti.« 


Zato za učitelja odrediše nekoga Grka iz Filadore imenom Konstantin, koji nije 
znao talijanski jezik, i tako naši albanski ispovjedaoci vjere počeše učiti grčki 
jezik gotovo osam (8) mjeseci. Prije nego što škola otpoče, prognanici su ovdje 
u Filadori bili više od godinu dana. Međutim se u toj godini građani Filadore 
žalili mjesnim upraviteljima vlasti zbog sitnica, što uostalom mjesni paša uvaži. 


U tom međuvremenu Albanci su međusobno razgovarali i, sjećajući se rodne 
grude, ognjišta, polja i drugova, uhvatila ih je nostalgija za dragom domovi- 
nom, za mjestom koje je bilo u planini, s najzdravijom klimom. Odlučiše da 
se povrate u svoj kraj, bilo da ponovno vide svoje rođake i braću koji su tamo 
ostali, a isto tako da okuraže i ohrabre LJARAMANE u okolici i u cijelom srezu 
karadačkom, koji su ostali prestrašeni zbog barbarstva i mučenja Albanaca kato- 
lika. U ono doba cijeli je Karadak ispovijedao katoličku vjeru. Ali s vremenom 
ili zbog proklete bigamije ili zbog raspušenosti,... a najviše zbog otomanskog 
fanatizma... malo-pomalo napustiše i ono malo praktične vjere što su je imali 
njihovi stari, i tako se 2 poturčiše...! Tako je u to doba bilo oko 400 (četiri sto- 
tine) potajnih obitelji, a sada ih nema više od 150 (sto pedeset). 


Dom Nikola Mazarek, s. r.412 





412 Gjergj GJERGJI-GASHI, Albanski mučenici u razdoblju 1846. — 1848, Zagreb, 1988, str. 134-144, 

Don Emanuel Krajinović, dekan Kosovskog dekanata i župnik u Letnici, piše 
11. prosinca 1968. godine svećenicima dekanata: 


Dragi Brate u Isusu i Mariji, 


Prošle godine uoči radosnih Božićnih blagdana i nove godine upravio sam Braći 
Svećenicima naše Biskupije uz čestitke i nekoliko riječi o odlasku našega dugogodiš- 
njeg prečasnog Ordinarija g. Dr. Smiljana Franje Cekade za nadbiskupa u Sarajevo 
kao i mome odgovoru na upite mnogih, koji je moj kandidat za novog biskupa 
našega, odgovarajući, da je moj kandidat za novog biskupa Skopske biskupije onaj 
svećenik, koji će biti imenovan i postavljen po VOLJI BOŽJOJ i očekujem nakon 
godinu dana, da će nam MALI ISUS I NJEGOVA UZVIŠENA MAJKA osvitom 
nove godine poslati novoga biskupa po VOLJI BOŽJOJ. 


Ovoga puta ovu Božićnu čestitku koristim kao zgodnu priliku da Vas sve zainteresi- 
ram i za naše slavne KOSOVSKE MUČENIKE iz godina 1843. do 1846, koji su 
i svoje živote — uz mnoge muke i stradanja — položili za svoju katoličku vjeru javno 
je ispovijedajući kod kuće i u tudoj zemlji, a u ono vrijeme pripadali su Zupi Majke 
Božje Crnogorske u Letnici, kako to u svojoj kronici o tome piše nekadašnji župnik 
pokojni Don Nikola Mazarek od 1. svibnja 1882. godine i koja se nalazi u arhivu 
ovdašnje Župe Majke Božje Crnogorske. 


U prvoj polovici ove godine dao sam sačiniti fotokopiju spomenute kronike pisane 
na talijanskom jeziku priloživši joj i hrvatski prijevod i to sve dao ukoričiti u ogra- 
ničenom broju primjeraka tako, da bi po jedan primjerak imale barem direktno 
zainteresirane (albanske) župe i još najviši dostojanstvenici Vatikana i neki veliko- 
dostojnici kod nas. Pošto po izjavi preč. Biskupskog ordinarijata većina svećenika 
nije u stanju zbog financijskih nemogućnosti nabaviti tu kroniku u fotokopiji, to 
im šaljem kroniku u hrvatskom prijevodu u nadi, da će koji od albanskih svećenika 
sačiniti prijevod kronike na albanskom jeziku i radi samih albanskih svećenika 
odnosno vjernika albanske narodnosti, a sve u cilju da se naši mučenici proglase 
blaženima. Možda će kojega našega svećenika interesirati, koji su razlozi rukovodili 
baš mene, da sve ovo učinim, pa ih navodim kako slijedi: 


a) Prije svega želio sam osigurati ovaj historijsko-religiozni dokumenat o našim 
mučenicima, da ne bi i on doživio sudbinu naših kronika (pa i letničke), koji su u 
Skoplju uništeni za vrijeme Drugog svjetskog rata, kada je bombom uništena i cr- 
kvena zgrada sa svime, što se u njoj nalazilo. Šteta neizmjerna! Da smo imali barem 
duplikate od dokumenata, od kojih su se mogli imati, opet bi bilo dobro za historiju 
naše biskupije, a ovako nemamo gotovo ništa. Ja sam pokušao da rekonstruiram 
Kroniku Župe Letnica i Svetišta Majke Božje Crnogorske barem unazad nekoliko 
decenija, ali sam morao zastati na pola puta u pomanjkanju izvora itd. 

b) Vječno se kod nas spominju naši neustrašivi mučenici za vjeru, a nigdje, pa ni 
u samoj Letnici, nemamo vidnog spomenika podignuta u njihovu čast i uspomenu, 
koji bi nas i pokoljenja iza nas trajno opominjao na to herojsko djelo i tako čuvao 
vjeru u našoj biskupiji uvijek a naročito u kritičnim danima. Imao sam namjeru, 
da se prenešene kosti pokojnog apostolskog misionara Fra Ante Marojevića, hrvat- 
skog franjevca iz Starigrada s otoka Hvara pohrane na poznatom mjestu iza crkve 
u Letnici i podigne doličan spomenik njemu i svim onima, koji su s njime stradali, 
s kratkim i jezgrovitim natpisom na mramornoj ploči te da bi prostor oko toga 
spomenika u isto vrijeme služio i za održavanje crkvenih svečanosti prigodom pro- 
slave Velike Gospe i sličnih vjerskih manifestacija. Proširenjem prostora oko crkve s 
vremenom se može i to izvesti, ali nikako ne bi trebalo to odgađati i time predavati 
zaboravu ono, što se ni u kojem slučaju ne smije zaboraviti. Da sačuvamo barem 
ono, što je do danas ostalo. Kako je žalosno i kako je ogromna šteta, ako je istina, 
da se je zagubila duga povijest naših mučenika, koju je bio sastavio bivši nadbiskup 
pokojni mons. Dario Buccidrelli! 


c) Prelazeći preko ostalih više-manje važnih razloga, koji su me nagnadli na ovo i 
ovakvo izdanje kronike o našim mučenicima — ponajviše me ponukalo i to, što do 
danas nikome ni na um nije palo, a što je po mome skromnom mišljenju, vrlo važno 
— a to je, da se po našem prečasnom Ordinariju kod Svete Stolice poduzmu koraci 
za preliminarni proces beatifikacije naših mučenika, kako onih koji su poumirali u 
progonstvu tako i onih, koji su se zajedno sa svojim župnikom fra Antom Maroje- 
vićem u malom broju vratili svojim kućama i poumirali u svome rodnom kraju. O 
svemu naprijed navedenom izvijestio sam 12. srpnja 1968. godine službeno našeg 
preč. Ordinarija zamolivši ga ujedno, da otpočne preliminarni proces. A Vi počnite 
o tome sakupljati potpise od Vaših vjernika. 


Mi svi bez razlike na nacionalnu pripadnost trebamo poraditi na tome, da se naši 
mučenici proglase blaženim — iako je većina naših mučenika iz Stuble i Binča 
albanske narodnosti — ima i nekoliko iz sela Vrnavokola, župe Letnica, hrvatske 
narodnosti, a i sam župnik i voda naših mučenika, koji se nije odvajao od njih do 
konca, apostolski misionar po. fra Anto Marojević je Hrvat s otoka Hvara iz Stari- 
grada. Osim toga svi ti mučenici su u svoje vrijeme bili župljani Župe Majke Božje 
Crnogorske u Letnici. Po jedan uvezan primjerak kronike u fotokopiji poslao sam 
između ostalih i svetom ocu papi Pavlu VI, njegovom Sekretaru Države i Apostol- 
skom Delegatu Msgr Mario Cagna u Beogradu i evo, što su mi odgovorili: 


»Segretario di Stato di Sua Santita — N. 122806 — Dal Vaticano 9 Septembris 
1968. Rev. mo Domino Sac. Emanueli Krajinović, parocho-decano Cossoviensi et 
Macedonensi. 

Rev. me Domine, — Mihi curae est te certiores facere, ad Beatissimum Patrem rite 
pervenisse libellum de “VIA CRUCIS MARTIRUM COSSOVIENSIUM*, quem 
omni cum obsequio Ipsi mittendum curasti. 


Sanctitas Sua magni aestimavit pietatis tuae testimonium, de quo mihi commisit 
munus tibi gratias plurimas persolvendi. 


Illud autem rependere cupiens, Augustus Pontifex pro te largam invocat a Deo coe- 
lestium gratiarum copiam, quarum pignus et auspex est Apostolica Benedictio tibi 
tuisque fidelibus permanenter impertita. 


Interea, gratias ego ipse tibi agens de exemplari libelli mihi humaniter destinato, 
qua par est observantia me profiteor Iibi addictissimum H. J. CARD. CICOGNA- 
NI.« 


Njegova Ekselencija msgr. Mario Cagna, delegat apostolski u Jugoslaviji N. 
1129/68 — Beograd, 31. srpnja 1968. piše: 


Prečasni Gospodine, 


Primio sam Vaše pismo od 28. srpnja i ostale dokumente. Toplo Vam se zahvaljujem 
što ste mi tako ljubezno poslali dragocjeni dokumenat. Vama je sigurno poznato da 
poduzimanje koraka za preliminarni proces za beatifikaciju pripada Ordinariju. 
Nadajmo se, da će novi skopljanski biskup, nakon preuzimanja uprave dijeceze, 
učiniti sve što mu je moguće da provede temeljito ispitivanje toga predmeta. U Kri- 
stu odani Vam +Mario Cagna Apostolski Delegat. 


Na kraju od srca Vam čestitam radosne Božićne blagdane i želim zaista sretnu Novu 
Godinu 1969, koja će nam, nadamo se, donijeti i novoga biskupa“\* po BOŽJOJ 
VOLJI 1 sve ostalo za dobro duše i tijela te Vas bratski i srdačno pozdravljam. 


U Dusu i Mariji odani Vam 


Dr. Emanuel Krajinović, svećenik.5!* 





413 Taj novi biskup bio je mons. Joakim Herbut, po narodnosti Rusin iz Ruskog Krstura u Bačkoj. 
“M4 Arhiv Župe Binač, broj 11/1968, str. 1-3. 

Ger DUIJZINGS, Egzodus iz Letnice — Hrvatske izbjeglice s Kosova u zapadnoj 
Slavoniji, str. 138-141. 


GER DUIJZINGS napisao je 1995. godine etnografsko izvješće o zbivanjima 
koja su uzrokovala gotovo potpun egzodus (izlazak) iz Letnice, male hrvatske 
enklave na Kosovu. Kronika ovoga egzodusa uključuje i povijest naseljavanja 
hrvatskoga stanovništva s Kosova u zapadnu Slavoniju. Autor se usredotočuje 
na teškoće s kojima su se izbjeglice susrele nastojeći se prilagoditi svojoj novoj 
situaciji. Iz ovoga izvješća donosimo samo mali dio koji govori o odlasku kosov- 
skih Hrvata iz Župa Letnice i Vrnavokola. 


Vojislav Šešelj, predsjednik Srpske radikalne stranke, posjetio je Vitinu 17. svib- 
nja 1992. godine radi predizbornoga skupa, a neki Hrvati iz Letnice tvrde da 
su ga takođet vidjeli u svom selu, anonimno, u automobilu s nekoliko tjelohra- 
nitelja. Od tada pa nadalje, strahovanja u Letnici porasla su na nezapamćenu 
razinu. 


Nakon Šešeljevih prijetnji i posjeta Vitini među stanovništvom Letnice počela 
se širiti panika. Nedugo nakon Šešeljeva posjeta, nepozate su osobe spalile ne- 
koliko kuća i staja. Većina je ljudi uvjerena da je to nedjelo srpskih ekstremista, 
koje su na to potakle Šešeljeve izjave. Bilo je i glasina da je palikuća bio poreme- 
ćeni Hrvat iz Letnice koga su na to nagovorili Srbi. Međutim, kako su mi neki 
od stanovnika Letnice — oni malobrojni koji su ostalu u Letnici — natuknuli u 
kolovozu 1994. godine, to je isto tako moglo biti djelo fanatačnih nacionalistič- 
kih Hrvata koji su željeli raširiti strah među hrvatskim stanovništvom da bi ga 
potakli da ode u Hrvatsku. U svakom slučaju, muškarci su iz sela počeli orga- 
nizirati oružanu stražu koja je ophodila noću i bila opremljena s tek nekoliko 
sportskih pušaka. Nedugo zatim, u selu je nastala panika koju je prouzurokovala 
šačica naoružanih Srba koji su usred noći stigli automobilom i ušli u šumu. 
Ostavili su automobil u središtu sela, gdje su se počeli skupljati stanovnici Let- 
nice i raspravljati o tome što bi trebalo poduzeti. Ujutro, kad su se Srbi vratili sa 
svog noćnog izleta u šumu, okupljenom mnoštvu su rekli da su prethodne noći 
pili i osjetili veliku želju za noćnim lovom. Za to su odabrali Letnicu — hrvatski 
teritorij. — Njihova poruka tako nije ostavila mjesta nikakvoj sumnji. 


Izražena je također zabrinutost za mogućnost da bi Srbi iz obližnjeg Vrbovca 
mogli odsjeći Letnicu od vanjskog svijeta. Kružile su sve vrste glasina da su ti Sr- 

bi — s kojima su odnosi, zapravo, uvjek bili dosta srdačni — dobro naoružani, te 
da ekstremisti planiraju napraviti masovan pokolj među Hrvatima Letnice. Iako 
nisam smatrao te glasine ozbiljnima, ipak sam s naćuljenim ušima slušao kad 
su ljudi raspravljali o putovima za bijeg kroz obližnje gorje prema Makedoniji. 
Ukratko, život u Letnici bio je narušen strahom i nesigurnošću, a mnogi su ljudi 
počeli razmatrati mogućnost da napuste Kosovo i odu u Hrvatsku. Očigledno, 
neki su već bili donijeli tu odluku: dva dana nakon Šešeljeva posjeta Vitini vidio 
sam veliki kamion parkiran na seoskom trgu u koji su neke obitelji već stavljale 
namještaj i drugu imovinu. 


Razlozi za odlazak postajali su sve hitniji. Osim već spomenutih incidenata, koji 
su uzrokovali veliku zabrinutost među stanovništvom, život je postajao sve teži 
zbog problema i »neprilika« koje su djelomično bile posljedica sankcija što su ih 
UN nametnule Srbiji. Isporuka struje se prekidala gotovo svakog dana, obično 
na nekoliko sati, a često po nekoliko dana nije bilo vode. Srpske vlasti u Vitini 
smarale su se odgovornima za to. Poglavito kad bi se to dogodilo na katolički 
blagdan, primjerice Uskrs ili Božić. Zavladala je nestašica gotovo svega: benzina, 
sapuna, brašna, jestiva ulja i ostalih osnovnih živežnih namirnica. Najosnovniji 
lijekovi i medicinska pomagala, kao što su injekcije protiv tetanusa i antibiotici, 
potpuno su nedostajali. Već 1991. ambulanta u Letnici prestala je s radom, što 
je značilo da su ljudi morali ići u Vitinu zbog svakog malog liječničkog pregleda 
ili cijepljenja djece. 

Gospodarski uvjeti postajali u također sve lošiji. Mogućnosti zarađivanja za ži- 
vot oduvijek su bile ograničene na samu Letnicu. U prošlosti, mnogi muškarci 
su tražili svoju sreću negdje drugdje, često radeći kao građevinari u Skoplju, 
glavnom gradu Makedonje, ili Beogradu, pa čak i dalje u Švicarskoj i Njemač- 
koj. Ne tako davno, neki su muškarci išli čak u SAD, i ne bi se godinama vratili. 
U većini slučajeva, međutim, nastavili su njegovati veze s Letnicom, obično 
ostavljajući tamo svoje žene i djecu, i vraćajući se jednom ili dvaput godišnje. 
Novac što bi ga zaradili radeći u inozemstvu ulagali su u izgradnju nove kuće ili 
dućana. Oni koji su radili u inozemstvu nisu osjetili nikakve promjene, bar u 
gospodarskom pogledu, no te su promjene dobro osjetili oni koji su imali posao 
u Skoplju ili Beogradu, jer su se njihove plaće drastično smanjile, poglavito na- 
kon izbijanja rata s Hrvatskom. Većina ih je ostala gotovo praznih ruku, zarađu- 
jući ne više od 10 do 20 njemačkih maraka mjesečno, dok su cijene divljale zbog 
ratne inflacije. Za mnoge nezaposlene muškarce izgledi su bili čak sumorniji u 
području gdje ne-Srbi jedvice mogu dobiti posao. Umirovljenici su uvidjeli da 
njihovi izvori prihoda više ili manje potpuno presušuju; mirovine nisu pristiza- 
le, a ako bi i stigle, njihova bi vrijednost propala zbog inflacije. 

Odlazak većine mladih ljudi — koje su obično pratile njihove obitelji — kao i 
egzodus stanovništva Janjeva pojačalo je iseljeničku groznicu. Bilo mi je rečeno 
da je već za Božić 1991. više od polovice stanovništva Janjeva otišlo u Hrvatsku, 
gdje se većina njih naselila u čuvenoj zagrebačkoj četvrti Dubrava, koja je već 
godinama bila tvrđava Hrvata iz Janjeva. To je imalo glavni psihološki utjecaj 
na stanovništvo Letnice, a obzirom da je prisutnost Janjevaca, koji su se bavili 
proizvodnjom i trgovinom plastičnim predmetima, na većinu ljudi djelovala 
ohrabrujuće. Iako je postojalo očigledno suparništvo između tih dviju hrvatskih 
zajednica — priprost seljački puk Letnice smatrao je Hrvate iz Janjeva arogan- 
tnima, naglima i drskima — no Janjevci su se također smatrali pametnima i 
iskusnima, što je bila neka vrsta jamstva kada bi stvari krenule nagore. Njihov 
masovni odlazak smatrao se lošim predznakom i poticao je druge da slijede nji- 
hov primjer. Neki su pojedinci imali čak hitnije razloge za odlazak; primjerice, 
jedini pekar u Letnici pobjegao je zbor srpske policije, nakon što su doznali da 
je skrivao oružje kod kuće. Uopćeno govoreći, rat je spriječio ljude da stvaraju 
daljnje planove za budućnost. Oni su nastavili obrađivati zemlju, žanjući što bi 
posijali u proljeće, no mnogi zahtjevniji poslovi, kao što je izgradnja nove kuće, 
potpuno su obustavljeni. 


Zov za masovnim odlaskom postao je glasniji, poglavito tijekom srpnja i kolo- 
voza 1992. Za većinu ljudi situacija je postala odveć nesigurna i nije obećavala 
ništa dobro u budućnosti: »Kad Kosovo ostane u srpskim rukama, tu nema 
mjesta za nas, a kad Albanci dobiju svoju republiku Kosovo, bit će nam čak 
i gore«, tako su mi često govorili. Bez obzira na to, bilo je ponekad izraženog 
neslaganja — naročito između muškaraca i žena — u svezi s pitanjem treba li otići 
odmah ili pričekati da se vidi kako će se stvari odvijati. U većini slučajeva žene 
su radije željele ostati: njihov je život uvijek bio vezan za dom — njihov prvotni 
ponos i simbol postignuća — i rijetko su kročile izvan sela. One su se plašile 
mogućnosti napuštanja svojih domova radi odlaska u daleku zemlju u kojoj 
nikad nisu bile. Većina muškaraca je, međutim, radije bila za odlazak: oni su 
oduvijek bili okrenuti širem svijetu, i počeli su gledati na iseljenje kao otvaranje 
novih mogućnosti. Neslaganje između muškaraca i žena imao je kao posljedicu 
žučne rasprave, pa čak i fizičke obračune, kojima su muškarci pokušavali nago- 
voriti svoje žene — zajedno s djecom — da odu u Hrvatsku. Ponekad ti pokušaji 
da nagovore supruge nisu odmah urodili plodom, odnosno uopće nisu urodili 
plodom. Znam za jedan stariji bračni par, gdje je suprug naposljetku ostavio su- 
prugu u njihovom domu u Letnici. Ona se željela brinuti za svoje stare i bolesne 
roditelje, koji su taođer odlučili ostati. 

Na kraju, većina ljudi je odlučila napustiti Kosovo »prije no što bude kasno«. 
Iskoristili su mogućnost što im je ponudila hrvatska katolička fondacija, Fond sv. 
Izidora, da budu evakuirani u Hrvatsku bez putovnice ili drugih putnih isprava. 
Glavnina ljudi prevozila se autobusima od Skoplja preko Bugarske, Rumunjske 
i Mađarske, dok su neki stari i bolesni bili prevezeni direktno u Zagreb. Gotovo 
svi oni — izuzevši imućnije koji su si mogli priuštiti kamion — ostavili su sve za 
sobom, svoje kuće i gotovo svu imovinu. Neki su prodali namještaj i stoku Al- 
bancima, za nisku cijenu. Stariji ljudi, koji su ostali na Kosovu, bili su zamoljeni 
da još uvijek paze na njihovu imovinu, ako bi postojala teoretska mogućnost da 
se vrate. Od svibnja 1992. pa nadalje, katolički svćenici u Letnici izdali su na 
stotine, pa i tisuće krsnih listova u župnom uredu u Letnici. S obzirom da su 
hrvatske vlasti odbijale primiti jugoslavenske državljane, taj dokaz o hrvatskom 
katoličkom identitetu bio je jedina ulaznica za Hrvatsku. U lipnju 1992. prvi 
autobusi s izbjeglicama stigli su u Hrvatsku, a pola godine kasnije glavnina 
stanovništva Letnice bila se iselila. Između svibnja 1992. i svibnja 1993. bilo je 
organizirano oko 10 konvoja koji su prevezli više od 2.200 ljudi. Oni koji su si 
to mogli priuštiti iznajmili su kamion ili kombi da bi svoje obitelji i imovinu 
dovezli do Hrvatske.*!5 





415 Ponovno sam posjetio Letnicu u prosincu 1992. Tada je više od polovice stanovništva bilo izbjeglo. 
Posljednji put sam otišao tamo u kolovozu 1994. za vrijeme hodočašća. U samoj Letnici postoji još 
oko 20 domaćinstava (sličan broj je i u drugim hrvatskim selima u blizini), a mnoga od njih sastoje 
se od starih bračnih parova koji nisu bili voljni započeti novi život kao izbjeglice. Približno je ostalo 
15% od ukupnog broja žitelja (800 ljudi). 

